
Zubite Amice, 


Gândul meu e să-ţi fac împărtăşiri despre cele 
petrecute în timpul trăit de mine la Vaţ, la fortul 
Domnești, la «Hotel Luvru», la Văcăreşti, la 
«Hotel Modern» şi iar la Văcăreşti: N'o fac insă 
aceasta decât pentru-ca să te ajut a te dumiri 
asupra stărilor de lucruri din timpul vieţii mele. 
Am deci, înainte de toate, să-mi dau silinţa de 
a te dumiri, cum au venit lucrurile de eu am 
ajuns să trec şi prin temniţele naţionale româneşti. 

E învederat, că mam reuşit a-i face pe cei 
puternici dintre contimporanii mei să mă înțeleagă 
și teamă mi-e, că nu m'ai înţelege nici tu, dacă 
mai ținea seamă şi de unele din cele demult în- 
tâmplate. 

Incep de pe la 1870. 

In apelul adresat publicului când cu serbarea 
de la Putna («Românul», 10 Iunie 1871) am zis: 

„Națiunea română voiește cultură, şi cultura 
ei trebue să fie una, omogenă la Prut și la 
L.omniș, omogenă în sînul Carpaților și pe 
malurile Dunării. bătrâne“... 

In apelul adresat Domnişoarelor române, aceste 
Sunt rugate să trimită la Putna un steag cu 
înscripţiunea : 


„Cultura e puterea popoarelor“ 


Aceste nu erau vederile noastre, ale celor câți- 
va tineri, care au pus la cale serbarea, ci ale 
celor mai de frunte dintre fruntașii de atunci ai 
Românilor, între care lunimiştii, Alexandri, Cogâl- 
niceanu şi mai ales Şaguna dimpreună cu toți ai săi. 

Intre universitarii, care au luat parte la ser- 
bare, deci şi la Congres, se aflau însă mulţi, 
care stăruiau în gândul, că restabilirea unităţii 
în viaţa cultura'ă a poporului român nu se va 
putea face decât dupä-ce Românii toți vor fi 
împreunați într'un singur stat. 

Noi cei ce nu eram de părerea aceasta, am 
luat înțelegerea sà Îînființăm un ziar, ca organ 
de propagandă, nu însă în România, unde lui 
Eminescu i se păreau toate putrede, ci la Sibiiu, 
ear deocamdată să colaborăm la « Telegraful 
Român» înființat de Şaguna. 

Trei ani în urmă, după ce lucrasem peste un 
an la Arad şi Oradea-Mare, mă aflam iar la 
Viena, unde zăceam în «Krankenhaus» bolnav 
greu. În urma unui accident mi se înflamase 
adecă încheetura de la cotul stâng şi vorba era 
ca brațul să-mi fie amputat şi că viața-mi este 
în mare primejdie. 

In aceste împrejurări pentru mine foarte triste, 
am primit dela T. Maiorescu următoarea scrisoare: 


E Apt a 
Bucureşti 8/20 Aprilie 1874 


Domnule Slavici 


Poate vei fi aflat din Jurnale numirea mea 
de Ministru al Instrucțiunii publice. Pentru 
mine este acum o întrebare de principiu, de 
a introduce „Direcţia noauă“ în înțelesul ce 
este explicat în articolele mele din „Convor- 
biri“ (presupun că le-ai cetit), spre împros- 
pătarea vieții sfatului român. 

Intre bărbații, care represintă această di- 
recție, ești și D-ta, și eu doresc să întro- 
duc această putere noauă în mijlocul nostru. 

Ce pot face deocamdată pentru D-ta? și 
ce pot face mai tărziu? 

Știu că esti bolnav şi de ce ești bolnav. 
D-l Negruzzi m'a ținut în curentul peripețiilor, 
prin care ai trecut, 

Ți se amputează brațul? Cât vei mai fi 
legat la pat? Nu exagerezi greutatea împre- 
jurărilor? O scrisoare, ce trimiseseși d-lui 
Negruzzi din: Oradea-Mare mi s'a părut cam 
fantastică în desperarea ei. 

De la „Junimea“ îţi trimitem vr'o 8-9 
galbeni pe lună. Ii primeşti regulat ? Ce-ti 
trebue pe lângă aceștia acum? 

Și, pentru mai tărziu, la ce te crezi capa- 
bil? Protesorat? O funcțiune administrativă 
în ministeriu ? 

Inspector de școală cu misiunea de a re- 
vedeă și însufleți învățământul din sat în sat 
și din oraș în oraş? 

Respunde, mă rog, și mai întei de toate: 
nu perde curagiul. Viaţa întreagă e prea 


seacă pentru a merita desperarea unui cap 
ca al Dumitale. 

Te rog să crezi în interesul și afecțiunea 
ce ţi-o păstrează cercul nostru literar și în 
deosebi. 


T. Maiorescu 


El se înşela când credea, că lucrarea poate 
să fie condusă şi de la Bucureşti, avea însă 
dreptate în ceea ce privește boala mea, care nu 
era atât de primejdioasă cum se credea. După 
ce cu ajutorul primit de la «/unimea» am plecat 
la țară şi-am stat acolo cinci luni de zile la aier 
curat, la apă limpede şi la lapte bun, mam 
vindecat fără de nici o căutare medicală alegân- 
du-mă cu o neînsemnată anchilosă parţială. 

Toamna am plecat apoi la laşi, de unde după 
câte-va săptămâni am trecut la Bucureşti. 

Timp de zece ani aproape, cât am stat la 
Bucureşti, am avut legături cu toţi oamenii mai 
însemnați ai țării şi m'am bucurat de bunăvoința 
tuturora. Lucram ca secretar al comisiunii în- 
sărcinate cu publicarea documentelor istorice 
adunate de Baronul Eudoxie Hurmuzachi, cola- 
boram la Timpul şi dedeam lecţiuni la <Asilul 
Elena D-na“ şi la şcoala normală a societăţii 
pentru învăţătura poporului român, nu-i stăteam 
deci nimănuia în cale. In acelaşi timp nu îmi 
cerusem recunoaşterea calităţii de cetăţean ro- 
mân, căci eram hotărît să mă întorc iar acasă, 
ceea ce am şi făcut după-ce prietenii mei din 
Ardeal au reuşit să înfiinţeze « Tribuna». 

Toată lumea stăruia să n'o fac aceasta. Intre 
«Junimiști» singur Teodor Rosetti zicea să nu 
ascult de nimeni, ci să fac ceeace mă îndeamnă 

firea mea proprie. Mult au stăruit să rămân 
Regele şi Regina, Generalul Davila şi Dimitrie 
Sturdza, precum şi V. Alexandri, care mă'ncre- 
dinţa, că multe ilusiuni voi perde lucrând îm- 
preună cu Ardelenii, care nu sunt oameni pe 
care te poți răzăma. 

Singuri Mihail Cogâlniceanu şi I. C. Brătianu 
stăruiau să plec, ca să-mi fac datoria. 

Mărturisesc că am plecat mai mult de nevoie, 
pentru-că luasem la Putna angagiamentul de a 
primi sarcina de redactor al organului de pro- 
pagandă ce se va înființa la Sibiiu. 

Tocmai de aceea mam pomenit în fața mea 
cu oamenii, care la Putna stăruiau în gândul, că 
unitatea culturală nu se va putea restabill în 
viața. poporului român decât după-ce Românii 
vor fi împieunaţi într'un singur stat. 

Mai era apoi la mijloc şi altă-ceva. 

Incă pe la 1870, când sub condâcerea lui Emi- 
~ nescu îmi dedeam silinţa să mă dumiresc asupra 
filusofiei germane, am prins o slăbiciune oare- 
cum bolnăvicioasă pentru Chineji. Schopenhauer 
zice adecă unde-va, că Confuciu e cel mai cu 
minte dintre oamenii ce-au trăit pe fața pămân- 
tului. Aceasta m'a făcut să-mi dau silința de a-l 
cunoaşte pe poporul chinezesc şi am citit tot 
ceea ce mi-a căzut în mână asupra Chinei. Una 
din aceste cărți a fost scrisă de M. G. Pauthier 
sub titlul «Chine ou Description historique, 
geografique et litteraire de ce vaste Empire» 
etc. (Paris Firmin Didot etc.) La pg. 146 a acestei 
cărți am citit o expunere făcută de Confuciu 

asupra celor trei legi fundamentale şi asupra 
celor cinci virtuţi de căpetenie. A cincia din 
aceste e «sinceritatea sau buna credinţă», ceea ce 
va să zică acea francheţă, acea inimă deschisă 
amestecată cu încredere, care exclude ori-şi-ce 
fățărnicie şi ori-şi-ce prefăcătorie în ceeace 
priveşte fie purtările, fie felul de a vorbi. 

La pag. 148 unul dintre comentatorii marelui 
înțelept mai adăugă: 


»Sinceritatea le dă faptelor noastre ade- 
vărata valoare. Fără de sinceritate ceea ce 
pare virtute nu e decât hipocrisie, ceea ice 
sclipește cu cea mai mare strălucire, ceea ce 
umple de uimire nu e decât o scânteiere tre- 
cătoare, care, spre a se stinge, nu are ne- 
voie decât de cea mai slabă adiere a unei 
patimi ușoare“. 


Aceste poveţe mi s'au întipărit atât de adânc, încât 
mi-au rămas până ?n ziua de astăzi îndreptar în: 
toate împregiurările vieţii. 

In gândul meu, cea mai mică lipsă de sinceritate, 
nu numai față cu compatrioţii ori cu conaţionalii 
mei, ci şi față cu ori-şi-care om, ba chiar şi față, 
cu duşmanii, eo mișelie neiertată. 

Lucru bun şi frumos, dar nepotrivit cu o socie- 
tate, în care sunt puțini oamenii de caracter şi "n: 
care «politică» va să zică arta de a umbla cu min- 
ciuna. Câtă vreme mă aflam la Bucureşti, unde nu 
puteam să-i stau nimănui în cale, eram un tânăr 
inofensiv şi foarte multora simpatic. Mutat însă la 
Sibiiu ca director al primului organ quotidian pentru 

publicul român de acolo am ajuns om, care poate 
să fie şi primejdios. 

Unii şi nu tocmai puţini dintre „/unimiști“ de- 
deau cu socoteală, că m'am lepădat de convingerile, 
în care stăruisem la Putna şi-am intrat în slujba lui 
i. C. Brătianu, ca să fac propagandă <iredentistă» 
în Ardeal. 

Răposatul P. P. Carp, bună-oară, nu s'a încre- 
dințat niciodată, că nu e adevărat lucrul acesta, şi 
chiar în timpul războiului mi-a zis vorba «Tu Pas 
voulu, Dandin !» 

«Iredentiştii» adevărați erau, din contra, convinși, 
că noi « Tribuniștii», oamenii lui «Saguna», suntem 
vânduți celor din Viena, ca să înăbuşim mişcarea 
naționalistă. 

lar alţii luau sinceritatea drept fineţă diplomatică, 
în dosul căreia se ascund cele mai vi:lene planuri. 

Cu toate aceste, ba pot să zic şi că 'mai ales de 
aceea «Tribuna», «Biblioteca Tribunii» şi «Foaia 
Poporului» s'au răspândit şi am făcut un mare 
pas spre restabilirea unităţii culturale, ba am avut 
şi un succes politic, căci conferența dela 1887 a 
ales un comitet, în care «tribuniştii> erau în majori- 
tate. E. Brota a fost ales vice-preşedinte, eară eu 
eram secretar. 


La 6/18 Maiu 1887 am primit din Bucureşti ur- 
mătoarea scrisoare: 


IÎndite Domnule S lavici, 


Multumesc pentru trimiterea fótografiei 
finului. E trumuşel şi țeapăn. Să fie şi asa 
mai departe. Cu dinții nu-ți prea bate capul. 

Sunt atâtea milioane de dinți ce le scoate 
natura pe fiecare zi, încât nu e probabil să-și 
dea în petec tocmai la băiatul D-tale. 

Rău faci că rămâi în Sibiiu și te jertfești > 
de geaba. Cu ramoliți ca Bariț și cu mișei 
ca Babeş nu e politică de făcut. Oameni de 
politică erau Mocioneștii, dar aceştia sunt 
perduți pentru causa Românilor. Restul nu 
face parale. 

Înţeleg eu foarte bine, că este important, 
ca să fie o atitudine oare care și în politica. 
actuală a Românilor austro-ungari ori câți și 
ori cum ar fi ei. Dar vreau să žic numai, 
că pentru această politică nu trebue să se 
jertfească cine-va ca d-ta, care face. mai mult 
pentru literatură, dacă are libertatea de spirit 
necesară. Căci această politică este pasivă, 
şi rezultatul ei nu atârnă de la D-voastre, 
ci de la complicații europene și de la ruina 
financiară a Ungurilor şi de la raportul lor 
dinastic cu Austria. Aceste mari evenimente 
însă se vor întâmpla după niște împregiurări, 
asupra formei și efectului cărora activitatea 
D-tale nu poate avea nici o înrâurire. 

Prin urmare dai prea mult din D-ta și câș- 
tigi prea puțin rezultat ideal posibil. Nu vor- 
besc de chestia materială. 

N'ai să te lecuești nici odată de un idealism 
prea puțin real, nu în înțelesul banilor, ci 
în înțelesul efectului practic ideal? 

Salutări D-nei Slavici şi D.tale. 


De la al D-iale devotat 
T. M. 
qO 


Cred că scrisoarea aceasta te va fi dumirit asupra 
adevărului, că idealismul meu nu se potrivia cu 

starea morală a societăţii, în mijlocul căreia trăiam, 
şi numai de accea era «prea puțin real». 

Nu mult timp în urmă, la 22 lunie 1887, soţia 
mea a primit dela Sinaia urmă.oarea scrisoare: 


„Dragă Eleonoro, 


Iţi scriu în numele Maiestăţii Sale Reginei, 
însă mai înainte de a-ți comunica scopul ace- 
stei scrisori, te rog să nu vorbești nimănui 
despre aceasta — Maiestatea Sa dorind a fi 
cea dintâiu a da vestea de i se va îndeplini 
dorința. 

letă dar despre ce este vorba: D-șoara 
Felicia Racoviţă, actualmente directoare la 
Asil, din causa sănătăţii sale doreşte să se re- 
tragă de la 1 Iulie. Marea dorință a M. S. 
ar fi de ate vedea pe tine în capul acestui 
stabiliment. Ai avea pe d-l Slavici cu tine, 
căci M. S. îl va ruga să predea lecţiile de 
mai nainte la Asil — adaugând şi cele de is- 
torie, — lecții foarte neglijate de doi ani. Nu 
cred ca dificultățile unei asemenea sarcini să 
vă înspăimânte. Ca director al studiilor M. S. 
a numit o pedagogă, © persoană de mare 
experiență și cu multă instrucție. M. S. se 
gândeşte zi şi noapte la îmbunătățirea Asi- 
lului dorind a-l ridica la rangul celor dintâi 
școli din Europa. Luptă însă cu mari greu- 
tăți de câtva timp. S'a gândit la D-voastre 
ştiind că, dacă această propunere vă va con- 
veni veți lucra cu toată inima, cu cel mai 
mare interes și iubire pentru acest stabiliment. 

Aştept răspunsul tău cu mare nerăbdare. 
Cu această ocazie voi avea şi plăcerea dea 
şti ce mai faci. Primește, te rog,» etc. 

E învederat, că la scrisori ca aceasta nu se putea 
da decât răspunsul, că dorința Reginei e poruncă. 

Fusesem însă mai nainte profesor la <Asilul E- 
lenv Doamna», care era aşezământ particular a- 
târnător de etoria spitalelor civile, ear acum guvernut 
se făcuse el stăpân pe aceb aşezământ. Mi-am dat 
deci pe faţă temerea, că-mi va fi grea posițiunea 
faţă cu ministrul cultelor şi al instrucțiunei publice 
şi, în genere, faţă cu guvernul, care întreţine cele mai 
bune relaţiuni cu Austro-Ungaria, în care eu sunt 
compromis. 

Am primit răspunsul, că M. S. Regina a vorbii 
cu ministrul, atunci D. A Sturdza, şi acesta era 
incântat de ideia ei. 

Am plecat deci la Sinaia, ca să iau înțelegere cu 
M. S. Regele, apoi mam retras din redacțiunea 
«Tribunei», mi-am dat demisiunea din comitetul 
partidului național, am părăsit locuința mea şi am 
«împachetat» gata de plecare. 

Cu toate aceste am rămas. Plecarea mea era 
presentată drept desertare şi prietenii mei se temeau 
că «Tribuna» nu se va mai puteă susținea după 
ce voi fi plecat eu.! 

Abia în Martie 1890, după ce am stat timp de 
un an în temniţa dela Vaţ, m'am întors iar la Bu- 
cureşti. 

Ar trebui să intru în prea multe amănunte pentru 
ca să te dumiresc asupra împregiurărilor de atunci. 

lti spun numai, că am fost nevoit să plec. 

Pentruca să-ţi dai seamă despre cele ce mă aş- 
teptau la București, îţi fac o împărtăşire despre două 
scrisori, pe care din întâmplare le-am păstrat. 

Incă la 1886 scrisesem drama «Gaspar Vodă 
Graţiani» , pe care i-am trimis-o direcțiunei teatrului 
naţional din Bucureşti. 

La 38 Martie s. v. 1886, am primit următoarea 
scrisoare : 


Stimate Domnule Slavici, ` 


Deşi nu am onoarea dea và cunoaște per- 
sonal, cunosc din reputațiune numele D-voa- 
stre, știu că ați luptat mult pentru cauza na- 
țională, de asemenea ați scris și mai mult 
pentru răspândirea literaturii române. 

Faptul ce s'a întâmplat aseară în sala de 
lectură a Theatrului Naţional față fiind Di- 
rectorul General, membrii comitetului Și În- 
treg personalul artistic la cetirea piesei D-voa- 
stre „Gaspar Gratiani“ mi-a umplut inima 
de desgust, încât nu m'am putut opri de-a 
nu vi-l face cunoscut și D-voastre. Uşurința, 
nepăsarea și mai ales batjocura, cu care se 
tratează scrierile literare pentru Theatru, 
cu deosebire ale Transilvănenilor, a ajuns un 
ce revoltător! Ușurinţa ridicolă, cu care s'au 
apreciat scrierile lui Vulcan ce-a trimis Şi 
trimite necontenit pentru a fi jucate aci, 
mi-a prevestit răceala și batjocura, cu care 
va fi primită și piesa D-tale. Deși d-nul Ure- 
chiă în unire cu Maiorescu a citit piesa D-tale 
și, găsind-o bună, a recomandat-o cu deose- 
bită atențiune comitetului Theatral, totuși 
d-i D. Olănescu, membru în comitet, autor 
şi traducător al mai multor piese clasice, a 
găsit scrierea d-tale nulă și ridicolă până'n 
ultimul grad. Pentru a altera și mai mult 
gustul ce-ar fi putut orinde artiştii de piesa 
D-tale, Domnialui, Dim. Olănescu, care o 

citia, a început să imiteze dialectul! Transil- 
vănenilor, să-l exagereze chiar, ceeace pro- 
ducea ris mare. printre auditori. Afară de 
asta, artistul, care era să joace pe Graţiani, 
neconvenindu-i sub nici un chip acest rol, 
de oare ce avea să învețe mult pe de rost, 
a re!uzat cu ușurință de a-l juca și prin ur- 
mare Direcțiunea a găsit de cuviință a res- 
pinge piesa D-tale, deși se găsesc încă 2—3 
persoane printre. artiștii theatrului, care ar 
fi putut să facă o frumoasă creațiune din 
acest rol. 

Un alt motiv a mai găsit Direcțiunea pentru 
a respinge scrierea. D-tale și aceasta ar fi 
că aproape toate frasele sunt repetate 
de două ori și că piesa ar fi scrisă în dia- 
lect Transilvănean, de oarece e scrisă de un 
Transilvănean, ceeace a tăcut pe d-l Olă- 
nescu să se oprească în cetire şi să adâuge 
următoarele cuvinte textual: Doamnelor si 
Domnilor! Trebue să ştiţi că presa e scrisă 
de un Transilvănean, în stilul «Revistei li- 
terare», şi făranul din Transilvania e atât 
de bou, în cât fiecare frasă şi fiecare cu- 
vânt chiar în convorbirea-i zilnică îl repetă 
de două ori!l!? 

M'am revoltat de atâta ură până în adăncul 
inimii mele, am părăsit sala de repetiție ime- 
diat, căct sunt unicul Transilvănean între cele 
60 personnec e compun societatea dramatică 
română, și din care jumătate sunt jidani, 
restul greci, armeni și bulgari românisați (2). 
M'am indignat cu atât mai mult, că nici un 
Singur artist nu s'a ridicat să protesteze con- 
tra acestei calomnii nedemne, căci toți acești 
artiști au fost prin Transilvania când cu Millo, 
când cu Pascaly, și știu foarte bine, că în 
Brașov, Sibiiu, Clusiu, Orada, Naseud și alte 

locuri, pe unde. au umblat, lojile i-au fost 
pline numai cu țărani Transilvăneni, cari stră- 
luciau prin ele ca soarele. 


Imediat am comunicat faptul &-lui G. Ba- 
ritz, care se află aci şi care a rămas foarte 
indignat. Acești artiști se prepară de vară 
a mai face o excursiune prin Transilvania, 
de sigur că nu vor mai avea îmbrățișarea 
din trecut. D-l Urechiă a rămas de aseme- 
nea foarte indignat și și-a dat demisia din 
membrii comitetului! Iată dar, d-le Slavici, 
cum se primesc de către frații noștrii munca 
și studiul, iată cum se recompensează me- 
ritele unui om, care a lucrat decenii de ani 
pentru răspândirea literaturii române. In loc 
ca Direcția și comitetul să încuragieze pe 
artiştii români, cheltuește toată subvenția 
acordată cu multă greutate, pentru a se monta 
operile frivole și scârboase, în care apar fe- 
meile theatrului aproape în costumul naturei, 
căci astfel de lucru le place Onor. Membri 
din comitet. 

N'ai face rău să dai prin „Tribuna“ o 
bună lecțiune directorului theatrului, pentru 
necapacitatea sa, cum și acelui Domn, care 
nu poate să respire de Transilvăneni. Adu-le 
aminte, că părinții lui Lazăr au fost Tran- 
siîvăneni-țărani și astă-zi îi ridică statuă de 
marmură în fața Universității! 

In fine piesa D-tale a tost respinsă cu 
huiduituri chiar de la actul al 2-lea şi în lo- 
cu-i sa pus în repetiție batjocura și carica- 
tura tranțuzească intitulată „Bărbatul cu trei 
neveste“, care la Paris se joacă prin cârciume, 
iar nu pe scena theatrelor subvenţionate de 
stat. Asemenea se va mai juca și „Radica- 
lele“ d-lui Odobescu în care-și bate joc în 
modul cel mai grosolan de Transilvăneni. 

Eată cum stau lucrurile, Domnul meu, să nu-ți 
mai faci mare ilusiune de „frații noştri" (?) 
căci mult sunt câinoși la inimă!!! 

Iți voi mai serie multe despre faptele ne- 
demne și asupririle neomenoase ce suferim 
noi Transilvănenii din partea acestor pore- 
cliți „frați ai noştri“. Primeşte deocamdată | 
o cordială strângere de mână. 

I. C. Lugoșşianu 
Artist dramatic, str. Academiei 37. 

Nu vei fi înțelegând, iubite amice, cum piesa a 
fost respinsă şi cu toate aceste căzută chiar dela 
al doilea act cu «huiduituri». 

Adevărul eră, că întreaga urzeală era pornită de 
a bunul meu prieten |. L. Caragiali, ear Mitică 
Olănescu nu eră decât unealtă, poate inconştientă. 

După dispoziţiunile luate de mine Gaspar Graţiani 
urmă, să fie jucat de Gr. Manolescu, rolul Sarei 
(Evreica) eră pentru Amelia. Weiner (Evreică) iar 
rolul lui Baruh aveă să-l joace Notara. Ei bine! 
Manolescu ţineă să aibă în rolul Sarei pe Aristiţa, 
care acum îi era soție, eară Notara ţinea să joace 
pe Caspar Graţiani cu Amelia Welner, care îi era 
soţie. De aceste încurcături au profitat cei ce lu- 
crau în dosul culiselor. 

Urmează acum cealaltă Scrisoare ; 


Brăila 18/30 Noemvrie, 1886 Marti 
(Sunt pentru o zi aici, mă întorc mâne la Bucureşti). 
Iubite Domnule Slavici, 
Vinerea trecută am fost la Comit. teatral 


și am cetit câte-va părți din drama D-tale 
„Gaspar-Vodă“ inaintea unor actori. Prin 


am 3 


această cetire am înduplecat pe d-na Aris- 
tita Manoleasca să joace pe Sara și pe Ma- 
nolescu să joace pe Graţiani. Până atunci nu 
voiau. Până acum ai cel puţin cei doi actori 
mai buni în roluri principale. Notara ar tre- 
bui să ia pe Baruch. 

Drama are să se pună în studiu la anul 
nou pentru a se juca spre finele Ianuarie. 

Până atunci vii d-ta la Bucureşti și stai 
câteva zile ca să studiezi cu actorii și să 
modif ici micile lucruri ce-ar fi de modificat. 

Cum îţi poți închipui că merge în Teatrul 
Român așa ceva fără o stăruință amănun- 
țită cu actorii? 

Trebue să dai zor, să vorbeşti cu jurnale, 
cu actori, cu toţi... Glumă e asta? 

O primă dramă a D-tale și în poziţia D-tale 
dincolo, sau poți să te îngrijești insu-ți pentru 
reprezentarea ei, sau o retragi. Căci ar fi 
neiertat lucru să cadă din negligență. Incai 
dacă cade după toate stăruințele, nu are să-ți 
împute conștiința literară nimic, 

Das scheint mir so. Entweder-oder. Mit 
halben Massregeln geht nichts in der Welt 
für ordentliche Leute. Den- Lunpen gelingt 
allerdings manchmal auch das Halbe, — 
Ihnen aber niemals. 


i Al D-tale devotat 


T.M. 
a n 


P. S. Eminescu are o recidivă şi este prin- 
tre alienații dela mănăstirea Neamțul. 
N'am făcut nici ceeace mi-a zis Lugoşanu, aici 
ceeace m'a sfătuit T. M. 
Imi părea foarte rău că nu mi-a fost primită 
drama şi eram adânc mâhnit, dar nu şi supărat 

şi de aceea nici nam luat notiță 'n «Tribuna», 
nici nu mi-am retras manuscriptul, ci mam măr- 
ginit a declară, că direcțiunea nu are decât să 
facă corecturile, fie schimbări, fie suprimări, fie a- 
dause, dacă considerațiuni technice o cer aceasta. 

Incă mai puţin puteam să fac ceeace m'a sfătuit 
T. Maiorescu. Nu că m'ași fi voit, dar nu eram în 
stare. Pentruca să stărui pe lângă jurnale şi pe lângă 
artişti, să chefuiesc cu unii şi cu alții şi să le fac 
curte actrițelor, se cer anumite destoinicii, care mie 
îmi lipsiau. Incercasem eu în alte împrejurări aşa 
ceva şi-mi dădusem în petec. Era la mijloc neno- 
rocitul meu confucionism, inima deschisă, în urma 
căreia mă lua gura pe dinainte, ca să spun ceeace 
în adevăr simt şi gândesc. 

Nici că ţi-am făcut împărtăşire despre cele câteva 
scrisori decât pentruca să 'nţelegi, de ce eram cu- 
prins de simţământul, că nu era pentru mine loc 
în mijlocul clasei culte române, şi de ce m'am re- 
tras în urmă la Măgurele, unde nu-i stăteam nimă- 
nuia în cale şi unde mi se păreă cu putință ceeace 
nu puteam să 'ncerc la <Asilul Elena Doamna», 
unde azi, aveam a face cu un ministru, mâne cu altul 
şi unde funcționarii ministerului se amestecau în toate. 

T. Maiorescu, T. Rosetti şi I. Negruzzi, A. Odo- 
bescu şi V. A. Urechiă, Mih. Kogălniceanu, D. A. 
Sturdza şi I. C. Brătianu, Regele Carol I şi Regina 
Elisabeta, vorbind mereu despre mine, m'au făcut 
multora urgisit, mai ales multora dintre sectarii li- 
berali şi un păcătos aşi fi fost, dacă mi-aşi fi mis- 
tuit puterile 'n luptă cu aceştia. 

loan Oteteleşanu lăsase adecă averea sa lui 

loan Kalinderu. Acesta înființase şcoala şi-o 
trecuse dimpreună cu averea la «Academia Ro- 
mână», iar aceasta a pus-o sub «protecţiunea» 
Regelui Carol I. 

Insărcinaţi de «Academia Română» să vizităm 
şcoli similare din ţările apusene şi să facem apoi 
propuneri în ceeace priveşte organizarea noului 
aşezământ, am fost primiţi la Palat şi Regele ni-a 
hotărît în înțelegere cu Regina școlile, pe care 
urma să le vizităm. Planul de organizare, regu- 
lament şi program de studii, l-am stabilit apoi 
tot în înțelegere cu Regele şi cu Regina. 

Cu purtarea de grijă pentru «Institutul loan 
Oteteleşanu», «Academia Română» a însărcinat 
o comisiune specială compusă din I. Kalinderu, 
D. A. Sturdza şi |. Negruzzi, toţi trei binevoitori 
ai noştri. 

Nu se putea să porneşti o lucrare în împre- 
jurări mai priincioase. Mai ales loan Kalinderu, 
adevăratul întemeetor al şcolii, lucra cu mult zel 
şi cu toată inima şi pentrucă ştia cât de mult 
țineau Regele şi Regina să vadă «Institutul» bine 
îndrumat. 

A şi fost bine îndrumat, şi anul al treilea, 
dupăce toate erau croite, viind să viziteze «In- 
stitutul», Regele Carol a zis «<O oasă în mijlocul 
unui pustiu». A adăugat însă «Numai dacă nu 
i-ar seca izvoarele». 

«Nu!» — am zis eu în gândul meu. Atât de 
adânc eram pătruns de gândul, că secarea isvoa- 
relor e peste putință, încât îmi alesesem la Mă- 
gurele şi locul, unde ţineam să fiu înmormântat. 


L p) 


Eu n'aşi fi ajuns cu toate acestea să-mi istovesc 
puterile prin casematele de la Domnești, pe la 
«Luvru», prin «Hotel Modern» şi pe la Văcă- 
reşti, dacă isvoarele m'ar fi secat încă trăind cej 
ce cu atâta inimă lucraseră la organizarea acelei 
«Oase» din mijlocul pustiului. 


Il. 


lubite amice, 


Intre şcolile de gospodărie casnică, pe care 
le-am vizitat când cu călătoria noastră prin ţări 
apusene, nu avea nici una atâta lărgime ca cea 
de la Măgurele, care avea lăptărie, prăsilă de 
porci, curte de păsări, grădină de legume, pomăt, 
vie şi tot ceeace se mai cere pentru practica gos- 
podăriei casnice în toate amănuntele ei. 

S'a întâmplat apoi, că doi oameni cum se cade, 
farmacistul Munteanu şi medicul Emil Pop, au 
luat în arendă moşia Băneasa şi-au înființat pe 
ea o lăptărie model, care pune la Bucureşti în 
vânzare lapte sterilizat de cea mai bună calitate. 
Din nenorocire însă anul a fost secetos, nutrețul 
sa scumpit şi astfel cei doi arendaşi au ajuns în 
mare strâmtorare, iar proprietarul moşiei nu voia 
cu nici un preţ să-i păsuiască. Falimentul era 
deci inevitabil. Mai "nainte de a li se {i pus se- 
questrul, ei au vândut ce-au putut din vacile lor, 
şi unul dintre funcţionarii Academiei Române a 

cumpărat și el o vacă cu lapte şi două viţele 
mai mici de un an. 

Vaca eră folositoare, căci dădea peste 20 litri 
de lapte pe zi, dar cele două viţele, deşi foarte 
frumoase, rasă de Pinzgan curată, mai aveau să 
fie hrănite timp de trei ani cel puţin pentru ca 
să poată fi de vre-un folos. Era deci foarte apro- 
piat gândul de ale trimite la Măgurele, unde se 
“hrăniau alăturea cu celelalte vite din nutreţul co- 
sit îie din parc, fie din luminişurile zăvoaielor. 

Coconu lancu Kalinderu, care ținea mult la In- 
stitutul înființat de dânsul, venia des pe la Mă- 
gurele. Mai fiind şi administrator al domeniului 
Coroanei, se interesa şi de gospodăria Institu- 
tului, care în înţelegere cu dânsul şi mai ales 
după îndrumări date de el fusese organizată. Era 
deci peste putinţă, ca el să treacă cu vederea 
cele două viţele frumoase. 

Te 'ntreb: ce trebuie să fac eu? 

In mijlocul lumii, în care ne aflam, oamenii mai 
cuminte, decât mine ar fi tăcut poate, şi ar fi 
lăsat-o încurcată. Eu eram împins de firea mea 
să spun adevărul. 

«Frumoase viţele aveți!»—a ris Coconul lancu 
zimbind şi a mers mai departe fără ca să lun- 
gească vorba. 

Abia după masă, când ne luam cafelele Şi era 
şi soția mea de faţă, el şi-a adus iar aminte de 
cele două viţele. 

«N'o să vă supăraţi, dacă vă 'ncredinţez, că 
domnul acela nu vi-e prieten, —a zis el. 

«Nu mi-a fost, nu ne este şi nici nu poate să 

ne fie, căci prea e mare deosebirea sufletească 
între el şi noi, —am răspuns eu.— El e însă om 
de ’ncredere, oare-cum mâna dreaptă a d-lui 
Dimitrie Sturdza şi e în interesul Institutului să 
ni-l facem binevoitor». 

«Ai multă dreptate,-a zis Coconul Iancu. — E 
un lucru fără de importanţă: cele două viţele 
se străcoară şi ele pe lângă cele-lalte vite, şi 
eu sunt de părerea, că era chestiune de tact 
chiar să-i faci propunerea de a le trimite aici. 
Dacă era însă om corect şi prieten al D-voastre, 
el nu primia. Acesta e numai un mic început. 
Mâne urmează alta, poimâne ear alta şi aşa mai 
departe. La Academie sunt apoi mulţi funcţionari 
şi mare să te mire, dacă toţi apucă pe acela-şi 
drum. D-voastre aveţi aici vie, pomi, grădină 
de legume, curte de păsări, lăptărie, la care scoa- 
teţi unt şi brânză, tăiaţi porci şi scoateţi şunci, 
slănină, costiţă şi muşchi afumaţi, aveţi atelier, în 
care se lucrează frumos». 

«N'avem, Domnule Kalinderu, destul pentru 
noi, Pam întrerupt eu, — şi e un hotar, peste 
care nu se trece». 

«Nu mă "'ndoesc! — a întămpinat el. — Sunt 
încredințat că n'o să trageţi de la gura celor de 
aici pentru ca să le faceţi parte celor de acolo, 
Tocmai de aceea însă vă puneţi în harţă cu dânşii, 
vă faceţi o mulţime de neplăceri şi vă luptaţi 
cu greutăţi, care ne fac şi nouă bătaie de cap. 
Academia are moşii date'n arendă şi case închi- 
riate. tipăreşte cărţi şi face fel de fel de cheltu- 
ali. Ştim noi, cum avem să stăm pretutindeni de 

pază. Eu În tot cazul vă sfătuiesc să nu vă 
faceți părerea greşită, că la mijloc e încredere», 

După cele spuse de dânsul, D. A. Sturdza fă- 
cuse, ca om politic, şi unele lucruri, pe care mar 
fi trebuit să le facă şi se folosise pentru aceasta 
de unii dintre funcţionarii de la «Academie», care 
acum îl terorisau scăpând vorbele «Multe Ştiu 
eu!» Kalinderu stătea mereu la pândă şi se 
iupta fără de Curmare, ca să-i ţină 'n frău pe 
oamenii aceştia şi să scape şi pe Sturdza de 
stăruințele lor. 

Sunt foarte interesante amănuntele acestei 
lupte, şi ele aruncă o viuă lumină asupra tim- 
pului, în care s'au desfăşurat. Eu însă nu pot 
sa stărui asupra lor. Mă mărginesc a-ţi spune 
că mi-a fost trimis portar la Măgurele un oare- 
care Ilie Popescu, agentul de poliție care de 
obiceiu însoţia pe Regele Carol 1, când ieşia pe 
jos la plimbare, deci un om deprins a -se uita 
bine, ca să vadă tot ceea ce se petrecee îm- 
pregiurul lui. 

Eu lam făcut în acela-şi timp şi un fel de 
intendent, ca să le poată vedea-cu atât mai 
bine toate. 

Noi aveam la Măgurele nevoie de grâu 
pentru pâne, de carne, de ale băcăniei, de lemne, 
de petroleu, de stofe pentru îmbrăcămintea ele- 
velor şi de fel de fel de alte lucruri, cum sunt 
încălțămintea şi toate cele de la librărie. 

Cel mai comod lucru ar fi fost să le cerem 
aceste de la Academie, care le procura şi ni le 
trimitea. Am făcut însă constatarea, că negoţă- 

torii ne dau un rabat de zece la sută, dacă 
cumpărăm noi înşi-ne. 

Obiceiul pământului era, ce-i drept, că ni se 
da contul pentru suma întreagă, dar după-ce-t 
achitam, ni se restituiau zece la sută. Eu am 
stăruit însă ca şi cele zece la sută să fie scăzute 
din cont, orisă ni se socotească cele cumpărate 
cu zece la sută mai ieftin. Era deci lucru cu 
minte, ca portarul întendent să cumpere, iar 
conturile să le achit eu. 

După-ce a ieşit prima serie de absolvente, am 
desființat posturile de bucătărese şi de chelărită 
şi atât la bucătărie, cât şi la cămară făceau 
practică elevele, care înregistrau tot ceeace întra 
în cămară precum şi tot ceeace iese din ea. 

Coconul lancu putea să fie liniştit. 

Toate cele cumpărate, precum şi toate cele 
ieşite din gospodăria Institutului erau înregistrate 
de. eleve şi chiar şi dacă am fi voit, n'am fi 
putut să le facem parte «altora» fără de ştirea 
elevelor, care treceau în registre şi tot ceea ce 
se lua din cămară. 

Mai era apoi şi altă ce-va. 

Făcându-le Regelui şi Reginei dare de seamă 
despre mersul Institutului, am spus între altele, și 
că mai multe dintre eleve, întorcându-se după 
vacanţa în şcoală, erau cu desăvirşire zăpăcite, 
încât a trebuit să treacă săptămâni, ba chiar luni 
de zile, pentru-ca să-şi vie ?n fire, 

«E cea primejdioasă virstă,-a zis Regele,-mai \ 


ales în țara noastră, unde nu e îndestulătoare | 


priveghiere asupra tinerimii.» 

«Eu, a adăugat Regina,-sunt de părerea, că 
«Academia» ar trebui să nu le dea elevelor voia 
de a petrece vacanţele *'n familie. Tocmai 
timpul lunilor de vară fac mai bi 
ale gospodăriei», 

«Foarte greu! —a întâmpinat Regele. — Lasă 
că toate şcolile au vacanțe şi că în timpul va- 
canţelor se fac economii însemnate, dar au şi 
profesoarele dreptul de a se recrea după zece 
luni de lucrare întinsă». 

De oarece Regina cu toate acestea stăruia, am 
spus că voi face raport în cestiunea aceasta, 

“Nu! — a zis Regele. — D-ta raport să nu faci. 
Să vorbeşti cu amicul nostru Kalinderu, care va 
vorbi cu d-l Sturdza. Raportul îl vei face numai 
dacă ţi se va cere». 

Aşa am făcut nu numai în cestiunea aceasta, 
ci totdeauna. Nimic de capul meu n'am început 
şi niciodată mam cerut dela «Academie» nimic 
fără ca să fi luat mai nainte înțelegere fie cu 
D. Sturdza, fie mai ales cu Coconul lancu, omul 
totdeauna doriţor de binefaceri. 

Mai fiind pe deasupra şi iubirea elevelor, care 
le făceau toate în Institut, nici cei mai pricepuți 
oameni nu puteau s'o scoată tot atât de bine ca 
noi şi după plecarea noastră dela Măgurele toate 
au mers din bine în rău şi din rău în mai rău, 

Eu te rog să facio singură comparaţiune, care 
se poate exprima în cifre. 

Anul şcolar 1907—1908 a fost cel din urmă 
dintre cei patru-spre-zece, în care Institutul a 
stat sub conducerea noastră. Erau şase clase, 

cinci de studii şi al şaselea an de practică. In 
timp de nouă ani, până la 1916—17, când erau 
numai cinci clase, cheltuelile s'au sporit cu aproape 

In budgetul dela 1907—1908 cele prevăzute 
pentru medicamente, dentist, câmp, parc şi ex- 
cursiuni, sunt cuprinse în cele 3252 lei la «di- 
verse». 

Mira-te-ai, câte poate să născocească omul 
stăpânit de rele îndemnuri, şi iar te-ai mira, dacă 
ți-aşi spune, cum s'au adeverit prevederile Co- 
conului lancu şi cum a trebuit să ţinem piept mai 
cu unul, mai cu altul dintre cei ce se socotiau 
stăpâni la Academie. Toate silinţele lor au rămas 
însă zadarnice câtă vreme Coconul Mitiţă şi Co- 
conul lancu țineau să nu se jignească unul pe 
altul. La 1906 însă Coconul lancu a început să 


facă şi ceeace prea bine ştia, că nu îi este Co- 
conului Mitiţă pe plac. 

Liberalii erau adecă porniţi spre răsvrătire 
pentrucă Regele Carol I îşi serba jubileul fără 
ca să-i fi chemat pe dânşii la putere, şi Coconul 
Mitiţă, care era şeful partidului liberal şi om 
zăcaş, dacă nu chiar sectar, nu voia să ştie 
nimic de expoziţiunea pusă de conservatori la 
cale. Cu totul altfel vedea lucrurile Coconul lancu, 
care era cap mai bine cumpănit şi mai deschis, 
iar eu nu puteam decât să-i dau dreptate. Era 
peste putinţă ca Institutul loan Oteteleşanu să nu 
ia parte la expoziţiune, şi am făcut o mulțime 
de lucruri fâră ca să mai ținem seamă, dacă se 
Supără ori nu Coconul Mitiţă 1). 

Văzându-l, că-se supără, oamenii săi dela Aca- 
demie au început lupta contra urgisitului Grec, 
deci şi contra mea, îngratul, care s'a făcut «unealtă» 
a <Fanariotului». 

Dacă-mi dă bunul Dumnezeu viaţă şi sănătate, 
îți voi face împărtăşiri despre amănunte foarte 
interesante din lupta aceasta. Deocamdată află 
numai, că'n timpul discujiunilor, pe care le-am 
avut în câte-va rânduri noi trei, s'au ivit primele 
semne ale bolii nervoase, de care era cuprins D. 
Sturdza şi că'n timpul expoziţiunii jubilare au în- 
ceput unii dintre liberali, între care Şi tânărul I. 
Brătianu, să lucreze Prin dosul şefului în înţele- 
gere cu agenţii Angliei. 

Au urmat răscoalele ărăneşti, care încă ’n 


1) Atât de departe a mers urgia, încât medalia de aur, 
care i-a fost acordată şcolii pentru lucrările expuse şi 


pe care am şi plâtit-o, nu a fost luată de către Aca- 
demie. 


toamna anului 1906 au fost pregătite printr'un 
fel de rezistenţă pasivă a ţărănimii. La Măgurele 
viaţa era din ce în ce mai nesuferită; pe lângă 
toate cele-lalte, de la Academie se lucra spre a 
ne ridica *n cap personalul didactic, ba chiar şi 
elevele. 

Urmează lovitura hotăritoare. 

„Neamul Românesc“ publică'n numărul de la 
15 Iulie 1907—(pag. 322)— sub titlul „Semse bune 
de dincolo“ un articol, în care, între altele, se zice: 

«Şi Românii din Ungaria... prea mult s'au în- 
chis în rosturile lor, prea încrezător s'au răzămat 
pe puterile lor, prea negligent au tratat de un 
timp, în avântul activismului eroic, această Ro- 
mânie, dela care, cum îmi spunea unul mare printre 
tineri, «s'au încredințat că nu mai au nimic de 
așteptat». 

De oarece vorba aceasta mi se zisese şi mie, 
i-am adresat Profesorului N. lorga, autorul ar- 
ticolului, o scrisoare, în care arăt, de ce adecă 
nu mai au Românii de dincolo ce să aştepte de 
la fraţii lor din România. El mi-a răspuns stă- 
ruind să-i dau voie să publice scrisoarea mea, 
căci interesul public o cere aceasta. 

Precum mă ştii, vei înțelege, că nu puteam 
să-i răspund decât că ceea ce i-am spus lui sunt 
gata să spun şin faţa lumii. 

In numărul de la 29 Iulie 1907 (pag. 385) au 
fost deci publicate următoarele scrisori: 

Zubite Amice, 


Sunt acum douăzeci şi mai bine de ani 
de când, în toiul unei lupte culturale pe cât 
de vii, pe atât de grele, am grăit întâia oară 
vorba, că soarele pentru toți românii la Bu- 
curești răsare. Am fost dar și eu dureros 
atins când am cetit în numărul dela 15 Iulie 
a. c., vorbele: «sau „încredințat, că nu mai 
au nimic de aşteptat». Durerea mi-e însă. 
mare mai ales pentrucă sunt nevoit a-i da 
dreptate celui ce ţi-a făcut mărturisirea a- 
ceasta. 

Sunt și eu „de dincolo“ şi-mi cunosc frații 
cum numai puțini îi vor fi cunoscând, iar aici 
am venit om făcut, încât nu am putut să mă 
asimilez luând obiceiurile, apucăturile și felul 
de a vedea al oamenilor, cu care trăiesc aici, 
ci am rămas tot „mocan“, om mai mult ori 
mai puțin nesuferit pentru cei subțiați prin 
„Civilizație“. Sunt dar cuprins șieu de sim- 
țământul, că nu mai au frații mei rămași acasă 
ce să aștepte de la România, pe care atât 
de mult o iubesc. Ceea ce au fost nevoiţi 
să vadă cu ocaziunea Expoziţiei i-a întristat, 
iar faptele petrecute astă primăvară i-au în- 
străinat de România. 

D-ta şi eu suntem oameni, care pot să se 
înțeleagă între dânșii și nu avem decât să 
judecăm în toată liniștea pentru ca să ne 
dăm seamă, că au Românii cuvinte de a se 
întrista când văd cele ce se petrec în Ro» 
mânia și că în deosebi ìn ceea ce privește 
viața culturală, Românii din împărăția habs- 
burgică sunt mai presus de fraţii lor din Ro- 
mânia. 

Dacă e vorba de cultura fizică, în Româ- 
nia marile masse ale poporului degenerează 

înturma mizeriei, în care se sbat, iar pătura 
suprapusă, cum îi zicea Eminescu, e istovită 
de desfrâu. D-ta ştii, că nu-i așa nici în Ar- 
deal, nici în Țara Ungurească, nici în Banat, 
nici în Bucovina — decăt în unele ținuturi 
copleșite de Evrei. 

Dacă e vorba- de cultura economică, în 
România săteanul muncește'n sec, iar boierii 
fac ceea ce Nemţii numesc „Raubwirtschaft“, 
store și pământul, şi pe muncitorii lui, și țara 
întreagă e părăginită. Hainele croite după 
cele mai nouă jurnale, trăsurile cu cauciuc, 
automobilele, palatele zidite fără de gust, 
mobile îngrămădite'n ele și desfrâul sec nu 
sunt cultură economică. Nau Românii de 
dincolo ce să'nvețe de la fraţii lor de aici, 
și să-i și ferească Dumnezeu să n'ajungă în 
starea, în care-se află azi aceștia. 

Dacă e vorba de cultura morală, să ne în- 
chidem ochii, ca să nu vedem ceea ce se 
petrece şi se tolerează 'n România, unde nu 
mai e nimic sfânt şi omul cum se cade e 
fie nesuferit, fie desprețuit. Ai dori D-ta, 
ca frații D-tale din Ardeal, cei din Banat, 
cei din Țara Ungurească ori cei din Buco- 
vina să ajungă și ei în starea, în care se află 
cei din România? Eu sunt sigur, că nu ai 
vrea, și trec înainte. 

Dacă e vorba de cultura religioasă, la care 
eu atât de mult țin, mă mărginesc a-ți face 
mărturisirea, că mă tem să mă duc și să-mi 
duc copii la biserică aici, unde toate cele 
sfinte sunt luate în bătae de joc, preoții sunt 
niște slugi nemernice, iar Archiereii au ajuns 
unelte ale unor oameni înstrăinați de legea 
părinților noștri. 

Numai în ceea ce priveşte cultura intelec 
tuală România e, par'că, mai presus de cele 

lalte părți ale poporuiui român. Aici se'nvață 
mai mult, se scrie mai mult, se fac multe 
lecțiuni, se țin multe conferințe, se rostesc 
multe discursuri, e 0 viață intelectuală me- 
reu agitată. Noi însă nu avem să fim amă- 
giți de aparenţe. Măsura cea dreaptă a cul- 
turii e importanța ce i se dă valorii adevă- 
rate, considerațiunea, stima şi iubirea, de care 
se bucură omul superior fie ca inteligență, 
fie ca știință, fie ca destoinicie în materie 
de artă, iar în România superioritatea nu 
prețuește nimic, dacă nu e pusă în serviciul 
cuiva. Slugă trebue să fii, dacă vrei să ție 
lumea seamă de tine. E indiferent, dacă ri- 
dici ori nu nivelul moral și intelectual al so- 
cietăţii prin lucrarea ta: lucrul de căpetenie 
e să servești pe un om ori pe 0 tovărășie 
de oameni, fiecare e prețuit după folosul. 
practic al lucrării ce săvârşeşte. Tocmai oa: 
menii ca D-ta trebue s'o simtă aceasta'n 
tiecare clipă a vieţii lor. 

E cu toate aceste adevărat și azi, că soarele 
pentru toți Românii la București răsare: Dacă 
lumină e aici, se luminează pretutindeni, unde 
trăesc Români, iar dacă e întuneric, se 'ntu- 
necă pretutindeni. Toţi de pretutindeni avem 
dar să dăm ceeace e mai bun în sufletele 
noastre nu ca să propagăm cultura din Ro- 
mânia, ci să combatem duhul cel rău, de care 
e stăpânită azi România. 

e Oameni cu judecată dreaptă au fost aceia 
dintre frații noștri de dincolo, care s'au în- 
credințat că dela România „nu mai au nimic 
de așteptat“. Ei trebuiau însă să mai înțe- 
leagă și că au datorii față cu România, că 
România așteaptă dela dânșii să-i spună în 
fiecare zi, de ce anume nu mai au nimic de 
așteptat dela dânsa, că trebue să aibă irma 

deschisă şi să spună în fiecare zi fără de 
încongiur şi cu toată hotărirea, care sunt re- 
lele, pe care le văd la frații lor de aci. 

Eu li-am spus-o aceasta; mai spune.-li-o și 
d-ta ca să se îmbărbăteze. 

Salutări frățești. 


Măgurele, 20 Iulie, 1907. loan Slavici 


Dragă d-le Slavici, 


Îți mulțumesc pentru frumoasa scrisoare. 
Nu e nimic din ce se cuprinde în ea pe care, 
cu aceea-şi durere ca d-ta nu lași iscăli și 
eu, Zilnic îmi dau mai mult seamă, în ce spur- 
cat noroiu și spre ce strașnică prăpastie se 
duce, sbătându-se, această țară! Doar dela 
tinerii ce se ridică într'un anumit mediu școlar, 
cultural și mai ales literar dacă aștept ceva. 

Dar și așa nu știu ce viață vor avea copiii 
mei, 

lată însă de ce mi-e necaz pe cei de dincolo, 
adică pe câți din ei vorbesc, scriu și conduc. 
Ei nu vor să înțeleagă — și unii nu pot — un 
lucru: că viața Românilor de pretutindeni, 
oricât de deosebită ar fi ea, e menită să aibă 
același viitor, rezimat pe desvoltarea și îm- 
brățișarea unei anumite culturi și pe crearea 
unei solidarităţi naționale, că soarta acestei 
culturi și putinţa acestei solidarități militante 
sunt a se hotărâ az, fiindcă aici, în orice 
mani ar fi, e steagul Şi, ori-cât de slab ar 
fi, e grosul armatei. 

Peirea României înseamnă, evident, sfâr- 
șitul Românismului, fiindcă de s: “arta noastră 
nu se interesează frați apropiați ; ' puternici 
cum e cazul pentru seminţiile slave. Insă, ori 

România va fi cum 6 dorești d-ta și cum 
o doresc eu, ori va peri în felul cel mai ru- 
şinos, sistem leșesc, prin desbinarea socială, 
prin luxul de sus—evaporare superficială, — 
și prin erosiunea temeliilor, lăsarea în sărăcie, 
întunerec și disperare a claselor de jos. Cum 


zici şi d-tă, când se dă o astfel de luptă, 


cei de dincolo nu ne pot lăsa fără sprijinul 
lor moral, care înseamnă mare, foarte mare 
lucru, căci vorba lor vine ca o judecată ne- 
părtinitoare, dar mișcată. a posterității. Acest 
sprijin să ni-l dea nouă, care, în alte împre- 
jurări în a/e noastre, le-am putea da atâta. 
Lase păcatele noastre aici, dar së ne ajute 
a le distruge — pentru noi și pentru ei. 

De ce nu vor? E aşa de dulce cutare mic 
ajutor primit dela unul și altul, așa de plăcut 
cutare compliment al lui Tache Ionescu, așa 
de temut cutare gest al lui Dim. Sturdza, în 
cât prin tăcerea şi indiferența lor, ei să fie, 
de fapt, de partea politicianilor, al lui Go- 
liat grozavul, față de care nu știu dacă vom 
avea soarta lui David. Așa a făcut Bariț și 
toți cei mari ai lor față de stările de lucruri 
din Principate ? 


Ceea ce am zis noi, Prof. lorga şi eu, gândiau 
mulți, între care chiar şi coconul Mitiţă el însu-şi. 
Una e însă s'o gândeşti şi alta s'o şi spui în 
gura mare, ca toţi s'o audă. Tinerimea liberală, 
marii vinovaţi, au sărit în picioare ca arşi cu 
ferul roşu, şi coconul Mitiţă, care pe lângă toate 
cele-lalte mii era şi şei al partidului liberal, ba 
chiar ministru preşedinte, a fost nevoit să arate 
că nu sufere ca un subaltern al său să-şi per- 
mită luxul de a spune fără de încongiur ceea 
ce sîmte şi gândeşte despre păcatele «păturii 

suverpuse». Chiar şi unii dintre binevoitorii mei 
îşi dedeau silința să mă "'ncredinţeze, că, date 
fiind legăturile mele şi posițiunea, în care mă 
aflam, nu aveam să-mi dau învoirea pentru pu- 
blicarea scrisorii, iar coconul lancu stăruia cu 
tot din adinsul, ca din dragoste către copiii mei 
şi în interesul Institutului nu numai să tac, ci să 
mă şi deszic. 

l-am răspuns, că nu-mi este iertat, ca de dragul 
copiilor mei să fac ceea ce 'n gândul meu este 
o mişelie, pentru care toată viaţa mi-ași face 
mustrări, iar pentru Institut e rău, dacă plec, 
dar, poate, încă mai rău, dacă sofia mea şi eu 
rămânem şi-l conducem în luptă cu cei ce-şi 
dau silința să-mi ridice 'n cap personalul di- 
dactic, slugile, până chiar şi elevele. 

Am plecat deci la sfirşitul anului şcolar. 

Am să-ți mai spun, că soția mea, după-ce 
jertfise patru-spre-zece din cei mai frumoşi ani 
ai vieţii sale, s'a ales cn o gratificațiune de 
10,000 L. şi cu nădejdea dea primi o pensiune 
de 75 L. pe lună după-ce va fi implinit virsta 
de 58 de ani. 

Lupta contra lui loan Kalinderu sa urmat cu 
încă mai mare 'nverşunare, încăt pentru noi era 
o chestiune de bun simţ să stăm la o parte pentru- 
ca să nu se mai poată zice, că din răutate ori 
din porniri de răsbunare sgândărim. Cu toate 
aceste nu se poate închipui înfamie, de care ce 
de la Academie nu s'a! folosit spre a face cai 
lumea să creadă, că la Măgurele s'au petrecuţ 
fel de fel de lucruri grave, în urma cărora nu 


i-a rămas Academiei decât să ne depărteze de 
acolo. 

Omul, care mai bine decât ori-şi-cine ştia ce 
s'a petrecut şi ce nu s'a petrecut la Măgurele 
şi de ce anume am fost depărtat eu de acolo, 
era fără îndoială loan - Kalinderu. Soţia mea i-a 
adresat deci o scrisoare, în -care l'a rugat să-i 
spună, dacă e ori nu adevărat ceea ce unii dintre 
funcţionarii Academiei Române le şoptesc la ure- 
che celor ce voiesc să-i asculte. Ea a primit 
următorul răspuns : 

21 Ianuarie 1999 


” 
Onorată Doamnă, 


Am primit scrisoarea dv. N'am putut răs- 
punde însă mai curând fiind-că am lipsit 
câåte-va ziie din București pentru a mă linişti 
puţin de suferințele atât familiare, cât și de 
altă natură, de care am fost încercat -anul 
trecut. 

Am fost și eu mâhâit de plecarea Dv, de 
la Măgurele. Dar vă pot afirma 'n toată con- 
știința, că pe cănd eu vi-am fost sincer de- 
votat și am făcut iot ce-am putut, dv. care 
aveaţi tot interesul a rămâne la institut nu 
mi-aţi dat nici un ajutor și n'ați ţinut seamă 
de recomandaţiile, pe care vi le făceam toc- 
mai pentru a preintimpina desnodământul. 

În asemenea impregiurăria trebuit să văd 
silințele mele zadarnice şi natural să convin 
la hotărirea luată de Academie. 

Tot ce am mai putut tace a fost să caut 
a obține cât mai mult pentru dv.!) Nici az 

pe i 
1) E vorba de cele 10;000 L. gratiticaţiune. 


dela Măgurele. De aici inainte nu ma 


nu mă dau înapoi, dacă credeți, că vă pot 
fi folositor, deși am regretat că dela plecarea 
dv. nu mi-ați dat nici un semn de viaţă, 
poate fiind-că nu mai voiți a fi in relaținni 
cu mine 1). 

Fiindcă mi-ați scris, vă mai pot comunica, 
că eu n'am nici o cunoștință de înscenările, 
la care faceți alusiune, La mine n'a venit 
nimeni de la institut sau din altă parte să 
defăimeze sau să 'ncerce măcar a îngâna vr'o 
insinuație, iar cât pentru unele greutăți, 
despre care mi-ați pomenit altă dată că le-aţi 
avut diu causa relațiunelor d-lui Slavici cu 
vechii săi amici?), de acestea nu puteam fi 
eu responzabil. 

Vă doresc, Doamnă, dv. și întregei familii 
tot binele și vă rog a primi îneredințarea 
considerațiunii ce vă păstrez. 


1. Kalinderu 


Te rog acum să-ți aduci aminte de cele cu- 
prinse'n scrisoarea ce mi-a adresat T. Maiorescu 
ła 8/20 Aprilie 1874 şi-mi vei da dreptate, dacă-ţi 
spun, că tot oamenii, cu care m'am luptat la 
Putna, m'au silit şi să plec de la Măgurele, iar 
de la Măgurele drumul mă ducea drept la Fortul 


Domnești, la «Luvru» la «Hotel Modern» şi la 
«Văcăreşti». 


1) Era chestiune de bun simț s'o facem, 
2) -E vorba de I. Biamr şi tovarăşii săi, care’n cele din 
urmă au reuşit să-l alunge şi pe el dela Academie şi 


i aveam cuvinte de a 
nu fi în relaţiuni cu dinsul. 


Iubite amice, 


` T. Maiorescu avea toată dreptatea când în 
scrisoarea sa dela Maiu 1887 zicea, că rezultatul 
politicei susţinute în coloanele «Tribunei» nu 
atârnă de noi, ci de nişte mari evenimente, care se 
vor întâmpla «după nişte împrejurări asupra for- 
mei şi efectului cărora activitatea d-tale nu poate 
avea nici o înrîurire», - 

El nu ţinea însă seamă, că atârna de noi să 
ne pregătim pentru acele «mari evenimente» şi 
că era o adevărată calamitate naţională, dacă 
«marile evenimente» ne găsiau nepregătiţi. Urma 
deci să ne pregătim lucrând cu încordarea tuturor 
puterilor noastre pentru restabilirea unității în 
viaţa culturală a Românilor. Noi toţi cei ce oste- 
niam şi aduceam jertfe pentru Susținerea «7rij- 
bunei» aveam în vedere efectul cultural al lucrării 

noastre. Pentruca să putem însă obținea efectul 
acesta, trebuia să facem şi politică şi anume po- 
litica pe care o socotiam potrivită cu sîmțământul 
comun. 

In privinţa aceasta eram dumiriţi încă la 1871, 
când cu serbarea dela Putna. 

Sosiţi la mănăstire, membrii deputaţiunii dela 
laşi n'au voit să se dea jos din trăsuri decât 
dupăce preşedintele lor, Mihail Kogălniceanu, va 
fi primit lămuriri satisfăcătoare în ceeace priveşte 
rostul politic al serbării. 

l-am dat răspunsul, că preocupările noastre 
sunt culturale, iar nu politice. «Românii din Mo- 
narcha habsburgică, — am adăugat, — nefiind în 
stare să hotărască mersul d sfăşurării în viața 
patriei lor, au să profite de împregiurări, ca să se 
dezvolte în viaţa lor economică şi în cea cultu- 
rală, au deci să-şi facă în toate împregiurările da- 
toria faţă cu patria şi față cu monarchul lor». 

Acelaşi răspuns l-am dat şi lui loan Brătianu, 
care-şi dăduse pe față temerea, ca nu cumva pe 
urma mişcării pornite de «Tribuna» să i se creeze 
guvernului român greutăți. 

Cu atât mai vârtos am ţinut s'o spunem aceasta 
şi iar s'o spunem în coloanele « Tribunei», în care 
combăteam politica guvernului ungar ca nefiind 
potrivită cu adevăratele interese ale monarchiei. 

Lumea e însă atât de deprinsă cu minciuna şi 
cu reaua credinţă, încât erau între Români o mul- 
ţime de oameni, care nu se îndoiau, că una gân- 
dim şi alta zicem, şi ne puneau în .. 'dul celor 

ce sub masca lealităţii fac cea mai îndârjită pro- 
pagandă iredentistă. 

Vor fi fost şi între Maghiari oameni, care ju- 
decau tot aşa; nu-mi aduc însă aminte să mi se 
fi întâmplat vre-o dată, ca vre-unul dintre Ma- 
ghiarii, cu care am stat de vorbă, să fi pus la 
îndoială buna noastră credinţă. Ceeace pe Ma- 
ghiari îi scotea din răbdare erau efectele cultu- 
tale ale mişcării pornite prin «Tribuna», prin 
«Biblioteca Tribunei» şi prin «Foaia Poporului». 

De aceea a fost «Tribuna» arsă în piaţa Clu- 
jului, şi cea mai însemnată urmare a mişcării 
naţionale pornite de noi a fost înființarea socie- 
tăţii <Emke» pentru propagarea în Ardeal a cul- 
turii maghiare. 

Când cu unul dintre procesele de presă ale mele 
acusatorul, vestitul procuror regal lesenszky, a stă- 
ruit, ca jureții să-şi dea bine seamă despre 
efectele morale ale scrisei mele, căci eu sunt om, 
care scrie având mereu în faţa sa codul penal 
şi astfel nu se dă de gol întrând în conflict fn- 
vederat cu textul legii. Tot atunci a scăpat vorba 
că nu e patriotism devotamentul meu faţă cu 
monarchul, pe care nu-l punea la îndoială. 

Nici c'am fost vre-o odată tras în judecată 
pentru lipsă de patriotism. Eram socotit primej- 
dios ca duşman al poporului maghiar, ceea ce 
deasemenea nu eram. In urma asmuţărllor neîn- 
cetate însă oamenii erau atât de desbrăcaţi de 
firea omenească, încât nu mai erau în stare să 
înțeleagă ca mişcarea pornită de noi purcedea 
din cea mai curată iubire de Oameni, că noi 

susțineam causa română pentru-că li se făcea 
Românilor o mare nedreptate şi că am fi sus- 
ținut cu  acela-şi zel şi causa Maghiarilor, 
dacă lor li s'ar fi făcut aceea-şi nedreptate. Ne 
luptam pentru asigurarea pacinicei vieţuiri îm- 
preună a neamurilor de oameni, pe care soarta 
le-a aruncat pe aceea-şi bucată de pământ. 

Ţi le spusei, iubite amice, toate aceste pentru 
ca să poţi judeca în cunoştiință de causă asupra 
lumii, în mijlocul căreia trăiam. 

Eu am avut trei procese de presă. 

Primul a fost judecat în fața curţii cu jurati 
din Sibiiu. 

Doi făcători de rele, amândoi Saşi din Sibiiu, 
au fost judecaţi şi osândiţi la moarte întrun 
proces pertractat la Sibiiu in limba maghiară. 
Punând preşedintele unuia dintre dînşii între- 
barea, dacă mai are ori-nu ce-va de adăugat la 
cele spuse de apărătorul -său, acusatul a răs- 
puns: De unde aşi putea să ştiu, dacă am ori 
nu ceva de adăugat după-ce întreaga pertrac- 
tare s'a petrecut într'o limbă, pe care n'o înțeleg !? 

Eu am fost tras în judecată pentru-că am zis, 
că e nu numai o nedreptate, ci totodată şi-o 
lipsă de bun simţ, ca întrun oraş, în care timp 
de şapte sute de ani s'a judecat nemţeşte şi-ai 
căruia cetățeni vorbesc şi azi numai nemțeşte, 
guvernul să-l facă pe poporul maghiar urgisit 
impuind la judecătorii limba maghiară. 

De oare-ce juraţii, aproape toţi Saşi, mau gă- 
sit navinovat, curtea cu juraţi din Sibiiu a fost 
desfiinţată. 

Al doilea proces a fost judecat în faţa curţii 
cu juraţi din Cluj, unde juraţii erau Maghiari. 

Eu ca director şi Corneliu Pop Păcuraru ca 
redactor responsabil am fost traşi în judecată 
pentru un articol, în care se zicea, că guvernele 
ce s'au succedat în Ungaria constituţională atât 
de rău au condus treburile, încât Românii nici 
după zeci de ani nu ştiu de un Rege al Unga- 
riei, ci numai de Impărat. 

Eu am scăpat, dar Pop-Păcuraru a fost osân- 
dit la un an, pe care Pa şi împlinit în temniţa 
de la Năsăud. 

Al treilea proces de presă lam avut tot la 
Cluj pentru un articol, în care arătam cuvintele, 
în virtutea cărora generalul Traian Doda avea 
drepiate când a zis, că nu e în viața constitu- 
țională a Ungariei loc şi pentru Români. 

Cred de cuviință a-ţi spune, că nu am fost 
dus, ci mam dus la Cluj şi m'am presentat în 
biuroul preşedintelui, care m'a primit cu toată 
bunăvoința şi m'a încredințat, că va face tot 
ceeace atîrnă de dinsul ca'n timpul procesului 
să nu fiu jignit de nimeni. S'a şi ținut apoi de 
vorbă până'n cele mai mici amănunte. Intr'un 
rind acusatorul şi-a pierdut bunul cumpăt şi-a 
zis că ziariştii români sunt plătiţi să scrie ceea 
ce scriu. «Rog pe d-l procuror regal să țină 
seamă de sfințenia forului judecătoresc şi să-şi 
cumpenească vorbele mai nainte de a le fi rostit», — 
l-a zis preşedintele. 
` Mai nainte de a fi rostit apoi sentinţa, el a 
ținut să declare, că simpatiile cetăţeneşti ale ju- 

decătorilor şi onorabtlitatea acuzatului rămân -~ 


nealterate. 

Făcând recurs în casaţiune, nu numai m'am 
întors nesupărat de nimeni acasă, ci mi sa mai 
şi dat voie să plec la Bucureşti cu soția mea, 
care ținea să-şi vadă familia mai nainte de a mă 
fi însoţit la Vaţ, unde avea să stea timp de un 
an în mijlocul unei lumi pentru ea străină. 

După ce recursul mi-a fost respins, mi s'a 
cerut să spun, când anume voiesc să mă presint 
la direeţiunea temniţei dela Vaţ, ca să-mi incep 
anul, Ja care eram — acum definitiv — osândit. 

In ziua de mine însu-mi hotărită mam pre- 
zentat apoi în penitenciarul dela Vaţ, unde eram 
aşteptat. 

In fața marei zidiri a penitenciarului, peste drum, 
se afla o casă mai mică, luată, pare-mi-se, cu 
chirie, pentru cei osândiţi la aşa zisă temniţă de 
stat, fie pentru duel, fie pentru delicte politice- 

Mi s'a pus în casa aceasta la dispoziţiune un 
ietăcel cu o singură fereastră, care dan o curte 
curată, lungă de vre-o 20 şi lată de vre-o 15 
metri. Aveani în acel ietăcel un pat cu saltea de 
păr de cal, cu pernă de puf şi cu plapomă, © 
meşcioară, două scaune, o gardercbă pentru haine 
şi albituri, toate în stare bună, curate şi bine 
întreţinute. 

Serviciul mi-l făcea unul dintre cei de peste 
drum, pe care-l plătiam cu luna după taxa sta- 
bilită în regulament. Tot acesta aducea mâncarea 
de la vre-unul dintre restaurantele mai apropiate. 
Mie în deosebi îmi trimitea mâncarea soţia mea, 

care închiriase în apropiere o odaie mobilată. 

Pentru iatac plătiam o mică chirie. Dacă se 'n- 
tâmpla ca vre-unul dintre cei osândiţi să nu fie 
în stare a plăti pentru chirie, mâncare şi serviciu, 
plătia comuna, în care-şi avea domiciliul. 

Seara eram inchişi fie-care în iatacul său, iar 
dimineaţa la şase ni se dedea drumul şi puteam 
să ne petrecem toată ziua timpul împreună. 

Soţia mea avza voe să stea cu mine tot timpul, 
cât nu eram închis in iatac. Copilul, un băieţel 
de vre-o doi ani, stetea de obiceiu toată ziua 
la mine, iar servitoarea noastră putea ori-şi-când 
să intre ori să iasă. 

Cei ce voiau să ne viziteze aveau să ceară 
voie de la direcţiunea penitenciarului şi puteau 
să stee cu noi în tot timpul, cât nu eram închişi, 
nu însă şi în timpul mesei. 

După amează-zi, dela două până la cinci, aveam 
voe să trecem în grădina din fund, unde eu 
cultivam câte-va straturi de flori. 

Puteam să primim ziare şi reviste, să citim şi 
să scriem ori-și-ce, şi îndeosebi eu în timpul 
petrecut la Vaţ am colaborat la « Tribuna» şi 
mi-am urmat lucrarea ca secretar al comisiunii 
însărcinate cu publicarea documentelor istorice 
Tămase de la Baronul Eudoxie Hurmuzachi. 

Baronul Hurmuzachi dăduse număr fiecăruia 
dintre documente în şirul, în care au fost copiate, 
şi-şi făcuse un catalog de bilete, pe care era arătat 
numărul documentului, paginile manuscriptului, 
data documentului şi un extras făcut în limba 
germană despre conţinutul lui, 

După hotărîrea luată de Comisiune (M. Kogăl- 
niceanu, T. Rosetti, D. A. Sturdza, A. Odobescu 
și B. P. Hâşdeu) eu trebuia să mă mărginesc a 
aşeza documentele în şir chronologic şi a tra- 
duce exact extrasul făcut de Baronul Hurmuzachi, 
să dau manuscriptul la tipar şi să fac corectu- 
rile după manuscript. Numai documentele scrise 
în limba maghiară aveam să le traduc în româ- 
nește. 

In timpu: petrecut la Sibiiu mă duceam deci 
din când în când la Bucureşti, ca să pregătesc 
manuscriptul pentru tipar, să citim traducerile 
extraselor cu d-nii Kogălniceanu, Sturdza şi 
Rosetti, care ştiau bine nemțește, şi să dau ma- 
nuscriptul la tipografia Socec, care-mi trimitea 
apoi corecturile la Sibiiu. Acum mi le trimitea la 
Vaț unde puteam, slavă Domnului, să lucrez în 
toată liniştea. 

Cei mai mulți dintre tovarăşii de suferințe, pe 
care i-am avut la Vaj, erau osândiți pentru duel 
pe câte-va săptămâni; mai rar pe două-trei luni, 
unul singur pe un an. Pentru delicte politice am 
avut doi Români, Ștefan Babancu dela «Gazeta 
Transilvaniei» şi Ştefan Albu de la «Rumänische 
Revue», şi un slovac, Parochul Andrei Roico, un 
antisemit. 

Li se ura din când în când oamenilor acolo 
în închisoarea aceea, dar n'aveau de altminteri 
cuvinte de a se piânge — decât poate, că le €- 
rau prea multe bacşişurile ce erau nevoiţi să dee 
ca să fie bine serviţi. 

Dincolo, peste drum, era şi o capelă o:to- 

doxă, care se ținea de episcopia sârbească de 
Buda. Slujba o făcea un preot sârbesc, care ştia 
şi româneşte, şi într'o strană se cânta româneşte, 
iar în cealaltă sârbeşte. Noi mergeam Duminecile 
şi zilele de sărbători la liturghie mai ales să as- 
cultâm corurile, care erau foarte bine organisate. 

Preotul îi vizita regulat pe bolnavii din infir- 
meria penitenciarului, ca să le dea mângăerile 
credinţei, şi prohodia pe morţii de legea ortodoxă. 

In mica noastră închisoare era o mişcare ne- 
încetată : unii ieşiau după ce şi-au împlinit pe= 
deapsa, iar alții- intrau ca să şi-o împlinească. 
Se 'ntâmpla câte-odată să rămânem numai noi 
vre-o cinci, care aveam pedeapsâ mai lungă, iar 
ne sporiam apoi, însă nici odată numărul nostru 
wa trecut peste patru-spre-zece inşi. 

Eu în deosebi am fost crescut în casa părin- 
tească să fiu om al bunei rândueli, care se po- 
triveşte totdeauna cu împregiurările, în care e 
nevoit a-şi petrece viața. M'am supus dar până 'n 
cele mai mici amănunte dispoziţiunilor luate de 
vremelnica stăpânire, m'am mulțumit cu ceea ce 
mi se dedea, n'am abuzat de bunăvoința nimănui 
şi astfel am avut mereu parte de libertate mai 
multă decât mi s'ar fi cuvenit. 

O plăcere nu e să stai închis între patru pereți 
apropiați unul de altul şi să nu ieşi în lume timp 
de o vară, o toamnă, o iarnă şi o primăvară pe 
deasupra. Chiar mai nainte de a mă fi presentat 
Ja judecătorul de instrucțiune din Sibiiu m'am 
înpâcat cu gândul. că are să fie așa, dacă nu 
chiar mai rău; în loc dar de a fi mâhnit de cele 

ce se petreceau, număram zilele, care trec, şi mă 
bucuram, că cele rămase sunt azi mai puţine 
decăt ieri. 

Cu sănătatea am dus-o destul de bine. Abia 
în timpul celor din urmă câte-va luni am început 
să sufăr de ochi şi de stomach. Deprins adecă 
în timpul petrecut la Sibiiu să umblu mult la 
aer curat şi la verdeață, trebuia neapărat să 
tânjesc în curtea cea strâmtă, unde nu aveam 
decât pereţi albi în faţa mea. Imi mai era apoi 
greu că-mi ştiam soţia şi copilul în mijloculunei 
lumi streine, cu care nu se puteau înțelege şi 
de la care nu se prea puteau aştepta la bună- 
voință. Ne vedeam, ce-i drept, în fiecare zi şi 
steteam mult împreună, dară partea cea mai 
mare a timpului tot despărțiți o petreceam, şi 
dacă eu eram bine adăpostit în închisoare, lor 
li se puteau întâmpla atât de multe în mijlocul 
unei lumi pline de câni, gata în fie-care clipă să 
musce, şi de oameni porniţi mereu spre fapte 
rele, iară eu le vedeam toate mărite când grijile 
vii mă lipsiau noaptea de dulceața somnului. 

Vei fi ştiind, poate, că prin preajma Dunării sunt 
scorpli, iar soţia mea locuia pe ţermul Dunării. 
Intro noapte o scorpie s'a lăsat de pe tavan șia 
căzut în culcuşul, în care-şi avea băeţelul lângă 
dinsa. Speriată din somn, a dat cu palma înfăşurată 
în cearşai şi a strivit insecta, încât nui s'a întâm- 
plat nici o nenorocire. A rămas însă pe urma 
spaimei temerea, că nenorocirea ar putea săi 
se 'ntâmple mâne ori poimâne, iar temerea a- 
ceasta era încă mai viuă în sufletul meu, care-mi 

petreceam nopțile închis în ietăcelui din curtea 
încuiată cu zăvor îndoit. 

Dar dacă mâne cade altă scorpie, care nu e 
strivită ? 

Dar dacă copilul scapă pe poartă, aleargă la 
Dunărea apropiată şi cade 'n apa adâncă ? 

Dar dacă trece drumul şi e călcat de vre-o 
trăsură ? 

Dar dacă vre-unul dintre cânii din vecini sare 
la el şi-l muşcă? 

Dar dacă vre-unul dintre atât de mulţii făcă- 
tori de rele sparge fereastra despre ţărmurul 
Dunării şi intră *n casă să-i jătuiască? 

Sunt atât de multe nenorocirile, care se pot 
întâmpla, și eu nu mi le gândiam, ci le vedeam 
în gândul meu ca'n aievea, încât nu odată am 
avut halucinaţiunea, că auziam sunând clopotul 
de la poarta închisorii, auziam paşii gardianului, 
care se ducea să descuie, auziam sunând cheia 
cea mare în broască, chiar vocea celui ce aduce 
vestea cea rea o auziam, şi numai cu anevoia 
mă desmeticeam încredinţându-mă, că toate sunt 
aiurări de ale mele. 

Incă mai greu mi-a fost spre sfârşitul anului, 
când pe lângă băeţel mai aveam şi o fetiță nou 
născută. Nu era decât de vre-o două luni când 
s'a îmbolnăvit de tuse măgărească. Medicul a stă- 
ruit, ca soția mea să plece fără întârziere la țară, 
ca să schimbe aierul. Ea a plecat cu copiii, şi acum 
nu ne mai puteam vedea în fie-care zi, ba treceau 
zile şi iar zile fără ca să primim ştiri unul de la 
altul, eară ştirile nu erau, totdeauna liniştitoare. 

Intr'una din zile ea şedea cu copiii în umbra 
unui copac din curtea Șvabului, la care-şi închi- 
riase o odaie, şi se uita cum rândunelele-şi hră- 
niau puişorii dintr'un cuib de sub streaşina casei. 
Deodată ieşi din podul casei la iveală un şarpe 
destul de gros, care se apropie tîrîş de cuib. 
Pecând rândunelele zburau de ici până colo sco- 
țţând țipete de desnădăjduire, şarpele a scos un 
puiu din cuib şi Pa 'nghiţit în toată tihna. 

E uşor lucru s'o scrii aceasta şi încă mai uşor s'o 
citeşti de pe hârtia nepăsătoare; ai însă, iubite amice, 
să-ţi dai seamă, ce trebuia să simtă când o vede 
cu ochii ei, femeea, care are 'n mijlocul unei lumi 
streine doi copii mici şi-şi ştie soțul în temniță. 

Era, parcă, ceva ominos şi nesuferit de urit, 
şi ea mi-a scris ca n'o mai iartă firea să rămâie 
acolo, că trebue neapărat să se întoarcă, m'a în- 
credinţat, că e nesuferit acoţo zăduful, că pă- 
durea e mâncată de omizi şi plină de şerpi, că 
Satul e plin de câni rei și că nu întălneşte 'n 
calea ei decât oameni ursuji, cu care nu poate 
să se înțeleagă. 

Cu atât mai greu şi mai urît era pentru mine, 
în sufletul căruia toate se plăzmuiau umflate. 

Vei fi dând, poate, cu socoteală, că nu ar îi trebuit 
să-mi iau la Vaţ şi atunci încă mica familie. 

Lucrul acesta în deosebi nouă ne era cu de- 
săvârşire peste putinţă, şi, dacă e vorba, chiar 
şi la Vaf găsiam nu numai Maghiari, Slovaci şi 
Svabi, ci şi oameni. 

Imi vine să-ţi aduc aminte de vorba «Fâ-mă, 
mamă, cu noroc şi apoi m'aruncă'n foc». 

S'a nimerit adecă, norocul meu, că director 
al penitenciarului din Vaţ era d-i Kovács, un 
om acum bătrân, carea stat și el, când cu revo- 
luţiunea de la 1848, timp de vre-o opt ani în 
temniţă şi ast-fel cunoştea din propria lui in- 
tuiţiune amarul zilelor trăite la «răcoare». 

Aflând, că a venit la Vaţ şi soția mea dimpre- 
uuă cu copilul nostru, el dedea cu socoteală, că 
mi s'a croito prea aspră pedeapsă, şi mă socotia 
vinovat de a fi pierdut din vedere, că soţia mea, 
deşi nevinovată, are să suferă pe urma! faptei 
mele chiar mai mult decât mine însu-mi. 

Nu era tocmai aşa. 

In adevăr redactorul respunzător de atunci al 
« Tribunei» primise răspunderea pentru articolul 
«încriminat», ba se declarase chiar autor şi pro- 
cesul nu fusese pornit contra mea. Se ştia însă, 
că în adevăr eu scrisesem articolul şi mai ales 
adversarii români ai « Tribunei» o spuneau aceasta 
cu multă stăruinţă. Țiind deci seamă de efectele 
morale ale procesului, noi amindoi, adecă nu 
numai eu, ci şi soția mea, nu puteam să ne îm- 
pâcâm cu gândul, că altul să suferă pedeapsa 

pentru fapta săvirșită de mine. M'am dus dar la 
judecătorul de instrucţiune şi am mărturisit, că 
eu sunt autorul articolului încriminat. 

Am făcut-o aceasta cu toate că tovarăşii mef 
de luptă mă rugau să mo fac, căci fără de mine 
«Tribuna» n'o să poată merge înainte, am făcut-o 
cu toate că comitetul societăţii, care edita «Tri- 
buna», a declarat că n'o să-mi poată plăti ono- 
rarul pe timpul, cât voi sta în temniţă. 

D-1 Kovács, deși Maghiar neaoş, era viu atins 
de lămuririle ce i-am dat şi m'a încredințat, că 
se simte dator a priveghia, ca nimeni să nu 
supere familia mea în timpul, pe care va fi ne- 
voită să-i petreacă la Vaţ. 

Mai era apoi şi că d-l Kovács nu putea să 
uite, că la 13 August 1849 oştirile maghiare au 
capitulat la Şiria în faţa generalului rusesc Pas- 
chievici. N'o uitam aceasta nici eu, Șirianul de 
baştină, şi dacă el nu putea să-i ierte pe Ruşi, 
eu nu-i iertam pe Maghiarii, care nu voiau să 
înțeleagă, că aliaţii lor fireşti contra Ruşilor 
sunt Românii, care mau nici ei dușman mai pri- 
mejdios decum le sunt Slavii, de care. sunt în- 
congiuraţi din toate părţile. 

Ne-am făcut bătrânul acela şi eu chiar dintru 
început prieteni buni şi am petrecut, pe cât ne 
iertau impregiurările, ore plăcute împreună. 

ll înteresau, între altele, şi documentele istori- 
ce; care se publicau sub îngrijirea mea, și nu-mi 
aduc aminte să fi primit vre-o dată dela tipo- 
grafia Socec et Comp. corecturi, în care docu- 
mentele scrise in limba maghiară, în cea germană 

ori îu cea latinească să nu fi fost corectate în 
trecerea lor prin cancelaria direcţiunii, încât eu 
aveam să le fac numai revisuirea. 

Se mai interesa şi de viața mea sufletească, 
ținea mereu să ştie, cum îmi petrec timpul, ce 
lucrez, şi nu era carte fie maghizră, fie nemţească, 
pe care nu mi-o trimitea şi mie, dacă îi plăcea 
lui. Avea slăbiciune pentru ştiinţele naturale, 
botanică, zoologie, în genere fisiologie şi fisică, 
ramuri de ştiinţă, asupra cărora m'am dumirit 
şi eu în timpul petrecut la Vaţ, când am scris 
puţin, dar am învăţat multe citind. 

Penitenciarul se află pe ţărmul Dunării, în 
mijlocul căreia se'ntinde o insulă acoperită de 
zăvoaie cu luminişuri. Câte odată, fiind ziua 
frumoasă, treceam însoţit de gardian în peniten- 
ciar şi prin penitenciar la marginea Dunării, 
unde mă aştepta soţia mea cu copilul şi cu ser- 
vitoarea. Mă urcam apoi în o luntriţă şi doi 
vislaşi ne treceau pe insulă, unde petreceam: 
până pe'nsărate în toată libertatea. 

Nu era aceasta un fel de «favor», de care mi 
se făcea numai mie parte, ci o uşurare, de 
care se bucurau şi alţii dintre cei osîndiţi a sta 
timp mai îndelungat în temniţă, căci pedeapsa 
nu era croită în vederea ruinei trupeşti şi sufle- 
teşti, nu mai ales spre a-l demoralisa pe cel 
osândit făcându-l mai vîrtos duşman al societăţii. 

au urmat însă posomoritele zile de toamnă şi 
geroasele zile de iarnă, pe care eram nevoit a 
le petrece "n iatacul meu strimt, şi viața îmi 
era cu atât mai grea, cu cât soţia mea se afla 

în stare binecuvântată. Cu cât mai mult se ap- 
ropia timpul naşterii, cu atât mai chinuit eram 
de îngrijare şi de temeri. 

l-am spus-o aceasta directorului. El şi-a ex- 
primat viua părere de Tău, că nuare căderea de 
a-mi da voie să petrec timpul lehusiei la patul 
soţiei mele, şi ma sfătuit să mă adresez la mi- 
nistrul de interne, care după părerea lui avea 
Să-mi dee voia. 

Eu nu puteam s'o fac aceasta câtă vreme nu 
eram Sigur, că ministrul, atunci Coloman Tisza 
în adevăr îmi va da voie. 

E lipsă nu numai de demnitate, ci şi de bun 
simţ să ceri de la cine-va ceea ce nu poate ori 
chiar nu voieşte să-ți dee. 

Directorul s'a dus deci la Budapesta, a trecut 
pe la ministeriu şi a luat cuvenitele informaţiuni, 
apoi mi-a spus să dau cererea, ceeace am Şi făcut. 

Drept răspuns direcţiunea a primit ordin te- 
legrafic, ca medicul penitenciarului să viziteze 
fără de întârziere pe soţia mea şi să o aibă sub 
îngrijirea sa tot timpul cât va fi nevoie de aceasta, 
iar când el va crede de cuviinţă, ziuă fie, noapte 
fie, eu să fiu pus in libertate şi liber să rămân 
în tot timpul lehuziei. 

Aşa s'au și petrecut lucrurile. Timp de două 
săptămâni m'am bucurat de libertate deplină, 
am stat în familia mea şi-am umblat în treburile 
casei fără ca să fiu însoţit de vre-un agent ori 
să fiu pus în ori-şi-ce fel sub pază polițială, iar 
după două săptămâni s'a făcut botezul copilului, 
da care au asistat vre-o douăzeci dintre tinerii 

de la Universitatea -din Budapesta, apoi m'am în- 
tors iar la ietăcelul, în care aveam să mai stau 
vre-o şase luni de zile. 

Se cuvine, iubite amice, să-ţi mai spun, că eu 
am ieşit din închisoare'n noaptea zilei de Bobo- 
tează, deci pe ziua de Sf. loan. Am primit de 
ziua aceasta câteva sute de depeşe cu mii de 
subscrieri: toate mi-au fost trimise acasă. Mi-a 
trimis generalul Traian Doda un țap de căpri- 
oară; Pam primit. Am mai primit câţi-va curcani, 
câte-va gâşte, costiţe afumate, muschi de purcel, 
un butoiaş din vestitul vin de Măderat, alt bu- 
toiaş din încă mai vestitul vin de Miniş. Mai tră- 
iesc încă mulţi dintre cei ce când cu botezul s'au 
împărtăşit din toate aceste bunătăţi. 

Nu erau însă, aşa se vede, nici acesta un fel 
de «favor», căci la sfârşitul anului, când mă pre- 
-gătiam să ies din temniţă, am primit din partea 
direcțiunii înştiințarea, că după dispoziţiunile luate 
de ministeriu mai am să stau închis timp de două 
săptămâni, pe care când cu norocul din familia 
mea le-am petrecut în libertate. 

Aşa s'a întâmplat, că eu am plătit în închi- 
soarea de la Vaţ chiria pentru un an şi două săptă- 
mâni — pentru — ca nu cumva statul ungar să 
rămâie în pagubă. 

Mă vei înțelege, iubite amice, şi mă vei şi crede, 
dac-ți spun, că aceste două săptămâni au fost 
pentiu mine cea mai nesuferită parte a pedepsei, 
prin care am avut să-mi păşesc păcatul gaze- 
tăresc. 

Iubite Amice, 


După-ce am ajuns odată să-ți vorbesc despre 
cele păţite de mine la Vaţ, n'aşi fi în propriul 
meu gând om cum se cade, dacă nu ţi-ași spune 
şi unele lucruri mai intime, care aruncă o viuă 
lumină asupra lumii de atunci. 

Eu încă mai nainte de a fi isbucnit răsboiul 
dela 1877 m'am bucurat de bunăvoința Reginei 
Elisabeta şi 'n urma şi de a Regelui Carol, nu 
însă ca scriitor, nici ca om politic ceeace nicio- 
dată n'am fost, ci ca tânăr cu inima deschisă. 

Nu mă sîmţiam de loc bine în mijlocul lumii, 
de care dânşii erau încongiuraţi, şi chiar când 
cu prima audienţă, pe care mi-a acordat-o Eli- 
sabeta Doamna, nu m'am sfiit s'o mărturisesc 
aceasta. Ea a ris cu multă poftă, cum numai 
puţine femei ştiu să rîdă, şi m'a întrebat— de ce. 
l-am spus, că după cum mi se pare mie, oamenii 
sunt fățarnici, se mint şi se amăgesc unii pe alţii, 
îşi râd și se măgulesc în față, iar în dos se 
grăiesc de rău şi-şi dau silinţa de a se surpa. 
Totul e spoială la dânşii; fie-care-şi dă silinţa 
să pară ceeace în adevăr nu este. 


«Fără de asemenea forme viața socială ar fi 
peste putință,»— mi-a zis ea, dar din toate purtă- 
rile ei se 'nvedera, că bine nu se simte nici ea în 
mijlocul lumii, în care-şi petrecea viaţa, şi nu 
părea câtuşi de puţin supărată de a fi dat de 
cine-va, care-i vorbeşte cu inima deschisă, par'că 
n'ar fi Doamna ţării. 

Cât-va timp în urmă am fost primit în audi- 
ență de către Vodă, care doria să fie informat 
despre starea, în care se află publicaţiunea do- 
cumentelor istorice rămase dela Baronul Hurmu- 
zachi. Am vorbit însă mai mult despre starea 
economică, culturală şi morală a Românilor din 
monarchia habsburgică, asupra căreia ţinea să 
fie informat până ’n cele mai mici amânunte. 

Mai nainte de a părăsi apoi palatul, am trecut 
şi pe la Doamna, căreia îi plăcea să stee de vorbă 
despre toate şi despre nimic. i 

In urmă Generalul Davila a stăruit să dau 
lecţiuni la <Asilul Eiena Doamna», de care Re- 
gina Elisabeta se interesa foarte mult, iar după 
plecarea mea la Sibiiu veniam din când fie la 
Bucureşti, fie mai ales la Sinaia, ca să fac dare 
de seamă despre mersul publicaţiunii documen- 
telor adunate de Baronul Hurmuzachi. 

Venia, se înțelege, vorba şi la stările culturale, 
ba chiar şila cele politice din Ardeal, şi Regele 
ne îndemna să stăruim în politica dinastică a lut 
Şaguna. raa O. 

Noi, prietenii mei din Sibiiu şi eu, dedeam cu 
socoteală, că el nu putea să facă altfel şi ste- 

team la ’ndoială în ceeace priveşte buna lui cre- 
dinţă faţă cu curtea din Viena. 

Indoiala aceasta a "'ncetat când cu venirea Impă- 
ratului Francisc losif I în Ardeal, ca să iee parte 
la manevrele din valea Hațegului. Se zicea adecă 
cu multă stăruinţă, că cu ccaziunea aceasta Re- 
gele Carol 1 va veni şi el în Ardeal, ca să se 
întâlnească cu Impăratul. 

Eu m'am dus deci la Sinaia, ca să mă încerce- 
dinţez, dacă ştirea răspândită în coloanele zia- 
relor maghiare e ori nu întemeiată, şi am fost 
oprit la masă. In timpul mesei am adus vorba 
la venirea în Ardeal a «Majestății Sale Regelui 
nostru» şi am adăugat: 

«Se zice că şi Majestatea Voastră o să veniţi» 

«Pentru mine, — a zis Regele Carol zimbind, 
— Francisc losif nu e Rege, ci Impărat, şi când 
vreau să mă întâlnesc cu Împăratul, nu mă duc 
nici la Buda-Pesta, niciîn Ardeal, ci fie la Viena, 
fie în Galiţia, fie la Innsbruck» 

«Se poate spune aceasta 2» —am întrebat eu. 

«Eu ştiu foarte bine, că D-ta eşti şi ziarist,— 
a răspuns el, — şi nu-ţi spun lucruri, pe care 
țiu să nu le afle și alţii» 

Am luat desi în coloanele „Zribunei“ notiţă 
despre ceeace mi-a spus Regele. 

De oarece s'a făcut mult zgomot împregiurul 
acestei notițe şi unii puneau la îndoială exacti- 
tatea celor cuprinse în ea, mi s'a trimis vorbă 
să viu la Bucureşti şi să cer audienţă. 

Am făcut-o aceasta şi nu numai că am fost 
primit, dar ziua următoare ziarele din Bucureşti 

au luat notiţă, că am fost primit de către Rege 
în o mai lungă audienţă. 

Aceasta a fost, dacă e vorba, singura audienţă 
în adevăratul înţeles, pe care am avut-o la Palat. 
Nici mai nainte, nici mai târziu nu s'a întâmplat 
nici odată să fiu pus în rândul celor ceau avut 
onoarea de a fi primiţi fie de către Regele, fie 
da către Regina. Era un lucru lipsit cu desă- 
vârşire de ori-şi ce importanţă. Nici supus nu 
- le eram, nici în vre-o altfel de legătură cu dânşii 
nu intrasem, şi mai ales după ce am fost osândit 
şi am intrat în temniţă îndeosebi Regele Carot 
avea destule cuvinte de a nu face pe nimeni să 
creadă, că stau sub înrâurirea lui. 

Lucrul de mare însemnătate, asupra căruia 
vreau să te dumiresc, este că el şi Regina ve- 
deau cu totul altfel fucrurile. 

Eu intrasem în temniţă vara, iară toamna (1888) 
Regele şi Regina, călătorind spre Apus, s'au oprit 
la Viena şi s'au întâlnit cu Impăratul. 

Mă vei crede, dacă-ţi spun, că nu mi-a trecut 
prin minte gândul că Regele Carol îi va vorbi 
Impăratului şi despre mine, cetăţeanul monarhiei 
austro-ungare, pe care judecătorii îl osândiseră 
în numele lui pentru fapte neiertate. 

A doua zi după plecarea din Viena a Regelui 
Carol soţia mea a fost însă vizitată de către un 
consilier ministerial, care s'a interesat, cum îi 
merge şi a'ndemnat-o să adreseze guvernului o 
cerere de graţiare. Soţia mea i-a dat răspunsul, 
că aşa ceva numai cu autorizaţiune primită de 
la mine ar putea să facă. 

Am fost eu îndemnat să fac cererea. 

Acum trebuie să cred, că m'am înşelat presu- 
puind că fie Regele Carol, fie mai ales Regina 
Elisabeta se va sfii a-i vorbi Impăratului despre 
noi. Am dat deci răspunsul, că eu toată viața 
mea i-am fost monarchului meu cel mai credin- 
cios supus şi astfel sunt gata să-i fac cererea, 
nu pot însă să-i adresez o cerere guvernului, 
care poate să facă raport de graţiare şi fără ca 
să fi primit o cerere. 

«Cred că guvernul nu va face raportul fără ca 
să fi primit cererea», — mi s'a zis. 

«Atunci o să mai stau încă vre-o nouă luni, ca 
să-mi împlinesc anul»,— am răspuns eu şi am ră- 
mas la Vaţ. 

După ce mi-am împlinit anul şi cele două săp- 
tămâni pe deasupra, am petrecut câteva săptă- 
mâni la Graefenberg, unde bunul meu prieten 
Dr. loan Hosanu a fost timp îndelungat medic 
al stabilimentului de hidrotherapie înfiinţat de 
Priesnitz, apoi m'am întors la Sibiiu şi câtva timp 
în urmă m'am dus la Sinaia, unde am fost oprit 
la masă. 

Se afla, din întâmplare, acolo unul din priete- 
nii de tinereţe ai Regelui Carol, ducele Bernhard 
de Weimar, dimpreună cu soţia sa, sora Impăra- 
ratului Wilhelm Il. Prezentându-mă înalţilor săi 
oaspeţi, Regele m'a 'ndrumat să fac o dare de 
seamă despre starea în care se află Românii de 
peste Carpaţi şi despre nedreptăţile ce li se fac 
atât lor, cât și Saşilor, care atunci erau aliaţii 
Românilor în luptele politice. 

«Silinţele Impăratului de-a'ndruma guvernul din 
Budapesta spre o politică mai raţională au rămas 
până acuma zadarnice>,—a zis Regele Carol, apoi 
i-a povestit oaspelui său, cum a stăruit pentru 
grațiarea mea când cu trecerea prin Viena. 

«Și-ţi închipuești cât de grea trebue să fie pozi- 
țiunea Împăratului faţă de d-l Tisza,—a adăugat 
el:— mi-a făgăduit, că va cere să i se facă raport de 
grațiare şi n'a 'ndrăsnit să-i vorbească lui Tisza». 

«Eu cred, că da»,—am zis eu şi am povestit 
cele petrecute când cu vorba despre cererea de 
graţiare. 

Abia acum eram pe deplin încredințat despre 
intimitatea raporturilor dintre curtea din Viena 
şi cea din Bucureşti şi despre silințele celor doi 
monarchi de a frânge cerbicia oamenilor politici 
ai Maghiarilor. 


LA DOMNEȘT+ 


Iubite Amice, 


Am să te dumiresc asupra celor întâmplate 


când cu zilele trăite de mine'n închisoarea mili- 


tară din foriul Domnești. 

“Mai 'nnainte însă de a o fi făcut aceasta, am să-ți 
povestesc o întâmplare petrecută'n timpul copi- 
lăriei mele. 

Tata, fie iertat, cumpărase 9 biblie ilustrată, la 


care ținea mult. Eu nu ştiam încă să citesc, îmi 


plăcea însă să frunzăresc prin carte, ca să mă 
uit la ilustraţiunile cele frumoase. Rivnind deci 
la multumirea de ale fi făcut şi altor copii parte 
de plăcerea aceasta, am luat fără de ştirea pă- 
rinţilor mei cartea, să li-o “arăt. Dat apoi jocu- 
lui, mam întors fără de ea acasă. Am perdut-o 
se vedz, ori a furat-o vre-unul dintre dracii aceia, 
destul cam şi uitat-o. 

După câte-va zile tata a cautat cartea şi, supă- 
rat că n'o poate găsi m'a întrebat, unde este: 

«Nu ştiu!» i-am răspuns eu. 

Spuneam adevărul, căci nu ştiam ce s'a făcut 
cartea şi nu i-o dădusem nimănui. Luat însă de 
scurt, am mărturisit în cele din urmă, că am 
luat cartea, ca să li-o arît copiilor din vecini, dar 
nu mai ştiu ce 9a făcut ea. 

Tata era foarte supărat că sa pierdut biblia 
cea frumoasă, pe care mai ales de dragul meu 
o cnmpărase, iar mama, încă mai supărată pen- 
tru-că am încercat să scap cu minciuna, stăruia 
ca tata să-mi tragă o bătaie, pe care să n'o 
mai uit toată viaţa mea. 

«Cu minciună începe copilul,— zicea dinsa — 
şi cu tălhăria'n drumul mare sfirşeşte omul în 
toată firea». 

Tata însă, om slab din fire, nu era’n stare să 
mă bată, a născocit dar altă pedeapsă după pă- 
rerea lui şi mai aspră. 

Intr'un colţ al curţii se aflau cotețele de porci 
clădite din bârne groase şi acoperite cu şindrilă» 
De oare-ce porcii erau duşi, ca 'n toate zilele, 
la baltă, el mwa luat pe sus şi ma 'nchis într- 
unul din coteţe. R 

Mama a început să plângă. Pedeapsa i se 
părea aspră, umilitoare, afară din cale nemiloasă 
încât se temea, ca nu cum-va să-mi perd min- 
tile chinuit de ruşine, de pureci şi de muscărie. 

Tata era însă nenduplecat şi-a trebuit să 
treacă un timp oare-care până-ce a ajuns să se 
moae şi să zică «Destul a fost». 

Când au venit să-mi dee drumul, m'au găsit 
alergând pe sărite de ici până colo, ca să prind 
muşte, şi săltând de bucurie când reuşiam să 
iau în palmă câte doue-trei de odată. 

Tot cam la fel au fast şi suferințele, prin 
care mau trecut cei ce mau trimis în încă mai 
murdara porcărie de la Domnești. 

Petrecusem toată vacanţa mare la Panciu, nu- 
mai eu singur cu Turcul Ali, pândarul viei, un 
Albanez credincios, şi munciam câte 12—15 cea- 
suri pe zi la masa din cerdacul cramei. 

In ajunul zilei de Sântă Mărie terminasem, în 
sfirşit, sintacsa mea. Mi-am strîns cu toată îngri- 
jirea manuscrisul şi-am împreunat într'un mare pa- 
chet notițele adunate timp de ani îndelungaţi şi 
cărţile pe care le consultasem. Mai nainte de a 
începe altă lucrare, am făcut o lungă plimbare 
de repaos de la Crucea de jos prin Panciu la 


Crucea de sus şi de acolo la Străoani, de unde 


m'am întors prin valea Șusiţei, un drum de vre-o 
opt ceasuri. Obosit de drumul acesta, m'am culcat 
mai de vreme decât de obiceiu, dar n'am ajuns 
să aţipesc când am primit o depeşă, în care so- 
ţia mea stăruia să nu mai stau, cum fusese vorba, 
până după Sântă Măria mică, ci să mă întorc 
fără de "'ntârziere acasă. 

Mai erau vre-o două ceasuri până la plecarea 
din Panciu a trenului. Am adunat dar pe apucate 
ceea ce puteam să iau cu mine şi am grăbit la 
gară, de unde am plecat apoi la Mărăşeşti. Aici 
era o îngrămădire înspăimântătoar. : trenuri peste 
trenuri, militari şi iar militari, lume şi iar lume, 


3 


încât mi-a fost peste putință să răzbesc la cassa 
de bilete. Intrând deci trenul de Bucureşti în 
gară, mi-am luat. geanta şi-am sărit pe scara 
celui mai apropiat vagon. Aşa am rămas până 
la Bucureşti, stând pe scară, ținându-mă de mâ- 
nerul uşii şi purtând în cea-laltă mână geanta. 
Bilet dë drum n’a mai ajuns nimeni să-mi ceară. 

Dimineaţa pe la opt am sosit frânt de oboseală 
acasă. 

«Ce-i? — ce s'a întîmplat ?»— am întrebat. . 

«Nimic,» — mi-a răspuns soţia mea. Mi s'a 
spus, că “mâne formează Maiorescu guvernul, 
dar eu cred, că România declară răsboiul. Aşa 
ori aşa, e bine să fii acasă». 

Pornirea mea firească era să mă culc, în sfir- 
şit. Nu mai aveam însă în casă decât doue-zeci 
de lei, iar „ziua următoare era sărbătoare. Am 
luat dar o baie, m'am premenit şi-am alergat la 
casierul şcolii să-l rog să-mi anticipeze leafa pe 
August, pe care aveam s'o iau peste câte-va zile. 

Am sosit prea târziu. Plecase. După masă 
m'am dus prea de vreme. Nu era încă venit la 
biurou. Am aşteptat, m'am dus prin oraş, ca să 
iau informaţiuni asupra situațiunii, m'am întors 
şi iar nu Pam găsit, iar am aşteptat, iar m'am 
dus în oraş,— tot aşa până pe 'nserate, când m'am 
întors posomorit acasă. 

Am cinat apoi şi am ajuns în cele din urmă 
să mă pot culca. 

«Dar cei două-zeci de lei !?» mă'trebă soţia mea. 

Cheltuisem -din ei stând la o cafenea, un leu 
şi patru-zeci de bani. l-am dat ei 16 lei şi-am 

păsirat la mine restul de doi lei şi şase-zeci 
de bani. 

Cam pe la zece eram culcat, dar nu dormiam 
încă. Soţia mea veni să-mi spună, că comisarul 
de poliție a venit să mă poftească la secţie, ca 
să-i dau oare-care informaţiuni. 

M'am îmbrăcat în pripă, fără-ca să iau cămaşa 
de zi şi jiletca, şi m'am coborit în sufragerie, 
unde-mi aveam şi masa de lucru. 

L'am găsit pe comisar, un oarecare Tătaru, 
pare-mi-se, însoţit de doi sergenți şi de un agent 
de la «siguranţă», care aduna hârtiile ce se aflau 
pe masă şi prin sertare. 

Soţia mea nu se "'ndoia, că vorba e în adevăr 
de oarecare informaţiuni. Fusesem însă adeseori 
insultat pe stradă și nu mă prea lăsa să umblu 
singur; mai ales serile, numai însoţit de ea pu- 
team să ies. Știindu-mă apoi şi om care nu îşi 
prea pune pază gurii, a venit şi ea cu mine,ca 
nu Cumva să spun vre-o prostie şi ca sănu mă 
întorc singur acasă. 

La secţie era multă lume, care aştepta să ise 
iee cuvenitele informaţiuni. Am aşteptat şi-am 
tot aşteptat şi noi să ne vie râudul. Pe la un- 
spre-zece am rugat-o să se întoarcă acasă. N'a 
făcut-o însă aceasta decât după-ce unul dintre 
subcomisari i-a făgăduit, că mă va însoţi el când 
mă voi întoarce acasă. 

Era pe la miezul nopţii când ni s'a spus, că 
lămutirile avem să le dăm la prefectura capi- 
talei. Ne-am înşirat deci, vre-o două-zeci de 
inşi, doi câte doi, şi doi sergenţi, unul în frunte 

cel-lalt în coadă, ne-au dus pe uliți mai dosnice 
la poliţie. 

In drum mi s'a întâmplat întâia oară în viaţa 
mea să intru în conflict cu puterea publică a 
unui stat, de astă-dată cel român. 

Ploase zilele acele şi mai era pe ici pe colo 
câte o băltoacă. Nimerindu-se una din băltoace 
în calea noastră, eu am ieşit din şir şi-am ocolit 
băltoaca pentru-ca să nu stropesc pe cei din 
apropierea mea. 

«Ține şirul!» — se răsti sergentul din dosul 
nostru. 

Eu mă'ntorsei zâmbind spre el. 

«Nici unul dintre marile interese ale patriei 
nu cere să bălăcim prin băltoace»,— îi zisei. 

„Ține-ţi gura, că te umilu», strigă dânsul scos 
din sărite. 

Gândindu-mă la poveţele înțelepte ale soţiei 
mele, am şi tăcut, dar peste cât-va timp am dat 
peste un şanţ de canalizure, care ne tăia drumul 
şi coloana întreagă a trecut pe trotoar. 

«Ține-ţi şirul, Domnilor, că se prăbuşeşte pa- 
tria, dacă vă abateţi din drum.», strigai eu pornit 
pe râs. 

Paznicul bunei rândueli cetăţeneşti iar îşi 
perdù sărita. 

«Dă "nainte, dă "nainte !—grăi dânsul.— Moşul 
acela obraznic nu ştie ce-l aşteaptă la prefectură!» 

Avea toată dreptatea. Nu ştiam eu. Nu ştia 
însă nici el: Nu ştia nimeni. Işi perduseră cu 
toţii capul. 

Comisari, subcomisari, sergenţi, geandarmi, 

agenţi secrefi, aduceau mereu fel de fel de oa- 
meni, bărbaţi, femei, băeţi şi fete, de prin toate 
mahalalele, încât biurourile, gangurile, pivnițele 
şi curţile poliţiei nu-i mai încăpeau şi pretutin- 
denia lumea se îmbrância, striga, tipa, plângea 
pe bocite ca la poarta iadului, iar despre bule- 
vard şi despre biserica Zlătarilor răsunau mereu 
strigătele mulţimii ameţite de vorbărie, — când 
«ral», când «huideo!» — încât te aşteptai în 
fie-care clipă să dea năvală în curtea Prefecturii 
şi să facă vârsare de sânge. 

Pe noi ne-au virit întrun biurou plin de nu 
mai puteai să răsufli'n el. 

«Aici să aştepţi, — răcni sergentul ştiut. — 
O să vie d-l inspector, ca: să-ţi ceară socoteală», 

Am stat însă aşa tescuiţi, în picioare, răză- 
mându-ne unul de altul, până pela două după 
miezul nopți fără ca să fi venit domnul inspector, 
care avea altă treabă. In sfârşit ni s'a spus, că 
noi nici nu aici, ci'n curtea din faţa căzărmii de 
geandarmi avem să așteptăm. Am şi fost apoi 

uşi acolo. 

Mă ştii, iubite amice, că am oarecare măestrie 
în ale scrierii; nu mă sîmt însă destoinic a te 
face să-ţi închipueşti cele ce se petreceau în 
fața mea. 

Era a doua noapte, în care nu dormisem, aler- 
gasem mult şi pe la Panciu, şi pe la Bucureşti, 
mă canonisem ca vai de mine pe scara vago- 
nului: mă simţiam cu toate aceste înviorat şi 
cuprins de o veselie oarecum nebunatică, 

La intrarea căzărmii se afla un maior cu fața 


rasă, om cu mutră de babă sulemenită, care făcea 
cu gesturi teatrale onorurile primirii şi-distribuia 
lumea "'ngrămădită în faţa lui poftind pe unii să 
intre şi trimițând pe alţii să fie duşi la cutare 
ori cutare hotel, la cutare ori cutare cazarmă, 
pe fiecare cum i se părea mai potrivit. 

Eu, după o îndelungată aşteptare, am fost pus 
în rîndul celor vrednici de întrare. 

Ar şi fi fost păcat să nu mi se arăte cele ce 
mi-au văzut aici ochii. 

Intro sală mare şi destul de bine luminată se, 
aflau o mulţime de paturi, în care zăceau răpuşi 
de somn mai fericiţi, care întraseră la 'nceput, 
şi ei însă unii peste alţii, câte trei-patru întrun 
pat îngust. Cei intrați mai târziu stăteau în pi- 
cioare printre paturi răzămându-se fie-care de 
ce putea, mai de perete, mai de vre-un pat, unii 
căscând, alţii stând buimaci de vorbă, iar alţii 
dormind de a'npicioarele, toți dăbălaţi şi galbeni 
la faţă. Fel de fel de oameni, între care şi căţi-va 
foşti elevi ai mei, care-şi făcură drum spre mine 
când mă zăiiră. 

Cuprinzându-le toate aceste într'o singură 
icoană viuă, eu începui să rîd cu hohote cum tit 
mă ştii răzând când mi se pune câte ce-va de 
a curmizisan cap. 

«Domnule Profesor! — strigă cuprins de 
spaimă unul dintre băieţi, un Evreu deştept, — 
stepănește-te, că ai s'o paţi» 

«Dă-i dracului, —î răspunsei eu.— Parcă mai 
e cine-va, care ştie unde-i stă capul, ca să mâ 
întrebe de ce rid!?» 

C-i de dimpregiur se uitară cu uimire la mine, 
şi unii dintre dînşii se depărtară pentru-ca nu 
cum-va să pată şi ei ce voi fi păţind eu. 

Vei înţelege, că iar n'am păţit nimic — afară 
de cele păţite pe urma altora din păcatele mele, 

Pe la cinei am fost, în sfirşit, aruncaţi claie 
peste grămadă într'unul din automobilele ce fă- 
ceau, cum se zice, «navetă» între Prefectură şi 
gara Cotroceni, de unde pleca trenul la Domnești. 

Pe drum am avut parte să văd cele dântăiu 
semne de răsboiu : treceam pe ici pe colo prin 
lumina reflectoarelor îndreptate spre cer, ca să-i 
caute pe afurisiţii de Nemţi veniţi să-şi arunce 
bombele asupra cetăţenilor pacinici. 

lar nu mi-am, putut stăpăni fîsul. 

< Caraghioşii naibii ! — am zis, — dar tocmai cu 
reflectoarele lor îi călăuzesc pe aruncătorii de 
bombe». 

Și de data aceasta oamenii se mai depărtară 
de la mine, ba primii şi căte-va ghionturi în coaste. 

La Cotroceni am fost învagonaţi, şi prin crepe- 
tul zorilor de zi ne-au descărcat şi ne au cobo- 
rit în cazamatele fortului, unde nu era nimic 
pregătit pentru adăpostirea noastră. 

Intraţi pe poarta cea mare a fortului, am dat în o 
Jârgime, din care se deschideau doue ganguri, 
unul la dreapta, altul la stânga, şi lumea s'a 
revărsat pe'mbrâncite în ele. Eu am fost dus de 
puhoiul viu la stinga, unde peste puţin mă po- 
menii faţă 'n faţă cu Sergies, patronul tipografiei 
n care se tipârise «Ziua», un Neamţ cam co- 
coșat, dar om cu multă. vlagă. 

«Fă-mă, mamă, cu noroc“ şi-aruncă-me apoi 
în foc !»— zisei eu. 

Il ştiam adecă pe Sergies încă din timpul co- 
laborării mele la înființarea «Minervei», în tipog- 
rafia căreia conducea maşinile şi-l ştiam om ini- 
mos, care credea că e ce-va de capul meu, şi 
ținea la mine mai ales după-ce fusesem şi di- 
rector al ziarului «Ziua». 

«A! — strigai eu. — lată şi Sergies». 

El remase într'un fel de aiurire. 

«Cum !? — grăi. — Şi D-ta!? — până chiar şi 
D-ta !? — Se poate! — Oamenii aceştia au nebu- 
nit, — Imi pare bine! — Foarte bine-mi pare că 
tentâlnesc! Să vii cu noi. Am sosit aici între 
cei dântei, pe'nserate, şi-am putut să ne găsim 
cea mai bună dintre săli. Uite la mine: mi-am 
şi făcut somnul». 

Mă bucuram şi eu, cam dat de un om, pe 
care mă pot răzăma. 

«Pureci sunt?» — îl întrebai. 

«Pureci ? — Da! — răspunse el. — Dan cele- 
lalte săli, unde, —îţi spun eu!— sunt chiar mai 
mulţi». 

«Dar muscărie ?» 

«Multă ca pretutindeni, — dar lampă n'aveni, 
iar la "'ntunerec muştele se adună pe tavan şi 
nu sunt supărătoare». 

„«Păduchi de lemn 

«Pare-mi-se că tot puţini, — mă'ncredinţă din- 
sul. — Până ieri au stat înse arestaii militari în 
sală şi-au lăsat în urma lor fel de fel de alţi 
păduchi. — Grija mea însă! Eu sunt ciuma på- 

duchilor şi sfirşesc iute cu ei. Lucrul de căpe- 
tenie e, că suntem uol între noi, numai oameni 
de înţelegere. S'a străcurat, ce-i drept, printre 
noi şi căte o lichea, câte un pungaş, câte un 
spion, dar o să le facem vânt». 

Am întrat cu gândul împăcat în © sală lungă 
de vre-o zece şi lată de vre-o şase metri: în fund 
doue ferestri cu zăbrele groase, iar la dreapta 
şi la stânga câte un“pat aşa zis comun, scânduri, 
pe care dormiau câte 25-30 de oameni, unii hor- 
câind, alţii resuflând pe şuierate. 

«Asta-i sala D-tale ?» îl intrebai eu zîmbind. 

«O să le vezi pe cele-lalte, — răspunse el. — 
Nu te uita la porcii aceştia, care dorm ca beţi- 
vii. Au sosit după miezul nopţii şi sunt căzuţi 
în primul somn. — Haid! — urmă apoi ducându- 
se la unul dintre fericiţii căzuţi în somn. — La o 
parte! — Loc pentru d-l Slavici!» 

Mi-a şi făcut loc larg de puteam să mă răsfăţ. 

Răsuflai uşurat, mă desculţai ca să-mi pun 
ghetele căpătâiu, îmi desbrăcai haina, un sacou. 
de postav groscior, ca să mă acoper, şi intrai în 
rândul fericiţilor. 

«ţi mulţumesc ţie, Doamne, c'am ajuns, în 
sfârşit, să-mi mai întind oasele.» am zis pe sus- 
pinate şi chiar mai curând de cât de obiceiu, am 
fost răpus de mult doritul somn. 

Era atât de bine acolo pe acele scânduri de 
brad, căci bradul e lemn moale. 

Mă vor fi durut, nu-i vorba, pe ici pe colo 
coastele, mă vor fi pişcat muştele neastâmpărate, 

vor fi hrănit sugându-mi sângele pureci şi 
păduchi de tot felul, voi fi răsuflat greu de tot 
în aierul îmbâcsit, dar toate acestea nu mi-au 
stricat somnul, nici nu mi-au turburat visurile. 

Aşi fi dus-o toată ziua aşa, dar cam pe 'a opt 
a venit Sergies să mă scoale. Trebuia să 'ne 
punem pe două rânduri, ca să fim numărați şi 
să ni se dee cuvenitul codru de pâne. 

D aşteptat, am deschis ochii şi m'am uitat voios 
împregiurul meu. 

Mă sîmţiam bine, de tot bine, ca tot omul luat 
la goană după-ce-a ajuns, în sfârşit, să răsufle 
şi să se mai întrămeze. 

După-ce s'a citit apelul nominal, mi-am luat 
codrul de pâne şi m'am dus la cişmea, ca să-mi 
stâmpăr foamea şi setea. Nici odată n'aşi fi cre- 
zut «că e atât de dulce hrană pânea uscată şi 
muiată în apă proaspătă, şi abia acum am fost 
cuprins de adâncă 'ntristare. 

«Ce-i | 2 — îmi zise Sergies. — Dă-le dracului 
toate. O să treacă şi aceste. Inimă rea să nu-ţi 


faci! Un om ca d-ta trece nepăsător prin toate». - 


«Nu e vorba de mine! —îl încredințai — Mie 
în adevăr puţin îmi pasă. Mă sîmt bine şi aici. 
Mă gândesc însă la durerile copiilor mei şi la 
îngrijarea soţiei mele, mucenița, care a suferit şi 
are să mai sufere atât de multe pe urma păca- 
telor mele. Nu ştie, sărmana, ce m'am făcut, unde 
mă aflu şi ce are să se aleagă de mine.» 

«Să-i trimitem un bileţel,» — stărui dânsul. 

«De aici? Cum să-l trimitem ? E peste putinţă» 

Sergies băgă mâna în buzunarul pantalonilor, 


De me = e aia a M a a Mas PCA mie pna E 
ps 


e ia. 


scoase câte-va »piese» şi le zângăni în palmă, 
apoi se apropi6 de mine. 

«In România nu e nimic peste putință ! — îmi 
şopti el la ureche.— Scrie biletul şi să nu-mi mai 
zici Sergies, dacă nu-l primeşte Doamna Slavici 
încă mai nainte de a se fi înserat.» 

Mi-a dat apoi un creion, a rupt 0 foaie din 
carnetul său, şi m'am ascuns într'un colţ al gan- 
gului, unde-am scris în pripă: 

«Să nu fii, dragă, îngrijată. Mă aflu la fortul 
Domneşti, pe care-l ştii din plimbările noastre. 
E bine aici, aier curat, lumină multă, verdeață 
giur împregiur şi mulţi oameni cum se cade, 
între care şi Sergies, care poartă grijă de mine. 
Voi ajutaţi-vă cum puteţi şi cu mine nu vă mai 
bateţi capul.» 

Cu toată dragostea, 

Iubite Amice, 


Te rog să mă ierţi, dacă 'ncep spuindu-ţi lu- 
cruri, despre care, mai ales după părerea mea, 
nici pe şoptite mare să se vorbească. Am stăruit 
adecă şi stărui şi acum în gândul, că acolo, unde 
e inimă curată, e şi gând curat, şi mână curată 
şi obraz curat şi gura curată ; numai cu cea mai 
adâncă scârbă sunt deci în stare să vorbesc de- 
spre murdării nepotrivite cu firea omenească. 
Nu-mi rămâne însă decât să-mi fac mie însu-mi 
silă spuindu-ţi ceeace trebue neapărat să ştii, 
dacă e vorba să fii bine dumirit asupra oame- 
nilor, în mijlocul căroră mi-am petrecut viața 

Luând bileţelul scris de mine, Sergies s'a dus 
să facă ceea ce ştia dânsul pentru ca adresata 
să-l primească cât mai curând. 


«Sergies, — i-am zis după-ce s'a întors iar 
la mine, — aşi vrea să fac ceva.» 
El mi s'a uitat în ochi şi m'a înțeles — cum 


mă vei fi înțeles fără'ndoială şi tu. 
«Să vii cu mine, — a grăit pornind spre ca- 

pătul lungului şir de ferestri. E bine, destul 
de bine, — ce-i drept, oare-care murdărie, dar 
cu aşa ceva suntem deprinşi de prin gări, de pe 
la restaurante, de pe la judecătorii, de pela şcoli, 
— peste tot de pe la localuri publice». 

El nu spunea adevărul: ceea ce mi-a fost dat 
să văd aici nu mai văzusem nicăiri, ba nici că-mi 
închipuisem că era cu putință. 

Am fost poftit să intru în o încăpere largă şi 
luminoasă, pardosită cu ţement şi văruită de 
curând. 

La dreapta erau așezate bine-ştiutele hărdae 
-- încă nedeşertate, iar la stânga se afla un fel 
de prispă lată — tot în ţement, în care se des- 
chideau în şir bine măsurat opt găuri, deasupra 
cărora şedeau pe vine opt oameni. In faţa lor, 
între prispă şi hărdae, steteau alţi câţi-va fā- 
cându-şi treaba mică. Capetele oamenilor erau 
pirdute în roiurile de muscărie, pe jos era baltă, 
printre picioarele oamenilor se tărau nişte vermi 
cu coada lungă, iar pereţii cei de curând văruiţi 
erau plini de urmele degetelor şterse de ei. 

M'am retras sguduit de răsvrătire sufletească. 

Incă din timpul copilăriei mi se "'nfipsese în 
minte gândul, că are omul să-şi satistacă pe cât 
se poate de regulat trebuinţele trupeşti, nu însă 
fără de sfială — ca dobitoacele şi fiarele, — ci 
retras unde nu-l văd alţii. In timpul acum nu 
tocmai scurtei mele vieţi m'am dumirit apoi, că 
una dintre deosebirile dintre om şi animale e 
simțământul de pudoare şi că omul, care a per- 
dut pudoarea, încât nu se mai ruşinează, e des- 

brăcat de firea omenească, căzut în rândul ani- 
malelor, capabil, după împrejurări, de ori-şi-ce 
neomenie. Văzând deci cele ce se petreceau în 
faţa mea, îmi era ruşine că sunt om. 

«Ce e 2» — mă ’ntrebă Sergies. 

«E oare cu putință să mă bag între atâţia, — 
i-am răspuns. — Aştept să scape şi sâ iasă cei- 
lalţi.» 

«Aidadee ! — grăi dânsul. — Sunt aici peste 
trei sute de oameni, care n'au altă treabă, şi ză- 
darnică o să-ţi rămâie aşteptarea.» 

Zădarnică a şi fost. Nu mi-a rămas în cele din 
urmă decât să mă 'njosesc şi eu lepădându-mă 
de firea omenească. 

Aceasta a fost cea mat aspră parte a pedepsei 
ce am suferit. Multe s'ar putea zice pentru des- 
vinovăţirea celor ce au croit-o; rămâne însă mai 
presus de orice îndoială, ca fost o mişelie dea 
mă trimite acolo pe mine, “omul de şapte-zeci 
de ani, care a muncit mult în viaţa lui fără ca 

"să fi perdut fie măcar şi numai pe o clipă din 
vedere curăţia sufletului şi demnitatea omenească. 

Am suferit-o însă şi aceasta mărginindu-mă 
să zic: «Să le fie de bine!» 

Toate celelalte erau bune. 

Două zile în urmă Sergies a făcut ce-a tăcut 
şi mi-a adus de undeva o saltea de paie, minu- 
nată saltea. N'am ajuns însă să mă culc pe ta, 
căci în timpul plimbării noastre prin curte a fu- 
rat-o cineva. Sergies mi-a dat apoi o rogojină, 
minunată şi asta, iar ziua următoare a pus mâna 
pe altă saltea, ba mi-a furat de unde-va şi-o 

perină umplută cu paie. Pe la sfârşitul săptă- 
mânii aveam chiar şi pătură, ca să nu mă mai 
acopăr cu haina mea. | 

«Bine-cuvântat să fie bacşişul, că toate se gă- 
sesc »b— zicea Neamţul meu. 

Bine şi din ce în ce mai bine o duceam cu 
de ale mâncării : azi borş cu fasole, mâne cartofi 
cu borş, poimâne varză acră fără borş şi iar 
d'a capo. Suferiam, ce-i drept, de o boală veche, 
şi medicii mă opriseră să mânânc fasole ori varză. 
Nici nu mâncasem în timpul celor din urmă vre-o 
zece ani. Cu atât mai cu poftă mâncam acum— 
şi mă sîmţiam sănătos tun. 

Plutonierul apoi, după toate semnele Țigan, 
făcea, aşa mai cu perdea, comerciu cu lapte, cu 
unt, cu brânză, cu fel de fel de fructe, cu ouă. 
Toate se găsiau, dacă le plătiai bine. Sergies mi-a 
mijlocit un împrumut de 40 lei şi — traiu ca la 
Domneşti. 

Era pe timpul, când oştirile române înaintau 
vertiginos în Ardeal, şi comandantul fortului venia 
să ne pună pe două rânduri şi să ne facă im- 
părtăşiri despre cele petrecute pe câmpul de 
răsboiu. 

Comandantul acesta, Maìorul Angheleanu, un 
om oacheş ca un Țigan de cea mai curată rasă, 
țanţoş, vorbăreţ şi lăudăros, ne spunea mereu 
că el e om de rară bunătate, şi se sîmția ridicat 
în slava cerului când lumea se aduna împregiurul 
lui şi i se uita în gură. Eu, om mai bătrân, nu 
prea puneam temeiu pe spusele lui şi steteam 

mai la o parte, ceea ce după toate semnele îl 
jignea. 

«Dar D-ta, — mba zis el întrun rând, — ce 
stai aşa răsleţ ! ?» 

«Sunt solist şi nu fac parte din cor, — i-am 
răspuns, — ascult mai bine de la oare-care de- 
părtare.» 

Prieteni buni nu fuseserăm noi nici pân'atunci, 
dar nici de aci înainte nu ne-am făcut. 

Câte-va zile în urmă am fost puşi iar.pe două 
rânduri şi comandantul a venit să ne spună, că 
D-l Ionel Brătianu l'a însărcinat să ne trateze, 
drept dovadă că Românii sunt popor civilizat, 
cu cea mai mare bunăvoință. Ca să facă apoi 
începutul, a trecut «prin fața frontului» oprin- 
du-se la cei ce aveau să facă vre-o reclamaţiune 
ori să se plângă de vre-un neajuns. 

Eu o singură plângere aşi fi avut să-i fac. O 
ştii care. Era înse un lucru, despre care nu se 
putea vorbi în auzul unui atât de mare număr 
de oameni, care nu se plângeau şi ei de el. Cele- 
lalte toate erau bune: mâncârica bine aleasă şi 
gătită cwngrijire, apă curată şi proaspătă, culcuş 
minunat, pe care avea fie-care dreptul să şi-l 
aştearnă, lărgime multă, iar cele-lalte veniau ele 
de ele ca urmări fireşti ale bacşişului prescris de 
obiceiul pământului. M'am retras dar şi acum 
la o parte şi m'am aşezat pe o lăiţă de lângă 
perete. 

Plutonierul, azi locotent la Jilava, zis şi «Fier- 
tură», se repezi la mine. 

«Cum îndrăzneşti să şezi în faţa domnului ma- 
ior !?» se răsti el la mine. 

Mă uitai lung în ochii lui cei negri. 

Maiorul trecuse înainte şi se afla departe. 

«Nu în faţa, ci'n dosul d-lui Maior mă aflu»,— 
îi zisei înveselit. 

«lţi mai şi umblă gura !?»— strigă plutonierul 
gata de a mă înşfăca. 

Sergies, care se afla'n apropiere şi-şi avea 
daraverile cu el, i se puse'n cale. 

«Stai, omule, — îi zise,—că tu nu ştii, cine e 
bătrânul acesta! » 

«Bătrân o fi,—.răspunse Țiganul, care nu era 
prost, — dar dacă şi om de treabă ar fi, nu lar 
fi trimis stăpânirea aici». 

Cu toate aceste el nu ma mai supărat—după-ce 
Sergies i-a dat şi alte lămuriri mai positive. 

Aceasta a fost cea din urmă din supărările ce- 
am avut la Domneşti: de aici înainte tot bine şi 
numai bine. 

Zicea Sergies şi mai ziceau şi alţii, că sunt 
între noi şi lichele, pungaşi ori spioni, care trag 
cu urechea și spun chiar şi ceea ce n'au auzit ca 
să?se pună bine cu «zbirii»;—eu n'am cercetat 
însă, dacă e ori nu adevărat aceasta; mie toţi 
îmi erău tovarăşi de suferinţe, care aveau deo- 
potrivă dreptul de a cere să-mi dau silința de a 


le face suportabilă viaţa şi astfel cu toţii mă 


potriviam. 

Unul singur a fost, care n'a stat nici-o dată 
de vorbă cu mine. 

Erau acolo mai mulţi preoţi catolici, între care 

canonicul Auner, între altele şi coleg al meu la 
şcoala evanghelică, Părintele Giamurovj un om 
cu cultură întinsă, şi alţi câţi-va, cu care era o 
plăcere să stai de vorbă. Părintele Bălan, paro- 
chul bisericii române greco-catolice fugea însă 
de mine ca dracul de tămâie. Ceilalţi toţi eram 
puşcăriaşi cinstiți, iară eu, aici ca pretutindeni 
om al bunei rînduieli, ţineam ca nici pe Părintele 
Bălan, mai ales pe el, să nu-l supăr. De dragul 
lui aşi fi fost în stare să plec de ia Domnești 
şi să mă întorc acasă. 

Cu toate aceste, într'una din zile ne-am po- 
menit cu Bolentinul distribuitor, care tot cu ges- 
turi teatrale s'a pus să ne cearnă şi să despartă 
bobul curat de neghină şi de ciuruc. 

După-ce a constatat, cine are şi cine nu are 
«fişă», a trimis pe unii acasă, pe atţii la Luvru 
ori în lalomiţa, iar pe cei rămaşi i-a împărțit 
după mutră, după'mbrăcăminte şi după alte semne 
ştiute de dinsul în doaue' categorii, oi şi capre, 
oile pe coridorul de la dreapta, iar caprele pe 
cel de la stînga. 

Eu am fost pus între oi şi astfel mam despăr- 
tit de Sergies al meu, care a rămas între capre. 

Era aceasta o mare nedreptate, dar nu cea 
dânteiu dintre cele ce mi se făcuseră, şi Bolen- 
tinul fără-ca să-şi dee seamă mi-a făcut parte 
şi de cuvenita mângâiere. Intre oi se afla adeca 
şi Braunsdorier, bine ştiutul berar cu obrajii'n- 
bujoraţi şi cu pântecele deplin rotungit, un om 
de o veselie neistovită, pe care eu nu-l cunos- 
cusem mai nainte, care era însă prieten al unuia 

pintre ginerii mei şi avea doaue fete foarte fru- 
moase, care îmi fuseseră eleve. 

«Bravo! — strigă Neamţul.— Să te ţii de mine!» 

M'am şi ţinut şi n'am avut să mă căiesc. 

Ni s'a făcut rost de paturi îndividuale cu saltea, 
cu perină, cu pătură, ba până chiar şi cu cer- 
ceaf pentru fie-care. 

Işi aşternea tot omul patul, măturam cu rîndul, 
spălam farfuria şi tacâmurile. Pe mine Iohan al 
meu numai rar mă lăsa să le fac aceste. 

Erau adecă mai ales între oi mulţi oameni cu dare 
de mână ca Inginerul Eminger, ginerele fabricantu- 
lui Haug, Dr. Linde, proprietarul fabricei de Blau- 
gas, F. Kirchen, director la «Steaua Română», lu- 
liu Pop, directorul ziarului «Bukarester Tagblat», 
care-mi fusese coleg la «Asılul Elena Doamna», 
unul dintre fraţii von Engebrechten, August, 
pielarul Liechtental, fabricantul de mobilă Pran- 
ger şi mulți alţi oameni, cu care puteai să pe- 
treci oare plăcute. Aceştia, vre-o doaue sute de 
înşi, s'au cotisat şi au ales un comitet, care'n 

runte cu Eminger a luat asupra sa sarcina pur- 

tării de grijă pentru hrană. S'a înfiinţat sub con- 
ducerea harnicilor şi pricepuţilor fraţi Zografi o 
cântină, unde putea ori-şi-cine să găsească cu 
prețurile de piaţă unt, brânză, măsline, fructe, 
oue fierte, tutun, țigări, foițe, chibrituri... Acelora, 
care îi făceau comitetului declaruțiunea că sunt 
ipsiţi de mijloace, li se distribuia dimineţile câte 
o ceaşcă de lapte. 

Cei cotisaţi primiau pentru 2 lei 80 bani: dimi- 
neața ceaiu, ceaiu cu lapte ori cafea cu lapte, 

fie-care cum voia şi cât putea să consume, la 
prânz supă, un fel de mâncare cu carne şi fructe, 
de obiceiu struguri. 

Şeful şospodăriei era marele maiestru în ale 
mesei Braunsdărfer, care ştia să aleagă şi să 
alcătuiască listele de bucate, iar bucătar luase 
comitetul pe unul, de la vagonul restaurant al 
companiei înternaţionale, tot mare maiestru şi el 
într'a!e lui. Chelneri erau destui intre noi puşcă- 
riaşii împrovisaţi, şi în rîndul lor întrase şi ne- 
prețuitul negru Bob Hopkins, care servia cu 
multă îndemănătăcie şi ne distra cu mutrele şi 
cu ne 'ntrecutele lui glume. 

Să tot trăieşti pe la Domnești. 

Mai ales eu puteam să uit, că mă aflwn 
puşcărie. 

Acela, care făcea împărţirea bunătăţilor, era 
Braunsdirfer al meu, care-mi punea mereu bucă- 
țica bună la o parte şi-i trimitea şi azi, şi mâne, 
câte unul din rîndaşii lui, ca să-mi facă servicii. 

«Dar cei necotisaţi ?» —vei fi întrebând tu- 
Aceştia aveau la 'ndemână cantina şi se hrăniau 
de la cazan, unde găsiau din belşug mâncare 
gătită 'n vase curate sub purtarea de grliă a lui 
Braunsdorfer şi a bucătarului, care-şi avea ma- 
şina alăturea cu cazanul. 

Dimineţile ne sculam pe la şapte şi trecean 
rînduri-rînduri în lavabou, ca să ne spălăm. 

Imbrăcaţi apoi, ne puneam pe doaue rînduri, 
ca să fim numărați. 

Trecuţi odată prin aceasta, vre-unul dintre 
profesorii de gimnastică îşi aduna clienţii, câte 

o sută şi mai mulţi, ca să facă timp de cel pu- 
țin un ceas gimnastică împreună: una-doaue, 
una-doaue, sus, jos! — toţi desbrăcaţi în căma- 
şă, unii chiar goi până la brâu. 

Șefii de cor îşi adunau apoi cântăreții şi-i 
grupau după cum se cuvine, ca să se distreze 
şi să distreze şi pe alţii. Și aici tot Bob Hopkins 
era unul dintre cei mai zeloşi, ba ne dedea pe ici 
pe colo şi câte o reprezentaţiune în toată regula. 

Dăduse bunul Dumnezeu un frumos început 
de toamnă, iar bunul nostru comandant ne dedea 
şi el voie, ca să ne plimbăm după prânz timp 
de câte-va ceasuri prin şanţul de dimpregiurul 
fortului, sub ochii neadormitelor sentinele. Era 
lumină, iarbă verde, adiere dulce, bine, de tot 
bine. Un singur lucru mă mai umplea de amă- 
riciune. Il ştii care. Mă furişam câte-odată în- 
trun colţ mai adăpostit, unde nu mă vede nimeni, 
dar, când era să fie, striga sentinela de sus «Ce 
vrei să faci acolo, Domnule!? Se poate ?!» 

De! ce să fac? — Ziceam iar: «Să le fie de 
bine» şi mă 'npăcam şi cu aceasta, 

Toate sunt însă în lumea aceasta trecătoare. 

Au urmat zilele de la Turtucaia, cele de la 
Petrojeni, de la Sibiiu şi din Valea Oltului. 
Sprâncenele bunului Maior Angheleanu au început 
să se încreţească, şi bine ştiuta bunătate a slăbit. 
Erau acolo pe coridoarele acele lungi şi câteva 
gherle strâmte, în care nici odată rază de soare 
nu pătrunde şi apa-curge mereu pe pereţi. Acelea 
nu erau nici ele făcute, ca să stee vecinic goale. 
lară Sergies ştia ce zice când spunea, că se 

găsesc printre noi oameni, care trag cu urechea 
şi spun pe şoptite chiar şi ceea ce mau auzit: 
Au început dar să intre în găurile acelea azi unul 
pe trei zile, mâne altul pe şapte, ba Eminger 

avut parte chiar de şapte-spre-zece. S'a des- 
ființat apoi şi comitetul, au fost confiscate ma- 
şina de bucate şi vasele de bucătărie, s'a 'nchis 
cantina, au încetat exerciţiile gimnastice, corurile 
şi plimbările, au fost strânşi toţi banii de prin 
buzunarele arestaţilor, — zile de tot grele au 
urmat la Domnești. 

Pe mine m'a ferit Dumnezeu de zilele aceste. 

Sunt puține amămuntele urâte ale icoanei ră- 
mase în sufletul meu pe urma zilelor petrecute 
la Domnești. 

«Pe două rânduri!» 

Mă trecea un fel de fior când îmi sunau în 
ureche vorbele aceste. 

«Pe două rânduri», că se face apelul, «pe două 
rânduri» că se distribue pânea, «pe două rânduri» 
la cafea, la prânz. la cină, «pe două rânduri» 
că vine fie Maiorul, fie Bolintinul, fie vre-un 
Rafail, fle alt-cineva, care are săne spună ceva. 

Și de supărarea aceasta mă scăpa însă de 
cele mai multe ori fie Sergies, fie Braunsdărfer, 
care strigau pentru mine «Aici», «Present!» 

Un singur lucru a fost, de care n'a putut nimeni 
să mă scape. Il ştii care este. De câte ori îmi 
aduc aminte de aceasta, iar mi-e ruşine că sunt 
om şi Român şi-i mulțumesc lui Dumnezeu că 
nu sunt deopotrivă cu cei ce mau înjosit ţiin- 
du-mă timp atât de îndelungat la Domnești. 

Vei fi, poate, de părerea că n'ar trebui să mai 
stărui asupra acestui amănunt. Eu ţin, din con- 
tra, să te "ncredinţez, că aceasta e cea mai ca- 
racteristică dintre notele societăţii alcătuite de 
cei ce m'au trimis la Domnești, o notă, fără de 
care n'ai putea să-ți faci o idee exactă despre 
viaţa lor sufletească, z 

Urmează să-ţi spun, cum am scăpat de la 
Domneşti chiar în ajunul înăspririi „regimului“. 
` Mai nainte de a o face aceasta, am să-ţi în- 
făţişez în trăsături date "n graba câte-va amă- 
nunte din icoana timpului, ceea ce te va ajuta 
să'nțelegi multe de altminteri neînțelese. 

Una din cele mai iubite eleve ale mele, Aneta 
Georgescu, fiica unui inginer agricol, care timp 
mai îndelungat a fost funcţionar al Academiei 
Române, venia, când ne aflam la Măgurele, din 
când în când pe la noi, unde stetea timp de 
mai multe zile. Fată cu deosebire deșteaptă şi 
de o fire voioasă, ea mai stătuse câţi-va ani la 
Viena în pensionatul călugăriţelor „Sacre Coeur“ 
şi luase acolo timp îndelungat lecţiuni de pian 
cu vestitul Reinhold, încât era o artistă în toată 
puterea cuvântului. Singură la părinţi, ea era 
cam răsfăţată şi excentrică, dar de o rară seve- 
ritate în ceea ce priveşte vederile morale, Și so- 
cietatea ei era nu numai plăcută pentru soția 

mea şi pentru mine, ci tetodată şi priincioasă 
pentru fiicele noastre, dintre care cea mai mare, 
Lavinia, cu câți-va ani mai tânără, o știa încă 
din timpul când se aflau împreună la Bucureşti 
în pensionatul D-nei Elisa Manliu. « 

«Păcat ar fi, — ziceam noi, — ca asemenea 
giuvaer de fată să cadă pe mâna vre-unui pa- 
pugiu de Bucureşti ori pe a vre-unuia dintre 
sleiţii», după care tatăl ei, căruia dânsa Îi zicea 
Hagi Tudose, umbla mereu s'o mărite. 

Căutam deci, soţia mea şi eu mereu printre 
tinerii mai serioşi, pe care-i ştiam, vre-unul 
vrednic de dânsa. Lucrul nu ne părea greu, căci 
ea mai era şi o blondă frumoasă şi putea să 
aducă zestre de câte-va sute de mii. Zadarnice 
ne &rau însă toase silinţele, căci ea, cam bătră- 
ioară acum, ținea strună, că tinerii români sunt 
nişte netrebnici şi că ea, fată bogată, n'are nevoie 
să se mărite. 

In timpul expoziţiunii de la 1906 ne-am po- 
menit deodată cu ea scoasă dintr'ale ei. 

«Am înebunit, Papa Slavici,— mi-a zis,— şi nu 
mai ştiu ce să mă fac. Vino cu mine la expozi- 
țiune, ca să ţi-l arăt, să stai de vorbă cu el şi 
să-mi spui, ce zici, să-mi dai sfat. Vino: mai 
mult nu cere să-ţi spun. 

M'am dus, şi pe alea de sus, în dreptul bise- 
ricii Cuţitul de argint, ne aştepta un căpitan de 
roşiori, Constantin Crăiniceanu, fiul vestitului ge- 
neral. Om de statură mijocie, cam colţat şi cu 
umerii obrazului ieşiţi, căpitanul mai era şi slab, 
numai oase şi piele veştedă întinsă peste ele. 

Eram uimit, cum a putut Aneta să prindă slă- 
biciune pentru asemenea om. După-ce m'am uitat 
însă mai cu dinadins în ochii lui, după-ce am 
Văzut rara dinstincţiune a ’nfățişării lui şi mai 
ales după ce am intrat în vorbă cu el, cu totui 
alt simțământ m'a cuprins. 

«Nenorocita noastră de Anetă ! — mi-am zis.— 
De ăsta nu mai scapă». 

Nici mau -scăpat nici ea de el, nici el de ea. 

Nu voiau odată cu capul să ştie despre căsă- 
toria lor nici inginerul Georgescu, nici generalul 
Crăiniceanu ; ţineau însă căpitanul la Aneta şi 
Aneta la căpitan şi după îudelungatele stăruințe 
ale soției mele şi ale mele, prietenul nostru Geor- 
gescu şi-a dat învoirea pentru căsătorie. 

Ți le spun acestea pentrucă, dacă nu le-ai şti, 
multe din cele petrecute ți sar părea de neînțeles. 

Căpitanul Constantin Crăiniceanu s'au «Tanţi- 
lichi», cum îi zicea Aneta, era nu numai inteli- 
gență de o superioritate excepţională, oştean în 
puterea cuvântului şi om cu o rară cultură ge- 
nerală, ci totodată şi caracter cumpenit şi neîndu- 
plecat. Mai fusese apoi ataşat militar, trăia'n aşa 
zisele cercuri înalte şi cunoştea din propria sa 
intuiţiune lumea cea mare. 

Chiar de la început ne-am sîmțit sufletește 
apropiaţi, şi poate că n'aşi fi trecut nici pe la 
Domneşti, nici pe la Văcăreşti, dacă mar fi fost 
la mijloc şi această apropiere sufletească. 

Eram, înainte de toate, amândoi de părerea, că 
întreaga expoziţiune e mai mult o spoială pentru 
amăgirea celor lipsiţi de judecată şi că oamenii 


noştri publici se pricep de minune la punere'n 
scenă aşezându-le toate pe minciună şi amăgin- 
du-se adese-ori şi pe sine înşi-şi prin aparențele 
ce produc. El mai era apoi scârbit de decadența 
morală a societăţii noastre, ceea ce-mi reamintea 
pe Eminescu cu «pătura superpusă»> a lui. 

S'a mai întâmplat, că unii dintre ţăranii veniţi 
de peste Carpaţi la expoziţiune, mâhniţi de cele 
ce văzuseră, au făcut o plimbare prin satele de 
prin apropierea Bucureştilor. Ei s'au întors uluiţi, 
şi mai unul, mai altul dintre dânşii, mi-a făcut 
imputarea, că'n coloanele «Tribunei» din Sibiiu 
şin ale celei din Arad, iam amăgit spuind me- 
reu, că pentru toti Românii soarele la Bucureşti 
răsare. 

«Adevărul e,— ziceau dânşii,— că noi stăm în 
toate privinţele mai bine decât fraţii noştri din 
România». 

Căpitanul era şi el de aceea-şi părere. Trebuia 
deci să-l dumiresc asupra înţelesului, în care am 
zis eu, că pentru toți Românii soarele la Bucu- 
reşti răsare. 

E lucru netăgăduit de nimeni, că direcțiunea 
culturii moderne a Românilor e dată din Ardeal, 
de unde au venit primii dascăli români pe la în- 
ceputul secolului XIX. Sub înrâurirea bizantină 
şi sub cea franceză «pătura superpusă» din Ro- 
mânia încetul cu încetul iar s'a depărtat de mas- 
sele mari ale poporului şi mai _ ales de Românii 
de peste Carpaţi. Mulţi îşi închipuiau dar, că tot 
din Ardeal se va restabili din nou unitatea cul- 
turală. Acestora le răspundeam eu spuind, că 


pentru toţi Românii soarele la Bucureşti răsare. 
Nu le rămâne celorlalți Români decât să pri- 
mească cultura în formele stabilite la București, 
«Care va să zică,—a'ntâmpinat căpitanul,—după 
părerea D-tale, Românii de peste Carpaţi au să 
primească toată corupţiunea bucureşteană». 
«Nu au s'o primească,— i-am răspuns,— dar o 
vor primi. Dacă în România nu se va produce la 
timp o reacțiune sănătoasă, ori desbinarea dintre 
Românii din România şi cei din țările învecinate 
va fi din ce în ce mai mare, ori întregul popor 
român va cădea în starea «păturii superpuse» din 
România. De aceea idealul nostru e, ca nicăeri 
să nu le meargă Românilor atât de bine ca'n Ro- 
mânia, asupra căreia toți vecinii privesc cu jind». 
Căpitanul a admis-o şi el aceasta, şi mult am 
discutat nu numai între noi, ci şi cu alţii, ca să 
ne dumirim asupra cui cade vina pentru starea 
după părerea noastră rea, în care se află țara. 
Sunt încredinţat, că dacă mar fi fost aceste 
discuţiuni, nu aşi fi publicat scrisoarea adresată 
lui lorga, nici scrisorile din Elveţia, prin care am 
supărat atât de rău pe mai marii zilelor de atunci 
şin urma cărora nu mi-a rămas decât să plec 
de la Măgurele. > 
De oarece medicii erau de părerea că e tū- 
berculos căpitanul, Aneta s'a declarat şi ea tu- 
berculoasă şi au plecat amândoi la Saint Moris, la 
Cair, la Semmering, încât timp mai îndelungat 
nu ne-am mai văzuţ. à 
Vor fi fost ori nu tuberculoşi, destul că s'au 
întors sănătoşi tun. Căpitanul fiind mutat la 

Tărgovişte, ne întâlniam rar de tot. Abia după 
răsboiul de la 1913, când, înaintat Maior, s'a sta- 
bilit iar la Bucureşti, ne-am apropiat iarăşi chiar 
mai mult decât în trecut. El luase adecă asupra 
sa direcţiunea revistei militare «Buletinul Armatei 
“și al Marinei», iară eu primisem sarcina de re- 
| dactor literar, aL a 
| nu prea era “ncântat de cele petrecute când 
| cu campania din Bulgaria, care, după părerea 
mea nici n'ar fi trebuit să fie făcută. Prieten al 
| lui I.I. Brătianu, care atunci se afla'n opoziţiune, 
el îşi da fără încongiur gândurile pe faţă, ceeace 
jignia pe mulţi dintre cei puternici. Vorbia în 
deosebi şi despre scandalurile ivite, pentru-că 
unii dintre fruntaşii oştirii primiseră în lagărul 
lor femei cu moravuri uşoare, ba nu se sfiise a 
publica în buletin o notiţă, în care zicea, că 
postul de inspector al călârimii are să fie ocupat 
, d? un «militar» adevărat, care ține şi e şi'n stare 
să-şi facă datoria. 
* Deşi era deci în cele mai bune ,relațiuni cu 
generalul Hârjeu, ministrul de răsboiu de atunci, 
acesta a emis un ordin, în virtutea căruia nu le 
mai era ofiţerilor iertat să aboneze «Buletinul 
Armatei şi ul Marinei». Puțin în urmă a 'ncetat 
apoi publicarea revistei. 

Mai erau însă şi alte cuvinte, pentru care re- 
vista aceea trebuia să fie suprimată. 

Acum, între cei fericiţi pomenitul Maior Crăi- 
niceanu a fost unul dintre puţinii oameni, la care 
m'am uitat totdeauna în sus. 

Om cu cultură franceză, ba aşi putea zice 

chiar pe jumătate francez, căci mumă-sa era 
franceză, el avea mari simpatii pentru Franţa, 
nu putea însă să le ierte Francezilor păcatul de 
a se fi unit cu Ruşii şi cu Sârbii, pe care-i so- 
cotia şi el, ca mine, cei mai primejdioşi duşmani 
ai neamului românesc. Ofiţer de stat major şi 
fost ataşat militar, el era pătruns de convingerea 
că Rusia nu se poate opri la Prut: ori se re- 
trage peste Nisiru, ori înaintează spre Apus 
până'n Carpaţi, iar spre Mează-zi până peste 
Dobrogea. Cunoştea apoi neajunsurile oştirii ro- 
mâne în toate amănuntele lor şi ştia foarte bine 
că, nefiind îndeajuns pregătiți pentru răsboiu, 
noi numai alăturea cu Germania şi cu Austro- 
Ungaria putem să intrăm cu succes în lupta cea 
mare, pe care o prevedea. Ne ademenea deci 
gândul, că'n apropiatul răsboiu Românii toți vor 
lupta umăr la umăr, ca să-i scape pe Basarabeni, 
care încetul cu încetul se pierdeau luaţi de pu- 
hoiul slav. Ceea ce mai ales ne lega însă, era 
convingerea, că nu suntem încă noi Românii su- 
fleteşte pregătiţi şi, astfel, stăruiam şin coloanele 
revistei militare asupra gândului, că România 
trebue să iasă cât mai curând din starea pără- 
ginită în care e căzută, şi să devie, ca viaţă so- 
cială şi culturală, ca administraţiune, ca justiţie, 
ca stare economică, stat bine consolidat şi centru 
sănătos al vieţii naţionale româneşti. 

Toate aceste erau bune și frumoase, dar, spu- 
indu-le, ne făceam multora urgisiţi. 

Noi vechii „7ribunişti“, mai ales răposaţii 
Eugen Brote şi Vasilie Mangre, precum şi eu, 

încă pe la 1905, în ajunul expoziţiunii, în urma 
unei indiscreţiuni — poate intenţionate — a lui 
Scotus Viator, ne încredințasem, că mai mulți 
dintre fruntaşii partidului național-liberal, între 
care şi Ionel Brătianu, erau intrați în apele en- 
glezeşti şi lucrează peste capul Regelui şi în 
dosul lui D. Sturdza pentru o înţelegere cu Rusia. 
Ni se părea lucru 'nvederat, că cu atât mai vâr- 
tos trebue să fie între fruntaşii conservatori oa- 
meni porniţi spre Rusia. Aceasta-l tăcea pe maiorul 
să stărue şi el cu atât mai vârtos asupra cuvintelor, 
pentru-care România alăturea cu Rusia numai 
spre propria ei peire poate să se lupte. 

Eu publicasem documentele privitoare la ne- 
gocierile de-pace de la Carlovăţ, cele privitoare 
la expediţiunea făcută de Petru cel Mare la 171], 
cele privitoare la răsboaele pornite de Rusia la 
1738, la 1768, la 1788, la 1806, la 1828, la 1848, 
la 1853, vorbiam deci în deplină cunoştinţă de 
cauză. şi nu puteam decât să-i dau Maiorului 
Crăiniceanu dreptate. 

Dar mai trăisem în timpul tinereţelor mele la 
Arad şi la Temişoara între Sârbii, care ne urăsc 
mai mult decât ori şi care alt popor, făcusem 
serviciul militar întrun regiment slovăcesc, unde 
aveam între camarazi şi Cehi, Croaţi, Ruteni şi 
Dalmatini, fusesem ca secretar al comitetului cen- 
tral din Sibiiu însărcinat să negociez cu Cechii, 
cu Rutenii, cu Croaţii, cu Slovacii şi cu Sârbii 
în vederea unei acţiuni comune, şi eram cuprins 
de sîmţământul că Slavii de Sud şi cei de la 
Apus sunt pentru neamul românesc, chiar mai 

primejdioşi decât Rusia îndeosebi şi că adevă- 
raţii conducători ai mişcării panslaviste nu sunt 
la Petersburg, nici la Moscova, ci la Praga. Cu 
atât mai vârtos stăruiam deci, ca «Românii să 
nu-şi taie craca de sub picioare» vărsându-şi 
sângele alăturea cu dușmanii monarchiei habs- 
burgice. Generalul Hârjeu, silit de slavofili, a luat 
deci măsurile pentru suprimarea revistei de sub 
direcțiunea Maiorului Crăiniceanu. 

In curând apoi, generalul Hârjeu a fost nevoit 
să se retragă şi în locul luia urmat ministru de 
răsboiu I. |. Brătianu, prietenul Maiorului. Acesta, 
ca să scape, l'a surghiunit pe Maiorul Crăiniceanu, 
trimiţându-l ataşat militar la Atena. 

Ținea ministrul de răsboiu să nu rămâie în țară 

omul, care atât în graiu viu, cât şi în scris, îşi 
dădea silinţa să arăte, că alăturea cu Rusia, Ro- 
mânii mau să intren luptă. 
& A stăruit mereu Maiorul să fie revocat pentru 
ca să-şi poată face datoria de oştean, dar stă- 
ruințele i-au rămas zadarnice. După intrarea în 
ăsboiu a României el a plecat fără de autoriza- 
țiune din Atena şi s'a întors în ţară prin Anglia 
Și prin Suedia. 


LA LUVRU 


Iubite amice 


Pe la sfârşitul primei saptamâni după «inter- 
narea» mea la Domneşti, un agent de poliţie, dacă 
nu mă'nşel Vrânceanu, mi a adus de acasă pri- 
meneli, hârtie, cerneală şi pene de gâscă pentru 
ca să-mi omor urîtl scriind par'că între «Pe două 
rânduri» şi lar «Pe doua randuri» ar mai fi putut 
omul să scrie. 

lar câteva ziie'n urma a venit la Domnești unul 
dintre ginerii mei, ofiț-r de rezervă şi nepot al 
unula dinte puternicii zilei care a stăruit să i 
se dea voia de a-mi aduce un pachet, iar pre- 
meneli, un rând de hane, un puizor, un plaid, 
câteva ouă ferte, o bucata de brânza şi câte-va 
felii de şuncă. Nici lui nu j s'a dat însă voia să 
mă vadă, nici să-mi scrie. 

Abia după săptămân, a treia a venit ştiutul 
plutonier să-mi spun!, an urma disvoziţiunii 
luate de Inspectorul Romul s Voinescu, am voie 

să vorbesc în cancelaria direcțiunii cu două dintre 
fiicele mele, care veniseră să mä vadă. 

A venit apoi un soldat cu baioneta la puşcă 
şi ma dus până sus. 

Am găsit la bunul nostru comandant, acum în 
adevăr bun, pe Lavinia şi pe Aneta, amândouă, 
dragele mele, vesele parc'a'ar fi venit la nuntă. 

«Te rog,— îmi şopti Aneta,—nu cum-va să 
spui, cine sunt. Am venit aici în locul Fulviei. 
Dacă afla, că sunt soţia lui, mă iau la goană». 

Imi adusese o mulţime de bunătaţi de la Rie- 
gler, între altele şi-o sticlă de cognac, ba chiar 
şi una de şampanie, căci suferiam de astmă Şi 
medicii erau de părere, că ẹ bine să beau din 
în când câte un păhăruţ. 

Maiorul le-a examinat toate, apoi mi le-a pre- 
dat. Cele două sticle le-a oprit însă, rămâind să 
viu din când în când la biuroul lui şi să beau 
păhărelul cuvenit, ceea ce n'am ajuns nici o dată 
să fac. 

Bun, cum era apoi, comandantul a mers atât 
de departe cu cavalerismul, încât şi-a nesocotit 
datoria de director al puşcăriei şi ne-a poftit în 
iatacul de alături, unde ne aflam singuri şi astfel 
puteam să vorbim nesupăraţi ne nimeni. 

Mi s'a spus, înainte de toate, că şcoala evange- 
iică a fost închisă, averea comunităţii e pusă sub 
sequestru, iar Ştefan loan, care era însărcinat cu 
chivernisirea averii, nu vrea să-mi achite leafa. 

«Dar mă-ta ce face 2»— am întrebat-o pe La- 
vinia. 

«Ce face !?— mi-a răspuns ea.—Par'că no ştii!? 

Nu se plânge, ce-i drept, de greutăţile căzute pe 
capul ei, dar e indignată, că un om ca d-ta e 
pus în rândul făcătorilor de rele şi dat pe gura 
lumii. Nu mai doarme, abia mai pişcă pe ici pe 
colo câte ceva din mâncări; e supărată de cele 
mai neînsemnate nimicuri; nu mai ştim, ce să-i 
` facem. Am rugat-o să vină ea cu mine ca săte 
vadă. N'a vrut cu nici un preţ. 

«Nu vrea să se umilească vorbind în faţa altora 
cu soțul ei», 

Eram dureros atins, dar am mai trecut eu şi 
prin altele — mai şi mai. 

«Aidadee! — i-am zis dar. — Voi mă vedeţi: 
nu cumva sunt prăpădit?» l-am trimis vorbă 
că-mi merge bine aici, fără doar şi poate mai 
bine decât la mine acasă. «Spune-i să-şi aducă 
aminte, cum eram păzit de sergenţi, cum luni de 
zile de a rândul nu puteam să ies decât însoţit 
de Turcul Murad; de câte ori a avut să'nfrunte 
ea pe trecătorii, care mă insultau chiar şi scui- 
pându-mi în faţă. Aici am scăpat de toate aceste, 
trăiesc între oameni, care mă 'nţeleg şi mă soco- 
tesc vrednic de toată cinstea. Pe mine nu din 
răutate m'au trimis aici, ci ca să fiu adăpostit» 

Aneta dedea mereu din cap. 

«Visezi, Papa Slavici, — grăi dânsa perzându-şi 
răbdarea,—visezi ca totdeauna văzându-i pe oa- 
meni aşa cum i-ai dori să fie. Eu nu mai pot 
s'o văd pe «Uitipiti» în starea la care a ajuns, 
şi nu mă mai astâmpăr până ce nu te văd acasă. 
Mă ştii, că avem Tanţilichi şi eu legături. Am 
-'ergat pe la toţi cu Lavinia. Mereu mi se zice 

însă: „Ce vrei!? Slavici l'a mâncat fript pe Tan- 
țilichi al tău, Pa prostit, Pa făcut din om neom. 
Le-am spus că nu-i adevărat, că el a avut 
totdeauna convingerile pe care le are acum, că 
nu se pleacă decât în faţa lui Dumnezeu. In za- 
dar! M'am dus la Brătianu. Cumnatul meu, 
fratele mai mic al lui Tanţilichi, este aghiotantul 
lui. Chiar şi acesta m'a bruftuluit spuindu-mi să 
plec, căci Brătianu e supărat şi nu vrea să mă 
vadă. li ştiu însă prea bine pe oamenii aceştia 
şi sunt încredințată că au să-şi schimbe gândul. 

N'avem decât să stăruim noi amândouă. — 
Spune Lavinio», — adâugă apoi. 

«Da, tată, — urmă aceasta. Am fost şi la 
Morţun. Era foarte supărat fiind-că Germanii 
aruncaseră puţin mai nainte o bombă -aspra 
casei în care locuește. M'a primit cu toate aceste 
după-ce Dimitriu care se afla şi el acolo, i-a 
spus că sunt fiica ta. A fost surprins când a 
aflat c'ai fost dus la Domnești, şi l'a însărcinat 
pe Dimitriu să se intereseze. Dimitriu m-a spus 
apoi să fim liniştte şi mi-a dat o carte de vizită 
pentru Romulus Voinescu, care m'a primit foarte 
bine şi mi-a dat voie să venim eu şi Fulvia să 
te vedem. Am fost însă și pe la Th. Fiorescu 
şi acesta mi-a spus că Morțun nu poate să facă 
nimic şi mi-a dat o scrisoare pentru Vintilă Bră- 
tianu, de la care atârnă toate. Mama nu m'a lăsat 
însă să mă duc cu scrisoarea». 

Aneta sări în picioare. Inconsequentă ca tot- 
deauna, ea era de părerea că mai bine să mor în 

temniţa cea mai întunecată, decât să mă căciu- 
iesc în fața lui Vintilă. 
«Păstrează scrisoarea ca document, — i-am 


„zis Laviniei, — şi rămâi pe lângă Morţun.» 


«Avem Şo facem şi fără Vintila cel pâtimaş». 
— grăi, dânsa. 

Am şi făcut-o. 

O fi fost adevărat că Morţun nu poate, dar 
mai erau pe ici pe colo şi alții, care puteau să-i 
dee ajutor, şi pe la începutul lunei Octombrie, 
când Maiorul se întorcea în ţară, un oarecare 
domn Popovici, advocatul, a venit să-mi aducă 
salutări de la d-nul secretar general Dimitriu $ 
să mă iee cu dânsul la Bucureşti. ° 

Am rămas deocamdată la Hotel Luvru. Vorba 
era de două trei zile — până-ce nu ml se vor 
fi făcut formele pentru punerea în libertate. 

Sa vede că formele aceste erau foarte întor- 
tochiate, căci am stat şi aici tot tot cam cât 
am stat la Domneşti— fără ca să am însă aerul, 
lumina, verdeaţa, lârgimea şi bunătatea, de care 
ne făcea parte comandantul de acolo. 

Dar adeseori binecuvântatul meu noroc nu m'a 
părăsit nici aici. 

In patru etage ale hotelului erau înghesuiți o 
mulțime de oameni, împărţiţi ca la Domnești, ca- 
prele şi oile, numai că aici împârţirea era făcută 
pornind din principiul «Cu cât mai jos, cu atât 
mai sus.» Eu am fost trecut în primu! etagiu, 
în care se aflau cei mai sus puşi, un fost se- 
cretar al Sultanului Abdul Hamid, fiul unui fost 
ministru ce finanţe al Turciei, un Beiu din Egipet, 

doi bogaţi oameni tineri de la Constantinopol, 
Franco şi Ventura, bogătaşul Abeles din Boto- 
şani, un cerealist de la Galaţi şi alţi câţi-va, 
care-şi aduceau masa de la Capşa şi'de la «Bu- 
levard» şi fumau cele mai parfumate țigări. 

«Ce cauţi tu, păcătosule, în mijlocul acestei 
societăţi ? — mi-am zis. Tu scrietor, tu dascăl, 
tu ziarist pârlit, ai fost adus aici pentru-ca 
oamenii aceştia să se uite de sus în jos la tire 
şi să iee în bătae de joc tagmele din care te 
socotesc făcând parte», Ştiam, că nu li se cuvine 
să facă aşa ceva, căci eu nu făceam parte din 
nici o tagmă: societatea scrietorilor români mă 
exclusese' din sînul ei ca nevrednic de a-i fi 
membru; sindicatul ziariştilor mă declarase şi el 
nevrednic de a-i fi membru; iar corpul didactic 
nu m'a socotit nici odată dascăl. Noii mei to- 
varăşi de suferinţe nu le ştiau însă aceste şi 
puteau în toată nevinovăția să zică: «lată zia- 
ristul, iată dascălul român, iată scriitorul, care 
face, ca membru corespondent, parte chiâr şi din 
Academia Română». Imi făceam, fără de vina mea, 
de ruşine neamul. 

Norocul meu a potrivit însă lucrurile aşa, ca 
să se strecoare şi aici oameni ca Sergies şi ca 
lohann, care să mă iee sub ocrotirea lor şi să 
spună, că eu sunt om de capul meu şi n'am să 
fiu socotit deopotrivă cu alfi scrietori, dascăli 
ori ziarişti români, care s'au lepădat de mine ca 
botezatul de Satana. ° 

Am fos! rânduit să stau ntr'un frumos salon, 

are se aflau două paturi de brouz, amân- 

"două cu saltea de sârmă, cu altă saltea de păr 
de cal, cu cerceaf curat, cu perini de puf, cu 
plapomă, — nu scânduri, dragă, nici perină um- 
plută cu paie, nici pătură de aspra lână stogoșă. 

La un perete' mai era o lată canapea cu arcuri 
de sârmă, bine şi gros căptuşită. Am fost deci 
rânduit aici pentru-că se aflau numai doi clienţi 
în salon şi mai era pe canapea loc şi pentru al 
treilea, — adecă eu. 

La uşă am fost primit de doi domni foarte 
politicoşi, pe care îi cunoşteani? unul Dr. Linde, 
care fusese adus şi el de la Domneşti, ca să i 
se facă formele, iar cel-lalt, cunoscutul antrepre- 
nor de zidiri Hartel, cu care mă împrietenisem 
la Buşteni, unde a zidit marele hotel pe terenul 
vândut de mine unei societăţi, al căreia acţionar 
samăsesem. ' 

«Mă bucur, prea mult mă bucur, că avem să 
stăm câte-va zile împreună,» îmi zise el înveselit. 

Dr. Linde se bucura şi el. 

Mai mult decât ei amândoi, mă bucuram 
însă eu. , 

«Aici e bine, de tot bine,» zisei uitându-mă la 
frumoasele dulapuri de haine, la lavoarul cu mar- 
mură, cu oglindă mare şi cu lighene de porțelan, 
la covorul moale de sub picioarele mele. 

Cu toate aceste, peste puţin am pornit-o pe 
ceartă. 

«Poftim patul D-tale», — grăi Hartel arătând 
spre patul despre uşă, în care până acum dor- 
mise el. 

«Nu se poate — întâmpină Dr. Linde arătănd 

spre patul despre peretele din fund, D-ta rămâi 
în patul D-tale.» 

Mi-am dat silinţa să le arăt că eu, care viu 
de la Domnești, unde m'am deprins a dormi pe 
scânduri de brad, mă simt foarte fericit că pot 
să dorm de aici Înainte pe o canapea lată şi 
moale, pe care mi se'ntinda şi aşternut curat, 

«La Domnești am fost şi eul» — întimplnă 
Dr, Linde cu mândrie. 

După o lungă şi animată discuțiune a fămas, 
în sfârşit, că pe Canapea are să doarmă cel mai 
tânăr dintre noi, iar acesta era Hartel. 

Peste puţin, altă supărare şi mai mare. 

Dr. Linde, care făcuse, ca secretar la consu- 
latul din Smirna, parte din corpul diplomatic, 
era de părerea căe o mare !ipsă de bunăcuviinţă 
ca oameni, care stau împreună, să mănânce fie- 
care pentru sine — ce are, ce poate, ce-i place. 

«Se'nțelege, — zise dar, — masa o luăm tot- 
deauna împreună.» 

Eu nu sunt om care umblă cu minciuna. 

«Să mă iertaţi, — zisei, — dar când e vorba 
de aceasta, nu pot să fac tovărăşie cu D-voastre». 

Eu mă ştiam ce pot şi ce nu pot. 

«Facem noi tovărăşie cu D-ta, — grăi Dr. 
Linde cuprinzându-mă cu braţul. N'avem să 
ne uităm noi la D-ta când maânânci coada de 
purcel, nici D-ta la noi când mâncăm pulpa de 
vițel. Le'mpărţim toate frățeşte! Nu-i aşal? 
Fertig! Algemacht. Lucru hotărît. 

Ce puteam să fac!? imi dedeam şi eu seama 
că el are dreptate, Nu e în adevăr barbarie mai 

mare decât să mănânci bucate alese în faţa celor 
ce-şi omoară foamea morfolind coji de pâne. 

Dr. Linde m'a luat apoi ca măestru de cere- 
monie şi m'a dus să mă presinte celor-lalţi to- 
varăşi. 

Greu lucrul Eu, cum mă ştii, iar ceilalţi tot 
oameni îmbrăcaţi în pijamale cu găitane de mă- 
tase. Erau însă între dânşii şi unii, de care n'a- 
veam să må sfiesc. 

Era acolo Dr. Ettinger, om de o rară distinc- 
țiu”e, care tratase pe una dintre fiicele mele în 
timpul unei boli grele şi avea pe deasupra şi 
giuvaer de fată, care mi fusese elevă. 

Era în acelaşi salon Architectul Reşovschi, 
tovarăşul Inginerului Moţoiu, un cunos ut al meu. 

Erau alți doi fraţi von Enghelbrechten, ba era 
chiar şi bătrânul lor tată, un mogneag trecut 
acum de 83 de ani, om de o rară frumuseţă, 
înalt, chipeş, cu O lungă şi bine îngrijită barbă, 
acum mai mult galbenă decât albă, cu ochii plini 
de lumina bătrâneţeior şi eu un zîmbet totdeauna 
senin pe buze, cam paralizat de un picior, dar 
cu un suflet de o rară bogăţie şi limpede la cap. 
li făcusem cunoştinţa în salonul răposatului Di- 
mitrie Sturdza, cu care avea legături intime. 
Stând în urmă, la Sin:: , de vorbă cu Regele 
Carol l., care îi cerea -fstul în toate cestiunile 
economice de oare care importanţă, an spus că 
lucrez la o monografie asupra stării economice 
a României. 

«Sa vorbesti neapărat cu Engelbrechten mai 
*nainte de a fl publicat Irerarea, — mi-a zis ră- 

posatul. Nimeni nu e asupra stărilor noastre eco- 
nomice atât de bine dumirit ca el.» 

De atunci ne-am întâlnit des, din ce mai des, 
şi unele din cele mai plăcute ore ale vieţii mele 
le-am petrecut stând de vorbă cu el. 

Primul rezultat al acestor ore plăcute a fost, 
că nu mi-am publicat monografia. 

Engelbrechten, Hanoveran dintr'o familie a- 
propiată de curtea Regelui Gheorghe, mi se părea 
mai mult Englez decât German. Cu o companie 
engleză a petrecut câţi-va ani din tinereţele lui 
în Asia mică. Tot cu Englezii a venit în 
Dobrogea când cu construirea liniei Constanța- 
Cernavodă. Când cu construirea liniei Bucureşti- 
Giurgiu a trecut apoi în ţară, unde a şi rămas. 
Astfel — cred eu — a ajuns să privească toate 
lucrurile din punctul de vedere al întregei ome- 
niri, ceeace pe mine mă'ncânta. 

Incă în oarele de visătorie, pe care Eminescu 
şi eu le petreceam bând cafele şi fumând ţigări, 
ne perdeam amândoi în gândul că poporul Ro- 
mân are marea menire de a face legătura între 
Apus şi Răsărit cum Fenicienii o făceau odini- 
oară între Egipet şi Mesopotamia. 

Când i-am spus-o aceasta bătrânului, el a 
zimbit, s'a dus la un sertar din biblioteca lui 
şi mi-a scos un mare teanc de tipărituri. 

„Calea ferată Constanţa-Cernavodă a fost con- 
struită anume în vedere acestui gând, — mi-a 
zis el. Și iată datele statistice, de care m'am 
folosit, ca să'nduplec pe guvernul din Bucureşti 
şi pe cel din Berlin a stabilii, în luptă cu Au- 

stsia, trenul Hamburg-Berlin-Bucureşti-Constanţa 
şi a înfiinţa un serviciu maritim român, care să 
ducă poştă şi călători mai departe, până la Port 
Said şi Alexandria. Am muncit din greu ani de 
zile de a rândul ca să adun şi să grupez datele 
aceste, din care se "'nvederează cât se câştigă în 
timp şi după tonă în bani, dacă drumul nu se 
face pe la Brindisi, nici pe la Salonic, ci pe la 
Constanţa. Plecând de la Liverpool, Anglia căş- 
tigă şi ea, pierde îrsă mult în transporturile ei 
mari!ime şi'n comerciul cu Indiile. Pierde şi Franţa 
precum ŞI Italia şi de aceea se vor opune şi ele; 
In zadar însă, căci mai puternice decât toate îm- 
părăţiile sunt interesele comerciului universal şi 
Anglia va păţi şi ea ce-au păţit Fenicienii după 
ce s'a'ntemeiat Cartaginea, ce-au păţit Cartagienii 
după ce Roma a "'nceput să-şi întemeeze puterea, 
ce-a păţit Egiptul după-ce Asia mică a căzut 
sub stăpănirea romană, ce-au păţit Arabii după 
ce Venețienii şi Genovezii au umplut Mediterana 
cu corăbiile lor, ce-au păţit aceste după-ce a fost 
descoperită America şi ce-a pățit puternica Spanie 
după-ce Anglia a 'nceput să 'ntemeeze în Ame- 
rică colonii mai apropiate de Europa. Comerciul 
universal are rosturile lui neatîrnătoare de com- 
binaţiunile omeneşti. Cel mai scurt drum între 
Anglia şi India azi, când avem căi ferate, tele 
graf şi telefon, trece prin Constânţa, de acolo la 
Sinope, dela Sinope pe rîul Kisilrmac la deal şi 
inainte peste Bagdad. Are să fie! — urmă el, — 
şi dacă Românii nmo înţeleg aceasta, o vor înțe- 
lege alţii, care-şi vor aduce aici priceperea gi 

capitalurile ca s'o facă, lar Românii vor rămânea: 
un fel de Felahi: boieri infometaţi, care trăiesc 
din mila celor vrednici, şi ţărani ce mor de 
foame, hrănind din sudoarea feței lor pe cei ce 
“nu sunt in stare să muncească.“ 

Acesta era punctul de plecare al discuţiunilor, 
în care am petrecut atâte oare plăcute. 

Zărindu-mă acum, bătrănul a venit cu ochit 
muiaţi în lăcrămi spre mine şi m'a 'mbrăţișat. 

„Minunate sunt căile soartei! — a exclamat el. 

Mişeii credeau că mă pedepsesc şi mi-au făcut 
parte de marea mulțumire de a sta de vorbă 
mai nesupăraţi'-şi mai ‘mult decât ori-şi-când», 

N'am avut timp să-l încredinţez că același e 
şi gândul meu, căci uşa de alături. se deschise: 
şi alt om se răpezi la mine să mă 'mbiăţişeze. 

Era Gustav Rietz, băcanul de la «Steagul- 
Alb», preşedintele reuniunii de ajutorare a evan- 
gelicilor din Bucureşti, membru al Eforiei comu- 
nității, omul care întervenise să fiu numit profesor 
la şcoala evangelică, pe lângă toate şi adevărată 
grád nă de frumusețe. 

Fusesem prieten cu acum răposatul lui tată, 
bătrânul Papa Rietz, una din cele mai populare 
figuri, între altele întemretorul „Turnverein“-ului 
şi al societăţii <Liedertafel», adevăratul organ:- 
zator modern al comunităţii evangelice. Sas din 
Ardeal, dar om mititel, vioiu şi sprinten până la 
adânci bâtrâneţe, îmi plăcea mie şi-i plăcea şi 
lui să stăm de vorba şi rar se'ntâmpla să întrii 
în băcănie fără-ca să mă pofteascâ'n atacul din 

fund la un „păhărel de băutură şi la mai maltă 
voie bună“, zicea el ca Românul la nuntă. 

Vorbind o dată desore satirele lui Eminescu, 
al căruia admirator era, el mi-a zis: 

«Pacatul e, că'n ţara aceasta atât de binecuvântată 
sunt două popoare: Valachii (die Valachen), care 
sunt un popor minunat, oameni nu numai harnici, 
ci şi cinstiţi şi foarte deştepţi, şi Românii (die Ro- 
mânen), un adevărat gunoiu adunat de prin toate 
colțurile Orientului — Schund, lauter Schund>. 

Cu Gustav, cel mai mare dintre fiii lui, m'am 
împrietenit măi târziu. Om umblat prin tume, cu 
o întinsă cultură generală, cunoscător din temeiu 
al literaturii germane şi al celei române şi chiar 
mai vioi decât tatăl său, el era un palavragiii, 
care totdeauna avea ce să spună şi pe care nu 
te sâturai să-l asculţi, un fel de Caragiali, care 
nu se 'mbată nici o data el însu-şi pentru-ca să 
poată lua'n zeflemea pe cei îmbâtaţi de dânzul. 

Steteam ceasuri întregi şi-l ascultam dumirin- 
du-mă, cutare şi cutare marfă unde şi cum se 
produce, care îi sunt calităţile, ce fel de varietăţi 
are, cum se 'mpachetează şi se transportă, de 
unde se poate procura în cele mai avantagioase 
condițiuni, cu care preţuri se vinde engros şi în 
detail, cum se avariază, cere-i sunt efectele în 
sţare bună şi după-ce s'a avariat. Nu mai sfirşia. 
Eu îl înţelegeam, că am şi eu păcatul de a spune 
mrreu ceea ce ştiu şi-mi sunt dragi afară din 
cale oamenii, care au răbdarea de a må asculta. 
El mai avea însă şi alta si: biciune. Când îți era 
lumea mai dragă, el curma şirul. 

«Un intermezzo. — zicea. Imi vinen minte o 
anecdotă. 7 

Iar când era vorba de amecdote, sacul lui era 
fără fund. 

lar alt păcat însă. 

Când rideai mai cu poftă, el lega brănele sa- 
cului şi se "ntoarcea la ale lui cu un «Care va 
să zică» şi urmă de unde o lăsase. 

Nu mai e nevoie să-ţi spun, ca mă bucuram 
şi eu de a-l fi găsit aici. 

Peste puţin însă, altă gâlceavă. 

Rietz avea 'n magazia lui cele mai bine alese 
bucăţi şi unul dintre băieții din prăvălie venia 
în fie-care zi de douăori cu şifertaşele pline de 
mâncări gătite la el acasă. Era lucru de sine'n- 
teles, că cu dânsul şi numai cu dănsul puteam 
să iau masa. Din nenorocire însă, mă dedusem 
și era cestiune de bună cuviință să refuz, ceea 
ce am şi făcut în faţa viilor protestări ale celor 
doi tovarăşi de odaie. 

“Parapa! — strigă Rietz. Nu vă daţi seama 
despre ceeace ziceţi. Domnul Slavici nu e numai 
un vechiu şi bun prieten al meu, ci totodată şi 
profesorul uneia dintre flicele mele». 

A rămas deci, că prânzul îl iau cu Rietz, ca- 
feaua şi cina cu tovarăşii mei, iar cdată pe săp- 
tămână stau la masă cu Dr. Ettinger, şi el tot 
părinte al uneia dintre elevele mele. 

Mai erau apoi şi acolo câţi-va profesori dela 
liceul catolic, oameni cu multe mijloace, între 
care mai ales Părintele Horváth cel vorbăreţ, 
Popescu-Nasta, fost secretar de redacțiune la 

«Ziua», ba chiar şi vestitul Drumaru, omul mult 
umblat prin lume. 

«Imi pare foarte rău că n'am să stau în mij- 
locul D-voastre decât două-trei zile,» — am zis 
dar, spunînd ceea ce în adevăr gândiam. 

Rietz a 'nceput să rîdă. 

«Voi che entrate, lasciate ogni speranza».— 
zise ridicând mâna. Dacă altă durere n'ai, poți 
să dormi liniştit». 

Și-a cobit, nenorocitul, căci n'a mai avut 
parte să revadă pe ai săi. Ela fost dus în Ia- 
lomița şi, om trecut acum de şase zeci şi cinci 
de ani, era prea şubred pentru-ca să mai poată 
suporta oboselile lungului drum până la Huşi şi 
sa stins pe drum, jertfă nevinovată a urilor 
deslănțuite. 


H 


Iubite Amice. 


Mă ’ngelasem eu însn-mi pe mine când am 
zis că-mi pare râu că nv am să stau decât două- 
trei zile în mijlocul plăcutei societăţi dela Luvru, 
Nu mi se ură de 'oc şi scăpasem de cea mai 
scârboasă parte din viața puşcăriaşului român, 
—o ştii care— dar mă "'nâb: şiam, căci îmi lipsia 
lărgimea, aierul, Itmina şi mulțurmirea de a mai 
sta şi singur cu m'ne însu-mi retras întrun colţ. 

Etagiui, în care n: afiam roi, vre-o douăzeci 
de inşi, nu era primul, ci al doilea. Urcănd scara, 
treceai prin fața intrari! la un club. La stânga 
intrării de la etagiul nostru se afla o odaie de 
serviciu, în care se instalase comisarul de po- 
liţie. Intre cele două uşi stătea santinela, care, 
fără de voia comisariilui. nu lăsa pe nimeni să 
intre şi ne opria pe noi de a cobor? la club 
ori a urca la cei ce se aflau deasupra noastră. 
Intraţi pe uşi, dădeam înt*'un fel de sală centrală 
destui de largă, din carr îeşiau două coridoare, 
unul mai scurt paralel cu Calea Victoriei, altul 

mai lung paralel cu strada Sărindar. Atât sala 
cât şi coridoarele erau întunecoase, căci ferestrile 
despre Calea Victoriei şi cele despre Sărindar 
erau pecetluite şi lipite cu hârtie groasă, încât 
aier şi lumină primiam numai despre curtea strimtă 
şi ?ntunecată. Mişcare de asemenea nu puteam 
să facem decât prin sală şi dealungul coridoa- 
elor înguste — nici mácar ca leii în cuşca me- 
nageriei. 

Scularea se făcea tărziu. După-ce luam cafeaua, 
anii citiau, alţii jucau şah, table ori cărţi, iar 
alţii se adunau în salonul nostru, care eră cel 
mai încăpător, şi puneam lumea la cale, glumiam 
ori discutam, desfăşurându-şi fie-care ştiinţa şi 
priceperea. O viaţă fără îndoială liniştită şi ferită 
de supărări. Fiind toţi oameni maturi şi trăiţi în 
liume, nici odată nu s'a 'ntâmplat ca vreunul să 
se simtă jignit. 

Cam în acelaşi chip petreceam după prănz 
şi mai ales serile, când steteam la lumina becu- 
rilor electrice până spre miezul nopții. 

Când se'ntâmpla ca vre-unul să primească vi- 
sită, el era poftit în biuroul comisarului, unde 
putea să stee în presenţa acestuia de vorbă. 
Tot la comisar erau predate pachetele şi măncă- 
rile ce ni se trimiteau. 

Chiar a treia zi după sosirea mea a venit fiică- 
mea să luăm înţelegere în ceea ce priveşte hra- 
na. l-am spus cum stau lucrurile, şi a rămas 
să-mi trimită câte-ceva pentru masa comună. 

Ea mi-a spus că a scos bilet de voie şi pen- 

tru mama ei, dar aceasta ține să afle mai nainte, 
cum se petrec lucrurile la primirea visitelcr. 

Ziua următoare, cam pe la un- spre-zece, m'am 
pomenit cu ea întrată în sală. 

Toţi se uitau mirați când la ea, când la mine, 
care eram foarte strimtorat. 

«Haid, dragă, — i-am zis, — să trecem în biu- 
roul comisarului. Aici n'avem voie să stăm». 

Ea se aşeză pe una dintre canapelele din sală 
şi mă poiti să iau loc lângă ea. 

«Tu vezi că sentinela n'a îndrăznit să mă 
oprească, — îmi zise ea. Mam uitat odată'n 
ochii soldatului şi-am intrat». 

«Dar o să vle comisarul şi-o să te poftească 
să ieşi». 

«Să vie, — răspunse ea zimbind. E datoria 
lu s'o facă aceasta. Am să-i întorc spatele şi 
plec acasă. Stai liniştit! Tu ai petrecut un an 
de zile în temniţa de la Vaj, şi Ungurii mi-au 
dat odată pentru tot-deauna voie să te văd şi 
să stau cu tine orişi-când în timpul zilei de la 
opt d mineața până la şase seara. La zile mari 
am luat masa împreună, în mai multe rînduri am 
petrecut ziua întreagă însoţiţi de gardian pe 
insula din mijlocul Dunării. Oamenii aceştia te 
tratează ca pe cel mai nemernic făcător de rele, 
nu ţin seamă c'ai îmbătrânit muncind şi aducând 
jertfe de dragul neamului tău. Ei pot s'o facă 
aceasta, dară eu n'am să mă împac cu ele supu- 
năndu-mă la măsurile luate de dînşii. Dacă nu 
pot să-ţi vorbesc cum se cuvine, adio! Osă 
vorbim după-ce vei fi scăpat de aici. Nu cum- 

va,— adâugă peste puţin,— era mai cu minte să ţi 
le spun aceste'n auzul comisarului !?> 

Eu ascultam uitându-mă mereu la uşă. Senti- 
nela stetea însă semirna la întrare şi simpatica 
fizură a comisarului nu se ivia. 

«Eu cred, — i-am zis, — că era chiar mai 
frumos». 

«Nu, dragă, — răspunse ea. Ar fi fost un 
fel de insolență, o provocare, şi femeii nu-i şade 
bine îndrăzneala. De ce să mă expun în fața 
unui om, pe care nu-l cunosc şi care ar putea 
să mă insulte ? E mai bine aşa. Mi-am uşurat 
sufletul şi acum puţin îmi pasă, dacă vine» — 
adăugă uitându-se spre uşă. 

<Vâd însă, că tot nu vine, — grăi, — şi bine 
face, căci mai am ce-va, E vorbă de scrisorica 
lui Jean Th. Florescu. Eşti şi tu de părerea, 
că mare Lavinia să se foloseassă de ea» ? 

«Chiar şi dacă n'aşi şti, că eşti tu de părerea 
aceasta». 

«Ei te ştiu, cine eşti, — stărui dînsa, — ştiu, 
care-ţi erau legăturile cu tatăl lor, care era şi 
el cine-va, au stat cu tine la masa lor familiară 
atât la Bucureşti, cât şi la Florica, şi nu mii e 
nevoie să-i rogi pentru ca să-şi dee silinţa de a 
te scoate de aici. Dacă nu pot, îi jigneşti rugân- 
du-i, iar dacă pot şinu vreau, nu sunt vrednici 
să ridici pălăria'n fața lor». | 

«Să je lăsăm aceste, — întimpinai eu. E bine 
şi aici, nu chiar atât de bine ca la Domneşti,— 
dar tot bine e şi-o să treacă toate». 

Am mai vorbit, aşa pe şoptite, despre nevoile 

noastre, apoi ea s'a ridicat, s'a dus să salute pe 
Rietz, pe Dr. Ettinger, pe Hartel şi pe bătrânul 
Engeibrechten, eu i-am mai presentat pe cei-lalți 
ce se plimbau prin sală şi-a “mai stat încă de 
vorbă: fără-ca comisarul să-şi facă datoria. 

Aceasta a fost prima, dar şi singura visită, pe 
care mi-a făcut-o soţia mea'n puşcărie. 

La plecare, cu mâna pe cleanța uşii, imi 
şopti la ureche: 

«Ziarele sunt turbate contra voastră şi se 
vorbeşte prin oraş, că aveţi să fiți puşi la un 
regim de tot aspru». 

«Nici că mă prea doare capul!» i-am răspuns. 

Era adevărat şi ceea ce spusese dinsa, şi cee 
ce i-am zis eu. 

Peste câte-va zile d-l Corbescu, paznicul bunei 
ândueli din capitala României, a luat dispoziţi- 
unea să ni se pună cuvenitul frâu. Am fost, ina- 
inte de toate, perchisiționaţi până la piele, ni-au 
fost luaţi toţi banii, — de la mine puţini, de la 
alții mulţi, —şi nu ni s'a lăsat pentru hrană de- 
cât um leu pe zi, — un leu întreg! Șah, table, 
cărţi de joc, până și o:i-şi-ce carte de lectură 
au fost sechestrate; nu mai aveam voie să fumăm, 
nici să ieşim din odăile noastre, ca să stăm de 
vorbă ori să ne plimbăm. La intrare stetra sen- 
tinela, care avea să ne păzească cu toată 
strășnicia şi să priveghieze ca nu cum-va să ne 
abatem de la cele rinduite de stăpânire. Când 
eram nevoiţi să ne ducem -- ştii unde, ii spu- 
neam sentinelei, care însărcina pe unul dintre 
soldaţii de gardă, ca să ne însoțească cu baio- 

neta pusă la puşcă până la uşa stabilimentului 
aranjat după toate cerinţele civilisaţiunii moderne, 
— jar nu ca la Domnești. 

Pe lângă toate aceste, toată noaptea huruia Ca- 
lea Victoriei de automobile ce venlau despre garâ 
şi ferestrele zăngăniau sguduite de camioanele 
încărcate — aşa se şoptia — cu tesaurele Băncii: 
Naţionale şi ale altor aşezăminte de felul acesta, 
ori cu tot felul de scumpeturi. Cădeau, în sfârşit, 
zi şi noapte bombele, bubuiau tunurile şi răsu- 
nau din toate părțile stigătele şi tipetele lumii în- 
spăimântate, care alerga căutându-şi adăpost de 
scăpare. 

Noi, deşi aveam deasupra noastră încă trei 
«tage, ne râtrăgeam prin colţuri şi aşteptam unii 
cu inima 'ncleştată, alții râzând, ca să treacă ur- 
gia vremii. 

Unul dintre cei mai blajini oameni, simpaticul 
Ignat Mircea, acum căpitan de geandarmi, venia 
de multe ôri pe zi însoţit de cuvenita patrulă şi 
cu toată străşnicia, ca să facă inspecţiune şi să 
se'ncredinjeze, că toate sunt în bună rânduială. 

Vorba lui Sergies însă. 

Unul dintre noi cei atăt de greu încercaţi, om 
rău chinuit de podagră, dar cu toate aceste me- 
reu vesel, venise la Bucureşti, ca să des- 
curce o afacere, şi avea la dânsul vre-o 150.000 
lei când a fost prins pe neaşteptate şi inchis la 
Luvru. 

Când cu perchiziţiunea el n'a fost cinstit, şi a 
dosit ca un mişel 20.000 lei. 

N'am nevoie să-ţi spun, că era mare «conster- 

națiunea» când ne-am pomenit cu un leu pe zi 
fiecare dintre noi, închişi prin odăi şi osândiți la 
întunerec. Era între noi şi un rabin bătrân, de 
la care luaseră până chiar şi cartea lui de ru- 
găciune şi nenorocitul despuiat de cele lui sfinte 
plângea bocindu-se amarnic, 

Deodată ușa de la intrare se deschide şi sen- 
tinela, un Moldovean voinic, se iveşte”n pragul ei. 

<«Boierilor, boierilor, — zise el mai pe șoptite. 
Ar trebui să fiu un nemernic, pe care nu-l su- 
fere pământul, pentru-ca să fac ceeace mi s'a po- 
runcit. E lucru neomenos. Aprindeţi becurile 
şi faceţi tot ceeace voiţi, tot ca mai nainte. Eu 
Stau aici, ca să nu las pe nimeni să iasă ori să 
intre. Aceasta e datoria mea, mai mult nu. Vă 
rog însă să fiţi și D-voastre oameni de înţele- 
gere. Când vine inspecțiunea, eu o văd urcând 
scările şi comisarnl nu mai e aici. Am dar să 
bat în palme, şi D-voastre stângeţi şi vă duceţi 
fiecare la locul lui», | 

Eram în stare să dăm cu toţii navălă asupra 
lui şi să-l stâlcim în îmbrățişări. 

Cu atât mai dureros era gândul, că schimbuj 
de sentinelă va pune capăt acestei fericiri. 

După schimb însă, omul nostru a intrat, 

<Am dat consemnul, —ne spuse dânsul. Are 
şi el să bată'n palme. Ce câştigă adecă ţara, dacă 
D-voastre sunteţi chinuifi, şi ce perde, dacă aveţi 
traiu omenesc !?», i 

l-am strâns cu toții mâna şi i-am fi şi făsat 
ceva'n ea, dacă mar fi fost la mijloc păcatul cu 

un leu pe zi. Unul singur s'a deoselit de cei- 
lalţi, tot moldovean. şi el 

«Să trăieşti, Neculae, — îi zise. Am să-ți tin 
socoteală». x 

El se’ntoarse apoi spre noi şi ridică mâna cu 
teancul de hârtii. 

«Evrica! — strigă strâmbându-se chtnuit de 
durerile podagrei. Douăzeci de mii de lei furați 
de la puternicii zilei. Să'mpărțim fiecăruia după 
creditul ce i se cuvine». 

«Vorba tatii,— îmi şopti Rietz la ureche: una 
sunt Românii şi alta Valachii». 

«Da,— îmi ziceam eu, — dar de ce folos mi-e 
ibertatea şi ce facem cu banii când jos la capul 
scării stă garda, care fără de bilet de la Prefec- 
tură nu lasă pe nimeni să intre? Naşul nostru 
tot Rafail rămâne !» 

Cu şurubăria cuvenită, toate se pot scoate la 
capăt. 

In deosebi noi, cei câţi-va, care eram deprinşi 
cu nevoile vieţii, o duceam chiar mai bine decât 
mai nainte. 

Nu era adecă la Luvru numai scară, ci şi as- 
censoriu pentru urcarea lemnelor şi a coşurilor 
de cărbuni. Ei bine, acest binecuvântat ascen- 
soriu era utilizabil şi pentru alte nevoi omeneşti. 
El funcţiona şi cu fel de fel de provisiuni, fie 
chiar şi eu sticle de vin, de ţuică, de cognac, etc., 
etc. Nu trăiam de loc rău cu un leu pe zi. Nu 
mai primiam, ce-i drept, bucate gătite, dară aveam 
rechaud şi gaz, iară Hartel era bucătar de frunte 
şi eu făceam pe asistentul lui tăind ceapă, cu- 

rățând cartofi şi făcând fel de fal de alte ope- 
raţiuni eulinare. 

Când venia apol straşnicul căpitan de gean- 
darmi, toate dispăreau par'că n'ar fi fost niei o 
dată. El se'ncrunta, se uita ca un adevărat sbir 
împregiurul lui şi mirosia parcă ce-va, dar nu 
putea să-şi dea seamă despre criminalele noastre 
uneltiri. 

Ori şi cât de bine am fl dus-o însă, nori din 
ce în ce mai grei ne'ntunscau cerul. 
jăVorba lui Rietz: cele douä-trei zile trecuseră 
de multe ori fără ca formele cuvenite să ni se 
fi tăcut. 

Hartel zidise multe case, — unele publice, altele 
particulare, şi avea între puternicii zilei multe 
proptele. Incă mai bune proptele avea Dr. Linde, 
care vânduse de curând fabrica de Biaugas şi 
mai era și rudă bună a influentului prefect de 
Buzău. Cu toate aceste aşteptau şi el ca şi mine 
răvărsarea binefăcătoare a — formelor. 

Era, aşa se vede, unde-va cineva, pe care nu-l 
ierta inima să ne ştie întorși acasă, gi acel ci- 
neva era om de tot vârtos. 

Tocmai pe la sfârşitul săptămânii a treia am 
ajuns Hartel şi eu să fim duşi la direcțiunea si- 
guranţei, unde ni s'a luat fie-eăruia în deosebi 
interogatoriul, 

Inchisitorul meu era cunoscutul Sipsomo im- 
brăcat în uniformă ca maior şi asistat de acelaşi 
advocat Popovici, care mă adusese de la Dom- 
neşti. La altă masă şedea inspectorul Romulus 
Voinescu, care-şi da şi el din când în când pà- 

terea, Mai era apoi de față unui dintre repre- 
sentanţii naţiunii, marele patriot Leonte Moldo- 
veanu, un fel de advocatus diaboli, care fusese 
tralis acolo pentru-ca nu cumva marile interese 
ale neamului românesc să fie puse 'n primejdie 
prin. muşamalisarea «afacerii». Cine lo fi trimis, 
au ştiu şi nici mam cercetat nici odată, destul 
că-și dedea mereu silinţa să mă ’nfunde arătând 
că gie mai bine decât mine ce simt, ce gândesc, 
ce vreau, cu cine mă 'nsoțesc, cum îmi petrec 
viața în intimitatea familiei meie, pe cine văd şi 
cine vine să mă vadă. 

Bunul Dumnezeu rânduise să am şi În aceste 
«grele momente» veselia, care nu ma părăsit 
nici odată şi le luam toate cum trebuiau să fie 
luate. <Ori sunt mai tari cei ce vor să mă scape 
şi atunci comedia aceasta e zadarnică, — îmi zi- 
ceam, — ori sunt mai slabi şi atunci ea e de pri- 
sos: aşa ori aşa, inimă rea nai să-ţi faci». 

Se 'ntâmplase că vestitul Hildebrand, câre "n 
timpul neutralității pierduse milioane băgate n 
cereale putrezite prin gările României, a scris o 
carte, în care voia să le arăte Românilor câtar 
câştiga de fie-care hectar, dacă ar cultiva fasole 
şi mazăre, şi ce trebuiau să facă pentru-ca gâr- 
găriţele să nu mănânce ca până acum vre-o 80 
gută din mazăre. El a venit pe la mine, ca să 
ne dumirim, dacă o asemenea carte va putea 
ori nu să aibă efectul cuvenit. Am rămas uimit 
de ştiinţa agronomică şi de priceperea gospodă- 
rească a lui. Mi-a arătat cât plătește vagonul 
de grâu românesc şi cât vagonul de mazăre din 

Rusia, unde nu sunt gârgărițe, cât produce un 
hectar de grâu şi cât unul de mazăre în Româ- 
nia. Resulta din date positive un câştig cel puţin 
indoit. Nu e însă numai atât. El mi-a arătat că 
în rădăcinile mazării şi ?n ale fasolei se 'ngră- 
desc microbi, care înmagazinează azot din atmos- 
feră şi astfel cultura de mazăre şi de legumi- 
noase, în genere, e cea mai bună şi mai ieftină 
îngrăşare a solului pentru grâu. Un hectar se- 
mănat cu grâu produce după mazăre cu 30-40%/, 
mai mult după experimentele făcute de el şi ex- 
puse în tabele statistice. Paiele de mazăre, în 
sfârşit, sunt un nutreţ. mai preţios decât fânul 
ori lucerna. 

Admirabile erau tabelele lui statistice în ceea- 
ce priveşte valoarea nutritivă. 

Avea 'n Wiirtemberg moşii întinse, fabrici şi 
îngrăşătorii de porci şi de vite. La 'nceputul fie- 
cărei săptămâni cântăria animalele de probă, le 
hrănia în timpul săptămânii cu un anumit nutreţ, 
deasemenea cântărit şi chemiceşte analizat, şi l9 
sfârşitul săptămânii. iar cântăria animalele. In ta- 
bela statistică se "'nvedera cât câştigă, în medie, 
un animal hrănit cu cutare ori cutare nutreţ. 

in virtutea acestor resultate stabilea prețurile, 
productelor şi ale nutreţurilor şi mergea oare- 
cum la sigur în comerciul său. 

Era gata să dee sămânţa curată, să anticipeze 
încă din primăvară asupra recoltei şi să cum- 
pere recolta cu preţurile curente — mazărea fără 
de gârgăriţe. 

Cândul lui era ca să-mi dee tabelele statis- 

dimpreună cu fiul meu, care era absolvent al 
academiei de agronomie din Hohenheim. 

N'am luat asupra mea sarcina aceasta. A rămas 
ca să scrie el în nemţeşte, iar fiul meu să facă 
sub priveghierea mea traducerea 'n româneşte. 
Puindu-ne deci cu toată râvna pe lucru, el venia 
din când în când pe la noi, ca să ne aducă text 
german, iar eu treceam pe la Athence Palace, ca 
să-i duc traducerea. 

Straşnicii păzitori ai patriei, care stăteau la 
pândă şi le notau toate, şi ştiau acum foarte 
bine, de câte — ori a fost marele duşman al nea- 
mului românesc pe la mine şi de câte ori am 
trecut eu pe la el. 

Alta. 

Stând odată de vorbă cu un alt Neamţ, un 
bavarez de la Miinchen, am discutat asupra cărţii 
lui Hildebrand. Bavarezul dedea cu socoteală 
că compatriotul său va da greş, căci în România 
cultura rațională, cel puţin deocamată, — e peste 
putinţă. Preocupat dar de interesele patriei sale, 
care cumpără grău şi mazăre mai bucuros din 
România decât din Rusia ori din America, şi om 
de fire haină ca toţi Nemţii, mi-a făcut propu- 
nerea să ’nființăm o revistă, în care să le dăm 
sătenilor români îndrumări pentru gospodăria 
raţională şi să publicăm calendare ieftine şi in- 
teresante. «Bani găsesc eu pentru aşa ceva, 
mi-a zis: e şi interesul nostru ca producţiunea 
României să crească». Eu, accesibil ca totdeauna 
pentru acte de trădare naţională, m'am învoit cu 

insufleţire şi după vre-o doaue săptămâni dm 
primit un teanc de reviste şi de calendare pen- 
tru popor, dimpreună cu o scrisoare, în care se 
vorbia şi despre «purtarea de grijă pentru co- 
pilul nostru comun». 

Pe masa marelui închisitor se afla, corpus de- 
licti, teancul de manuscripte adunate de pe masa 
mea în noaptea arestării mele, printre aceste şi 
scrisoarea primejdiosului Bavarez. 

Hildebrand ca Hildebrand,— mişelul a spălat 
într'o bună zi putina: cum ramânea însă cu scri- 
soarea de la Miinchen!? Ce fel de «copil comun» 
puteau să aibă doi bărbaţi? 

Vei fi, iubite amice, şi tu de părerea, că nu 
eram lipsit de cuvenitul respect către autoritatea 
constituită de statul român, dac'am rîs şinu mi- 
am mai dat silinţa să dumiresc—mai ales pe acel 
Leonte Moldovanu, care n'avea ce să caute acolo 
şi le ştia toate mai bine decât mine. 

«Domnilor,— am zis, — ce ne mai perdemtimpul 
de geabal? D-voastre sunteţi mari şi tari, şi 
n'aveţi să-i daţi nimănuia socoteală de ce mă ți- 
neți de atâta timp închis. Puneţi-mă la zid şi 
trageţi cu puşca'n mine. E mai scurt, şi n'are ni- 
meni să vă ceară nici de aceasta socoteală». 

Hartel, auzind vorbele aceste, a început să facă 
feţe-feţe. Nu se mai îndoia omul, că am s'o pat 
rău de tot. 

N'am păţit însă nimic. Noi Românii suntem oa- 
meni dulci la fire şi o «glumă proastă» nu ne 
scoate din sărite. Inchisitorul ma 'ndrumat să 

păstrez seriozitatea cuvenită — şi peste puţin a 
urmat subscrierea obligatului proces-verbal. 

Cu atât nu scăpam însă. 

D-l Inspector mi-a dat condeiu, cerneală şi 
hârtie, ca să mai scriu şi un memoriu. l-am de- 
clarat însă, că, scrietor de profesinne, nu sunt în 
stare să scriu la poruncă, şta rămas să-mi scriu 
memoriul în toată tihna după-ce mă voi fi în- 
tors la hotel. 

De oare-ce Hartă, om mai expeditiv, îşi scriă 
la o masă din alt biurou memoriul,- trebuia să 
mai aştept până ce va fi terminat el. Folosindu- 
mă de timpul acesta, m'am dus să-mi văd ma- 
nuscriptele de pe masă. Erau acolo peste o mie 
de foi, fel de fel de lucrări, între care şi câteva 
scrisori pentru tine, un roman încă de mult ter- 
minat «<Musculiță» şi partea II a Gramaticei, «Sin- 
tacsa» decurând terminată la Panciu. 

„Aceste sunt manuscriptele mele“, — i-am zis 
D-lui Inspector Romulus Voinescu. 

«Iţi stau la dispoziţiune», mi-a răspuns el. 

«Pot să le iau ?» întrebai înveselit. 

«Deocamdată nu, — grăi dânsul. Avem să 
ie facem mai nainte formele». 

Au trecut ani de zile de atunci fără-ca să fi 
putut pune mâna pe o foaie măcar din acele 
manuscripte, — deşi mult am alergat după ele. 


e ate. h-a 


]ubite Amice, . 


Dacă mi se dedea voie să mă ’ntorc acasă, 
una din două: ori se socotea ca fiind împlinită 
pedeapsa ce mi se cuvenia, ori remănea lucru 
învederat, că mi-au făcut o mare nedreptate 
cei ce m'au trimis la Domneşti. Cu nici una din 
aceste nu se puteau împăca cei mari şi tari. 
Aveam dar să mai rămân în mijlocul bunei so- 
cietăţi de la Luvru. 

După ce mi-am făcut memoriul, Pam scris curat 
şi-am păstrat ciorna pentru mine. A trebuit însă 
să mai treacă două-trei zile până ce mi-a venit 
rândul, ca să-l pot da Domnului Inspector. lar 
alte zile au trebuit să treacă până ce i-a venit 
memoriului rândul să fie citit, şi iarăşi iarăşi 
zile pentru-ca mult răbdătorii cititori să facă ra- 
portul cuvenit asupra celor citite. Nu-mi rămânea 
deci decât să am şi eu răbdare, căci cei ce urma 
să dea hotărîrea nu mă aveau, aşa mi se zicea, 
numai pe mine trecut în lista lor. 

Mult aşi mai fi stat unde mă aflam, dacă nu 
s'ar fi 'ntămplat că hotelul trebuia să fie eva- 
cuat pentru primele zile ale lunei Octomvrie. 

Deci mai mulţi dintre noi au fost trimişi în la- 

lomița, alţii au trecut fie la Domneşti, fie la Vă- 
căreşti. Pe mine m'a dus la Prefectura Capitalei 
un agent, care mi-a spus că d-l Prefect Cor- 
bescu are să mă declare liber. Cele ce-au urmat 
însă nu prea sămănau o punere ’n iibertate. 

Dus la Prefectură, am fost închis într'o odaie 
cu două ferestre, în care drept mobilă nu era 
decât un singur scaun. 

Puteam să şed şi să aştept. Am şi şezut şi- 
am aşteptat dela opt până la zece. De oare-ce 
nici acum n'a venit nimeni să descuie uşa ori 
să mă cheme, am început să mă plimb în sus şi 
în jos până pe la amează-zi când era să-mi fie 
foame, dar din norocire îmi pierise pofta de mân- 
care. 

Aşi fi lipsit de bună credinţă dacă ţi-aşi spune, 
că nu eram supărăt. 

Cum, păcatele mele, să nu fiu. După-ce stă- 
tusem atâta la timp la Domneşti şi la Luvru, 
eram zorit să mă ’ntorc -cât mai curând acasă, 
la ai mei, unde e mai bine decât ori-şi-unde. 
Mă sîmţiam deci umilit, adânc jignit în sîmţi- 
mântul meu de om, soţ şi părinte. 

Inchipuieşte-ţi, te rog, un om de şapte-zeci 
de ani aproape, care se plimbă într'o odaie de- 
şeartă, în care stă 'ncuiat de patru ceasuri întregi. 

«Miserabilul ! — ziceam gândindu-mă — nu la 
Prefectul Corbescu, ci la agentul, care ma în- 
cuiat în odae şi nu mai vine să-mi dee drumul,— 
monstrul cu chip de om e cătrănit pentru-că e 
nevoit să mă pună în libertate, îşi răsbună mal- 
tratându-mă închis aici!» 4 

Era cestiune de dignitate să nu mă Supăr, şi-mi 
făceam plimbarea şuerând ori fredonând cântece 
vesele. 

Ce era adecă, dacă ziceam, că nu-mi pasă!? 

Mă plânsesem, precum ştii, că nu am la Luvru 
mulțumirea de a sta din când în când într'un colt 
numai singur cu mine însu-mi. Mă mai plânsesem. 
că n'am la Luvru nici lumină, nici aier. Acum aveam 
mulţumirea de a sta singur singurel — nu într'un 
- colţ, ci într'o odaie "'ncăpătoare, în toată lăr- 
gimea, la aier şi la lumină. 

«Măgarul, — ziceam deci gândindu-mă şi de 
astă dată — nu la prefect, ci la imbecilul acela 
de agent, — tâmpitul, credea că are să-mi um- 
ple inima de amăriciune şi mi-a împlinit una 
dintre cele mai fierbinţi dorinţe !» 

Timpul trecea însă şi ’n trecerea lui se istovia 
şi provisiunea mea de veselie, şi 'ncetul cu 'nce- 
tul m'am pomenit cuprins de gânduri posomorâte. 

«Dar dacă nemernicul acela de agent şi-a 
bătut joc de tine spuindu-ţi că ai să fii pus în 
libertate ! ?2 mă "'ntrebai după-ce se trecuse oara 
două. 

Te rog înc'odată să-ţi închipueşti, cum mă 
plimbam aşa singur încuiat de şase ceasuri în 
odaia aceea. 

Ceilalţi tovarăşi de suferințe ai mei, oameni 
cu rost şi nevinovaţi, erau acum duşi spre lalo- 
miţa, spre Domneşti ori la Văcăreşti. Hartel cel 
cu proptele era şi el între dânşii. Singur Dr. 
Linde spera să fie internat la Buzău, sub paza 
prefectului Dunca, — dar şi el spera numai. 


E. 199, — 


De unde mai luam eu, păcătosul, îndrăzneala 
de a pune temeiu pe vorbele săcăturii aceleia 
de agent? 

Gânduri din ce în ce mai negre mă frămân- 
tau şi căința mă ispitia. 


Imi aduceam aminte, de câte-ori am grăit de 


rău oştirea română spuind, cea nu e pregătită 
din ajuns pentru răsboiu. Am grăit de rău frun- 
taşii ţării spuind, că ei, care au adus la stare de 
părăginire statul român, nu sunt în stare să or- 
ganizeze o Românie mare și so consolideze. 
Grăit am de rău chiar poporul român stăruind 
cu 'ncăpăţinare în gândul, că el nu e încă suf- 
leteşte pregătit pentru realisarea „visului secular“. 
Incă mai greu am păcătuit spuind, că Ruşii şi 
Sârbii, bunii aliaţi ai ţării, sunt cei mai primej- 
dioşi dintre duşmanii neamului românesc, iar 
pe Franţa şi pe Anglia mavem să ne răzămăm, 
căci ele au în vedere numai propriile lor inte- 
rese şi au să ne sacrifice, dacă aşa cer aceste. 

«Cum poţi să crezi că vei fi pus în libertate 
tu, care ai complotat cu Crăiniceanu cel prigo- 
nit, cu urgisitul de Hildebrand, cu Bavarezul cel 
viclean şi cu alţii de seama acestora!? — Ai să 
peri în câmp aice ?» îmi ziceam ca sentinela Ro- 
mână în pozmul lui V. Alexandri. 

Aceasta era cam pe la patru. 

Pofta de mâncare îmi era tot pierită şi astfel 
înfruntam foamea fără ca să mă pot mândri cu 
eroismul tinereţelor. O altă nevoie omenească 
a'nceput însă să-mi dee cu înteţire din ce în ce 
mai păganească brănci 


| 

Am început dar să alung gândurile negre şi 
să bat cu toată virtutea'n uşă, 

«Ce e!? Ce vrei, moşule? — De ce baţi cu 
atâta mânie în uşă ?» răsună de afară un glas 
cam răguşit. 

«Deschide. — stăruii eu. Am să fac ce-va». 

Om deştept, cel de afară m'a înțeles — cum 
mă vei fi înțelegând fără'ndoială şi tu. 

«Eu ce să fac, dacă n'am cheia! ?» răspunse 
el cu învederată supărare. 

«Fă ce-i face, — stăruii iar eu, — ca să pot 
face». 

«Să fie al dracului cel ce te-a "'ncuiat acolo !» 
grăi dânsul. 

Eu, omul bunei rândueli, cum mă știi, nu pu- 
team să aud asemenea vorbe fără-ca să-mi perd 
sărita, 

«Nu înjura, Domnule,— îl înfruntai dar,— că el 
şi-a făcut datoria în. serviciul țării». 

Atât a fost. Cuprins, se vede, de indignațiune, 
a căreia legitimitate nu poate să fie supusă la 
îndoială, omul acela binevoitor s'a depărtat, şi 
de geaba am mai bătut la uşă, căci nu mi-a 
mai venit nimeni întrajutor. 

Te 'ntreb :, ce trebuia? ce puteam să fac? 

Peste vre-o jumătate de ceas am fost poftit 
să mă ducla d-l Prefect. ' 

Am mers uşurat trupeşte şi sufleteşte, cu 
capul "ridicat, cu mintea limpede, fără frică, cum 
i se cuvine omului, care şi-a fácut până ’n cele 
mai ascunse amănunte datoria. 

Domnul Prefect, un tânăr ras după: prescrie- 

erile celei din urmă mode și cam istovit de mun- 
ca grea, în care-şi petrece zilele şi nopţile, m'a 
primit tolănit în fotoliul său, a scos din scumpa 
sa tabachieră o ţigaretă, a aprins-o cu un gest 
de Sherloc-Holmes, a tras câte-va fumuri pe pu- 
făite, apoi a început-să mă ispitească. 

Când conduceam redacțiunea ziarului «Ziua», 
am publicat pentru învăţători un concurs, prin 
care ceream răspuns la întrebarea «Care sunt 
părerile sătenilor asupra răsboiului». Am primit 
răspuns de la vre-o opt-zeci de învăţători. Vre-o 
trei-zeci din aceste, fiind premiate, au fost pu- 
blicate 'n coloanele ziarului. In urmă le-am re- 
produs cu o prefață scrisă de mine sub titlul 
«Vox populi» într'o broşură. 

D-l Corbescu, prinzând de veste, a confiscat 
exemplarele, pe care le-a mai găsit la tipografie; 
şi le-a aruncat în foc. 

Acum mi-a cerut să-i spun, cine anume a pu- 
blicat concursul şi în ce "'mprejurări a fost pu- 
blicată broşura. 

După-ce i-am dat răspunsurile cuvenite, mi-a 
spus că mă pune "n libertate şi că pot pleca. 

„Dar ce-va la mână nu-mi daţi ?“—am întrebat 
eu. 

«Nu e nevoiel>—mi-a răspuns ei. 

l-am mulţumit cu toată cuviinţa şi m'am întors 
puşcă acasă — luând drumul tot pe uliţile mai 
dosnice, prin care fusesem adus la Prefectură în 
noaptea fatală. 

După-ce am stat timp de vre-un “eas cu 
ai mei, am luat o trăsură şi mam. + înso- 

țit de una dintre fiicele mele, la Luvru, ca să-mi 
iau bagajul. 

Am găsit etagiul deșert. Numai în două etage 
mai sus rămăseseră câţi-va, cărora nu li se făcu- 
seră încă «formele». Intre aceştia se aflau Dr. 
Linde şi bătrânul von Engelbrechten, primejdio- 
sul meu complice. 

Rămânea acum să mă duc să-i mulțumesc mi- . 
nistrului Morţun și d-lui Dimitriu, secretarul ge- 
neral. ; 

Două zile ’n urmă însă D-l Dimitriu i-a trimis 
fiicei mele Lavinia vorbă, că ar dori să-i vorbească. 

Fata s'a dus. Secretarul general şi-a exprimat 
părerea de bine, că, în sfârşit, am scăpat, a vor- 
bit despre greutăţile ce-au trebuit să fie învinse 
pentru-ca să fiu pus în libertate, despre răspun- 
derea, pe care au luat-o asupra lor cei ce-au 
stăruit să nu mai fiu ţinut la închisoare, şi a dat 
sfatul prietenesc să nu mă mai amestec în în- 
vălmăşelile politice. 

Am înţeles și nu m'am mai dus să mulţumesc 
pentru punerea mea ’n libertate. Dacă m'aşi fi 
dus, n'aşi fi putut decât să zic: «Vă rog să mă 
trimiteţi iar la închisoare». 

lar de aceasta nu era de loc nevoie: au făcut-o, 
când au putut, şi fără ca s'o mai fi cerut eu. 

Din cazamatele de la Domneşti am scăpat cu 
astma înteţită şi cu un început de reumatism. 
La Luvru nu putea să-mi meargă bine: trebuia 
să mai ajung şi la Văcăreşti. 


LA VACARESTI 


A 


lubite Amice, 


Ajuns om liber, mă bucuram de libertate stând 
mai mult acasă, căci pe stradă nu puteam să 
ies decât însoţit de guvernanta mea, aşa-i ziceam 
în glumă soţiei mele, care îmi lua apărarea când 
vre-unul dintre patrioţii plini de "nsufleţire îşi 
uşura inima suduindu-mă ori voind să-mi tragă 
câte-va. 

Când mavea altă treabă și timpul era frumos, 
mă scotea pe uliți mai dosnice spre Teiori spre 
Colentina, ca să fac mişcare şi să iau aier, dar 
în oraş numai la mare nevoie mă 'nsoția. Nici 
că tineam, căci plăcute îmi erau afară din cale 
oarele pe care le petreceam plimbându-ne aşa 
numai noi amândoi pe la cărămidării şi prin gro- 
pile de acolo. 

Am însărcinat deci pe Lavinia să se ducă pe 
la binevoitorul Romulus Voinescu, ca să-mi iee 

teancul de manuscripte. I s'a spus, că trebue să 
vin eu însu-mi, ca să subscriu de primire. Nu 
mi-a rămas deci decât să mă duc, lucru cu atat 
mai greu, cu cât soţia mea nu voia să mă înso- 
ţească. 

Am plecat singur ca vai de mine. 

Sosit în faţa palatului, m'am pomenit față în 
față cu lonaş Grădişteanu, cu care avusem le- 
gături. El s'a încruntat la mine şi m'a'njurat de 
mamă. Tu ştii cum un adevărat boier de neam, 
fiu de ministru şi fost ministru el însu-și, ştie 
să înjure când vorba e să-şi arăte superioritatea. 

Trecătorii s'au oprit cuprinşi de mirare, iară 
eu: ce puteam să fac!? M'am crucit şi am 
zis „Eşti, omule, în toată firea!2— ni, Doamne, 
mila de el şi dă-i ceea ce nu are!“ 

«Cine e domnul acela ?» mă întrebă sergen- 
tul, care stetea la poarta palatului. 

«Unul dintre fruntaşii țării, fost sfetnic al stă- 
pânului D-tale,» — i-am răspuns şi mi-am căutat 
de drum. 

Sosit la direcţiunea siguranţei statului fără de 
alt accident, am rugat pe d-l Inspector Romulus 
Voinescu să binevoiască a-mi acorda o scurtă 
audienţă, ca să-mi iau în primire manuscriptele. 

Dup'o aşteptare de vre-o trei ceasuri a venit 
d-l uşier să-mi spună, că formele nu sunt încă 
făcute; să viu iar zilele aceste. 

Nu mai fac încercarea de a te dumiri asupra 
greutăților prin care am trecut dupăce m'am 
“întors acasă, Nu mi se putea ierta li. de 


— 135 — 


energie față de d-l Inspector, nici felul, în care 
am răspuns ia bădărania lui Grădişteanu. 

In adevăr, dacă oameni ai bunei rânduieli ar 
fi fost, cei de la siguranţă ar fi trimis manu- 
scriptele comisarului, ca să mi le restitue, căci 
nu mai aveau ce să facă cu ele după-ce s'au 
încredinţat că ele nu conţin nimic primejdios, 
mă vei ierta dar, dacăam scăpat vorbe mai grele. 

«Dă-i încolo — am zis. Eu n'o-să pot face 
din ei oameni ai bunei rânduieli I» 

Ear cât pentru lonaş Grădişteanu, cele petre- 
cute mi se păreau lucru foarte firesc, care nu 
are să mă supere. s 

Omul acela şi-a bătut joc şi de bunele mora- 
vuri, şi de familia sa, trăind în adulter public cu 
soţia unui om, care şi-a curmat firul zilelor pe 
mormântul soacrei sale: de unde ar mai fi pu- 
tut el să-şi dee seamă, că nupe mine ma umi- 
lt, ci el însuşi pe sine s'a înjosit prin fapta lui !? 

Nu-mi era cu toate aceste iertat să las lucru- 
rile baltă. 

Ştiam, ce-i drept, că'n societatea noastră oa- 
menii ca dinsul pot să-şi permită ori-şi-ce: Ast- 
fel, trăgându-l în judecată, mă expuneam să fiu 
mai vîrtos batjocorit. In cel mai bun cas recla- 
maţiunea îmi era pusă la dosar. Trebuia cu toate 
aceste să-mi fac datoria de cetăţean, şi am scris 
pe hârtie ministerială, curat, frumos și citeţ, o 
cerere adresată procurorului respectiv, căruia 
i-am expus cele petrecute'n faţa martorilor rugân- 
du-l cu tot respectul să iee măsurile prescrise de 
legile ţării pentru siguranţa oamenilor nevo'ţi să 

umble pe uliţile capitalei. Dată apoi această 
cerere la registratură, am luat numărul de înre- 
gistrare şi-am aşteptat în toată liniştea cele ce 
vor urma. N'a urmat nimic. 

Remânea să mă mai duc pe la direcțiunea si- 
guranţei statului, ca să-mi fac şi acolo datoria 
de cetăţean ce stăruie cu toată hotărirea asu- 
pra drepturilor sale. 

leşind pe portiţă, m'am uitat cu toată băgarea 
de seamă la dreapta şi la stânga, ca să văd, dacă 
nu cumva stă cine-va la pândă. 

«Nemernicule, — mi-am zis. — Te expui să fii 
suduit dacă'ndrăzneşti să treci pe Calea Victo- 
riei, pe unde circulează elita capitalei, a ţării, 
ba, ca lonaş Grădişteanu, chiar a ntregului ne- 
am românesc.» 

Nu face pentru unul ca tine. 

Trebuia să apuc prin uliţi mai dosnice cum 
am fost dus în noaptea cea fatală la Prefectură. 

Am luat-o deci pe Strada Verde şi prin Sfinţii 
Voivozi şi am ajuns în Calea Griviței, ca de 
_acolo să trec prin Strada Soarelui în strada Luc- 
ger, de unde să trec apoi iute Calea Victoriei 
la Biserica Albă. 

N'am scăpat însă nici acum teafăr. 

Intrat adecă'n Calea Griviței, am dat peste un 
tănâr curăţel şi îmbrăcat în haine croite după 
cel mai nou fason. Zărindu-mă de la oare-care 
depărtare, el a pornit cu hotărire bărbătească 
spre mine şi a'nceput să mile tragă mai şi mai 
decât bine ştiutul lonaş. 

Eu, trecut prin îrecuş, nu mai eram însă tot 
omul din faţa palatului. 

«Bine, tinere, — i-am zis cu un fel de asprime 
părintească, — de unde şi până unde te-ai po- 
menit să te legi în ziuă mare de bătrâni? Cine 
eşti? ce rost ai? cum te chiamă ?» 

«Nu te priveşte!» — a răspuns el uitându-se 
cu'ndrăzneală'n ochii mei. 

«Cum, păcatele meie, să nu mă privească !?— 
îi zisei. Ori şi care om bătrăn e dator să iee 
de scurt pe copii cu purtări rele. Să vii cu mine 
la cea mai apropiată secțiune». 

«Ba bine că nu!» — întimpină el ţanțoş. 

«Băiete! — grăii. Am să chem pe sergentul 
de colo şi se face scandal public. Fii om cu 
minte şi haid să mergem — par'c'am fi doi pri- 
eteni buni». 

Tănărul s'a dat pe brazdă, şi am mers amân- 
doi la secţiune. 

Eram hotărit să cer încheerea unui proces 
verbal şi să stărui cu toată hotărîrea pentru urmă- 
rirea lui. 

ın fața comisarului el a mărturisit apoi, că e 
fiul bine reputatului Dr. Urechiă, pamfletistul. 

M'am uitat lung la el. 

«Aşa tată, aşa fiiu! — am. zis apoi. Dă-i 
încolo !» ; 

leşit de la secțiune, mi-am schimbat marş- 
ruta: am ieşit Ia capul Podului, iar de acolo am 
luat-o spre Strada Polonă şi dealungul ei la 
statuia lui C. A. Rossetti. 

Când am sosit la siguranţă, era prea târziu: 
d-l Inspector Romulus Voinescu plecase la masă. 

Ziua următoare am plecat cu noaptea'n cap, 
când elita şi codiţele ei de tot felul dorm. 

După vre-o patru ceasuri de aşteptare, mi s'a 
spus, că d-l Inspector, ocupat aiurea cu afaceri 
urgente, n'are să mai vie ziua aceea la biuroi 

Două zilen urmă ducându-mă iar, am găsit 
birourile direcţiunii generale ale siguranţei sta- 
tului deşerte — mai şi mai decât etagiul de la 
Luvru când veniam să-mi iau bagagiul. 

Erau duse şi manuscriptele mele muncite cu 
multă. bătaie de cap. 

Nu mă mai întreba ceam zis. 

Ai văzut cum Chiar şi oamenii ca mine trec: 
pe nesimţite de la «Să le fie de bine!» — la mai 
puţin blajinul «Să fie ai naibei !» 

Nu care cumva să fii ispitit, iubite amice, da 
gândul, că vorbesc din răutate omenească şi exa- 
gerez unele ori altele, ba spun pe ici pe colo 
şi câte un neadevăr. N'am vrut şi nu vreau decât 
să te ajut a te dumiri asupra celor petrecute în 
timpul acestei părţi din viaţa mea, şi am spus şi 
spun numai ceeace este adevărat, pe ici pe co'o 
câte un amănunt, de care din întâmplare îmi mai 
aduc aminte. Zugrăvită cu tot dinadinsul icoana 
vremii e cu mult mâi întunecată. Nici vorba, pe 
care am scăpat-o atunci, n'ai deci s'o iei drept 
semn al supărării mele. Supărat nu eram, deşi 
aşi fl avut destule cuvinte să fiu. Eu am prop- 
tea mai puternică decât toţi puternicii zilei îm- 
preună: bunul Dumnezeu, care mi-a făcut parte 

de daru! de a mă simţi bine în toate împregiu- 
rările. Eram adânc îndurerat când vedeam că Ro- 
mânii şi-au pierdut minţile, şi firea mă'npingea 
să-mi dau silinţa de a-i desmetici. 

Ar trebui să-mi petrec puţina viaţă ce mi-a mai 
rămas scriind şi zi, şi noapte, pentruca să-ţi spun 
toate cele păţite pe urma silințelor mele. Mă sim- 
4iam oare—cum umilit, dacă mi sentâmpla câ e 
odată să ies din casă fără ca s'o pat ca cu 
lonaş ori cu tânarul Urechiă. In cel mai bun 
caz măntâlniam cu câte un vechiu prieten, 
ba chiar şi cu câte o rudă, “care se făcea că nu 
mă vede. Imi era milă, şi oameni mai vrednici 
îi credeam pe cei ce mămnfruntau cu vorbele : 
«Ştim că nu-ți pasă de cele ce paţi, dar ai.co- 
pii şi să ştii că nu are nici odată să fie pentru 
dânşii loc în ţara aceasta». 

Am zis deci «Dă-i naibii !»— nu pentrucă eram 
supărat, ci pentiu că ajunsesem să mă simt un fel 
de caraghios, care-şi sleieşte puterile muncind să 
facă ceeace nu e cu putinţă. 

De simțământul acesta am fost cuprins din ce 
în ce mai îndeplin după ce Germanii şi aliaţii 
Jor au ocupat ţara până'n Siretiu. Eram adecă 
insultat şi acum pe stradă. Imi aduc aminte că 
unul,—cine-o fi fost?—m'a scuipat în faţa libră- 
riei Socec, unde stăteam cu soţia mea şi cu una 
din fiicele mele. N'aşi fi avut decât să chem pa- 
trula, ca să-l iee pe sus şi s'ajungă mâne ori 
poimâne'n Bulgaria ori în Asia Mică. 

«Lasă-l, săracul de el, că acum nu mai sunt 
ai noştri stăpâni ?»— mi-a zis însă soţia mea. 

Altă dată aflându-mă cu doi prieteni în fața 
palatului, tot în faţa palatului, o trecătoare, co- 
coană elegantă, a strigat în gura mare + Iată tră- 
dătorul !» 

Aducându-mi aminte de vorbele soţiei mele, am 
dat-o şi pe ea — ca pe cei-lalți. 

Acelaşi lucru Pam păţit şi cu „Maior, bătrânul 
profesor al şcolii de la Herăstrău, care, trecând 
în calea Victoriei pe lângă mine, mi-a zis: «Tră- 
dător infam !». 

E'nvederat că oamenii, care în împregiurări 
ca cele de atunci nu sunt în stare să-şi pună 
frâu, şi-au perdut minţile. 

In curând m'am încredinţat însă, că nu numat 
fraţii şi surorile mele în Traian au ajuns în doaga 
aceasta. Lumea întreagă'şi perduse, aşa se vede, 
bunul sîmţ, căci nici Germanii, Austriacii, Ma- 
ghiarii şi Bulgarii nu erau mai cuminte decât Ro- 
mânii. Lasă că uneltiauca nişte smintiţi unii con- 
tra altora, dar după câteva săptămâni petrecute 
la Bucureşti s'au schimbat şi-au luat toate apu- 
căturile Românilor deprinşi cu «obiceiul pămân- 
tului». 

N'am să intru în amănunte, ci ţi-am spus'o acea- 
sta numai ca să'nţelegi, cum am ajuns eu între 
două pietre de moară. 

.Stând de vorbă cu unul dintre ofițerii cu mare 
înrâurire, mi-am dat pe fă fără de'ncungiur 
părerea. 

«D-voastre, mai ales Prusienii, —am zis; — 
aveţi un particular talent de a vă face nesuferiţi». 

«Cum aşa !?»— a'atrebat el neplăcut atins. 

l-am spus un şir de casuri, în care oamenii 
cum se cad. au fost jigniţi ori oamenii rău văzuţi 
şi de rea credință au tost preferaţi. 

“La urma urmelor,— mi-a zis el în cele din 
urmă,— noi mavem nevoe de simpatiile Româ- 
nilor şi ne facem treburile cu cei ce intră'n voile 
noastre». 

Era o ne mai pomenită lipsă de cruţare. 

«lată şi acum,— i-am zis,— D-ta jigneşti fără 
de nici un folos, repet — fără de nici un folos — 
pe un om,care ostăneşte şi se expune pentruca 
să propagen poporul român simpatiile şi încre- 
derea către poporul german». 

E'nvederat, că bun prieten nu ni Pam făcut. 

Altă dată am vorbit cu alt ofițer despre afa- 
cerile necinstite, în care suat încurcaţi unii dintre 
ofițeri, despre viaţa scandaloasă a altora şi despre 
legăturile multora cu oameni compromişi. 

«Dacă merge înainte tot aşa, — am urmat,— 
mai curând ori mai târziu se vor pune la barit- 
rele Berlinului tăbli cu inscripțiunea «Cei ce au 
stat trei luni la Bucureşti timp de trei ani mau 
voie să intre în Berlin». 

A rîs Neamţul, dar nici pe el nu mi Pam făcut 
prieten. 

In curând am ajuns deci, ca cunoscuţii mei 
germani să-mi zică «prietenul supărător.» 

Le şi eram supărător mai ales când cu înche- 
erea păcii, care după părerea mea era o uimi- 
toare dovadă despre lipsă de pricepere a diplo- 
maţiei germane. Urmarea firească a fost, că 
nici Germanii nu mi-au achitat leafa de profesor 

la şcoala evangelică, iar la redeschiderea şcolii 
n'am fost invitat să ocup catedra de limbă şi li- 
teratură ramână. pe care o ocupasem timp de 
zece ani aproape. 

Ce puteam să fac!? 

l-am dat şi pe ei — n'am nevoie să-ţi mai spui 
şi cui. 

Dam eu însă azi pe unii, mâne pe alţii, dar 
pe când oameni. ©: bun simţ practic învârtiau 
treburi mânoase ori ocupau funcțiuni bine plá- 
tite, eu mă plimbam pe la marginile oraşului, pe 
la Plumbuita ori pe la Dudești. Minune nu era 
deci, dacă din când în când stăteam pe gânduri 
şi mă întrebam, dacă nu cumva toată lumea e 
cu minte şi smintit sunt eu, care nu ştiu şi nu 
vreau să mă potrivesc cu oamenii, în mijlocul 
cărora mi-a fost dat să-mi petrec viaţa. 

Am început deci să umblu după potcoave de 
cai morți. 

Gramatica mea nu era în adevăr numai amea. 

Incă ’n ajunul răsboiului de îndependenţă stă- 
ruise acum demult răposatul Barbu Constanti- 
nescu să dau la şcoala societăţii pentru învăţă- 
tura poporului român lecţiuni de limba română. 
Preşedintele societăţii, pe care-l cunoşt:am bine 
ca membru în comitetul ziarului «Timpul», îmi 
da şi el zor. Le spuneam, că eu n'am învăţat 
nici o dată şi astfel nu ştiu gramatică româ- 
nească. «Dar ştii româneşte şi o să-ți faci gra- 
matica» îmi ziceau ei. Am primit deci şi- 
am început să alun gramaticile: T. Cipariu, 
M inteanu, Câmpianu, Neagoe, Circa şi ce mai 

era. Studiindu-le, eram piin de gramatică şi n 
redacţiunea ziarului „Timpul“ Eminescu, Cara- 
giaii şi eu ne pierdeam timpul în discuţiuni a- 
prinse asupra gramaticei. Ni-am împărţit în cele 
din urmă munca : Eminescu etimologie, Caragiali 
sintască, iar eu aşezarea vorbelor în româneşte. 
Pune-te să citeşti scrieri vechi şi mai noue, să 
scoţi exemple, să faci notițe. In urmă am dis- 
cutat mult cu Coşbuc atât la Sibiiu, cât şi la 
Bucureşti şi cu Manliu, precum şi cu Odobescu, 
cu care am publicat în colaborare «Istoria Ro- | 
mânilor în timpul lui Mihai-Vodă» şi o carte de 
citire. € 

Când m'am dus la Panciu, ca să lucrez în 
toata tihna, am luat cu mine un mare vraf de 
notițe şi un încă mai mare vraf de cărţi şi n'am 
scris apoi, ci am copiat gramatica, ca s'o dau 
gata de tipar. Era o datorie de pietate către cei 
trecuți acum în altă lume, ca s'o fac aceasta. 

Rodul îndelungatei mele munci era acum pier- 
dut şi pierdute erau şi cărţile şi notiţile mele, pe 
care le lăsasem la Panciu. Praf s'a ales şi ce- 
nuşă de avutul ginerelui meu, şi dimpreună cu 
cele-lalte s'au mistuit şi cele lăsate de mine la 
crama, unde unul după altul au intrat Românii, 
Ruşii şi Germanii. 

Nu era destul nici atât. 

Scrisesem o dramă 'n cinci acte „Bogdan- 
Vodă“, lucrare versificată. Unul dintre ginerii 
mei, locotenent de reservă, tunar la unul dintre 
forturile Bucureştilor, a luat manuscriptul, ca 
si-l citească. Peste puţin a fost apoi trimis în 

toată graba la Turtucaia, de unde a scăpat a- 
runcându-se 'n Dunăre, ca să treacă râul notând. 

Pierdut era şi «Bogdan-Vodă»>. 

Mare pierdere n'o fi nici aceasta pentru li- 
teratura română, dar pentru mine era o pagubă. 

Aflând deci că bunul Romulus Voinescu a 
fost numit Director al siguranţei statului, m'am 
îmbărbătat şi-am adresat primului ministru Al. 
Marghiloman ca ministru de interne, o cerere, 
în care mă rog cu respectul cuvenit să mise 
restitue manuscriptele, pe care ultima dată le-am 
văzut pe una dintre mesele dir biuroul d-lui 
Romulus Voinescu. . 

Mi s'a dat prin mijlocirea Prefecturii răspun- 
sul, că manuscriptele mele se află la Moscova 
şi-mi vor fi restituite după-ce vor fi aduse de 
acolo. 

Foarte bine! Cum rămâne însă cu paguba ce 
am suferit şi sufăr neputând să-mi public scrie- 
rile ? 

In loc de răspuns, mi se croia drumul spre 
Văcăreşti. 

Iubite amice 


Ajuns-am eu şi la Văcăreşti şi am stat acolo 
chiar mai mult decât destul. 

După-ce au ocupat Bucureştii, Germanii au re- 
chiziționat ziarul «Bukarester Tagblatt» şi soția 
amicului meu Iuliu Pop, care se afla la laşi, a 
obţinut permisiunea de a publica și o traducere 
a celor cuprinse în ediţiunea germană. 

Ziarele noastre sunt scrise într'o limbă păsă- 
rească, cum zicea Eminescu. «Gazeta Bucure- 
știlor» însă, tradusă'n pripă de către oameni 
care nu ştiau nici româneşte, nici nemţeşte, le 
întrecea pe toate, încât până chiar şi Bucure- 
Ştenii se scandalizaseră. După vre-o săptămână 
deci, D-na Iuliu Pop a stăruit să iau asupra mea 
urîta sarcină de a revedea şi corecta textul ro- 
mânesc mai nainte de a fi dat la tipar. Am pri- 
mit această propunere rămânând să mi se dea 
onorarul, pe care-l avusem pentru neasemănat 
mai puţină osteneală ca colaborator la «Minerva», 
adecă 500 lei pe lună. 

Vai de capul meu! 

După-ce fruntaşii politici rămaşi la Bucureşti 

au reuşit să obție permisiunea ca «Gazeta Bu- 
cureştilor» să apară ca ziar de sine stătător, a 
rămas să dau câte trei articole pe săptămână, 
plătite cu câte 50 lei fiecare, ceeace ar fi fost tot 
cam 500 lei pe lună. 

lar vai de capul meu! 

Lasă că cenzura îmi ciopârtia articolele, incât 
nu mă mai ierta firea să le public şi treceau şi 
câte zece zile fără ca să iau cei 50 lei, dar am 
şi ajuns, precum ştii, să nu mă mai pot împăca 
cu cele ce se petreceau la Bucureşti. 

M'am bucurat deci când d-l Stere şi-a publi- 
cat ziarul. Osteneala-mi era acum de prisos. 

«S'o mai pată şi alţii!» — am zis și n'am mai 
scris pentru «Găâzeta Bucureștilor». 

După-ce fraţii Brătianu s'au întors iar la Bu- 
cureşti, au fost arestaţi mai mulţi dintre colabo- 
ratorii «Gazetei Bucureștilor». Eu nu. Oameni cu 
trecere mi-au trimis vorbă, că nici n'am să fiu. 
Aceştia nu ştiau însă, ce-i spusese fiicei mele d-l 
secretar general Dimitriu — după punerea mea în 
libertate. Aveam o vină mare, şi'n cele din urmă 
tot mai puternici erau cei ce nu puteau să mi-o 
ierte. 

După cartea de botez, pe cara mi-a dat-o popa 
dela Șiria, eu m'am născut la 18 lanuarie 1848. 
implineam deci la 18 Ianuarie 1919 vârsta de 71 
ani. Tocmai în ziua aceasta, drept felicitare de 
ziua naşterii mele, am fost citat la curtea marţială. 
Era fără îndoială o'ntâmplare, dar pentru mine 
supărătoare. 

In drum spre curtea marţială mi s'a întâmplat 

să-l întâlnesc pe marele nosiru istoriograf Nico- 
lae Iorga. 

Trecea mergând spre Academia Română prin 
fața palatului Ştirbeiu, iară eu mă aflam în cea- 
laltă parte a străzii mergând spre Biserica Albă. 
Zărindu-mă, el s'a oprit şi a scuipat Spre mine 
tare şi cu multă ostentaţiune, încât trecătorii s'au 
oprit ca odinioară când cu bine ştiutul Ionaș. 

De astă dată nu m'am mai crucit şi m'am măr- 
ginit a-mi zice <Astuia nici la êle mai adânci 
bătrânețe no să-i mai vie mintea !» 

Cobea naibii. 

La curtea marţială am aşteptat mai înteiu la 
scară, apoi înt”'o sălişoară, dup'acea într'un coridor 
strimt, de unde peste vre-o patru ceasuri un 
sergent a avut bunăvoința să mă conducă la d-l 
maior, mult lăudatul nostru Bolentin. 

Acesta ma poftit să şed, un semn că nu era 
prefect al capitalei. După-ce mi-a luat mai mult 
ori mai puţin prieteneşte un scurt interogator, 
am subscris procesul verbal. 

«Acum puteţi să plecaţi, — mi-a zis apoi, — 
dar vă rog să veniţi şi mâne. Cred că nemnţe- 
legem ?» 

L'am înţeles: era un gest — nu teatral, ci 
generos. Imi lăsa adecă timp să fac cuvenitele 
pregătiri pentru plecarea la Văcăreşti. 

Deşi nu mi-o spusese lămurit aceasta, ziua ur- 
mătoare, cu care întram în anul 72 al vieţii mele, 
nu m'am mai dus singur la curtea marţială, ci 
însoţit de fiiul meu Titu, locotenent de reservă. 

După aşteptare de vreo trei ceasuri intr'o să- 

liţă, în care aveam şi un scaun, am fost conduşi 
la acelaşi Bolentin, care mi-a spus că cu mare 
părere de rău — e nevoit să mă reţină. 

<Eu cred că nue nevoie de aceasta, i-am zis, 
căci vă stau în toată clipa la dispoziţiune». 

El a dat din umeri. 

<D-ta eşti militar, — a zis apoi adresându-se 
la fiiul meu, — şi ştii ce va să zică ordin: ordinul 
e ordin, şi noi inferiorii n'avem decât să ne su- 
punem. Te duti şiiei o birjă...» 

«Nu, d-le maior, — întrerupsei eu. Nu mă 
iartă mijloacele să dau -60—80 lei birjarulul. Sunt 
deprins a umbla şi mă duc pe jos». 

«Dar nu vei merge singur, ci însoţit de grefier,» 
mi-a zis el. 

«Prea bine! — am răspuns,» Grefierul e om 
fără îndoială mai tănăr decât inine, şi ceea ce 
pot eu, poate cu atât mai vîrtos el». 

Domnul maior s'a resgândit. Mai fiind acolo 
şi d-l Șurculescu—Cernăţianu care colaborase şi 
el un timp oare-care la «Gazeta Bucureștilor», a 
rămas- să vadă, dacă nu cum-va poate să ne 
trimită pe amândoi cu automobilul curții. 

Silinţele nu i-au rămas zadarnice, și pe la 
patru ne-am urcat, Șurculescu şi eu, în automo- 
bil, şezând eu, ca mai bătrân, la dreapta. 

Urmează o caracteristică manifesfare a simță- 
măntului de dignitate. 

Abia pornit, automobilul a fost oprit de către 
un tănăr ofiţer. Cine-o fi fost? Locuia omul în 
drumul nostru şi profita de ocasiune, ca să nu 
se'ntoarcă pe jos acasă. 

Şurculescu s'a aşezat pe unul dintre scăunaşe 
şi i-a lăsat locul de lângă mine. Peste puţin însă 
d-l ofițer a tresărit ca'nțepat de o viespe. Deşi 
Bolentinul respectiv nu-mi pusese încă peste 
stigmatele bătrănețelor stigmetul infamiei de tră- 
dător, -vrednicul oştean s'a cutremurat gândindu- 
se că trecătorii au să-l vadă şezând la stânga 
mea; ma somat deci să mă scol şi să-i las locul 
de la dreapta. Ne-am urmat apoi drumul până'n 
strada Lânăriei, cale de câți-va chilometri, fără- 
ca să schimbăm vre-o vorbă şi fără-ca el să se 
înjosească salutându-ne cănd s'a dat jos. 

De aici înainte, săltând prin fel de fel de ho- 
puri, pe la Belu la.Văcăreşti. 

Mai nainte de a-ţi vorbi despre mulțumirile 
de tot felul, de care am avut parte în timpul 
petrecut la Văcăreşti, am să-mi dau silinţa de 
a-ţi face descrierea Văcăreştilor, teatrul eveni- 
mentelor. 

Văcăreştii sunt o fostă mănăstire, au deci in- 
trarea pe sub o clopotniţă de la Apus. In prima 
curte, fosta arhondărie, sunt biurourile, locuin- 
tele funcţionarilor, antropometria şi spre miază- 
zi, deci la dreapta, brutăria şi câte-va ateliere, 
precum şi bucătăria. 

Trecând pe sub a doua clopotniţă, aceasta mai 
mare, întri în aşa zisa cetate, o curte mare, în 
mijlocul căreia se află biserica, o zidire cu pro- 
porţiuni desăvârşite, frumoasă, cu cinci turle'n 
stil bizantin, mai încăpătoare decâ ori-şi-care 
dintre bisericile din Bucureșş.i. 

In dosul bisericii, deci spre Răsărit, se află 

paraclisul, la primul etagiu, un adevărat giuvaer 
architectonic, iar la dreapta şi la stânga se află 
celulele, în doaue etage, cu totul 36. 

Stăriţia, deasemenea frumoasă, se află la capă- 
iul despre mează-noapte a celulelor, cu faţa 
spre mează-zi, iar cu dosul spre Bucureştii, a- 
supra cărora se deschide din ferestri o largă 
vedere. Acum se află aici spitalul. 

Incăperile pentru adăpostirea deţinuţilor se 
află în faţa bisericii şi la stânga ei, într'o casă 
cu douae caturi, care se'ntinde până la stăriție. 

La dreapta bisericii se afla băile, etuva, o mare 
casă, în care se afla mai nainte o tipografie, iar 
tocmai la capătul despre celule se afla o casă 
în stil oriental, jos magazie, iară sus închisoare 
pentru femei. 

Noi, Șuculescu şi eu, am fost duşi la grefier, 
care ni-a făcut formele şi ne-a dat sub îngriji- 
rea unui gardian, care ne-a condus la colegii 
noştri mai de mult arestați. 

Sub poartă ni-a fost notat numele şi-am fost 
întrebaţi dacă am mai fost ori nu arestaţi. 

«Da, am răspuns eu, — un an la Vaţ şi câte 
cinci săptămâni la Domneşti şi la Luvru.» 

«Să treacă!» — a zis portarul de sub clopot- 
niţa cea mare şi poarta ni s'a deschis. lar te 
rog să mă ierţi că sunt nevoit să-ți spun pe cât 
se poate de aidoma ce mi-au văzut acum ochii. 

Era pe'nserate, moină şi lapoviţă. in dreptul 
băilor şi spre închisoarea femeilor mai mormane 
de gunoiu întrat în dospire se mistuiau scoțând 
aburi deşi ca fumul. Spre fundul curţii, până 


— 151 — 


unde nu se'ntinseseră încă umbrele, o mulţime 
de oameni se'ncălziau la cele din urmă raze ale 
soarelui de Ianuarie. Slabi, cum nu mai văzusem 
în viaţa mea, rebegiţi, „cei mai mulţi fără de că- 
maşă, îmbrăcaţi în crâmpee de zdrenţe, cu picioa- 
reje înfâşurate în cârpe şi cu pături zdrenţuite 
în spinare, ei mi se păreau un fel de fiinţe aduse 
din altă lume — pentru înspăimântarea celo: ce 
întră. In acelaşi timp m'a isbit un miros de 
putregaiu şi de oameni plini de jeg, încât îmi 
venia iară şi iarăşi să vărs. 

«La stânga!» — a comandat gardianul. 

Supuindu-ne comandei, am ajuns la latrine — 
nu ca la Domneşti, ci sistem modern, «tout a 
Pegout», dar fără de apă şi pline şi sus, şi pe 
jos, și prin faţa uşilor că nu se mai puteau 
închide, grămezi îngheţate, care acum începuseră 
a se desgheţa, iar pardoseala din faţa lor era 
acoperită de o baltă de o şchioapă, amestecă- 
tură de ud mai vechiu şi cu totul proaspăt. 

Trecând balta, ne-am apropiat de câţi-va de- 
ținuți, care se aflau în treburi pe acolo. 

«Nu vă apropiați, — ni-a zis gardianul, acum 
mentor al nostru, —că toţi sunt plin de păduchi». 

Ne-am depărtat cu respectul cuvenit şi-am a- 
juns la scara ce duce "n primul etagiu, scară lată 
şi bine făcută, dar plină cu murdărie acum în- 
gheţată. Om bătrân cum eram, mă temeam ca 
nu cum-va să lunec, am pus deci mâna pe ră- 
zămătoare. 

«Nu pune mâna, că te umpli de râiel!» a stri- 
gat totdeauna binevoitorul gardian. 

Urcaţi apoi fără de păduchi şi fără de râie în 
primul etagiu, am întrat, la dreapta, întrun co- 
ridor larg, în care se deschidea ușa salonului, 
în care ni se reservaseră culcuşurile. 

Să ne oprim, iubite amice, în prag. 

La Vaţ, unde am stat închis peste un an, plă- 
tiam chirie, dar aveam iatacul meu curat, pat cu 
aşternut cuviincios şi regulat primenit, masă, 
două scaune şi dulap pentru păstrarea hainelor 
şi a albiturilor. Pentru o tacsă bine stabilită mi- 
se punea la dispoziţiune şi un om, care mă ser- 
via în toate privinţele. Dacă n'aşi îi fost în stare 
să plătesc, plătiă comuna, în care-mi aveam do- 
miciliul. Eram deci om rău nărăvit. 

Am mai luat apoi apucături rele şi la Dom- 
neşti, precum şi la Luvru. 

Aici am văzut în fața mea o sală, în care se 
aflau 17 persoane cu vre-o două zeci de paturi: 
sus, sub tavan, ferestri pătrate cu zăbrele groase 
ca la ori-şi temniţă adevărată, două lâmpi atâr- 
nate, o sobă de fier în fund, o masă cu două 
iaiți, aier îmbăcsit şi plin de fum de ţigări, de 
lignit şi de petroleu prost, miros de toate felu- 
rile — nu pot să zic plăcut. 

Cei şapte-spre-zece complici ai noştri se bu- 
curau de viață, unii măncând ceea ce aveau, alţii 
încâlzindu-şi mâncarea pe gaura cu rotiţe a 30- 
bei, iar alţii stând de vorbă, pe ici pe colo câte 
unul întins pe pat citind la luminaslabă ori pier- 
dut în visătorie. 

Ei ne-au primit cu bucurie zgomotoasă — 

parcar fi voit să zică. «lată-i, în sfârşit, şi pe 
aceştia! — Cu cât mai mulţi, cu atât mai bine !» 

Am fost poftiţi că ne alegem după plac din 
cele câte-va paturi încă neocupate, fier veritabil 
şi scânduri de brad adevărat și ceva mai curate 
decât cele din podele, care erau pline de praf 
amestecat cu fel de fel de rămăşiţe. 

Am rămas ca ţiganul la pagubă. 

«Bine! — am zis, — acesta e ceea ce 'nțele- 


__gea “Bolentinul nostru când ni-a spus că la Vă-: 


căreşti ie totce se cuvine!? E o ruşine !» 

A urmat o critică generală făcută de oameni, 
care aveau meseria de a face critică ori şi cărui 
ucru, care nu e cum trebue să fie. Mulţă pri- 
cepere, desăvârşită cunoştinţă de causă, mare 
măiestrie în alegerea terminilor de cuvenită as- 
prime. M'am Incredinţat în deosebi, că nu nu- 
mai eu am păcatul de a scăpa cu un „Dă-i 
naibii l“. Alţii îi dădeau aici şi — nu pot să-ţi 
spun unde... Vei fi ştiind, ce va să zică „7ara 
lui Hübsch“. 

Dar o păţisem eu şi mai rău în primele zile ale pe- 
trecerii mele la Domnești şitot am dormit bine. 

Vorba Românului: „Să nu-i dee Dumnezeu 
omului tot ceea ce poate răbda!“' — Voioşi, 
băeţil— Să crape de ciudă văzând că inimă rea 
nu-şi face nici unul dintre noi“. 

Şi în adevăr, numai vina mea era dacă mo 
duceam şi aici tot atât de bine ca aiurea. 

Mai întâiu şi mai întâiu tocmai băiet nu mai 
eram şi neajunsurile bătrâneţelor mă supărau pe 
ici pe colo. 

Când cu zidirea caselor în care locuim, mi se 
întâmplase să cad de pe o schelă. Mi-am frânt 
atunci două coaste, mi-a eşit din încheietură cla- 
vicula dela dreapta şi mi s'au vătămat plămânii 
şi ficatul. Medicii de la «Filantropia», unde am 
fost transportat, se'ndoiau c'o să scap, şi-mi 
aduc cu viuă recunoştinţă aminte că bunul meu 
prieten Nicolae Iorga a venit însoțit de d-i 
Dimitrie Onciul să mă vadă şi să consoleze pe 
soţia mea. Mulțumită purtării de grijă a tânărului 
Dr. Leonte şi a devotamentului soţiei mete, care 
timp de cinci săptămâni de zile nu s'a depărtat 
de la căpătâiul meu, am scăpat cu viaţă, dar am 
rămas diabetic şi astmatic, încât trebuia să mă 
supun unui regim diabetic bine lămurit, să fac 
mereu plimbări în aer liber şi să dorm cu ferea- 
stra deschisă. Mai suferiam apoi şi de exeme he- 
moroidale, care mai ales la schimbarea timpului 
mă Supărau rău de tot. 

La . Domneşti şi la Luvru am dus-o cu toate 
acestea destul de bine. Tuşiam, ce-i drept, dar 
nu-mi aduc aminte să fi supărat pe tovarășii mei 
prin accese de înecăciune ori plimbându-mă în 
timpul nopții cuprins de desnădăjduire prin casă. 

Acum se schimbase starea mea. 

Fusesem, fvmător nesăţios, iar de când cu că- 
derea “mea de pe schelă nu mai fumam de loc, 
Mă'năbuşia deci fumul de tutun, de petrol, de 
lignit, aerul îmbâcşit şi plin de miros greu, încât 
aveam accese de înecăciune, mă sbâteain în cul- 
cuş ori umblam besmetic printre paturi şi nu-i: 
lăsam pe mai fericiţii mei tovarăşi să doarmă 

Mai era pe deasupra şi alta. 

Se zicea, că cel mai bun mijloc de a alunga . 
păduchii sunt spălâturile cu petroleu. Mai nainte 
de a se culca dar, tovarăşii mei se desbrăcau în 
pielea goală şi se spălau pe tot trupul cu pe- 
troieu. Eu nu puteam să fac ca dânşii. Lasă că'n 
urma unui defect de educaţiune nu eram în stare 
să mă prezent în pielea goală .n faţa altora, dar 
nu mă iertau nici exemele să fac spălături cu 
petroleu. Vai de sufletul meu. 

«NNenorocitule, — îmi ziceam — tuşind încă mai 
greu. Fug acum| păduchii de la ei şi se adună 
toți pe tine». 

Deşi nedormit dar, aşteptam cu nerăbdare zo- 
rile zilei, ca să mă scol, să mă'nbrac în grabă 
mare şi să ies, ca să fac mişcare şi să iau aer 
în curtea cea largă, unde-mi venia să vărs când 
am intrat pe poartă. 

Aşa am petrecut prima noapte la Văcăreşti. Te 
rog să mă crezi cândiiţi spun, că cu toate aceste ini- 
ma mi s'a'nveselit când am dat de lumina soarelui, 
care tocmai răsăria din dosul paraclisului, şi du- 
ioşia m'a cuprins numai gândindu-mă la cei de 
acasă, mai ales la mult încercata şi totdeauna în- 
delung răbdătoarea mea soţie. 


IN. 
lubite Amice, 


leşit la aier, am început să mă plimb pe şo- 
seaua de la dreapta bisericii, care, fiind în bătaia 
soarelui, era mai sbicită. Nu mai era, par'că, 
mirosul greu din ziua trecută. Se vede că-l luase 
băltărețul, care adia despre câmpia ce se'ntinde 
până'n valea Satarului. In tot casul era mai bine 
decât în salonul din care scăpasem. 

Peste puţin au început să iasă stafiile, care 
mă înspăimântaseră la sosirea mea, ici una câte 
una, colo căte doi-trei dintr'o dată, mulţi băetani 
ba chiar şi copii de câte zece-doisprezece ani. 
Ei însă nu se plimbau, ci se aşezau în bătaia 
soarelui pe sub ziduri, mai ales dealungul bise- 
ricii. Pe ici pe colo câte unul mai îndrăzneţ se 
uita cu ochi stînşi şi resuflând din greu la mine, 
apoi îşi rotia fricos privirea, ca să vadă, dacă 
nu cum-va e prin apropiere vre-un gardian, ca- 
re-l vede întinzînd mâna pe cerşite. 

Mă ştii că nu eram om, căruia îi este dată 
mulţumirea de a potoli fie-chiar şi numai pe o 
clipă foamea unei atât de mari mulţimi de flă- 
mânzi. Repus cu toate aceste de milă, am scos 

punga. Cea mai mică din hârtiile din ea era una 
de doi lei, prea mult pentru oameni ca mine. 

«Haid! — Fie şi asta !» mi-am zis însă și i-am 
întins-o unuia dintre copii. 

El şi-a retras mâna. 

«Ce să fac eu cu ea? — mi sa tânguit. O 
bucată de pâne, fie chiar şi numai o cojiţă 
uscată». 

M'am încredinţat în urmă, că acesta nu era 
«gestul» lui: cei mai mulți făceau aşa. 

De ce? 

Pentru-că îndată-ce se afla, că au bani, mân- 
cau trânteală şi li se luau banii. 

Am văzut în mai multe rînduri chiar scene 
şi mai caracteristice. 

In anumite zile! rude ori prieteni au voie să-i 
vadă pe deţinuţi, să vorbească cu dinşii prin 
zăbrele în faţa gardianului şi să le dee preme- 
neli ori de ale mâncării. 

Când vre-unul mai plăpând e chemat la vor- 
bitor, alţii stau în dreptul bisericii la pândă. In- 
torcându-se apoi fericitul visitat cu legăturica, 
se produce o'mbrânceală şi peste puţin nu se 
mai ştie, ce s'a făcut legăturica. 

Era foarte primejdios darul de milă, pe care 
voisem să i-l fac copilului. 

Căt-va timp în urmă curtea a răsunat de un 
cor bine condus. Erau vreo zece dintre socialiştii a- 
dăpostiţi la spital. Plimbându-se pe coridorul din 
fața celulelor, ei cântau Internaționala. 

Erau oamenii rău de tot ciomăgiţi la 13 De- 
cemvrie, plini de vînătăi, unii cu răni nevinde- 

cate încă ori bolnavi pe urma primejdioaselor 
lesiuni interne. 

Iţi mărturisesc, că spre ruşinea mea nu prea 
ştiam, ce-va să zică socialism şi aveam rea pă- 
rere despre socialişti 

Șirian de baştină şi copilărit în mijlocul po- 
porului, eu eram încă de acasă om cu vederi 
conservatoare, care are un adevărat cult pentru tra- 
diţiunile naționale în toate privinţele. Acest cult 
s'a desvoltat apoi sub înriurîrea lui Şaguna şi 
a aderenţilor lui, prin legăturile mele cu Emi- 
nescu şi prin viaţa petrecută în mijlocul «Juni- 
miştilor». Socialiştii erau deci pentru mine unii 
dintre duşmanii cei mai primejdioşi ai neamului 
romănesc, sguduitorii din temelie ai vieţii naţio- 
nale româneşti. 

Auzindu-i acum căntând şi văzindu-i voioşi, 
am zis cu toate aceste «Bravo vouă». — Ăştia 
sunt oameni !» 

Asemenea oameni nu mai văzusem decât la 
Sibiiu, unde câţi-va inimoşi ucenici ai lui Şagu- 
na au ţinut ani de zile Ge a rîndul piept cu o 
lume ntreagă. 

Am căzut deci în păcatul de a dori să fac 
cunoştiință cu cântătorii din coridorul celulelor. 

Căţi-va dintre dinşii au coborit scările, ca să 
se plimbe pe unde mă plimbam şi eu, acum nu 
singur, ci cu doi dintre colegii mei. 

Intre cei coboriţi se aflau atât Frimu, cât şi Cri- 
stescu, amândoi oameni istoviți de grele suferințe 
trupeşti,. slabi şi palizi la față, de altfel mult 
deosebiți unul de altul. 

Frimu, un fel de răzeş morecănos, umbla cam 
plecat din spinare, cu pas rar şi călcat cu'ndă- 
rătnicie, cântăria fie-care vorbă, pe care o ros- 
tiai şi cu atit mai vîrtos fie-care vorbă ce urma 
să-i iasă din gură. Era omul, din care. vorba 
Românului, ai să scoţi vorba cu cleştele. Faţa 
lui, ochii lui, mai ales zimbetul cam sceptic de 
pe buzele lui, întreaga lui fiinţă îmi impuneau şi 
mă sîmţiam jignit de simțămintul, că nu se simte 
deocamdată îndemnat-a sta de vorbă cu mine, 

Cristescu, om mai tănăr, băiet levent, cum sar 
zice, chipeş, îmbrăcat cu un fel de elegantă ne- 
gligienţă, era, din contra, vioiu, plin de vlagă, 
deşi obosit, maiestru în ale vorbirii şi mereu 
pornit spre gesturi largi şi energice. El mă ştia 
bine din lucrarea mea literară şi, spre marea 
mea uimire, mă socotia drept «unul dintre ai 
noştri». 

Chiar dacă n'aşi fi ţinut eu, ţinea el să stăm 
de vorbă şi peste puţin mam sîmţit-sufletește 
foarte apropriat de dînsul. 

«Uite !—îmi zise arătând cu un gest energic asu- 
pra fraţilor noştri de sub ziduri. Şi aceştia sunt 
oameni, care trăesc în mijlocul unei societăți ci- 
vilizate, într'un stat organizat după cele mai bune 
modele, sub un guvern, care se simte menit a 
înființa România Mare şi-a o consolida». 

Nu-mi ramânea decât să-i mărturisesc, că gân- 
durile lui sunt şi ale mele, deşi nu sunt socialist. 

«Mi-e ruşine că sunt om şi român când le 
văd cele de aici», i-am zis. 

«Ai venit abia ieri seară: mai văzut nimic, — 

răspunse el. Să vii să-ţi arăt eu, care am ma- 
nia de a pipăi toate rănile nenorocitei noastre 
tări». 

M’am dus, ne-am dus amândoi şiau mai ve- 
nit cu noi şi fanaticul Teodorescu, şi avântatul 
Bălineanu, şi totdeauna sarcasticul Vasilescu de 
la sondele din Câmpina. 

N'am să-ţi spun, iubite, ce-a zis fie unul, fie 
altul dintre noi, ci numai ceeace am văzut şi gân 
dit eu însumi. - 

Eu am citit Infernul lui Dante, am văzut în 
capela Sitina iadul lui Michel Angelo, am văzut 
şi Campo Santo de la Pisa. După cele ce am vă- 
zut la Văcăreşti, Michel Angelo şi zugravul de 
la Pisa au rămas în gândul meu nişte cârpaci 
neajutoraţi. 

Eu puţine am să-ți spun, iară tu multe ai să-ţi 
gândeşti. 

Am ajuns la localul băilor. 

O lege de la 1874 prescrie, aşa mi s'a spus, 
că ori şi care deținut are, înainte de toate, să fie 
îmbăiat şi desinfectat. Luând administraţiunea 
penitenciarului, Germanii au executat logea 
aceasta zidind o casă nouă, unde au instalat o 
sală mare, în care noii veniţi se desbracă şi aş- 
teaptă să le vie rândul, un coridor, prin care 
trec nevăzuţi la bae, o sală pentru băi sistema- 
tice şi alt coridor, prin care ies să se îmbrace. 
Alăturea au mai adăugat apoi o etuvă de des- 
păduchiare şi un lavabou. 

Acum stabilimentul acesta era părăsit. Apa de 
zăpadă topită pătrundea prin acoperiş, tavanele 

erau pe ici pe colo căzute, duşumelele putrezi- 
seră, tencuiala pe ici, pe colo era şi ea căzută de 
pe pereţi. > 

Părăsită era marea sală, în care se aflase ti- 
pografia. Mai rămāàāsese’n ea o mare maşină de 
tipar. Casa era de altminteri în stare mai bună, 
dar geamurile erau în mare parte sparte, teme- 
lia căzuse şi aici în multe părți, scocurile de la 
streşini erau înfundate şi numai pe ici pe colo 
mai rămăsese câte un burlan de scurgere. 

Aceasta e de altminteri starea tuturor acope- 
rişurilor. Vântul a luat pe ici, pe colo tabla în 
cât se vede. astereala, la turle şi la clopotniță 
sunt descoperiţi chiar şi unii căpriori, scocurile 
sunt înfundate şi azi, după vre-o opt luni, pline 
de burueni,iar burlane abia pe ici, pe colo au mai 
rămas. 

Am trecut printre mormanele de gunoiu la bi- 
serică. 

Jale adâncă m'a cuprins. 

Un nenorocit, cine o fi fosi, a dat şoselei scur- 
gerea spre biserică. Stând astfel temeliile mereu 
în apă, ele încetul cu 'ncetul s'au smăcinat, şi 
zidul, deşi neobicinuit de gros, a crăpat de la 
pământ până sub acoperiş, încât a trebuit să se 
pună pe sub streaşină un brâu de fier, ca să 
nu se surpe întreaga zidire. De oare-ce apa se 


scurge peste pereţi, mai ales de pe ciubuce, a 


căzut tencuiala, iară brâul admirabil sculptat şi 
pervazurile frumoase ale ferestrilor sunt pline 
de muşchiu şi 'n mare parte smăcinate. In a- 
ceeaşi stare se află şi cele opt coloane de pia- 

tră din pridvorul bisericii, minunate atât ca pro- 
porţiuni architectonice, cât şi ca amănunte de 
sculptură ’n stil oriental. 

Cât pentru interiorul bisericii, mă mărginesc 
a-ţi spune, că pictura, atât aici, cât şi 'n para- 
clis, un adevărat monument din secolul XVIII, 
e pierdută "n mare parte pentru istoria culturală 
a ţării. 

«Să mergem acum la minori, — mi-a zis Cris- 
tescu: — e destul să-i vezi pe ei, pentru-ca să 
nu mai ai nevoie de a-i vedea şi pe ceilalţi». 

«Academie de înalte studii pungăşeşti, — a- 
dăugă unul dintre cei-lalți. Cine intră odată 
aicia nu mai iese decât hoţ de profesiune, — care 
săvârşeşte faptele rele fie chiar şi numai spre 
avea mulţumirea de a le fi săvârşit.» 

Minorii aceştia sunt cea mai sugestivă parte a 
lumii de la Văcăreşti. Mi-am dat multă silință 
să mă dumiresc în ceea ce-i priveşte şi-ţi voi 
vorbi despre ei şi numai despre ei în altă scri- 
soare. De astă dată-ţi spun numai că am intrat 
în o sală mare, aşa zisa sufragerie, — în care 
se aflau vre-o 15 paturi, tot fier veritabil şi scân- 
duri de brad adevărat. Minorii, vre-o opt-zeci, 
între care mulți copii, erau îngrămădiţi prin col- 
turi şezând pe jos şi îndesniindu-se, ca să se n- 
câlzească unii pe alţii. 

Nici o dată nu-mi putusem închipui, că en 
lumea aceasta asemenea privelişte cu putinţă. 

Văzându-i goi aproape şi cu oasele ieşite prin 
pielea sbârcită şi în coloarea ţelinei uscate, am 
întrebat, cum dorm ti şi ce mănâncă. 

mi s'a răspuns, — rămân cei mai slabi pe jos şi 
mănâncă bătăi când unii dela alţii, când toţi de 
la gardieni ori de la hoţii cei mari». 

«Cei mai bine făcuti dintre dânşii, — adăugă 
altul, — sunt apoi luaţi în antreprisă şi oferiţi 
cu câţi-va lei pentru abuzuri sexuale ori se dau 
ei înşişi pentru o bucată de pâne». 

«Să mergem mai departe, — am zis aducân- 
du-.ni aminte de Virgiliu, care-l purta pe Dante 
prin infern. 

«Să mergem la spital, — grăi Virgiliu al meu, 
— că n’ai văzut încă decât introducerea». 

Spitalul nu era un adevărat spital, căci nu am 
| găsit în el nici medic, nici medicamente, nici 
bolnavi, ci numai rămăşiţe de ființe omeneşti, 
| care nu mai au nevoie nici de medic, amici de 
| medicamente. A 

«li vezi, — îgrăi Virgiliu al meu. Aici oa- 
menii sunt aduşi numai ca să moară cu bună 
rânduială. Când aiurea, foamea, frigul, boala ori 
bătăile îl sleiesc pe vre-unul, încât trage de 
moarte, unul dintre ceilalţi îl ia'n spinare şi-l 
aduc aici. O să vezi în fie-care zi câţi-va din- 
tre aceştia cu capul căzut pe umărul celor ce-i 
duc şi bălzbănindu-le mânile şi picioarele. Dacă 
găsesc aici un pat, mor ca toatălumea; iar dacă 
paturile sunt toate pline, scapă din lumea a- 
ceasta întinşi pe jos. Dar să vii să-i vezi». 

Ne-am. coborit întrun coridor pardosit cu 
asfalt, în care se afla o masă mai lungă. Pe 
masă erau întinse patru cadavre, două câte două. 


| «Dorm câte patru şi mai mulţi întrun pat, — 

Pe jos zăceau alte cinci, între care unul al unei 
femei, din întâmplare o Evreică. 

«Aceştia au fost şi ei oameni, — zise el. li 
vezi pe toţi în pielea goală. Indată ce-au murit, 
li-au furat trențele de pe leş. Femea aceea mai 
rămăsese cu cămaşa. De azi dimineaţă, când au 
adus-o, i-au luat-o şi aceea». 

Am stat şi-am stat cuprins de un sîmţământ, 
pentru care nu sunt vorbe'n graiul omenesc, şi 
binecuvântam pe cei cei mau ajutat, trimiţân- 
du-mă la Văcăreşti, să o văd şiaceasta mai na- 
inte de a îi murit. 

Erau toți morţi fără de Eee cărora ni- 
meni nu li-a ’nchis ochii, nimeni nu li-a pus 
mânile pe piept, pe care nimeni nu i-a bocit, 
cărora nimeni nu li-a citit molitva de iertăciune, 
pe care nimeni n'avea să-i prohodească. 

Schelete înfâşurate 'n piele subțire, par'că 
tăbăcită şi cam în coloarea cozonacului bine copt, 
pântece lipite de spinare, coşul pieptului ieşit, 
mâni şi picioare cârcite 'n fel de fel de chipuri, 
ochi înholbaţi, guri pe ici pe co!o rânjite, din 
care ies la iveală dinţii, feţe, în care se oglindia 
starea sufletească din clipa în care s'au curmat 

bătăile inimii. 

M'am uitat şi iar mam uitat, şi ochii mi s'au 
oprit în cele din urmă asupra unuia, care fu- 
sese om tănâr, voinic şi cu deosebire frumos, 
cu faţa curată. Fusese ras şi la barbă, şi la 
mustăţi, precum se vedea, cu vre-o două săptă- 
mâni mai nainte de moarte şi 'n timpul tângirii, 

îi crescuseră ţepoase barbă şi mustăţi. Nu e’n 
lumea aceasta pictor, care ar fi 'n stare să re- 
producă beatitudinea rămasă "n faţa acestui om 
scăpat din lumea ticăloşiilor. 

«Am văzut acum destule!» zisei întorcân- 
du-mă spre ieşire. 

«Mai e încă ceva», — grăi unul dintre tova- 
răşi şi mă duse printre leşuri la unul dintre col- 
ţurile din fund. 

«lată, — zise arătându-mi o grămejioară col- 
căitoare, — aceştia sunt păduchii, care-l pără- 
sesc pe om îndată ce i se răceşte sângele "n 
vine, — un semn, că oamenii aceşt.a au fost a- 
duşi aici încă mai nainte de a fi incetat inimile 
lor a bate». 

Jeşind iar la aer şi la lumină, ne-am aflat față'n 
față cu un fel de camion, în. care se aflau două 
coşciuge de scânduri subţiri netrase la rândea. 
Doi dintre morţi au fost aruncaţi cap la picioare 
într”unul din coşciuge, iar în cellalt au fost tes- 
cuiţi alţi doi şi pe deasupra lor trupul Evreicii. 
De oarece unul dintre braţele acesteia era ridicat 
spre cap, unul dintre voinicii de faţă a frânt cu 
o lovitură zdravănă braţul, ca să încapă'n coş- 
ciug. 

«Cum rămâne cu ceilalți patru? — întrebă 
d-l Bogdan— Piteşti, care venise şi el dimpreună 
cu alți câţiva la această ceremonie lugubră. 
Nu-i ia şi pe ei?». 

«Nu li s'au făcut âncă formele», — răspunse 
gardianul spitalului. 

Vei îi zicând, că tot aşa era şi pe câmpul de 
; răsboiu, unde eu aveam un fiiu şi trei gineri. 
Er O fi fost chiar mai urît, dar tocmai de aceea 
t naveam să fiu prigonit eu, care ziceam, că omul- F 
numai desbrăcat de firea omenească se poate 


F- avânta'n răsboiu. , 

IV. 


Iubite amice 


Când mă plimbam cu socialiştii, gardianul 
nostru, om stăpânit de cele mai bune îndemnuri, 
mi-a adus o saltea de paie. Mai adusesem cu 
mine un puişor şi plaidul, cu care mă deprin- 
sesem la Domneşti. In aceeaşi zi fiiul meu Titu 
a obţinut de la bineştiutul Bolentin voia de a 
veni să mă vadă. El mi-a adus o mulţime de bu- 
nătăţi, o bucată de brânză, una de unt, multe 
salutări de la bătrânul Engelbrechten, care mi-a 
trimis şielo bucată de şuncă şi una de slănină 
de la un porc tăiat la casa lui. Fiiul meu m'a în- 
trebat apoi de ce mai am trebuinţă. 

«De nimic, —i-am răspuns eu. Am aici tot 
ceea ce-mi trebue. Spune-i mătii, că sunt bine aici. 
E, ce-i drept, oare-care murdărie și sunt ţinut 
la un loc cu -făcătorii de.rele, dar sunt aici şi 
oameni foarte cum se cade, cu care-mi petrec 
bine timpul Să fie liniştită, căci mult n'o să 
ție nici aceasta». 

«Ea crede, că da,— mi-a zis el,— şi de aceea 
m'a însărcinat să-ţi spun să nu fii mâhnit, că 

nu vine să te vadă. li este destul să te ştie, şi 
ar fi prea mult să te şi vadă aici». 

Eram şi eu de părerea că e mai bine să nu ne 
vedem în biuroul grefierului de la Văcăreşti, care 
era însărcinat să tiagă cu urechea şi să fie cu 
ochii în patru pentru ca nu cum-va să punem: 
la cale vre-un complot ori să mi se treacă prin 
ascuns vre- maşină inferuulă, ca să arunc în aer 
întreaga mânăstire. 

După iar câteva zile a venit să mă vadă fiică- 
mea cea botezată de preotul ortodox al marelui 
penitenciar de la Vat. 

Mai întâi şi mai întâi ea nu nu s'a aşezat pe 
scaunul ce se afla cu totul aproape de biuroul 
grefierului, ci a luat scaunul şi la dus în cel mai 
depărtat ungher al sălii, unde a dus şi alt scaun 
pentru mine. 

Grefierului îi era greu să-şi facă datoria zicând 
«Lasă, coconiță, scaunele la locul lor». 

Ne-am aşezat apoi cu spatele spre grefier şi 
am început să vorbim pe şoptite. 

Grefierului îi era greu să zică «Vă rog frumos: 
aşa nu se poate». 

Pe perete erau lipite petece de hârtie, pe 
care stetea tipărit cu litere mari şi groase „Con- 
vorbirea nu poate să dureze decât cinci-spre-zece 
minute“. Fiică-mea avea însă să-mi spună multe, 
şi puţine nu erau nici cele ce aveam să-i spun 
şi eu. Au trecut deci 15, încă 15 şi iar cinci- 
spre-zece minute, a trecut şi ceasul, şi noi vor- 
biam înainte. Grefierul se mişca neastâmpărat în 
je,ul lui, îşi scotea din când în când ceasornicul 

şi se uita cu coada ochiului la el, se uita cuprins 
de'ngrijare la uşă, ca să vadă, dacă nu cumva 
intră directorul, dar se sfia să zică „Destul acum“. 
Ne va fi dat el în gândul lui cui-va, dar ne lăsa 
să vorbim. 

Când a plecat, în sfârşit, fiică-mea ştia tot ceeace 
văzuse, auzise şi păţise tatăl ei la Văcăreşti, iar 
ea şi soţul ei aveau în Bucureşti chiar şi prin 
biurouri ministeriale prieteni şi cunoscuţi. 

Mai erau apoi la Văcăreşti şi socialiștii îndăr- 
jiți, droaia de ziarişti guralivi, era acolo Bogdan- 
Piteşti, omul care le vede, le aude şi le judecă 
toate, mai erau foştii prefecţi Lupu Costache şi 
Chercea, foştii miniştri Virgil Arion şi D. Neni- 
tescu, fostul director al poştelor colonel Victor 
Verzea, mai erau vecinii lui Misir, Metaxa-Doro 
şi Filoti, o'ntreagă lume de oameni, care le ve- 
deau toate şi ştiau, că nu sunt de loc cum trebue 
să fie. 

A început deci să vuie capitala fericitului re- 
gat român, şi prin coloanele gazetelor, prin ca- 
fenele, piin saloane, pe la sindrofii, se vorbia 
mult despre starea nu tocmai înfloritoare, în care 
se ¿fla marele aşezământ de corecțiune de la Vă- 
căreşti. 

Intruna din zi'e ne-am pomenit deci cu Direc- 
torul general al Inchisorilor, d-l lonescu-Mariţa, 
un om încă tânăr şi elegant, sprinten şi voinic, 
cu maniere plăcute, de o inteligenţă mai mult 
decât comună şi cu deosebire simpatic. Nu-l mai 
văzusem, nu-i mai av cem n'me!*, nu știam 
că el e directo. u: general al închiso..:or. Cr. nate 

aceste, după ce şi-a făcut pe ici, pe colo ins- 
pecţiunea, ma luat la o parte şi şi-a exprimat în- 
tro formă ireproşabilă părerea de rău pentrucă 
eu am făcut critica administrațiunii sale, iar fiică- 
mea a alarmat lumea, până chiar şi pe unii dintre 
funcționarii dela ministerul de interne. 

L'am încredinţat, că fiică mea n'a putut să 
spună decât ceea-ce i-am spus eu, iară eun'am 
spus decât ceea-ce am văzut noi toţi cei ce ne af- 
lăm la Văcăreşti. Nu putea apoi să fie vorba 
de administraţiunea D-sale, căci eu nu ştiam 
că D-sa e Directorul general al închisorilor. Ceea 
ce e la Văcăreşti e şiaiurea, dacă nu chiar mai 
rău. | 

«E urmarea răsboiului» — a zis el. 

«Pornit de oameni cu desăvârşire nepregătiți 
pentru aşa ce-va“ —am adăugat tu, şi ne-am 
despărţit ca prieteni buni. 

După iar câte-va zile ne-am pomenit cu mi- 
nistrul de justiţie, d-i Buzdugan, alt om simpatic. 

Frimu nu se mai afla la Văcăreşti. Fusese dus 
la Colentina, unde a murit -- după părerea mea 
în urma celor suferite la 13 Decemvrie. 

E de prisos să-ți mai vorbesc despre primirea 
ce socialiştii i-au făcut Ministrului. 

Se aflau adunaţi în curtea personalului la in- 
trarea de sub ‘clopotnița cea mare. 

<Dac'ai venit, Domnule Ministru, —a zis Cris- 
tescu, — să faci o inspecţiune serioasă, opreşte 
aici pe toţi subalternii D-tale şi dă-mi voie sà 
te conduc eu. Eu să-ţi arăt ce-i aici. 

L'a şi condus apoi Cristescu cum mă condu- 


| sese pe mine — numai desluşindu-i-le toate cu 
mal multă râvnă. 

Ziua următoare au început să cu'gă camioa- 
nele 'ncăzcate cu haine şi cu albituri, cu lignit 
şi cu lemne, cu provisiuni şi cu medicamente, 
cu butoaie de petro'eu și cu var, cu mături, cu 
târnuri, cu rogojini şi cu perii de frecat. Venit-au 
şi etuve, care ne desinfectau până la piele, şi 
pompe cu care stropiau podele, pereţi, până chiar 
şi pardoseala curții. 

Se găsiau acum de toate — par'că n'ar fi fost 
niciodată răsboiu. 

lar zdrănțăroşii şi rebegiţi nu se mai încălziau 
la soare, ci unii măturau, alţii frecau scânduri, 
"iar alţii încărcau mormanele de gunoiu, curăţiau 
drumurile pline de noroiu, văruiau pereţii până 
chiar şi pe unde era căzută tencuială, îşi spăau 
rufele, — se'ncălziau toți muncind pănă.la sudori. 

A fost destul oare-care purtare de grijă pentru- 
ca toate să fie mai cum trebuiă. 

Socialiştii şi noi am fost mutaţi în curtea per- 
sonalului, — socialiștii chiar în cea mai largă şi mai 
luminoasă încăpere din acea curte, biuroul direc- 
torului, care a iost înlocuit cu alt om. 

O jertfă de ispășire trebuia neapărat să fie 
adusă. Jertfit a fost şi medicul, caren urmă a 
murit şi el de tifos exantematic. 

Noi am fost instalaţi în doauă odăi cu intrare 
comună, în care nopţile era aşezat obligatul hâr- 
dău, comun şi acesta. Eram aici mai îndesuiţi 
decât în salonul cel mare şi eu tuşiam chiar mai 
rău decât acolo. De aceea colegii mei, cameni 

mai tineri şi mai sprinteni decât mine, şi-au 
luat paturile mai din fund şi mi-au lăsat mie un 
pat lângă uşă, ca să-mi vie adiere recoritoare 
şi aer curat de câte-ori se deschide şi se'nchide 
uşa. 

In ciuda acestei colegiale purtări de grijă. mă 
sîmțiam din ce în ce mai rău. Directorul gene- 
ral mi-a dat deci voie să mă mut în o sală mare, 
care era destinată pentru epileptici şi pentru ne- 
buni. Eu epileptic nici nu eram, nici n'am fost 
vreodată'n viața mea. Nebunii am făcut des- 
tule şi pe urmă lor am şi ajuns unde mă aflam, 
dar de astă-dată am făcut: un lucru cu minte- 
Sala, în care stăteam eu singur, era destul de 
încăpătoare şi pentru 10—12 paturi, stătuse de 
mult timp goală, şi ferestrile ei dedeau una spre 
Soare-Răsare, iar alta spre şoseaua din faţa 
mănăstirii, de unde-mi venia aier curat. 

O să-ţi fie greu să mă crezi, iubite amice: 
chiar din prima noapte n'am mai tuşit şi am 
dormit ca copilul îmbăiat. 

Câte-va zilen urmă s'a mutat cu mine d-} 
Saniel Grossmann care publicase în «Gazeta Bu- 
cureştilor» articole sub pseudonimul «< Tăutu», un 
om serios, cu care ne nărăviam bine. 

Aici steteam când comandantul nostru de la 
Dommeşti, cu deosebire simpaticul Maior Anghe- 
leanu, acum comandant al temniţelor militare de 
la Jilava, a venit cu automobilul, ca să ridice 
pe colonelul Victor Verzea, care fusese osândit 
la moarte, şi să-l ducă la Jilava. 

Nu-mi era osânditul decât bun prieten al bu- 

"nului meu prieten, acum reposatul Aurel Popo- 


vici, dar îl ştiam bărbat în puterea cuvîntului şi 
om cu inima deschisă, care a stăruit in convin- 
gerile sale şi a rămas cu mintea limpede şi 
după-ce tovarăşii săi de luptă porniseră pe câi 
de Români încă neumblate. Atât de adânc mă 
sguduise dar ştirea, că a fost pus în rând cu mie 
neuitatul Maior Constantin Crăiniceanu, încât nu 
eram în stare să mă apropii de dînsul, ci numai 
din depărtare am luat un mutrămas bun dela el. 

Cuprins de simţămîntul acesta eram când am 
fost ridicaţi şi noi spre a fi duşi la hotelul «Mo- 
dern», unde urma să ne pregătim pentru acum 
apropiatul nostru proces. 


V. 


Iubite Amice, 


Iţi vei fi închipuind că la Văcăreşti era u 
fel de Ghehenă, în care un bătrân diabetic, ast- 
matic şi chinuit de exeme nu poate să trăiasc, 
decât muncit ca vai de el. Te'ncredinţez însă 
că am petrecut şi la Văcăreşti multe oare plă- 
cute, pentru care m'ar fi pizinuit nenorociţii care 
mau trimis acolo. 

Erau, ce-i drept, murdărie, aier îmbâcsit, fumă- 
raie, fel de fel de mirosuri, erau ploşnițe, păduchi 
şi râie. erao lume plină de febră recurentă, de 
vărsat si de tifos exantematic, tuşiam și iar tu- 
şiam de băgam spaima'n cei ce mă vedeau, mă 
sbăteam în culcuş: toate aceste sunt adevărate, 
dar eram nuni noi între noi, colegi, toţi ziarişti, 
unii şi scrietori, toţi întelectuali din aceeaşi 
tagmă, deştepţi, plini de duh, ştiutori fie-care 
în felul lui, oameni, în mijlocul cărora nu ţi se 
ureşte nici-o dată. 

Era, mai nainte de toate, foarte înteresant felul 
în care se dedea pe faţă spiritul de solidaritate 
al acestor cavaleri ai condeiului. Mer:u îmi adu- 
ceam aminte de vorba lui Schopenhauer, că lumea 

| 
| e un mare penitenciar, şi cei osândiţi a trăi în 


ea au să-şi dee silința de a-şi face unil altora 
suportabilă osânda. 3 

Aici penitenciarul nu mai era În sens figurat, 
ci o adevărată puşcărie încungiurată cu ziduri 
groase şi înalte, deasupra cărora se plimbau 
străji cu puşca'ncărcată, iară cei osăndiţi erau 
apostoli ai adevărului şi ai luminii. 

Se certau, nu-i vorba, ici pentru locul pe lai- 
tele de la masă, colo pentru lampa atîinată'n 
tavan, mai pentru gaura de la sobă, o sin- 
gură gaură pentru atâţi flămâuz,, care voiau s-- 
şi gătească, bucatele ori să le încălzească. Cer- 
te'e aceste nu erau ca ale zdrenţăroşilor ce se 
încălziau la soare. Asistând.la ele, te simţiai, ce-i 


„drept, «în fara lui Hübsch» ; păruieli între . 
colegi mau să se pomenească şi nu s'a întimp-. 


lat nici odată, ca'n faţa bisericii, să se peardă 
ce-va fără de urmă. 

Cunoşti apoi binecuvântatul obiceiu al pă- 
mântului. 

Lignitul fără de lemne nu arde. Se cuvenia 
deci ua bacşis celui ce aduce lignitu’, ca să iee 
de la alţii şi să ne aducă noaue mai mult, deci 
şi lemne mai multe. Alt bacşiş i se cuvenia găza- 
rului, căci la noi gazul nu se consuma numai în 
lâmpi, ci şi pentru spălături profilactice. lar alt 
bacșiș luau cei ce măturau ori cărau bine ştiutul 
rărdău ori ne aduceau apă. Ceva mai mare 
era bacsişul cuvenit gardianului, care. ne avea 
sub purtarea lui de grijă, şi magazinerului, care 
ne aducea cartofi, ba chiar şi băuturică de unde 

ştia el. Spuma bacsişurilor i se cuvenia însă pri- 
mului gardian. 

In ajunul săptămânii se făcea deci socoteala 

entru viitoarea săptămână şi după'npărțeala 
frăţească, plătia fie-care câte 20 de lei. 

Mai inved:rată dovadă de solidaritate era apoi 
că aceia cărora le dedea mâna, plătiau şi bac- 
sişuri individuale, ca să fie serviţi cu. preferinţă. 

Bacşişuri se dedeau de altminteri şi la Dom- 
neşti ori la Luvru, dar acolo lipsia spiritul de 
solidaritate colegială şi eu n'am aflat nici-o dată cine 
le plătia şi cât luau cei în drept. Acesta era pen- 
tru cei de acolo un lucru, care se face pe tă- 
cute par'că nici mar fi fost să fie. 

Resolvată cestiunea bacşişului, noi colegii pur- 
tam grijă fie-care de ale sale. Mânca în deoscbi 
tot omul ceea ce avea. Pe ici, pe colo, se'ntovă- 
Tăşiau câte doi-trei, ba la s-sirea mea am găsit 
chiar o tovărășie de vre-o cinci, care, —adu-ți 
aminte vorba Polonesului Dr. Linde, — împăr- 
tiau între dinşii bunătăţi, de care-ţi lingi dege- 
tele, mai sardele, mai stacoji, mai peşte marinat, 
şuncă de Praga, brânzeturi alese, cozonaci, tor- 
turi, compot, fructe de tot felul şi închinau din 
pahare de cristal vinuri alese. 

Durere însă, această privelişte plăcută abiă 
câte-va zile am putut s'o am. 

Intr'una dia zile căpetenia mai f-riciţilor între 
tovarăşi a găsit în patul său totdeauna foarte 
curat, cadavrul unui păduche. După un examen 
fict: toate amănuntele s'a adevart, că trăia 
pivuch-!> acela mai nainte de a fi t.ecut în sta- 

rea de cadavru şi se hrănia în timpui vieţii lui 
sugând sânge de om. Incredinţaţi despre aceasta, 
întovărăşiţii, care ştiau să stărue şi n'aveau nu- 
mai tot felul de bunătăţi, ci şi cuvenita trecere, 
au fost trecuţi în curtea personaluiui în o încă- 
pere mai largă, mai curată şi mai luminoasă. 

Am fost poftit şi eu să trec acolo. Nu mă sîm- 
tiam însă vrednic de asemenea onoare, care era 
mai costisitoare. Am rămas deci noi, ciurucul, 
numai noi între noi, ceea ce era nu numai mai 
ieftin, ci totodată şi mai bine. Era o viuţă ve- 
selă și fâră griji şi-am ajuns şi eu să cunosc o 
lume pân” atunci mie necunoscută, din care nu 
lipsiau incidentele pline de haz. 

Deşi despărțiți însă, divorțaţi nu eram noi şi 
cei trecuţi dincolo de poarta fatală. Colegi şi 
prieteni, ba pedeasupra şi complici la săvârşirea 
unui lung şir de fapte rele, eram implicaţi în 
acelaşi proces şi nu puteam face nimic unii fără 
de alţii. Indeosebi cei de dincolo aveau legă- 
tură cu mulţi dintre puternicii zilei şi erau neis- 
toviți în născocirea planurilor de scăpare. 

Azi o petițiune, ca să avem parte de un regim 
mai potrivit cu starea noastră socială, mâne alta, 
ca să fim trimişi iar la hotel «Modern», unde ei 
fuseseră internaţi mai nainte, poimâve iar alfa, 
cà să fim trimişi şi noi, ca alţii, fie într'un sa- 
natoriu, fie în vre-una din casele ce steteau des 
şerte la Şosele. Deşi însă buni prietc ii ai Bo- 
jentinului şi ai Colonelului Vlădescu, comis:rul 
r-gal, toate aceste peţiuni au rămne fără niciun 
răspuns, 

După-ce râia s'a ’ntins şi zdrenţăroşii au în- 
ceput să moară fie de febră recurentă, fie de ti- 
fos exantemătic, fie de vărsat, a fost ticluită, după 
îndrumările primite de unul din cei mai price- 
puţi advocaţi, o petiţiune, în care se arată că 
suntem puși în mare primejdie, faţă 'n față cu 
moartea, deşi nu suntem osândiţi la moarte, şi 
să cere. să fim judecaţi, tot ca alţii, aflândn-âe 
'n libertate, în genere să fim scoşidela Văcăreşti. 

Tocmai murise tănârul advocat Misir, fiiul fos- 
tului preşedinte al Camerei în timpul guvernu- 
lui liberal și apropiată rudă prin alianță a pu- 
ternicului Vintilă Brătianu. Se sbătuse nenoro- 
citul de el aici la Văcăreşti, închis întrun iatac fără 
de căutare medicală zile 'ntregi şi nopţi lungi 
de arândul, până i s'au făcut formele să fie tri- 
mis trăgând de moarte în sanatoriul, unde s'a 
stins în curând după sosire. 

«Acum, — se, zicea, — acum neapărat avem să 
fim scoşi de aici». 

«Ba tocmai acum nu! — li-am răspuns eu ce- 
lor ce-o ziceau aceasta. Dacă nu li-a păsut 
lor de moartea lui Misir, încă mai vârtos mare 
să le pese, dacă murim ori nu noi, care, murind, 
îi scăpăm de o belea». 

Li-am mai reamintit şi vorbele citate din in- 
fernul lui Dante de către răposat Rietz. 

Stăruiau cu toate aceste să subscriu și eu pe- 
tițiunea, ba să-mi pui, ca cel mai bătrân şi mai cu 
autoritate, iscălitura în frunte. 

Am refusat. 

Am stat adecă timp de un an în temnița de 
la Vaţ şi n'am făcut cereri umilitoare. 

Te 'ntreb mai puteam eu să subscriu o pe- 
tițiune adresată unei autorităţi româneşti, care 
nu ştia nici ea, dacă poate ori nu să-miacorde 
cererea !? 

Colegii stăruiau cu toate aceste să subscriu, 
căci tocmai subscrierea mea are să fie hotăritoare. 

M'am supus, dar cu condiţiunea, ca nu în frunte, 
ci ?n coadă să-mi pun îiscălitura, ba chiar şi a- 
ceasta făcându- mi reservele. 

Am scris deci sub iscăliturile ce'or-lalţi: Mă 
unesc cu cererile de mai sus făcând reserva, că 
sunt gata şi să mor aici, dacă marile interese 
ale neamului românesc o vor fi cerând aceasta. 


loan Slavici 


Am rămas la Văcăreşti, dar tot mai trăiesc şi 
mă simt chiar mai în putere decum mă simţiam 
atunci. 

Am mai subscris în urmă chiar fără de re- 


servă şi ?n frunte fel de felde alte petiţiuni, căci 
după fie care petițiune oamenii prindeau nă- 
dejde şi se 'nviorau, iară eu mă bucuram, căci 
voia bună e cel mai preţios dar în timpul trecerii 
noastre prin lumea aceasta — ori-şi — cum vei fi 
ajungând la ea. 

Nu ne flam însă numai noila Văcăteşti: mai 
era acolo şi socialiştii. i 

Oameni din topor, ei nu ajunseseră încă să se 
diferenţieze în mai subţiri şi mai grosolani, în 
elită şi plebe, în fruntaşi şi codaşi, ci se socotiau 

toți deopotrivă. De oare-ce împreună fuseseră 
ciomăgiţi şi deopotrivă erau vinovaţi de a fi mân- 
cat o bătaie zdravână, ei se ţineau şi la puşcărie 
unul de altul, împreună stăteau acolo la spital, 
împreună se plimbau' şi cântau, împreună-şi mân- 
cau fie ciorba de fasole, fie iahnia de cartofi. 

Aceasta mă ademenia. Deşi dar om din elita 
intelectuală şi conservator de baştină, nu-mi pu- 
team stăpâni îndemnul de a mai sta şi cu dinşii 
de vorbă. 

Chiar dintrw'nceput am fost oare-cum mirat, 
că ei nici nu se plâng de vânătăile de petrupu- 
rile lor, nici nu se laudă cu ele, nici nu-şi dau 
pe faţă mânia asupra celor ce-i ciomăgiseră. 
Aceste erau pentru dânşii, aşa se vede, lucruri 
de puțină însemnătate. 

Acel Cristescu era apoi plăpumar, care 'nvâr- 
tia treburi mai mult ori mai puţin mănoase, om 
cu dare de mână. Frimu, tâmplarul, avea şi el 
brățara lui de aur. Moscovici cel cu capul des- 
chis şi de multe ştiutor, n'avea nici el decât să 
vrea, pentru-ca să-și deschidă drum larg prin 
gloată. Pantofarii Popovici şi Teodorescu, precum 
şi mecanicul Vasilescu, erau bine resplătiţi pentru 
munca lor. Oameni, care se mulțumesc cu puţin, 
toți aveau mai mult decât ceea ce neapărat le 
tr. buia. 

«Atunci, — îmi ziceam, — cine, păcatele lor, îi 
pune să între 'n hartă cu stăpânirea, să ridice 
lumea ’n picioare şi să-şi facă printre ciomăgaşi 
drum spre Văcăreşti ?» 

Ochii lor se aprindeau şi fața li se lumina 

când bănuiau că de asemenea gânduri sunt ispitit. 

Schimbaţi mi se păreau la faţă când începeau 
să vorbească despre durerile altora, despre su- 
ferinţele celor mulți, despre mizeria, care crește 
şi se 'ntinde mereu, despre nedreptăţile, asupri- 
rile şi jaful zilnic, despre bogăţiile îngrămădite pe 
urma minciunii şi-a nelegiuirii, despre risipa fä- 
cută în îmbuibări şi 'n desfrâu. 

Ascultând cele spuse de dânşii, era peste pu- 
tință să nu-mi aduc aminte de nopţile petrecute 
stând de vorba cu Eminescu, de «Impărat şi 
proletar», de satirele lui, de articolele fulgeră- 
toare,pe care le-a publicat în «Timpul. 

Adevăr luminos e, că toţi am trăi "n belşug, 
dacă war fi 'n mijlocul nostru atât de mulţi, care 
trag de la gura altora pentru-ca într'o singură 
noapte să poată mistui- roadele muncii săvârşite 
de zeci de oameni harnici într'o lună de zile. 

«Sărac de tine, om lipsit de judecată dreaptă: 
— mi-am zis. Ai ajuns acum să-ţi dai seamă, 
că nu aceştia sunt oamenii care sguduie teme- 
liile vieţii noastre sociale, ci aceia, care i-au cio- 
măgit ! 2 Dacă şcoala şi biserica ar fi cum trebue 
să fie, dacă diregătorul administrativ şi. judecă- 
torul at şti şi ar şi vrea să-şi facă datoria față 
cu toţi deopotrivă, dacă cei vrednici n'ar fi dați 
în viaţa publică la o parte pentru ca să se des- 
chidă drum pentru cei mincinoși, făţarnici, vi- 
cleni şi porniţi spre nelegiuire, dacă toate ar fi 
în ţara noastră cum trebue să fie, oameniiaceştia 
ar fi tot atât de conservatori ca tine şi ca acum 
reposaţii care viaţa lor întreagă au muncit şi au 

adus grele jertfe, — stăruind să păstrăm tradi- 
ţiunile bune ale străbunilor noștri şi să ne le- 
pădăm de relele apucături, fie ale lor, fie ale 
noastre». 

Dar oamenii aceia cântau «Internaționala» și 
spuneau fără de'ncungiur, că nu ţin seamă de 
deosebirile dintre popor şi popor şi voiesc ca 
omul, vri-şi care ar filimba ori legea, ori-şi-unde 
S'ar fi născut, să se bucure pretutindeni pe faţa 
pământului de acelea-şi datorii şi să-i să facă 
parte de aceeaşi purtare de grijă ca ce'lalţi oa- 
meni, cu care trăieşte impreună. Lepădatu-s'au 
creştinii de legea lui Christos şi se socotesc deo- 
potrivă cu mozaicii, cu mohamedanii şi cu pă- 
gânii de tot felul. 

«Nesocotitule! — mi-am zis iar. Nu ei s'au 
lepădat, ci chivernistorii-creştineşti. Dacă bise- 
rica creştinească ar mai fi cum trebue să fie, 
dânşii ar îi cei mai devotați fii ai ei. Nici odată 
Christos, Apostolii şi Sfinţii Părinţi, nau făcut 
deosebire între Evrei, Romani, Elini ori oameni 
de ori-şi-ce alt neam. lubirea creştinească nu se 
revarsă numai asupra celor botezați în Christos, 
ci asupra tuturor oamenilor, şi deaproape al meu 
nu e, după porunca Mântuitorului, numai Româ- 
nul, ci ori-şi-care om, care trece alăturea cu mine 
prin lumea aceasta, fie el chiar duşman al nea- 
mului românesc ori al tău îndeosebi. Păcat greu, 
nelegiuire neiertată e să sporeşti suferințele o- 
meneşti şi cea mai de căpetenie dintre datoriile 
creștineşti e să-ţi dai în toată clipa şi 'n toate 
împregiurările silinţa de a îndulci viaţa celor ce 

trăiesc împreună cu tine. Nu!— aceştia nu sunt 
oameni lepădaţi de 'nvăţătura creştinească şi tu, 
ortodoxul devotat, eşti stăpânit de un rău îndemn 
depărtându-te de ei. Desparţi şi tu oamenii în 
asupriţi şi asupritori, şi cei mai nesuferiți îţi 
sunt Românii, care asupresc». 

Am fost odată poftit la masa lor comună. 

Stat-am la masă cu cei mai de frunte din con- 
tmporanii mei, stat-am cu Regele Carol şi cu 
Regina poetă, dar nici odată nu m'am sîmţit atât 
de'nălțat în gândul meu că stând la masa aceasta, 
unde toţi stăteau în picioare, căci ne aflam în tem- 
niță şi un singur scaun s'a putut găsi pentru me- 
seni. Imi părea par'că iau parte la o agapă a mult 
prigoniţilor întemeetori ai bisericii creştineşti. 

«Cum rămâne însă cu cauza naţională română, 
pentru care atâți şi atâţi dintre neuitaţii tei to- 
varăşi de luptă au sângerat şi pentru care tu în- 
suţi atât de multe şi de grele jertfe ai adus !?— 
mi-am zis iar. Pierdută e pentru vecii vecilor 
cauza aceasta, dacă oamenii aceştia şi cei de-un 
gând cu dânşii ies biruitori». Nu şi iar nu! 
Ce au voit bărbaţii plini de vrednicie, care i s'au 
plâns Impăratului Leopold H în «Supplex Libel- 
lus?» Ce-a voit Moise Nicoară când a stă- 
ruit, ca Românii să fie scoşi de sub hierarhia 
bisericii sârbeşti, ca în scaunul episcopesc din 
Arad să fie ridicat un Român, ca în Arad să se 
înființeze şcoala pedagogică azi înfloritoare ? Ce-au 
voit marii luptători de la 1848? Ce-au cerut ei 
în hotăririle de la Blaj şi în memoriile adresate 
Impăratului Francisc  losif ? Ce-am voit noi, 

care-am purtat lupta în coloanele «Tribunei !? 
Ce-au voit nenumărații, care au înfundat temni- 
tele ungurești şi-au plătit din sărăcia lor amen- 
zile greje? 

«Vrut-am şi vrut-au timp de sute de ani, ca 
vrajba şi asupririle să'nceteze, ca oamenii, pe 
care soarta i-a rânduit să trăiască azi ca în trecut 
şi'n viitor împreună, să aibă parte de bineface- 
rile pacinicei viețuiri împreună, să nu se mai asu- 
prească unii pe alţii, ci să se bucure de aceleași 
drepturi fiind supuşi aceloraşi datorii, fie ei Ro- 
mâni, fie ei Maghiari, fie Sași, Şvabi, Sârbi, Ru- 
teni ori Evrei. Aceasta au voit-o părinţii, bunii 
şi străbunii tei, pentru aceasta ţi-ai jertfit tu 
destul de lunga viaţă, şi urgisiţii de socialişti nu 
voiesc nici ei altă ceva. Nu cuinva mai apropiaţi 
îți sunt pătimaşii, care se leapădă de întregul 
trecut al neamului românesc, stărue ca Românii 
să asuprească pe alţii cum au fost ei asupriţi, 
ca învrăjbirea să se înăsprească şi fac neamul 
românesc de batjocura lumii îndrăznind să de- 
clare, că oameni în puterea cuvântului sunt numai 
cei ce fac parte din majoritate, că minoritatea are 
să renunțe împăcându-se cu gândul, că va fi 
stârpita, că celor ce fac parte din vre-una dintre 
minorităţi nu le rămâne decât să se lepede de 
părinţi, de fraţi, de lege, de tradiţiuni, de tot 
ceeace omului cum se cade sfânt are să-i fie!2— 
Nu!— tù eşti de aceştia atât de depărtat cum ai 
fost via: . ta întreagă de asupritoriii neamului ro- 
mânesc». 

ânduri ca aceste nu s'ar fiivit,— iubite amice, 

în mintea mea, dacă nu m'aşi fi luminat petre- 
când zile mie plăcute în puşcăria de la Văcăreşti, 
şi nenorociţii, care mau ţinut acolo, şi-ar face 
cele mai amarnice mustrări, dac'ar fi'n stare să-şi 
dee seamă despre binele ce mi-au făcut prif fapta 
săvârşită de către dânşii din cel mai rău îndemn. 
E dureros afară din cale să te ştii om bătrân 
când simţi în tine pornirea de a intra'n luptă nu 
numai crâncenă, ci totodată şi îndelungată. 


LA HOTEL MODERN 


lubite amice 


Ca să'nțelegi bine cele petrecute'n timpul cât 
am stat la hotelul «Modern», e nevoie să-ţi spun, 
că-ţi scriu în primele zile ale lunii Octomvrie 
atflându-mă de mai multe luni iar la Văcăreşti şi 
după-ce Inalta Curte de Casaţiune a luat şi ea 
parte la salvarea patriei respingând recursul făcut 
de noi, infamii trădători, care am avut îndrăz- 
neala de a spune, că Sârbii ne sunt duşmani mai 
primejdioşi decât în trecut, şi că pe Franţa şi pe 
Angiia nu putem să ne răzămăm, căci ele nu vor 
căuta decât satis'acerea propriilor lor interese 
şi ne vor jertfi, dacă aceste o vor cere. 

Guvernul prezidat de Ionel Brătianu s'a re- 
tras în urma conflictului, în care a intrat cu Sârbia, 
cu Franţa şi cu Anglia, iar «Viitorul», organul 
partidului naţional liberal, publică la adresa «alia- 
ților» articole, care întrec cu mult în violenţă pe 
cele publicate de noi. 

«România Mare» zic unii, s'a înfiinţat, ce-i 
drept, dar e desfiinţat statul românesc, iar statul 
poliglot, în care se pierde, are hotarele deschise 
și spre Bulgaria, şi spre Sârbia, şi spre Ungaria, 
şi spre Ceho-Slovaci, şi Românii au să-şi mis - 
tuie puterile vii Co iredentă bulgară, cu alta sâr- 
bească, cu iar alta maghiară, ba chiar şi cu unà 
ucrâiniană, ca să nu mai vorbim şi de cea ger- 
mană ori de milionul de Evrei — acum toți ce- 
tățeni cu razăm puternic mai ales în Anglia şi 
în America. Au trecut timpurile când Românii 
erau stăpâni pe ţerişoara lor: trăesc în țară mare, 
dar sunt Igaţi-ferecaţi atât politiceşte, cât şi în 
viața lor economică. După toate aceste ne aştep- 
țăm ca azi-mâne să se deschidă cestiunea pan- 
slavistă printun râsboiu cu Sârbia, care-i are pe 
toţi Slavii partea ei, în vreme ce noi am pierdut 
şi stina, şi încrederea, şi simpatia tuturor po- 
poareior. 

Țı le spun aceste din puşcăria de la Văcăreşti, 
şi vei înţel-se fa stele petrecute mai nainte de 
a mi fi îutors iar aici. 

Am pleca. la «Modern» cu inima îndoită. 

Colonelul Victor Vre'zea făcuse adecă recurs 
contra s: ntinţei, prin care fusese osândit la moarte. 
Când Maiorul Anghcl-anu venise la Văcăreşti, 
ca să-l ducă la Jilwva, sentența nu era încă de- 
fitivă. Unul dintre cei de faţă a dat deci cu 
socoteală, că m It n'are să stee Coloneiul la Ji- 
lava, c:ci Curtea nu va confirma sentinţa. 

«Aş !—azis Maioiul pe rânjite. Am sâ-l duc 

în dosul fortului şi să pun câţi-va soldaţi să-l 
împuşte». 

Acesta era spriritul atunci predomnitor: la 
ce puteam să mă aştept eu, caren gândul celor 
puternici sunt cu mult mai vinovat decât colo- 
nelul, eu om îmbătrânit în rele, şi n'am nici starea, 
nici legăturile acestuia ? 

Sosit la «Modern» am fost însă mai vârtos păt- 
runs de simțământul acesta. 

Deapururea distribuitorul nostru Bolentin a 
făcut adecă selecţiune: la «Modern» a internat 
numai pe cei mai vinovaţi şapte dintre noi, cu 
mine'n frunte, iar pe ceilalţi i-a trecut la alt hoiel. 

Nu mă 'ncumăt să fac încercarea de a-ţi spune, 
care-mi era starea sufletească în clipa intrării 
mele în hotel. Iți voi spune numai, că din iad 
veniam şi tot în iad intram. 

Inchipueşte-ţi la un colţ o casă cu două rân- 
duri în formă de pi grecesc, cu fundul spre Miază-zi 
şi cu o aripă spre Răsăiit, cu alta despre Apus, 
iar la mijloc curte asfaltată cu poarta spre Mează- 
noapte, în altă stradă. intrarea şi scara sunt ia 
mijlocul aripii despre Apus. Deasupra fundului 
şi al aripii despre Răsărit sunt şi manzarde. 

.n casa aceasta se află cel mai spurcat dintre 
aşezămintele născocite de oamenii “in veacul 
nostru: 

Un derbedeiu, o puşlama ori un craidon, care 
prinde o fată pe uliţă ori o ademeneşte din casa 
părintească, o aduce la «Modern», închiriază unul 
dintre iatacurile cu câte un singur pat, stau amân- 
doi un timp oare-care, apoi pleacă — de cele mai 

multe ori el pe intrarea de la Apus, iară ea pe 
portita ce dă'n strada mai dosnică de la Miază- 
noapte. 

Acum în rândut de sus al aripii de la Răsărit 
şi al fundului, se aflau curtea marţială franceză, 
biroul acelei curți şi câteva odăi pentru funcţio- 
narii curţii şi pentru poliție, iar în mansarde erau 
închişi condamnaţii, mai ales Algerieni. 

Pentru noi rezervase marele distribuitor, în ¿ripa 
dreaptă, despre Apus, la dreapta scării, cinci ia- 
tacuri cu câte un pat. 

Francezii şi arestanţii lor vorbiau cu sgomot, 
rideau, cântau, se certau. Din când în când câte 
unul dintre dânşii îşi aducea femea culeasă de 
pe stradă. Un geandarm aducea şi el câte doui- 
trei camarazi legaţi cu sfoară unul de altul, oa- 
meni prinşi cu mâna'n buzunarul altora, ori bătăuşi 
neîmblânziţi. Pe coridoarele strâmte se'ndesuiau 
penbrâncite «fraţi francezi», derbedei, craidoni, 
fiecare cu soaţa respectivă, unele cu voal des 
peste obraz, altele îndrăzneţe şi cu capul ridicat, 
iar Românaşii din garda noastră stăteau prin col- 
turi căscând a foame prelungită. 

«Bine, ce e aici ? — Unde ne-au adus pe noi ?» 
— am intrebat eu. 

Carnabat, un om înalt, bine hrănit şi molatec, 
un fel de Turc nepăsător, pe care nu-l scoate 
nimic din ţițini, se uită lung la mine. 

«Ce să fie! ?— îmi răspunse. Hotel Mo- 
dern. Aşa e totdeauna aici, unde fie-care odaie 
este închiriată de câte zece-ori pe zi şi mai ales 
pe noapte». 

«Mă iartă, — i-am zis, — dar tot era mai bine 
ia Văcăreşti». 

«O să vezi, că nu» — mă încredinţă dînsul, — 
şi ştia omul, ce zice. 

Mai întâiu şi mai întâiu puteam să primim vi- 
site fie-care în iatacul lui, ori-şi-când în timpul 
zilei, ba chiar şi peste noapte. Puteam deaseme- 
nea să şi mâncăm ori să bem fie-care ceea ce-i 
da mâna. Nu ne opriă nimeni să ne uităm pe 
fereastră, nici să ne plimbăm prin curte, nici să 
ne adunăm, ca să stăm de vorbă. 

Chiar ziua următoare a venit soţia mea să mă 
vadă şi am stat ceasuri întregi de vorbă. Am 
luat înțelegere să-mi trimită'n fie-care zi mănca- 
rică şi tot ceea-ce-mi va mai fi trebuind. Venia 
apoi în fie-care zi aproape, încât era par'că şi 
aici suntem acasă. Păcat numai că ne aflam la 
«Hotel Modern» unde lumea era obicinuită să 
vadă numai femei mai tinerele întrând şi ieşind. 

«Mie puţin îmi pasă, — grăi soţia mea, — dar 
e greu pentru soțiile celor-lalţi, care toate sunt 
tinere şi frumoase. E în tot casul cea mai 
urîtă parte a pedepsei, la care sunteţi supuşi». 

«Dă-i încolo! — i-am răspuns. Cea mai stri- 
cată dintre femeile ce intră în casa aceasta 
are şi ea mai multă pudoare decât cei ce-au 
crezut, că mă batjocoresc trimiţându-mă aici. 
Batjocorită e țara, care nu ştie să cinstească pe 
bătrânii ce şi-au petrecut viaţa ostenind, ca să 
ridice nivelul ei moral şi întelectual. Să-i lăsăm 
în plata Domnului și să ne căutăm de treburi», 

Aşa am şi făcut. Greu îmi era numai când se 

nimeria să vedem pe acolo câte-o fată, pe care 
o ştiam din familie ce se bucură de bună repu- 
taţiune. 

«Să fie pe sufletul celor ce sufăr în capitala 
țării asemenea spurcăciune W —ziceam şi atunci şi 
mă făceam că nu văd și nu înţeleg. 

Ceilalţi, — tot ca noi, — aşa dau cu socoteală. 

Bolentinul, om bun ca totdeauna, nu m'-a lă- 
sat singur, căci ori-şi-cum la bătrânețe e bine 
să aibă ori-și cine un suflet pe lângă dînsul. 
Nu poţi să ştii, ce i se poate întimpla mai ales 
în timp de noapte. Mi-a dat deci tovarăş de iatac 
pe Saniil Grossmann, un om de vre-o patruzeci 
şi cinci de ani, cu care ne nărăviam toarte bine. 

E acelaşi, care mi-a fost tovarăş şi'n sala cea 
mare şi luminoasă de la Vâcăreşti. 

Aveam în iatac un pat şi o dormezá, o mes- 
cio.„ră, doaue scaune, un dulap pentru haine şi 
rufe, un cuier, o fereastră şi o cuvetă pentru 
apă caldă şi apă rece. Fără apă caldă — 
«Hotel Modern» nu se poate. 

Păstrând tradiţiunile de la Luvru, lam rugat s4’ 
ocupe patul, iară eu am rămas pe dormeză. Când 
mă aşezam la masă, o împingeam spre pat. 
Când se aşeza el, o împingea spre dormeză. 

«Scuză, te rog !» 

«Nici o supărare b». 

Când îmi aşezam eu hainele'n dulap, el atirna 
pe ale sale de cuier. Când aşeza dînsul pe ale 
salen dulap, atirnam eu pe ale mele de cuier. 

Când el îşi punea lucrurile în rafturile de sus, 
rămâneau pentru mine cele de jos — şi vice-versa. 

Când el se spăla la cuvetă, eu mă peptenam 
ori mă rădeam şi iar vice-versa. 

Când veniă soţia lui, o cocoană mai tineră şi 
foarte simpatică, venia şi soţia mea: ei şedeau 
pe pat, iară noi pe dormeză. Dacă se'ntâmpla 
ca doamna Grossmann să-şi aducă şi copiii, un 
băiet de vre-o 12 şi o fetiță de vre-o doi ani, 
utilisam şi scaunele. Dacă se'ntâmpla ca Doamna 
Slavici să vie tot atunci însoţită fie de vre-una 
dintre fetele, fie de vre-unul dintre fiii ori ginerii 
ei, ne'ndesuiam cum da Dumnezeu. 

Nici odată el nu m'a supărat pe mine, şi cred 
că nici eu nu lam supărat pe dânsul. Deşi mai 
nainte de a fi avut parte de Văcăreşti, abia o 
dată, de două ori ne văzuserăm — aşa în treacăt, 
trăiam par'că împreună ni-am fi petrecut copilăria. 

Ți le spun aceste drept dovezi, că Bolentinul 
făcea distribuţiunea nu numai cu bunăvoință, ci 
şi cu multă pricepere. In adevăr, nici Grossmann 
mar fi putut s'o ducă cu ceilalţi atât de bine ca 
şi cu mine, nici eu n'aşi fi putut să mă împac cu 
vre-unul dintre dânşii caşi cu Grossmann. 

Guvernanta mă ceartă mereu, că sunt om des- 
ordonat şi zăpăcit, care nu ţine nici la curăţenie, 
nici la buna rânduială. Hârtii şi cărți îmi stau 
clae peste grămadă pe masă şi prin sertare; când 
fumez scap cenuşa pe jos, arunc chibriturile cât 
colo, ba scap chiar şi mucuri de ţigară; cănd 
mănânc, îmi pătez hainele ; plec adeseori dimine- 
tele la şcoală fără de cravată, ba pe ici pe colo 
chiar şi fără de guler şi fac mereu gălăgie, că mi-a 
luat cineva ochelarii, pe care îiam într'unul din 


13 


— 194 — 


buzunarele, în care nu sunt obicinuit a-i pune, 
ori pana de gâscă, pe care oam la ureche. Toate 
aceste şi multe altele de felul lor pot să fie ade- 
vărate, dar nu dovedesc, că sunt om desordo- 
nat şi zăpăcit. E o năpăstuire pornită din exces 
de purtare de grijă. Adevărul e, că mă simt ne- 
norocit când văd împregiurul meu necurăţenie şi 
lipsă de bună, rânduială şi am un adevărat cult 
pentru cei ce-şi dau ostăneala de a le face îm- 
pregiurul meu toate curate şi bine rânduite. Mi-e 
par'că mi-au înseninat cerul. 

Ei, bine, cel mai apropiat vecin al nostru era 
Carnabat, un om, care stă toată ziua cu pipa'n 
gură, dar nu are nici o dată cu ce s'o aprindă, 
ci umblă mereu de ici până colo, ca să cerșească 
foc. Te pomeneşti cu el în toiul nopţii bătând 
la uşă şi întrebând: «Focaveţi?» După ce şi-a 
aprins luleaua se tolăneşte'n pat şi citeşte, ci- 
teşte, citește. Sufere de o înspăimântătoare manie 
de a afla ce-au gândit şi simţit alţii, şi-o ade- 
vărată minune e un autor român ori francez,ale 
căruia opere nu le cunoaşte. Cărţile bune le ci- 
teşte pentru mulțumirea ce simte citindu-le, iar 
cele proaste îl adimenesc prin hazul ce-şi tace 
de prostia autorului. Când s'a pus apoi la citit, 
e om fericit, dacă-i mai arde şi luleaua, şi pu- 
țin îi pasă de cele ce se petrec împregiurul lui, 
toate stau claie peste grămadă nu numai pe masă 
şi prin sertare, şi până chiar şi pe sub pat, şi 
dac'ar lua casa foc, el nu şi-ar scăpa decât car- 
tea, pe care din întâmplare o avea'n mână. 

Mâncat, nemâncat, băut, nebăut, el e om fe- 

ricit câtă vreme-i arde luleaua şi are ce să ci- 
țească. Din când în când îl vedeam însă poso- 
morît, morocănos şi pornit pe ceartă. 

«Nu mai are omul acesta, ce să citească», îmi 
ziceam şi mă feriam din calea lui. 

Ar fi fost oare cu putinţă, că el şi eu să ne 
nărăvim ca tovarăşi în acelaşi iatac strâmt !? 

Grossmann al meu, om de o inteligență scăpă- 
rătoare, citise şi el mult în viața lui şi citia şi 
acum — aşa mai pe ales, dar, ziarist în puterea 
cuvântului, mavea mania cărţilor, ci a ziarelor. 
Era nemângâiat când nu putea să-şi procure toate 
ziarele ce apar ori vin la Bucureşti, fie ele ro- 
mâneşti, nemţeşti ori franțuzeşti. Eram adeseori 
uimit de pregătirea vastă, pe care o avea pentru 
cariera lui: oameni, stări de lucruri, întâmplări, 
combinaţiuni, toate le ştia. Nu se puteau ivi în 
viața europeană mişcări, asupra cărora nu era 
dumirit. Când punea deci mâna pe gazete, el nu 
mai exista pentru ceilalţi muritori. Il văd, par'că, 
şi acum şezând la masă, mai rar tolănit: dădea 
mereu din cap, ridica mereu umerii, clipia din 
ochi, făcea fel de fel de gesturi, — om pierdut în 
lumea gazetăriei. După ce-şi citia gazeta, o arunca 
pe jos şi lua alta. Eu trăgeam cu coada ochiului 
şi; când vedeam că nu mă simte, i-o şterpeliam, 
nu ca s'o citesc, cica să mi-o pun la căpătâiu, 
sub puişor. Am şi azi câteva chilograme de ziare 
aici la Văcăreşti sub căpătâiul meu şi dorm foarte 
bine pe ele. 

Carnabat are şi el slăbiciunea de a citi gazele, 
dar el e cu gazetele ca cu focul pentru lulea: 


— 19% —' 


când cu gândul nu gândiai, te pomeneai că bate 
la uşă: «O gazetă citită mai aveţi ?». 

Ce căpătâiu mai puteam să am cu asemenea om? 

Din colo de Carnabat se afla Teodorescu-Ar- 
gezi, antipodul lui Carnabat, un om singur în 
felul lui, fost călugăr în timpul tinereţelor, iar 
acum ziarist mult lăudat. 

Ar trebui să scriu foarte multe şi să-mi cân- 
tăresc fie-care vorbă de câte şapte ori pentru- 
ca să te dumiresc asupra acestui om, repet, sin- 
gur în felul lui. Gândul meu e însă numai să-ţi 
arăt, câtă pricepere a avut Bolentinul când a dat 
cu socoteală, că Argezi nu poate nici el să stea 
decât singur cu sine. 

Inchipuieşteţi un om scurt şi cam gros,oacheș, 
cu mustață tunsă şi chipeş, care păşeşte mărunt, 
vorbeşte piţigăiat şi cântăreşte fie-care cuvânt 
mai 'nainte de a-l fi rostit rar şirăspicat. Curat 
şi bine ’ngrijit în toate amănuntele înfăţişării lui, 
cu deosebire cuviincios şi oare-cum umilit, el 
mai are şi toate aparențele unui om de-o mo- 
destie excesivă. E cu toate aceste om cutrebuinţe 
nemăsurate: îşi schimbă chiar şi "n temniţă de 
mai multe-ori pe zi îmbrăcămintea — totdeauna 
croită după cele mai noue modele; își are că- 
țeluşul spălat în fie-care zi cu săpun; alege cele 
mai scumpe şi mai variate bucate şi cele mai 
gustoase băuturi; măuâncă mult, tacticos şi in- 
delung — numai pe față de masă albă ca zăpada 
de curând căzută; îşi şterge furculița, cuțitul şi 
lingurița de trei-ori cu şervieta curată mai nainte 
de a se folosi de ele. Nu mai e nevoie să-ţi 

spun, că ?n iatacul lui totdeauna bine aierisit 
era o curățenie desăvârşită şi o bună rânduială 
penibilă până ’n cele mai mici amănunte. 

Vai ar fi fost de capul meu, de-al lui Gross- 
man ori de-al lui Carnabat, dacă Bolentinul ar 
fi avut inima haină de a osândi pe vre-unul 
dintre noi să-i fie tovarăş de iatac lui Argezi. 
Dacă nu ne-ar fi luat el la goană, ni-amfi luat 
noi lumea'n cap şi-am fi evadat. 

Bunul lui prieten Dem. Teodorescu a stat, vai 
de el, o noapte cu dânsul, iar ziua următoare 
i-a căzut Bolentinului in genunchi, ca să-l mute 
cât se poate de departe, pe coridorul despre 
«frâţii francezi» — tot numai el singur. 

Mai era, din colo de Argezi, un om, cu care 
aşi fi stat bucuros chiar şi "n fundul iadului, 
Hertz, baronul, un tănâr plin de viaţă, de duh 
şi de dulceaţă, cum rar găseşti în cărările vieţii, 
un om, care mavea ce jsă caute prin închisori. 
Acesta avea însă tovarăş, ba chiar tovărăşie. 

Mai bine decum a făcut-o nu putea s'o facă 
Bolentinul țării distribuţiunea: toţi ne simţiam 
bine, chiar mai bine decât la Văcăreşti. Lui ise 
cuvine deci cinstea şi lauda, dacă vieţuirea ni-a 
fost mai rodnică decât la Văcăreşti, unde n'a 
scris, pe cât ştiu eu, nimeni nimic. 

Carnabat, când mavea ce să citească şi-i ar- 
dea luleaua, scăpa de parapon, avea un fel de 
clipe de luciditate şi scria poesii frumoase, pe 
care mi le citia. 

Argezi şi Dem. Teodorescu scriau şi ei — mai 

ales noaptea — lucruri fără ’ndoială frumoase, pe 
care însă nu ni li-au citit. 

Grossmann scria când ziua, când noaptea, după. 
cum îi venia pofta, pare-mi-se, impresiuni de la 
Văcăreşti şi de pe la <Modern». 

Eu, prietene, am scris <«Câile Morților» şi 
«Princesa», destul pentru timpul petrecut în «Ho- 
tel Modern». 

Numai rar de tot se 'ntâmpla să scriem a- 
mândoi în acelaşi timp. Erau mișcările mesei, 
care făceau peste putință asemenea emulaţiune. 

De obiceiu, când Grossman îşi citea gazetele, 
eu scriam în toată tihna la masă, ceea-ce nu mă 
împiedeca de a-i şterpeli din când în când câte 
una dintre gazetele aruncate pe jos. 

El își avea apoi particularele regule de viaţă. 

Câte odată se'ntindea pe înserate 'm pat şi 
trăgea până pe la un-spre-zece, aşa îmbrăcat, un 
puiu de somn. 

Eu profitam de ocasiune, stăpâniam singur 
masa şi scriam până pe la zece băgând bine de 
seamă, ca nu cum-va să-l deştept. Când el se 
deştepta, eu dormiam. Stăpân deci acum el pe 
masă, îşi scotea din dulap mâncărica şi cina, 
apoi cam pe la doue-spre-zece începea să scrie 
nesupărat de nimeni şi scria înainte cam până 
pe la doaue-trei, când se desbrăca şi el şi se 
culca în toată regula. Se întâmpla câte odată să 
mă deştept, dar mă întorceam spre perete şi-mi 
căutam de somn. 

Ziua următoare mă sculam ca de obiceiu între 
cinci şi şase şi mă bucuram de masă pânâ pe: 

Ja nouă, când se scula el. Nedormit şi ursuz, el 
se spăla a ndelete şi se 'mbrăca pe căscate, iară 
eu mă bucuram înainte., Pe la două-spre-zece iar 
trăgea un puiu de somn până pe la două, când 
se scula şi lua masa. 

Regulele de viaţă ale lui nu erau însă plicti- 
sitoare. Altă dată se desbrăca şi el ca toată lu- 
mea şi se culca pe la nouă seara. Acum se scula 
şi se îmbrăca pe la unu ori pe la două din noapte. 
lar altă dată se scula pe la cinci dimineaţa şi 
nu se mai culca până la şase seara. 

Eu mă potriviam când într'un fel, când într'al- 
tul, și nu mi s'a întâmplat nici odată să am cu- 
vinte de a mă supăra: Atât «Căile Morților» 
cât şi «Prințesa» sunt dovezi vii, că mă simțiam 
bine în iatacul acela strâmt şi că proşti au fost 
afară din cale cei ce au crezut că mă umilesc 
şi-mi amăresc viaţa băgându-mă 'n cea mai spur- 
„cată dintre casele din Bucureşti. 

Nu! —de mine nu se prinde nici-o murdărie 
aruncată din gând hain asupra mea. 


II 


Iubite Amice, 


Am fost, precum ştii, duși la hotelul «Modern» 
pentru-ca să ne pregătim pentru proces, deci să 
studiăm dosarul și să luăm înţelegere cu apă- 
rătorii noştri. 

Dacă de aceasta e vorba, eu puteam să rămân 
la Văcărești. 

Dosarul ni-a fost pus la disposiţiune trei zile 
mai nainte de pertractarea  causei în fața curții 
marţiale. Puteam să-l studiăm de la 9 până la 
12 şi dela 3 până la şase. Era un mare teanc de 
hărtii împreunate sub titlul « Carnabat și ceilalți» 
la care mai adăugase Comisarul regal un car de 
ziare, în care erau însemnate cu creon sute de 
articole incriminate. Toate aceste aveau să le 
studieze în timp de 18 ceasuri doaue-zeci și 
cinci de acusaţi şi apărătorii lor. Indeosebi eu, 
care nu ştiu să dau năvală şi să răsbesc pe 
îmbrâncite, abia peste umerii altora am ajuns să 
văd dosarul, iar dintre articolele mele încrimi- 
nate n'am reuşit să citesc nici unul, 

Mă vedeam băgat într'o căldare cu alţi 24 de oa- 
meni, cu care n'aveam nimic nici în clin, nici în mâ- 
nec şi care nu mi-au fost şi nici n'au să-mi fie vre- 
odată tovarăşi de luptă. Pe cei mai mulţi dintre 
dinşii acum îi vedeam înteie-oară, iar cu alţii 
abiă pe ici pe colo vorbisem în treacăt. 

Aşa zişii judecători erau apoi tot oameni, care 
nu mă cunosc, nu sunt dumiriţi asupra trecutu- 
lui meu, nu ştiu care e rostul meu în viaţa po- 
porului şi astfel nu sunt în stare să mă judece. 

Când dar comisarul regal m'a întrebat, care- 
mi este apărătorul, am răspuns că nici unul. 

„Voi da curţii lămuririle ce “voi crede de cu- 
viinţă, — am zis, — dar de apărat n'am şă mă 
apăr». 

Mi-a fost deci numit apărätor din oficiu. 

Bolentinul nostru însă în rechisitorul său n'a 
mai vorbit de «<Carnabat și ceilalți», ci de« Sla- 
vici şi ceilalți», ma pus adecă pe mine'n frunte 
şi ceilalţi s'au adăpostit în dosul meu. Apără- 
torii acestora au ţinut deci să mă apere şi pe 
mine, ceea ce era în înteresul clienţilor lor. E 
de sine înțeles, că nu-mi rămânea decât să le 
mulțumesc. Le şi sunt recunoscător. 

Deşi nepregătiţi pentru apărarea mea îndeo- 
sebi, mai ales Socor, Perieţianu, fraţii Mora a- 
mândoi, Radu Rosetti, Micescu şi Negreanu au 
scos cu căldură şi cu multă pricepere la iveală 
nedreptatea ce mi s'ar face, dac'aşi fi osândit. 
Incă mai vîrtos le eram şi le sunt recunoscătoş 
adversarilor mei politici Cocea şi Costatoru, pre- 

cum şi apărătorului din oficiu Maiorul Steriadi, 
care mau apărat cu toată rivna. 

Pus însă în strinsă legătură cu ceilalţi acu- 
saţi, eu eram oare-cum ferecat, încât nu mai pu- 
team să fac decât ceea ce se părea potrivit cu 
interesele de apărare ale coacusaților mei. 

Cunoşti întru cât-va spiritul de solidaritate al 
ziariştilor. In timpul procesului el s'a dat incă 
mai învederat pe faţă. 

Au fost, ce-i drept, doi înşi, Carnabat şi Gros- 


Smann, care nu sau sfiit a punen primejdie- 


soarta celor- lalți fâcănd mărturisirea, că ei au 
lucrat din convingere şi pe deplin încredințați, 
că servesc ţara susținând politica tradiţională ală- 
turea cu oameni de frunte cum sunt P.P. Carp, 
Teodor Rosetti, A. Marghiloman şi mulţi alții. 


Argezi şi Dem. Teodorescu, oamenii mai sub- 


tiri, au presentat curţii dovezi neîndoioase, că 
dînşii au primit de la generalul Iliescu, deci de 
la guvernul liberal, bănet, ca să înființeze un. 
ziar şi o revistă, în care susțineau — după in- 
spirațiuni primite tot ceea ce au susținut şi "n 
coloanele «Gazetei Bucureștilor». 

Antim a produs chiar dovadă, că a colaborat 
la «Gazeta Bucureștilor» numai ca agent al po- 
liţiei secrete române. 

Ceilalţi, oameni mai mărunți, erau şi ei tot 
franco-fili, pe care nevoile vremii i-au silit să 
scrie la «Gazeta Bucureștilor», ca să nu moară 
de foame. Aceştia au adus martori, care vorbiau 
cu oroare despre criminala infamie a celor intrați 
în slujba duşmanului şi jurau, că cutare ori cu- 

tare în adevăr mwar mai fi avut ce să mănânce, 
dacă nu s'ar fi căpătuit la «Gazeta Bucureștilor». 

Au urmat apărătorii, care, datori a dispune 
curtea în favorul clienţilor lor, recunoaşteau că 
noi cei câţiva încăpăţânaţi suntem greu vinovaţi, 
dar clienţii lor mau să fie socotiți deopotrivă 
cu noi. 

Eu, săracul de mine, mi-am început Aari 
sirea dându-mi pe față mirarea, că stau pe banca 
acusaților alături cu nişte oameni nevinovati. 
Poate că erau vinovaţi de fapta pecare au săvârşit-o 
fie siliţi de împrejurări, fie ademeniţi de alţii. Eu 
sunt însă un făcător de reie, care de cinci zeci de 
ani acum stărui cu îndărătnicie şi am îmbătrânit 
în rele. Ţin so spun aceasta pentru ca să nu 
fiu judecat cu toptanul şi ca ceilalţi să nu fie 
socotiți părtaşi la vina mea. 

Aşa a înţeles, se vede, şi Comisarul regal, tot- 
deaună leventul Bolentin, lucrurile, căci a fost 
de o ruşinoasă violenţă, pot să zic chiar bădă- 
rănie, faţă cu mine. 

Nu mă mai slăbia Bolentinul din «<Bătrânule 
Slavici», îmi spunea, că are să- mi fie ruşine de 
faptele mele, mi-a zis <tâmpit>, mă ameninț,a 
că-mi va fi astupată gura cu pământ, că am să 
mă sting la Văcăreşti, ştiind, că de faţă mi-e so- 
ţia dimpreună cu fiul şi cu două fiice ale noastre, 
striga, răcnia şi gesticula şi'n cele din urmă a 
«proferat» vorbele «când marile interese ale nea- 
mului cer, puţin importă, dacă o fainilie își pierde 
capul. 

Am voit să cer cuvântul, ca să-i spun curții 
ce-am păţit în fața curţii cu juraţi din Cluj. 

Apărătorii au sărit cu toţii să mă oprească ru- 
gându-mă să nu indispun curtea. 

Nu-şi dedeau, aşa se vede, seamă, că vorba 
nu era de mine, ci de dignitatea statului român, 
pe care preşedintele Curţii nu ştia s'o apere. Pe 
mine putea Bolentinul acela să mă înjure şi de 
mamă, cum l'a'njurat pe Carnabat, aceasta fie la 
Obor în grădina lui Eliad, fien- Dealul Spirii la 
Niţă Stere, fie la «Femina» ori la «Marița Blonda», 
unde nu putea să mă găsească, nu însă'n faţa 
unei Curți alcătuite de ofiţeri români, unde nu 
mă dusesem, ci eram dus. Obraz trebue să ai, 
ca să iegi pe un om cotla cot, să-i pui la spate 
sentinelă cu baioneta'n puşcă şi apoi să-l înjuri 
după plac. 

Asta mi-a fost soarta timp de cinci-spre-zece 
zile cât s'a tărăgănit procesul: mereu mi se ce- 
rea să tac ca să nu indispun Curtea. 

Mi-am luat notiţă şi despre isbucnirile păti- 
maşe ale Comisarului regal, și despre multele 
prăpăstii, pe care le-a spus şi/ mi-am închipuit 
un fel de contra-rechisitoriu, pe care eram ho- 
tărât să-l desfăşur la sfârşit, după-ce mi se va 
fi pus întrebarea, dacă mei am ori nu să adaug 
ce-va la cele spuse de apărători. 

S'a întâmplat însă că pledoaria lui Perieţeanu 
a fost în adevăr foarte strălucită. Mi s'a cerut 
deci din toate părţile să nu' mai vorbesc, căci 
aşi strica efectul produs de acea pledoarie. 

Nu m'am învoit. Ar fi fost prea multdin partea 

mea. M'am învoit însă să suprim din cele ce a- 
veam de gând să spun tot ceea ce după păre- 
rea apărătorilor ar fi indispus curtea, deşi eram 
încredințat, că sentenţa nu atârnă nici de la bu- 
nele, nici dela relele dispoziţiuni ale oamenilor 


însărcinaţi să dee celor puse la cale aparențele 
unei judecăţi. ` 

Am rostit deci o cuvântare ciopărţită, fără cap 
şi fără. coadă, lipsită de legătură, un fel de pot- 
puri retoric. t 

Am păstrat însă atât stenogramele, cât şi no- 
titele ce adunasem şi am să-ţi trimit cuvântarea 
drept document istoric, din care urmaşii se pot 
dumiri şi ei asupra timpului, în care mi-a fost 
dat să-mi petrec viața. 

Sentenţa a fost, cum mă aşteptam să fie, o nouă 
şi mai învederată dovadă, că întru fericire po- 
menitul Rieiz vedea bine lucrurile când cita din 
infernul lui Dante vorbele „Lasciate ogni spe- 
ranza !* 

Curtea Marțială din Bucureşti nu a găsit însă 
cu cale să-şi rostească sentința 'n faţa noastră, 
a acuzaților, ci ne-a închis într'o sală depărtată» 
unde eram păziți de sentinele. 
` Când grefierul a venit să ne citească sentenţa, 
fiică-mea Lavinia, intrată şi ea la mine, a 'nce- 
put să plângă. 

„Plângi, fata mea, plângi, — i-am zis, — dar 
nu pentru-că vezi osândit pe tatăl tău, ci pen- 
tru-că ai să-ți petreci viaţa în ţara aceasta, care 
sufere asemenea ruşine. Adu-ţi aminte de Crăi- 

niceanu şi gândeştete la Colonelul Verzea: faţă 
cu mine Curtea a fost de o extremă indulgență“. 

Totdeauna avântatul Bolentin, care-mi auzise 
vorbele, stătea la o parte. 

Mă ştii, că eu n'am fost nici odată nici ger- 
manofil, nici maghiarofil, ba nici chiar româno- 
fil: este iubirea de oameni şi de pace ceea ce 
a hotărit faptele mele. Pornind din convingerea 
că bine din punctul de vedere social nu poate 
să fie decât ceea ce resultă din fireasca desfà- 
şurare a lucrurilor, eu am fost totdeauna de pă- 
rerea, că răsboiul e împrotiva firii omeneşti, o'n- 
josire morală, care nu li se poate ierta decât 
celor nevolţi a-şi apăra viaţa. 

Vei întreba, poate, — de ce n'am spus-o a- 
ceasta și în fața curții marţiale. 

Pentru-că eram cu minte. Dac'o făceam, 
eram osândit la moarte. 


PROCESUL ZIARIȘTILOR 


Incheere 


La întrebarea Președintelui, dacă acusaţii ma! 
au orinu ce-va de adăugat la cele spuse de apă- 
rătorii lor, am răspuns cu «da» numai Carnabat, 
Camburopol și eu, 


CARNABAT 


Domnule Președinte, 


Acest proces a avut darul de a clarifica ati- 
tudinea mea în timpul ocupaţiunii germane. Din 
desbateri, din acusaţiunea d-lui Comisar regal, 
din apărare, s'a văzut că în tot ce am sciis 
mam calomniat Țara Românească, n'am atacat 
Coroana, n'am atacat armata. Din contra, în vil- 
toarea luptelor deila Mărăseşti am scris articole, 
prin care cântam virtutea soldatului român şi 
chemarea istorică a ţăranului şi pământului nostru. 
Dacă acest ziar ar fi pătruns pe front, departe 
de a produce deserţiuni, ar fi fost un îndemn 
de lupte şi de eroism. 

De ce am scris în «Gazeta Bucureștilor» ? 

N'am scris nici din sărăcie, deşi sunt sărac, 
fiindcă, dacă aveam convingerea, că ceea ce fac, 
este rău, nu o făceam. Mai bine mă făceam mătu- 
rător de stradă. (Vorba comisarului regal.) N'am 
scris nici din venalitate, fiindcă din registre se 
vede, că aveam o leafă minimă. In timpuri nor- 
male aveam leafă împătrită, Nain scris nici din 
ordinul comandanturii. Am scris din convingerea, 
care-mi poruncia să scriu aşa cu ori-ce rizic, 
convingere logică şi naturală, care m'a condus 
şi în timpul neutralității şi la începutul răsbo- 
iului. 

Dacă D-voastre, care vă jertfiți pentru patrie 
şi pentru credință, credeţi că un om, care a 
scris din convingere, merită o pedeapsă, —vă 
rog să hotăriți D-voastre. 

CAMBUROPOL 


Domnule Preşedinte şi Onorabilă Curte 


Advocatul meu d-l Mihail Mora v'a făcut apă- 
rarea mea, dar fiindcă“d-l advocat Perieţeanu a 
vorbit aseară şi în numele tuturora, am să fac 
o corectură asupra unei declaraţiuni a D-sale, 
care s'ar putea resfrânge şi asupra mea. 

Ca unul, care am stat în teritoriul ocupat şi 
am cunoscut viaţa, care s'a dus aici, am de pro- 
testat împotriva declaraţiunii, pe care a făcut-o 
d-l Perieţeanu cu privire la purtarea femeilor ro- 
mâne în teritoriul ocupat. Nu admit şi n'am ad- 
mis niciodată' generalizarea care s'a făcut. 

Cu aceasta întru în apărarea mea şi vă declar 
următoarele : 

In cariera mea de ziarist m'am specialisat în 
reportaje şi în deosebi în anchete referitoare la 
chestiunile importante ale zilei. 

Am intrat la «Gazeta Bucureșților» văzînd 
din anunţul de 6 Martie 1917, că apare ca ziar 
românesc, pus în slujba exclusiv a întereselor 
româneşti şi menit să publice mai ales articole, 
pe care nule puteau publica ziarele germane, ceea 
ce era pentru mine o dovadă mai mult, că voi 
putea lucra din punct de vedere curat românesc. 

Cât am fost la ziar, nu am avut a face cu nici 
un german, nu am primit bani mai mult peste 
leafă — care era inferioară celei ce primisem de 
la cele-lalte ziare, unde colaborasem — şi nu am 
scris decât reportaje, dintre care unele au adus 

mari servicii populaţiei, cum au fost — de pildă — 
cele referitoare la familiile mobilizaţilor. 

Mi-e mi se datoreşte în mare parte schimbarea 
dispozițiunii autorităţiior de a se plăti ajutoare 
şi familiilor demobilizaţilor grade inferioare. 

Dacă aşi fi adus aci mărturia multor funcţic- 
nari din ministerul de finanţe, ați fi văzut, că ?n 
urma campaniei mele câte-va mii de femei au 
întrat în Calea Victoriei într'o bună zi, fără ca 
să fi fost avizate oficial, avizate numai de mine 
prin «Gazeta Bucureștilor», după-ce luasem în- 
țelegere la ministerul de finanţe, ca să forțăm 
astfel pe Nemţi printr'o mişcare de stradă să a- 
corde acestor femei ajutoarele, care li-se cuve- 
niau după convenţia de la Haga. Și atnnci, după 
două manifestații de acestea, care se cunosc în 
Bucureşti, Nemţii au hotărât să dea un fond şi 
pentru ajutorarea acestor ramilii. 

Tot din această activitate a mea pot cita un 
fapt, care vă arată și simţămintele mele fată de 
lumea militară. 

Murind foarte tănâr Căpitanul Radovici, fost 
adjutant al Prințului Ferdinand, îşi lăsase pen- 
siunea de 27 lei lunar şi cu patru copilași şi fe- 
meia paralitică. Am deschis !a ziarul «Minerva» 
o listă de subscripţie pentru această familie şi 
am strîns o sumă de peste patru mii de franci, am 
apelat la medici, care au dat consultaţiunea lor 
gratuit, şi am salvat acea familie. După aceea 
am îngrijit să se înscrie în Şcoala Militară co- 
pilul cel mai mare, care azi este sublocotenent 

la laşi. Familia Radovici îmi era necunoscută, 
nu-mi era rudă. 

Această femee astă-zi poate părăsi patul în 
urma îngrijirilor date de mine, în urma apelului 
cătră toată ofiţerimea din țară, la care s'a răs- 
puns admirabil. Această era preocuparea mea 
principală în articolele ce le scriam. 

De altminteri multe casuri de această natură 
pot pleda în favoarea mea. N'am vrut să aduc 
asemenea martori. 

Dovadă că aceasta a fost unica mea preocu- 
pare: e faptul, că d-l Comisar Regal nu mi-a 
împutat nici un articolsemnat A. Camb. sau A. 
Camburopol, afară de unul singur, care înse — 
aşa cum se vede din titlu, subtitlu şi citaţiuni, 
— reproduce fără comentarii un interview al 
D-lui Neniţescu. 

D-l Comisar Regal mi-a atribuit înse articole 
semnate A. C. 

Declar încă o dată, că nu eu sunt autorul lor. 

1. La interogatorul instrucţiunii am afirmat, că 
semnam articolele mele. 

2. Nu mi s'au împutat la instrucție articolele 
iscălite A. C. căci atunci aşi fi cerut expertisă, 
ca să se dovedească contrarul în lipsa manus- 
criselor doveditoare. 

3) Acuzarea, care trebue să-și probeze afir- 
mările, ma ads nici o probă, nici o presumpţie 
măcar, că eu ai fi semnat A. C. 

4) Colegul de redacţie Sulcină a numit pe au- 
torul acestor articole şi vi-a declarat, că eu am 
protestat în redacţie contra faptului, că se sem- 

nau articole cu nişte iniţiale, care ar fi putut 
produce confuzie. 

Din citirea articolelor semnate A. C.s'a văzut, 
că nici stilul, nici ideile, nici tonul nu-mi apar- 
ţin, dovadă că acest stil, ton, idei mau fost gă- 
site de d. Comisar Regal în nici un articol sem- 
nat de mine. Or — nu s'ar putea susţine, că la 
acea dată, când, după spusele acuzării noi am 
fost siguri de victoria germană și deci nu ne-am 
fi aşteptat la acest proces, — aşi fi putut păstra 
atât de bine demarcaţiunea între articolele sem- 
nate şi cele cu A. C. încât printr'unele să fiu 
inofensiv, iar prin cele-lalte trădător. 

Din toate aceste resultă, că numai prin res- 
turnarea sistemului de probaţiune şi printr'o ne- 
socotire a celor mai elementare principii de drep- 
tate şi de omenie mi S'ar putea imputa o vină, 
pe care nu o am, şi aşi fi tras la răspundere 
pentru fapte, care — afirm cu toată tăria — nu 
sunt ale mele. 

Rog onorata Curte să nu facă această eroare 
judiţiară şi, făcând dreptate, să constate, că 
nu numai că nu am avut intenţia de a lucra contra 
intereselor româneşti, dar n'am scris o iotă, care 
s'ar putea considera ca ceva neromânesc. 

Am şi găsit de altminteri desminţirea, pe care 
am dat-o ?n Ianuarie 1917 domnului care sem- 
na A. C. şi care mă pusese rău cu funcţionarii 
publici prin articole din <Agraru!». Fiind-că eram 
în contact zilnic cu funcţionarii publici, m'am 
dusla gazetă şi am protestat. 

lată desminţirea : 

«Colegul nostru de redacţiune A. Camburopoi 
face cunoscut, că nu D-sa este autorul artico- 
lelor publicate în «Agrarul> sub semnătura A. C.» 

Sunt de altminteri şi alți gazetari, cum este e- 
minentui umorist d. G. Ranetti, care, când scria 
la „Epoca“. articole politice, semna A- Gå 

Cu aceste lămuriri, Onorată Curte şi domnule 
Preşedinte, vă rog să credeţi, că am avut tot- 
deauna convingerea că, scriind la această gazetă, 
scriu la gazetă românească şi mi-am făcut da- 
toria aşa cum mi-am făcut-o totdeauna ca pro- 
tesionist cinstit şi ca bun român. 


SLAVICI 


Domnule Preşedinte şi onorabilă Curte 


Voind să întervertească şirul, în care eram puşi 
sub acusare,d-l Comisar regal ma pus pe mine 
în frunte spunând că eu am zis, că sunt gata 
să mor. Vorba e foarte grea. 

Pentru-ca D-voastre să puteţi da: verdictul, 
trebue să ştiţi, în care anume împregiurări am 
zis-o aceasta, căci în adevăr am zis-o. 

M'am pomenit odată, că am fost arestat şi dus 
la Văcăreşti. La Văcăreşti am petrecut cele mai 
urâte zile ale vieţii mele. 

Mai întâiu şi mai întâiu, când am sosit acolo, 
eu, om bătrân, cum zice cu atâta patos d-l 
Comisar regal, a trebult să dorm pe scânduri. 

Nu e destul atât: era o murdărie îngrozitoare! 

Eu am citit «Divina Comedia> a lui Dante, 
am văzut capela sixtină, unde Michelangelo a 
înfățişat iadul, am văzut Campo Santo din Pisa, 
am văzut pe la mănăstirile noastre, aşa cum e 
înfăţişat, iadul: toate aceste sunt nimic în com- 
paraţiune cu ceea ce am văzut la Văcăreşti, 

Las la o parte mormanele de gunoiu de prin 
curte şi murdăria de pe scări. Era însă acolo: 
râie, şi gardianul îmi spunea să nu pun mâna 
pe balustrada scării, că iau râia. Mai era febră 
recurentă, era vărsat, era tifos exantematic, iară 
eu steteam în mijlocul acestui focar de infecţiunee 

Ne aflam 17-19 într'o sală. Când mă, deştep- 
tam noaptea, îi vedeam pe cei-lalți goi în cel 
mai curat înţeles al cuvântului şi spălându-şi tot 
trupul cu petrol pentru-ca păduchii să fugă de 
la dânşii. Eu nu puteam să fac lucrul acesta 
şi-mi ziceam «Vai şi amar de tine, căci toţi pă- 
duchii fug de la dânşii şi dau năvală asupra ta l» 

Când ieşiam pe afară, vedeam pe jos aruncați 
câte 4—5 morţi cu ochii deschişi, oameni morţi 
fără lumânare; nimeni nu le-a'nchis pleoapele; 
nici un preot n'a venit săle citească vre-o mo- 
litvă. Aşa zăceau goi pe jos, şi câte doi-trei erau. 
vâriţi întrun coşciug. 

De sine se'nţelege dar, că colegii mei au fă- 
cut o cerere, ca să fie luaţi de la Văcăreşti, unde 
viaţa ie era'n primejdie, ori să fie puşi în liber- 
tate provizorie. Au subscris toţi cererea aceasta, 
apoi au venit la mine s'o subscriu şi eu. Li-am 
zis «Oameni buni, de geaba o faceţi aceasta, căci 
mo să fiți puşi în libeatate».— «Ba nu!— mi-au 
răspuns. — Să subscrii şi D-ta, că răuşim». 

Am subscris dar în modul următor: Subscriu 
şi eu cererea de mai sus cu reserva, că sunt 
gata şi să mor aici, dacă marile interese ale 
neamului românesc o cer aceasta». 

Ce era aceasta ? 

Eram în adevăr în fie-care clipă ameninţat de 
moarte şi vă spun D-voastre acum: dacă mă 
mai trimiteţi pe mine un timp oare-care, doue- 
trei săptămâni, la Văcăreşti, aceasta este pe- 
deapsă cu moarte pentru mine! 

Acesta e înţelesul, în care am zis, că sunt 
gata să mor. p 

De altminteri, ajuns odată la vârsta de 72 de 
ani, omul îşi ştie moartea aproape şi nu se mai 
sperie de ea. li mulţumesc lui Dumnezeu, că s'a 
îndurat să-mi lase viața de 72 ani, căci sunt 
puţini cei ce-au atins vârsta aceasta şi-o au în 
starea, în care sunt eu. Intr'un timp când mor 
milioane de oameni nevinovaţi, ce-o să fie, dac'oi 
muri şi eu. Așa va fi judecând şi d-l Comisar 
Regal în fața D-voastre, Știind, că sunt aici mem- 
bri ai familiei mele, care de la D-sa au căpătat 
bilete, ca să intre aici, a mai zis «Când marile 
interese ale neamului românesc o cer, puțin im- 
portă, dacă o familie își pierde capul». 

O, Doamne! Dacă vorba e de moarte, câți oa- 
meni mai cum se cade decât mine n'au murit ne- 
vinovaţi. 

Mai vine d-l Comisar regal și vorbeşte de «sa- 
dus reipublicae: dacă marile interese ale neamu- 
lui românesc cer ca moartea să fie, fie moarte. 

Daţi-mi voie să vă încredințez, că vorba cu 
«sålus reipublicae» o ştiu mai bine decât d-l Co- 
misar regal. Eu nu sunt numai gazetar, ba nici nu 
sunt chiar gazetar ; am trăit din dăscălie. Dascăl 
am fost şi sunt. Printre picături am făcut şi li- 
teratură, din care la noi nu poți trăi, şi am scris 

şi la gazete, ceeace pentru mine nu era o me- 
serie. Ca om, care a dăscălit mult în viața lui, 
am să-i răspund dar d-lui Comisar regal la vorba 
cu «Salus reipublicae». 

Mai nainte am însă să mai adaug ceva la cu- 
vintele, pentru care am zis, că sunt gata să mor. 

© să le par, poate, multora om ridicol, dacă 
vă spun, că am o pensivne de 95 lei, repet 95 
lei. Din aceasta nu pot trăi şi sunt nevoit să dau 
lecțiuni particulare. Când m'au trimis pe mine la 
Văcăreşti, de sine se'nțelege, familia mea, mică, 
mare, cum este, a rămas în cea mai mare străm- 
torare, căci eu mi-am pierdut lecţiunile. Ceilalţi 
poate că erau într'o situaţie mai bună, căci cu 
toate că se aflau la Văcăreşti, le mergea leafa 
înainte, dar eu lecțiunile mele le-am pierdut pentru 
tot timpul cât am stat la Văcăreşti şi aici la ho- 
tel, căci persoanele, cărora le dădeam lecţiuni par- 
ticulare, nu puteau să mă aştepte, ci trebuiau să 
meargă înainte. Și aceasta era unul dintre cuvin- 
tele, pentru care ziceam, că sunt gata să mor, 
dacă, repet, dacă interesele neamului românesc 
o cer aceasta. Era treaba acelora, care primiau 
cererea, să-şi dea seamă, că cer ori nu cer marile in- 
terese ale neamului românesc, ca loan Slavici să 
moară la Văcăreşti, nici ca la vreme de bătrâ- 
neţe să ise iea pânea de la gură şi să fie înfun- 


dat în iadul de la Văcăreşti ori în cel de la «Mo- 
dern». 


Să vedem acum, care e rostul vorbei cu «Sa- 
lus reipublicae». 
Eu am dat zeci de ani de-a rândul lecțiuni 

de istorie, am publicat un manual de istorie şi 
monografii istorice, sunt membru corespondent în 
secțiunea istorică a Academiei Române, voi fi 
ştiind dar cel puţin atâta istorie ca d-l Comisar 
regal 

«Salus reivublicae» s'a zis la Roma. Când 
însă ? si 

Când Roma a purtat cele trei răsboaie cu Sam- 
niţii, nu s'a făcut nici o schimbare în constitu- 
ţiunea Romei. Romanii au trei răsboaie îngrozi- 
toare cu Cartaginenii: nici o schimbare. Prima 
dată s'au făcut schimbări în constituțiunea Ro- 
mei la 133. i. Chr. când Tiberiu Grach a vrut să 
deslege cestiunea agrară, care ne frământă şi pe 
-noi azi. 

A fost ales tribun în primul an. Ca să poată 
executa legea, pe care o crease, trebuia să fie 
tribun şi anul al doilea, dar după constituţiune 
nu putea nimeni să fie consul, pretor ori tribun 
mai mult decât un an. Orbit dar de binele ce 
voia să facă, el a' pierdut din vedere, că cel 
mai de căpetenie interes al ori şi cărui stat e, 
ca legile lui să fie respectate de toți şi'n toate 
împregiurările, şi a stăruit să fie ales și pentru 
anul al doilea. Atunci s'a făcut în forul roman 
prima vărsare de sânge, şi Tiberiu Grach a fost 
omorit dimpreună cu 300 din cei de un gând cu 
dânsul. 

Zece ani de zilen u:mă fratele său Caiu a fost 
omorît dimpreună cu 4000 de partisani ai lui. 

Atât unul, cât şi altul au spart cunstituţiunea 

patriei lor spunând, că «Salus reipublicae» o 
cere aceasta. 

lar vre-o zece ani de zilen urmă Mariu tot cu 
«Salus reipubiicae» a fost consul şapte ani de 
a rândul, apoi a murit ca vai de el. 

Cu «Salus reipublicae» s'a făcut Sulfa dictator 
pe viaţă şi'n cele din urmă a'nebunit. 

Pompeiu cu «Salus reipublicae> s'a făcut stă- 
pân al Romei și apoi a fost omorât mişeleşte de 
către fratele Cleopatrei, iară luliu Cezar a fost 
declarat în «interesul patriei» censor pe viaţă, 
consul pe viaţă, pretor pe viaţă, tribun pe viaţă, 
pontifex maximus pe viaţă până ce nu şi-a per- 
dut viața la idele lui Marte. 

lată, domnule Preşedinte şi onorabilă curte, 
unde ajung oamenii, care vorbesc mereu despre: 
«Salus reipublicae.» 

Aceasta e vorba oamenilor, care țin să calce 
legile când le dă mâna şi le vine la socoteală, 
şi nu vor să ştie, că cel mai mare înteres al 
ori-şi-cărui stat e, ca legile lui toate să fie res- 
pectate. 

D-l Comisar regal a stăruit cu toată puterea, 
ca noi să nu fim trimişi în faţa curţii cu jurați, 
zicând că, fiind trimişi în faţa icurţii cu juraţi, 
vom fi achitaţi. Cu alte cuvinte, noi am rămas 
aici pentru-că D-sa encredinţat, că D-voastre ne 
veţi condamna. De ce? — Pentru-că aşa cer 
ar< gile interess»,— Salus reipublicae». Atunci ce 
ne mai judecăm? — Eu cred, că d-l Comisar 
regal se'nşeală şi de aceea eram din capul locu- 
lui hotărit să nu mă apăr. Ziceam: 

Judecătorii aceştia vor vedea ei prin ei, că eu 
nu sunt om ca interesele statului român şi ale 
neamului românesc să ceară, ca să fiu trimis la 
Văcăreşti ori să mi se astupe gura cu pământ, 
să peardă familia mea capul ei. 

Nici apărător nu mi-am luat — şi să vă spun 
de ce. 

Eu am avut o mulţime de procese de presă, 
şi totdeauna, când am fost dat în judecată, mi 
s'a spus, pentru care anume articol sunt tras 
în judecată şi pentru care anume pasagiu din 
acel articol. De ce? Pentru-ca să-mi pot pre- 
găti apărarea. 

Aici m'am pomenit deodată cu o mare gră- 
madă de articole. Surprins! Să te aperi pentru 
articolele aceste. Ei bine, cum să mă pregătesc 
eu aşa'n pripă ? Cum să îndrăznesc să mă ad- 
resez la un advocat, ca să mă apere, când n'am 
putinţa de a-i da cuvenitele înformaţiuni, ca să-mi 
iee apărarea ? 

Ar fi fost un simulacru de proces. Eram deci 
hotărît, ca nici să nu mă apăr, nici apărător să 
nu-mi iau. 

A venit înse familia mea şi a stăruit să mă 
apăr. O fac aceasta cu puterile ce mi-au mai ră- 
mas după zilele petrecute la Văcăreşti şi după 
încordările sufleteşti, prin care am trecut în tim- 
pul celor 15 zile de desbateri şi o fac pentru-ca 
să nu puteţi zice că ați osândit fiind-că nu 
m'am apărat. 

Am să fiu scut şi mă mărginesc a rectifica 

câte-va lucruri, pe care d-l Comisar regal le-a 
spus în avântul său retoric. 

Mai ânteiu şi mai ânteiu D-sa a spus c'am 
zis ceea ce n'am zis. 

La înterogator am spus, că dacă m'am vândut 
acum, atunci, eu, care toată viaţa mea, timp de 
cinci- zeci de ani încoace am spus aceleaşi lu- 
cruri, pe carele spun acum, mereu mam vândut. 
Cum se poate ca să fiu cu toate aceste om să- 
rac — după-ce m'am vândut şi azi, şi ieri şi 
alaltă-ieri!? Am zis dar; să vie d-l comisar re- 
gal şi să arate: m'a văzut pe mine trăind în 
belşug?  m'a văzut la baluri? — m'a văzut la 
teatre? ma văzut în călătorii? — m'a văzut ri- 
sipind averi? Cum m'am vândut? ce s'a făcut 
prețul vânzării! ?—După toate aceste D-sa vine 
aici şi vă spune D-voasţre: Domnialui s'a plâns 
că este sărac lipit pământului și de aceea a 
scris! 

D-voastre-mi sunteţi martori, că eu nu am 
zis-o aceasta. A spus un neadevăr ştiind cănue 
adevărat ceea ce spune. 


Domule Preşedinte şi onorabilă curte, 


Ar fi o ruşine — nu pentru mine, ci pentru 
societatea, în mijlocul căreia am trăit cum am 
trăit, dacă la bătrâneţe aşi fi ajuns într'o stare încât 
să fiu nevoit a mă face trădător pentru-că n'am 
ce să mânânc! — Vă rog, eu nu Sunt om, care 
n'are nevoie de nimic. Domnia Sa mi-a zis: Să 
te fi dus să mături strada. Foarte frumos ! N'am 

înse nevoie de aşa ce-va: totdeauna găsesc lec- 
țiuni particulare, din care pot să trăiesc. 

Ţin dar, înainte de toate, să relevez, că aceasta 
a fost o înjurie din partea d-lui Comisar regal, 
şi vă rog pe D-voastre, 'ca mai nainte de a lua 
o hotărire să-l întrebaţi pe D-sa, dacă mai stå- 
rue ori nu asupra acestui lucru. 

Al doilea: d-l Comisar regal a venit şi vi-a 
spus, că eu am plecat din Transilvania pentru-că 
fusesem acolo condamnat. 

Va să zică —am fugit de acolo. 

Vi-am arătat aici scrisoarea, prin care repo- 
satul T. Maiorescu stăruiasă viu în Țară. Aceasta 
la 1887. Vi-am mai arătat, tot de la 1887, scri- 
sori, în care M. S. Regina Elisaveta stăruia să 
vin profesor la „Asilul Elena Doamna“ având 
locuinţă, întreţinere şi leafă de 00 l. eu şi alţi 
500 |. soţia mea ca Directoară. 

D-l Comisar regal trebuia să cerceteze, dacă 
am venit ori nu. 

Nam venit. 

De ter 

Pentru-că dincolo unul dintre fruntaşi, Părin- 
tele Dr. V. Lucaciu, avea un proces de pressă. 
Mi-am zis dar: nu se poate să pleci acum, toc- 
mai acum. Ar fi o deserţiune. Am rămas — şi 
întru fericire pomenitul Rege Carol I. mi-a dat 
dreptate. 

Am mai avut apoi la 1888 un procesde presă 
în cestiunea generalului Doda, care, ales depu- 
tat în dieta ungară, a zis: 

«Eu mam ce căuta în camera ungară, unde nu 

e loc şi pentru Români!» — Eu am zis în co- 
joanele „Tribunei“ : Bine a zis Traian Doda! 
Pentru articolul, în care am zis-o aceasta, am 
fost osândit la un an de temniţă, pe care lam 
stat în anul 1888-89. Tocmai la 1890 am ve- 
nit, dar am venit cu acte 'n regulă, cu cheltuel; 
de drum plătite de cei ce m'au chemat şi fiin- 
du-mi mobila scutită de vamă. Corect am fost 
toată viaţa mea şi nici Vama Cucului mam tre- 
cut-o, nici pe portiţa din dos n'am întrat în casa 
nimănui. 

Cum rămâne cu cele spuse de d-l Comisar re- 
gal? Cum rămâne cu sentimentul public, dacă 
ar fi ca D-voastre să mă condamnaţi ca pe unul 
care de nevoie a făcut ceea ce i se impută, ca 
pe unul, care a fugit odată de pedeapsă!? 

lar vă rog deci, ca mai nainte de a lua o ho- 
tărire, să întrebaţi pe d-l Comisar regal, dacă 
mai stăruie ori nu asupra acestui lucru. 

De altminteri, dacă doriţi, vă pun la dispozi- 
țiune scrisorile, ca să le vedeţi mai de aproape. 

Vin la al treilea punct. ur? 

D-l Comisar regal vine şi vă spune, că eu mă 
lăfăiam. 

Aceasta e vorbă de tot grea — mai ales din 
gura unui Comisar regal. 

Eu sunt scrietor român de cinci-zeci de ani 
acum, căci prima scriere mi-a fost publicată în 
«Convorbiri literare» la 1870. De la 1875, când 
dedeam lecţiuni de limba română la liceul <Ma- 
teiu Basarab» mai sunt şi dascăl în cele româ- 
neşti. Am colaborat cu Eminescu, cu Caragiali 

şi cu Coşbuc. Am publicat o carte de citire îm- 
preună cu A. Odobescu. Am lucrat împreună cu 
I. Manliu. Am publicat «Gramatica limbii ro- 
mâne». Voi fi ştiind ceva să zică <a lăfăi» cel 
puțin totatât de bine ca d-l Comisar regal: vorbă 
aspră, chiar urită. 


Domnule Președinte şi onorabilă Curte 


D-l Comisar regal avea şi are la dispoziţiunea 
sa întreaga poliţie a statului român. 

Mai nemărginită decât răutatea este numaj 
prostia omenească; n'ar fi deci o minune, dacă 
s'ar găsi oameni, care-şi închipuesc fel de fel de 
prăpăstii şi 'n ceea ce mă priveşte pe mine. 

Aici, în faţa D-voastre, nu se trec însă în- 
chipuirile. Având la dispoziţiunca sa întreaga po- 
liţie a ţării, d-l Comisar regal putea să se încre- 
dinţeze: în ce fel de casă locuiam eu? — cum 
îmi era mobilată locuinţa ? — Câţi servitori a- 
veam ? — de unde-mi cumpăram de ale băcăniei?— 
care croitor imi făcea hainele? 

Haina aceasta de pe mine e făcută mai nainte 
de a se fi pornit răsboiul. Nenorocita mea de 
soție, care a suferit atâte din causa că-i sunt 


„soţ, — spună d-l Comisar regal, — cum se 'm- 
bracă, cum trăieşte ? 


Toate aceste le putea dovedi d-l Comisar re- 
gal. N'a dovedit nimic, căci nu putea să do- 
vedească. S'a mărginit a rosti vorba. 

Chiar aici în fața D-voastrea scăpat, în strâm- 

torare vorba, că nu pentru bani m'amvândut, ci 
făcându-mi ilusiunea, că voi ajunge guvernator. 
Ilusiunea unui om de 72 de ani, care nici măcar 
la rangul de epistat na aspirat!!— Mă rog, a- 
ceasta nu se poate spune despre un om fără-ca 
să se dovedească. Viaţa mea toată am fost curat, 
am avut inimă curată, obraz curat, gură curată, 
mână curată. Cel ce zice că nu, are să dove- 
dească — mai ales fiind Comisar regal, care 
dispune de întreaga poliţie. 

Vă rog deci iară şi iară-şi să întrebaţi pe d-l 
Comisar regal, dacă tot mai stăruie a mă pre- 
senta drept unul care se «/ăfăia». 

S'a mai folosit d-l Comisar regal şi de-o altă 
apucătură retorică. 

«Slavici—Slav» —şi-a zis.—De ce vă miraţi ?— 
Slavici are'n coadă un «vici. Karnabat e bulgar, 
Grossmann e evreu. M'a băgat pe mine între ei — 
fiindcă sunt Sla-vici. Imi contestă D-sa romani- 
tatea. Dar Luca Stroici nu era român? Nu era 
român Șeptilici ori Vârgolici? Alexandri, Ne- 
gruzzi şi mulţi alţii, care au nume ce nu sună a 
românesc, nu erau Români ? 

D-i Comisar regal nu va fi ştiind, dar ştiu eu, 
că cea dintâiu dovadă despre stăruința Car- 
paţi a Românilor este scrisoarea unui călător 
bizantin, care a trecut Carpaţii. Am călătoritpână 
la Dunăre, — zice, şi pretutindeni am găsit oa- 
meni, cu care mă puteam înţelege, căci ştiau 
slavoneşte. Am trecut Dunărea şi totaşa am găsit 
oamenii până la un sat, căruia îi zic. Slăviteşti, 
unde am găsit oameni, cu care nu puteamsămă 

'nţeleg, căci vorbiau altă limbă». De aici isto- 
riografii noştri trag conclus:unea, că pe vremea 
aceea erau Români în Carpaţi. 

Satul Slăviteşti există şi azi şi din el se trag 
Slăviteştii, care deasemenea există. 

Eu, Domnule Preşedinte, am spus aici în fața 
D-voastre, că sunt de la Șiria, unde azi se fac 
vărsările de sânge. lIntr'un fel vorbesc alţii şi 
'ntr'altul eu despre Șiria aceasta, unde mi-am pe- 
trecut copilăria, unde am rude şi unde sunt mor- 
mintele părinţilor mei. Vi-am mai spus, că eram 
acolo martirisaţi de către Sârbi şi am crescut în 
cultul Metropolitului Şaguna, care ne-a scăpat 
de urgia sârbească. Vă mai spun acum, că în 
Șiria, unde nu este nici un Sârb, toate inscrip- 
țiunile din biserică sunt sârbești, căci suprema- 
ţia sârbească a fost mult mai îngrozitoare decât 
cea maghiară ori cea nemţească. Avem la Șiria 
oameni, pe care îi chiamă Barbulovici. Nu sunt 


ei Români? Mai sunt Popovici — nu numai acolo, * 


ci şi aici. 

Mai ştiu Codreanovici, Morarovici, Muntea- 
novici. Noue Slăviteştilor de la Șiria ni-au zis 
Sârbii Slavici, ceea ce în nici una dintre limbile 
slave nu se poate. Trebuiau insă s'o facă acea- 
sta pentru-ca un Comisar regal oare-care să se 
lege de codiţa numelui meu şi să mă scoată slav. 

Apoi — să zicem, că are dreptate. D-l Comisar 
regal nu e om bătrân ca mine, ci tănâr, levent, 
plin de vigoare. Nu e cu toate aceste 'n stare 
să ducă "n spinare toate cărţile, pe care le-am 
publicat în româneşte, istorie, ştiinţă, literatură, 

drame. Nu-i sunt ele destulă dovadă despre ro- 
mânitatea mea !? 

Vă rog să: bine voiţi a-l întreba, dacă da 
ori nu. 

Stărui asupra acestui lucru, pentru-că el e un 
semn, că D-sa nu are arme contra mea şi e ast- 
fel nevoit a se folosi de asemenea mijloace. 

Vin acum la cel mai de frunte dintre argu- 
mentele d-lui Comisar regal. 

D-1 A. Marghiloman, şeful partidului conser- 
vator şi fostul preşedinte de consilìu, fiind citat 
aici ca marter, a zis, între altele, că în împre- 
giurările date tăcerea era cestiune de prudenţă. 

Profitând de această enunciaţiune a fruntaşu- 
lui între fruntaşi, d-l Comisar regal îşi ia aiere 
de censor şi întreabă: Ce-l împedeca pe bătră- 
nul Slavici să tacă !? 

Drept răspuns la întrebarea aceasta, voi arăta 
ce nu mă ierta să tac, şi vă rog, domnule Pre- 
ședinte și onorabilă curte, să bine-voiţi a-mi da 
ascultare. 

Tăcerea era cestiune de prudenţă pentru oa- 
menii. politici, care au să ţie seamă de înteresele 
speciale ale partidului din care fac parte, şi 
să-şi menajeze situaţiunea. f 

Eu nici odată politică nam făcut şi nici odată 
n'am fost membru al vre-unui partid. Sunt de 
atâta timp cetăţeanal statului român, dar o sin- 
gură dată am luat parte la alegeri şi o singură 
dată am fost jurat. 

Domnul A. Marghiloman vi-a spus, că nu mă 

cunoaşte personal, — deci nu fac parte din par- 
tidul condus de D-sa. 

D-l P. P. Carp mă cunoaşte bine âncă dela 
1874, dar partisan nu i-am fost nici odată în 
timpul răsboiului. : 

Am fost apropiat de reposatul D. Sturdza, 
dar nu m'a socotit nici odată între membrii par- 
tidului naţional liberal. 

Apropiat am fost şi de reposatul I. C. Bră- 
tianu. Fii lui tot mai trăiesc, pe cât ştiu, ei ştiu 
care era părerea tatălui lor în ceea ce mă pri- 
veşte, au stat la masă cu mine atât la Florica, 
cât şi la Bucureşti şi ar sări să mă scape, dacă 
li-aşi fi partisan. 

Sunt om neatărnat de nimeni, am toată liber- 
tatea de a face ce vreau şi cred că nu mai am 
nevoia de a stărui, căci au spus-o şi d-l Perie- 
ţianu şi cei-lalţi advocaţi, cărora le sunt recu- 
noscător pentru-că au avut bunăvoința de a pune 
o vorbă bună şi pentru mine. Mă mărginesc a 
vâ'ncredința, că ceea ce am făcut, am făcut nu- 
mai din simțemânt de datorie şi din iubire către 
frații mei. 

In anul 1875, deci înainte de aceasta cu 44 
de ani, eram secretar al comitetului central ce 
luase asupra sa punerea la cale a unei serbări 
naigle,la mormântul lui Ştefan cel Mare. In 
apelul adresat publicului şi publicat la 10 Iunie 
în «Românul» am zis : 

«Națiunea română voiește cultură, şi cultura 
ei trebue să fie una, omogenă la Prut şi la Lom- 
niş, omogenă în sânul Carpaţilor cărunți şi pe 

malurile Dunării bătrâne. Şi cultura viitorului, 
unitatea spirituală a viitorului zace în noi, gene- 
raţiunile presentuiui.» 

Pornind din gândul acesta am zis că soarele 
pentru toți Românii la Bucureşti răsare. 

Ştiindu-mă stăpânit de gândul acesta, repo- 
satul T. Maiorescu, ajuns ministru, stăruie în a- 
ceastă scrisoare de la 8-20 Aprilie 1874 să viu 
în ţară şi-mi zice între altele: 

«La ce te crezi capabil? Profesorat? O func- 
țiune administrativă în ministeriu ? Inspector de 
şcoale cu misiunea de a revedea, şi însufleți în- 
vățământul din sat în sat şi din oraş în oraş ?» 

Venit în țară mam mulţumit să iau asupra 
mea sarcina de secretar al comisiunii numite de 
Baronul Eudoxie Hurmuzachi pentru publicarea 
marei colecţiuni de documente istorice adunate 
de dinsul, comisiune, din care făceau parte Mi- 
hail Kogălniceanu, Teodor Rosetti, Dimitrie A. 
Sturdza, B. P. Hajdeu şi A. Odobescu. 

Au trecut de atunci 44 de ani, dar nicio dată 
ia viaţa politică a statului rom?n n'am iat parte. 
Chiar şi la <Asilul Elena Doa."na» “m „.ratpe 
timpul, când aşezământul acesta era particular, 
condus de reposatul general Davila ca efor al 
spitalelor. 

Prudenţa recomandată de şeful partidului con- 
servator mie nu mi se putea impune: eu nu an- 
gajam pe nimeni. 

Ve rog acum să judecaţi. 

Eu, şirianul de baştină, am stat 6 ani de zile 
ia Arad, unde mi-am început studiile. Am urmat 

timp de doi ani studiile la Timişoara. mi-am trecut 
examenul de maturitate la Sătmar, am fost timp 
de un an secretar consistorial la Oradea Mare, am 
petrecut ani de zile la Sibiiu ca director al «Tri- 
bunei» şi'n urmă secretar în comitetul partiduiui 
național român şi am făcut ca, poate, nici unul 
dintre contimporanii mei, călătorii mai ales pe jos 
prin ţârile române. Am deci pretutindeni legături 
şi de pretutindeni amintiri. 

Când am văzut deci, că izbucneşte răsboiul, 
altfel simţiam cu soarta Românilor de acolo, iar 
nu ca cei ce numai din auzite îi ştiu pe Români. 
Altfel văd eu şi astă-zi lucrurile, mizeria ce se 
întinde acolo, vărsările de sânge şi pustiirile 
făcute de Maghiari. Altora li se va fi părind in- 
teresant lucrul acesta, dar pentru mine e înfio- 
rător, căci ştiam ce are sâ se'ntimple. 

Prudenţa cerea acum nu să taci, ci să înfrunţi 
ori-şi-ce primejdie, stăruind cu hotărire barbaă- 
tească pentru-ca ai tei să rămâie oameni cu 
minte. Cel mai de căpetenie interes al nostru 
era,—am zis-o mereu, — ca Românii să iasă din 
acest răsboiu crâncen ca un nearm-de oameni 
cumpeniţi şi vrednici de încredere. 

Cercetaţi D-voastre şi vă veţi încredința, că 
d-nii Vaida- Voivod, Maniu şi alţii dintre truntaşii 
alăturea cu care am luptat, au sătruit tot ca 
mine, au zis acelaşi lucru. Fruntaşii bucovineni 
deasemenea. 

«Da! — o să zică d-l Comisar regal, — dar 
aceia se aflau sub călcâiul Maghiarilor». 

Par'că noi aici la Bucureşti nu ne aflam sub câl- 

«câiul Nemţilor. Ne eraiertat să asmuţăm contra 
dor? Era în înteresul neamului românesc să nu 
mai sgândări m focul. Chiar şi cei ce tăceau, nu- 
mai în public tăceau, dar în atingerile lor cu Ger- 
manii vorbiau tot ca noi cei ce ne aflăm aici pe 
banca acusaţilor. 

Ori-şi-cât dengrozitori ar îi fost Nemţii, care 
au venit aici, D-voastre trebue să ştiti şi fără-ca 
să vă spun eu, că în ajunul venirii Nemţilor s'au 
pus foarte multe stăruințe ca Maghiari, Turci şi 
Bulgari să nu intren Bucureşti mai nainte de a 
fi intrat Germanii. De ce? Pentrucă cei de aici 
ne temeam de Maghiari, de Turci şi de Bulgari 
şi'n acele împregiurări triste îi scotiam pe Ger- 
mani drept un fel de ocrotitori ai noştri contra 
aliaţilor lor. N'aveţi decât să cercetaţi pentru- 
ca să vă încredinţaţi, că aşa şi era. Ingrozitoare 
Jucruri au făcut Bulgarii prin oraşele şi prin 
satele noastre, chiar şi la Bucureşti ce-ar fi fă- 
cut, dacă nu i-ar fi oprit Germanii ? 

Spunea d-l Comisar regal, că la Capşa Bul- 
garii trebuiau sa stee cu perdelele lăsate. Eu vă 
mai spun, că'n cele din urmă maveau voie så 
poarte armă. De ce? Cine-i opria? Hotărit 
că nu noi, care maveam nici o putere. 

Este iubirea de oameni şi durerea de neam 
ceea ne-a făcut să vorbim cum am vorbit, nu 
numai pe noi, ci pe toţi. 

Indeosebi eu mai aveam şi un alt cuvânt încă 
mai puternic, pe care mai ales D-voastre, oştenii 
îl veţi înţelege. 

In timpul acum nu tocmai scurtei mele vieţi 

am ostenit, mam expus şi am adus jertve şi 
repet ceea ce am zis la înterogatoriu, nu e între 
contimporanii mei nici unul, care a făcut atât ca 
mine pentru unitatea sufletească a Românilor de 
pretudindeni. In lupta grea şi îndelungată am: 


- avut tovarăşi oameni cu lepădare de sine, care: 


au ostenit şi ei, s'au expus şi au adus jertve. 

S'au stins unul după altul aceşti vrednici şi 
mie neuitaţi luptători, tovarăşii mei de muncă şi 
de suferințe şi eu am rămas singur aproape. Nu 
e oare o datorie de pietate să stărui în convin- 
gerile noastre şi să port în grelele vremuri de 
azi steagul sub care am luptat? Dacă maşi fa- 
ce-o, ei S'ar ridica din mormintele lor şi-ar striga. 
«Nemernicule, Dumnezeu ţi-a făcut parte de o 
mai îndelegungată viaţă pentru-ca de frică să te 
lepezi de noi şi să taci! ?» 

Nu-mi era iertat să tac, d-le Comisar regal, 
căci eu nu sunt politician lihnit de căpătuire, 
nici patron nevoit a-şi căpătui clienţii. 

Trec acum la cele zise de d-l Comisar regal 
despre convingerile mele. 

Să mă ierte d-l Comisar regal: eu pot să fiu 
spănzurat, împuşcat, ars pe rug ori decapitat 
pentru convingerile mele. Convingerile, pentru 
care am fost adus aici, nu sunt însă numai ale 
mele. 

La interogatoriu vi-am arătat, că de la 1871 
şi până astă-zi am susținut o politică şi am făcut-o. 
aceasta pentru ca să vedeţi, că nu era a mea po- 
litica aceasta şi că-mi lipsia intenţiunea rea, care 
ar face din fapta mea o crimă. Nu poate să fie: 

făcător de rele omul, care susține ceea ce făcea 
Regele Carol I, în înţelegare cu cei mai de frunte 
dintre sfetnicii lui. 

Am avut legături cu Regele Carol |. şi voi fi 
ştiind mai bine de cât d-l Comisar Regal, care 
îi erau intenţiunile. Politica lui nu era, cum mulți 
cred, o politică personală, ci politica fruntaşilor 
neamului românesc, care şi mai nainte de a fi 
venit Regele Carol I în fară, at avut aceleaşi 
convingeri. 

Vi-o spun aceasta pentru-ca să vedeţi, că e 
peste putință să fie intenţiune duşmănoasă la un 
om, care nu susţine părerile sale, ci convingeri 
tradiționale. D-l Perieţeanu vi-a arătat în stră- 
lucita sa pledoarie, că nu de la 1866, ci încă 
de la Heliad Rădulescu, de la Câmpineanu, de 
ia Grigorie Alexandrescu şi de la V. Alexandri, 
care a scris «Pohod na Sibir», politica Românile r 
e aceeaşi. 

Eu merg mai departe. 

Am publicat, Domnule Preşedinte şi onorabilă 
Curte, mii de documente privitoare la istoria Ro- 
mânilor cu începere de la 1500 şi din ele ştiu» 


că Petru Rareş a fost alungat din ţară pentru-că 


avea legături ca Ferdinand |. Radu-Vodă Ta- 
isie, bunicul lui Mihaiu-Vodă Viteazul, a luat 
parte la răsboiul purtat de Carol V,contra ligei 
de  Şmalcalda. Petru cel Șchiop, nepotul de 
fiică al lui Petru Rareș, a fugit: din ţară pentru 
că avea legături cu Rudolf II, şi a murit la Bol- 
zanv ca pensionar al acestuia. 
Mihaiu-Vodă Viteazul a intratîn Ardeal în în- 

țelegere cu Rudolf Il, ca să alunge pe usurpa- 
torul Andreiu Batory. Nicolae Patraşcu, fiiul luĝ 
Mihaiu- Vodă, a trăit la Viena, acolo s'a căsăto- 
rit şi acolo i-au crescut copii. Radu-Vodă Şer- 
ban tot la Viena a murit, Mateiu-Vodă Basarab, 
care nu avea copii, roagă pe Ferdinand III, să-i 
trimită pe Mihaiu, nepotul lui Mihaiu-Vodă, - ca 
să şi-l facă moştenitor. «Am să ţi-l trimit>,—răs= 
punde acesta, dar interesul lui e să fie crescut. 
la Curtea mea; când va fi ajuns om, ţi-l voi 
trimite». A şi plecat tănârul, dar a murit de 
ciumă pe drum. Mai ştiţi apoi, că Şerban- 
Vodă Cantacuzino, luând parte la'ncungiurarea 
Vienei, şi-a câştigat merite, pentru care şi azi 
o stradă din Viena se numeşte «Cantacuzino». 


Constantin-Vodă Brâncovanu, în Sfârşit, a su- 
ferit moartea de mucenic pentru-că duşmanii an 
dat pe faţă legăturile lui cu curtea din Viena. 

Mă opresc aici, căci urmează epoca Fanario= 
ților, asupra căreia prea multe ar urma să vă 
spun. 

Voiţi să puneţi în rândul făcătorilor. de rele 
pe un om, care se ţine de firul ce trece prin în- 
tieaga istorie a Românilor! ? 

Dar — zice d-l Comisar regal, — ai fost plătit, 
ca să scrii, ai luat 50 lei de articol. 

Domnule Preşedinte şi onorabilă Curte, nu ştiu. 
ce vor fi zicând urmaşii noştri când vor afla, că 
loan Slavici era pus în rândul trădătorilor pentru- 
că lua 50 de lei de articol scriind numai ceea ce 
toată viaţa lui a scris. 

E în gândul eminentului jurisconsult prea 
mult atât? 

Eu aşi putea să dovedesc, că mi s'au oferit o 
miie de lei pe lună şi foarte plăcute căpătuieli 
pentru câte un singur articol pe săptămână, $ 
n'am primit pentru-că vorba era să scriu şi ceea 
ce nu se potriveşte cu convingerile mele. E însă 
de prisos dovada aceasta, căci d-l Comisar re- 
gal mai ştia un lucru, pe care nu vi Pa spus 
D-voastre. 

l-am spus adecă D-sale, că n'am colaborat la 
«Gazeta Bucureştilor» decât până la apariţiunea 
«Luminii». l-am spus şi de ce. 

Cu toate aceste nu mai departe decât ieri mi-a 
zis: «Ai luat 50 l. de articol !» 

Ei bine !— judecaţi, mă rog, rece şi limpede 
dacă preotul, când ia taxa de patrafir, cade ori 
nu în păcatul simoniei. 

D-l Comisar regal păcătuieşte, când îşi ia leafa ? 
N'are să trăiască ori-şi-cine pe urma muncii sale? 

Toţi oamenii aceştia nevinovaţi, cu desăvâr- 
şire nevinovaţi, luau înainte de răsboiu mai mult 
decât în timpul colavorării lor la «Gazeta Bu- 
cureştilor», iară eu nu luam-—decât rar cei 50.1. 

Ştiţi prea bine, că după-ce scriam articolul, îl 
trimiteam la redacţiune, iar redacţiunea îl trimitea 
la censură. Censura mi-l suprima ori mi-l ciopărtia 
încât nu-mi mai da mâna să-l public şi eram 
nevoit să scriu altul şi iar altul. Luam deci cei 
50 1. ai d-lui Comisar regal adese- ori pentru câte 
două-trei articole. 

Incă mai rău era, că redacţiunea publica din 

când în când şi articole ciopărtite, din care ieşea 
cu totul altă ceva de cât ceea ce scrisesem 
eu. Asemenea articole ciopărtite sunt şi cele ci- 
tite de d-l Comisar regal in faţa D-voastre drept 
dovezi de trădare. De aceea nici nu mai Stau de 
vorbă în ceea ce le priveşte. 

Era, în sfârşit, un lucru, şi mai greu, 

D-1 Comisar Regal, — zic iar, — avea la dis- 
pozițiunea sa întreaga poliţie şi putea să cerce- 
teze: care sunt Germanii, cu care aveam legă- 
turi? pe cine a văzut intrând la mine? la cine 
m'a văzut ducându-mă ? unde şi cu cine unel- 
tiam ? 

Eu vă Spun un lucru. Șeful cen surii era întrun 
timp căpitanul Kremnitz, fiiul reposatului dr. Krem- 
nitz, un bun prieten al meu şi al Mitei Kremnitz, 
care a tradus câte-va din novelele mele. Am pur- 
tat în braţe pe Căpitanul Kremnitz când era co- 
pil, lam învăţat să citească şi să scrie româ- 
neşte, dar după-ce a venit la Bucureşti cu oşti- 
rile germane nu ne-am întâlnit nici odată. Pot 
să dovedesc, că mi-a trimis prin alţii vorbă, că 
s'ar bucura dacă ne-am întâlni, dar i-am răs- 
puns: Câtă vreme e şeful censurii, eu n'am a 
face, cu el, — e mai bine să nu ne vedem. 

Aveam însă legături literare cu alţi germani, 
căci am publicat un dicţionar român-german şi 
O gramatică română pentru Germani. Acestora: 
le spuneam părerile mele fără de încungiur. Me- 
reu le-am : spus «voi, nemții, aveţi un particular 
talent de a vă face fără de nici un folos nesu- 
feriţi». Le-am mai spus: «Dacă mai staţi aici, o 

să se pună la barierele Berlinului table cu ins- 
cripțiunea: «Cel ce a stat trei luni la Bucureşti, 
timp de trei ani nu mai are voie să intre în acest 


»ăraşp. Când au vrut să introducă calendarul Gre- 

gorian şi'n cele bisericeşti, le-am zis: « Voi aţi cu- 
cerit ţara, dar nu sufletele noastre!» Când au in- 
trat în teatrul naţional li-am . zis: «Ce căutaţi 
acolo? Acolo e templul artei române. Nu e în 
interesul vostru să-i jigniţi pe Români». Când 
s'au pornit negocierile de pace, li-am zis: «vreţi 
să încheiaţi o pace păgubitoare nu numai pentru 
noi, ci şi pentru voi». 

Nu mai puteam s'o duc şi astfel, cânda apâ- 
rut „Lumina“, m'am lipsit de cei 50 lei ai d-lui 
Comisar regal. l-am mulţumit d-lui Stere, că m'a 
scăpat... «S'o mai poarte şi alţii — am zis —sar- 
cina cea atât de grea». 

De ce nu vi-a spus-o d-l Comisar regal şi 
aceasta !? 

Mai rămâne o obiecţiune, pe care am so in- 
lătur, — şi aici vorbesc nu numai de mine însu-mi, 
ci şi de toţi cei ce am stăruit şi mai stăruim în 
politica tradiţională. 

S'au schimbat împregiurările şi astfel nu mai 
avem nici noi să ne'ncăpățânăm. 

Aceasta nu! 

Nu sunt eu, nu e d-l Comisar regal, nimeni în 
lumea aceasta nu e în stare să scrie istoria fap- 
telor nepetrecute. Nu mai cercetez, ce s'ar fi în- 
tâmplat dacă nu s'ar fi întâmplat cele întâmplate 
sunt însă stăpânit şi azi de gândul, că bine nu e 
cum este. 

M'am pomenit în lume cu simțământul, că ce] 
mai ne'nduplecat şi mai primejdios duşman al 
neamului românesc au fost, sunt şi rămân Slavii, 
care ne'npresoară din toate părţile, viața mea 
toată mi-am petrecut-o săvârşind fapte pornite 
din simțimântul acesta şi nt osândă mi se cu- 
vine pentrucă stărui în convingerea, că pe calea 
cea bună sunt aceia dintre fruntaşii neamului 
nostru, care ne spun, că din legăturile noastre cu 
Slavi şi cu spriginitori ai Slavilor pentru popo- 
rul român numai rele pot să purceadă. 

Se poate că ei greşesc şi greşesc şi eu, dar 
greşala nu e crimă şi procesul acesta au să-l ju- 
dece urmaşii noştrii, care vor cunoaşte şi urmă- 
rile faptelor săvârşite azi de noi. 

Mai înainte de a încheia am, Domnule preşe- 
dinte şi onorabilă Curte, să întregesc trei dintre 
articolele ciopărţite, pe care d-l Comisar regal 
vi le-a citit drept dovezi ale trădării. 

Unul e acela, în care am zis, că cei ce au în- 
Curajat dezertări'e Românilor din armata austro- 
ungară desorganizează armata română. In acel 
articol am zis: «Băgaţi de seamă, căn armata 
română sunt şi Bulgari, Maghiari, precum și peste 
40.000 de Evrei, care nu sunt cetățeni ai statului 
români: nu sunt aceștia trădători, dacă la vreme 
de grea cumpănă trec la dușmanii noştri !2» Cen- 
Sura a suprimat aceste vorbe. 

A mai suprimat censura şi următorul citat din 
scrierile lui Dimitrie-Vodă Cantemir: « Unde este 
inima curată, nici întâiu jurământul, nici pe urmă 
vicleşugul sau călcarea jurământului nu încape». 

Bărbatul adevărat refuză jurământul, iar dacă 
nu la refuzat se ţine de el. 

Eu nu din degetul meu am supt convingerea, 
că'n războiul acesta cel mai de căpetenie interes 
al nostru era să fim socotiți drept neam de oa- 
meni vrednici de încredere. 

Altul e articolul, în care am zis, că vărsările 
de sânge de la Mărăşeşti erau fie zadarnice, fie 
de prisos. 

Zadarnice au fost, pentrucă după ele a urmat 
pacea pentru noi grea. 

De prisos au fost pentrucă gloria cea mare o 
câştigaseră oştenii români la poalele Bucegilor, 
la Dragoslave, la Salătrug şi în valea Oltului, 
unde puţini, rău pregătiţi şi slab înarmați, au ți- 
nut în loc cea mai puternică dintre armatele din 
zilele noastre, au zădărnicit planurile bine chib- 
zuite ale duşmanului şi au sfărămat cariera lui 
Falkenhein, unul din cei mai de frunte generali. 

Nici Leonida n'a ieşit învingător la Termopile 
şi tot a rămas om cu mare mărire. Şi Termopile 
au fost strâmtorile Carpaţilor. 

Al treilea articol e acela, în care am zis, că 
ntavem noi Românii să ne răzemăm pe Franţa, 
nici pe Anglia, căci ele mau interese, care cer 
ca poporul român să crească şi să se întărească. 

Ve rog, Domnule Preşedinte, să-mi daţi voie 
să repet citatul, pe care l'am făcut la interoga- 
toriu în privinţa aceasta. 

Sir William Witte, un bun prieten al lui loan 
Ghica, timp mai îndelungat consul al Angliei la 
Bucureşti şi'n urmă ambasador la Constantinopol 

îşi publică corespondenţa la Sutherland Edwars. 
La pag. 211 se afla o scrisoare de la 14 Aprilie 
1879 a ambasadorului Sir Henri Layard. In aceasta 
se zice: 


„Marea primejdie ce amenință Europa des- 
pre Răsărit este, că România și Ungaria vor 
-fi împresurate și distruse de către Slavi, 
ceea ce are neapărat să se'ntâmple, dacă 
Rusia va reuși să impreuneze pe așa numiții 
Slavi din peninsula Balcanică într'o singură 
naționalitate, care va nimici în cele din urmă 
toate elementele de neatârnare și civiliza- 
țiune“, 


La pag..196 se află o altă scrisoare, aceasta 
de la 14 Iulie 1882, în care se zice. 


„Acum, după ce a fost declarată stat in- 
dependent, România va ocupa o importantă 
și în acelaș timp primejdioasă pozițiune în 
mijlocul raselor, care vorbesc slavonește. și 
ale cărora planuri și tendințe ambițioase au 
fost în mod extraordinar încuragiate prin 
cele din urmă evenimente. 

Acestei țări și Ungariei le este rezervat 
să poarte lupta pentru libertate și indepen- 
dență contra unui popor hrăpareţ și lipsit 
de scrupule“. 

Aşi putea să mai fac mii de asemenea citate, 
dar ele sunt de prisos. 

Unul singur mai fac. 

Când cu divanurile ad-hoc, Baronul de Richt- 
hofen, Comisarul Prusiei, primeşte de la Regele 
Frederic Wilhelm IV, însărcinarea să stărue pentru 
unirea ţărilor sub o dinastie străină. 

La 6 Octomvrie 1856 Comisarul răspunde şi 
zice intre altele : 


«Dacă la reorganizarea celor două princi- 
pate vorba ar fi numai de o singură ces- 
tiune, adecă de folocul celor două țări Și 
dacă comisarii exmişi de deosebitele puteri 
ar pleca la reorganizare toți de la baza acea- 
sta, Comisarul M. Voastre ar avea un joc 
ușor. Că un regim tare, monarchie și pe cât 
se poate de bine asigurat, deci ereditar e 
ceeace mai bine se potrivește cu interesele 
lor, în privința aceasta părerile nu se deo- 
sebesc; de adevăul acesta toate puterile sunt 
atât de pătrunse, încât tocmai de aceea unii 
dintre cei ce au semnat pacea de la Paris 
alăturat cu Majestatea Voastră nu voiesc 
această măsură din cauza urmărilor ei. 

Căci interesele, folosul, naționalitatea mă- 
surii pentru principate ele înșele pentru ma- 
joritatea puterilor sunt lucruri cu totul subor- 
donate. Motivul de căpetenie pentru ele e 
politica proprie; ele vor admite numai ceea 
ce se potriveşte pentru principate fără cea 
mai mică jignire pentru propriile lor interese, 
chiar și aceasta numai cu multă ne ncredere“. 

Şi de aceste ştiu eu multe. De aceea sunt 
năpăstuit când d-i Comisar regal vrea să mă 
scoată vinovat pentru-că li-am spus fraţilor mei 
care puţine au cetit: «Nu prea puneţi temeiu pe 
Franţa, nici pe Anglia, căci pentru ele mai pre“ 
sus de toate sunt propriile lor înterese, care nu 
se potrivesc cu ale noastre. Una zic înainte 
de resboiu, alta'n timpul resboiului şi teamă mi-e 
că iar alta vor zice după resboiu.» 

Cu toate aceste d-l Comisar regal cere pentru 

mine cea mai aspră pedeapsă, căci în gândul— 
nu ştiu cui — interesele Superioare ale neamu- 
lui românesc o cer aceasta. 

Nu, Domnule Preşedinte. Adevăratele interese: 
ale neamului românesc cer, din contra, ca oa- 
menii ca mine să nu fie puşi în rândul făcăto= 
rilor de rele. 

Eu am scris o mulţime de cărţi, care sunt ci- 
tite azi şi vor fi citite şin viitor—mai ales de 
tinerime. Nu este în înteresul neamului româ= 
nesc, ca cei ce le citesc să zică: «Dar cel ce-a. 
Scris era un făcător de rele!» 

Eu am scris nişte broşuri, în care dau poveţe 
asupra educațiunii naţionale, asupra celei fisice 
şi asupra celei morale. Nu e bine ca cititorii 
lor să zică: «lată omul, care le-a scris aceste, 
era un ticălos, care neavând la vreme de bâtră- 
nete ce să mănânce, s'a făcut trădător! Avem 
să-i aruncăm cărțile’n foc l» 

In toate cărțile de citire sunt scrieri de ale: 
mele, în toate manualele de istorie literară e 
trecută biografia mea. 

Au să fie ele aruncate'n foc? 

De ce!? 

Pentru-că nam voit să mă leapăd şi eu când, 
s'au lepădat alţii. de convingerile în care au stă- 
ruit bunii şi părinţii noştri şi până ieri am stă- 
ruit şi noi cei încă în viaţă. 

Imi aduc aminte în clipa aceasta de o odă 
a lui Horaţiu, în care se zice: 

«Și fractuos illabitur orbis, impavidum feriem: 
ruinae!» ceeace va să zică: «Dacă sfărămată'n 

bucăţi s'ar prăbuşi lumea, bărbatul ădevărat ar 
sta nenfricat deasupra dărămăturilor.» 

Eu am ținut totdeauna să mă potrivesc cu aceste. 

Toată lumea strigă : N'avem caractere ! — lar 
pe mine să mă osândiţi pentru-că am fost sta- 
tornic toată viața mea? 

Ori, cum a zis d-l Perieţeanu. sunt un nebun 
şi atunci nu la Văcăreşti, ci la Mărcuţa aveţi să 
mă trimiteţi; ori mam ramolit, şi atunci tot nu 
la Văcăreşti, ci întrun sanatoriu mi-e locul. 

Mă. . . . vedeţi înse, că sunt om în toată 
firea, zdravăn şi trupeşte, şi sutleteşte pentru 
virsta, la care am ajuns. De aceea d-l Comisar 
regal îmi cere capul, căci am fost om cum se 
cade şi-am umblat în aceleaşi drumuri ca fiiul 
lui loan Brătianu până'n ajunul resboiului, dar 
după-ce el şi-a schimbat părerile, eu nu m'am 
lepădat de ale mele. 

Urmaşii au să-l judece şi ori să-l ridice'n slava 
cerului ori să-l osândească. 

Și pe mine tot numai ei au căderea de a mă 
judeca. 

Domnule Preşedinte şi onorabilă curte, vă vor- 
besc acum caşi-când mar fi vorba de mine acu- 
satul Slavici, ci năpăstuitul scrietor loan Slavici. 

Dacă ţineţi seamă de efectele morale ale ver- 
dictului, nu e destul să mă achitaţi: trebue să-mi 
daţi satisfacţiune pentru toate nedreptăţile ce mi 
s'au făcut, pentru modul în care am fost tratat. 

Dacă nu puteți s'o faceţi aceasta, daţi-mi, vă 
rog, o pedeapsă grea, care nu mă jigneşte, nu 
mă umileşte. 


IAR LA VĂCĂREȘTI 


I. 


lubite amice, 


După-ce am fost osândiți, Carnabat, Gross- 
man, cei doi Teodoreşti şi eu, am rămas tot la 
« Hotel Modern». A venit, ce-i drept, grefierul să 
ne ducă iar la Văcăreşti, dar mulţumită stăruin- 
telor lui Costaforu tot ne-au mai lăsat acolo. 
Am rămas şi după-ce Curtea superioară a con- 
firmat sentenţa, ba chiar şi după-ce am făcut re- 
curs la Inalta Curte de Casaţiune. 

Aceasta a fost partea rodnică a timpului pe~ 
trecut la «Modern». Cunoscând ţara şi oamenii, 
eu eram pe deplin încredinţat, că nu este în Ro- 
mânia Curte, care en stare să ne scape şi de 
aceea mi-am început şi continuat în toată liniş- 
tea lucrarea ca şi când m'aşi fi aflat la crama 
de la Panciu. Advocaţii însă care priviau lucru 
rile din punctul de vedere al legilor, nu se 'n- 
doiau, că Inalta Curte de Casaţiune, dacă nu chiar 
şi Curtea militară superioară, va recunoaşte, că 

Tău am fost judecaţi, iară Grossman şi cei doi 
“Teodoreşti, care aveau chiar între miniştri prop- 
tele, îşi făceau ilusiuni. 

M'am solidarizat deci cu aceştia şi am sub- 
Scris recursurile fără însă ca să-mi fi pierdut li- 
niştea omului, care-şi ştie posițiunea definitiv 
regulată. 

Nu mi-am perdut-o nici după-ce Regina Maria, 
în urma Stâruințelor lui Costaforu, a intervenit 
ca de 10 Maisă fim graţiați. 

N'am fost graţiaţi, căci, aşa se zicea, în cu- 
rând urma să fie publicat decretul de amnistie 
generală. 

Deocamdată am fost aduşi iar la Văcăreşti, 

Am găsit aici altă lume : alt director, alt gre- 
fier, alt prim gardian, alt medic şi o curățenie 
desăvârşită până în cele mai mici amănunte. 
Ruinele tot ruine erau, dar văruite. Curtea era 
curată şi drumurile fuseseră drese şi  măturate. 
Unde mai înainte fuseseră mormanele de gunoiu, 
acum era săpat, greblat şi semănat cu lucernă, 
cu fasole, cu pătlăgele, cu porumb, ba pe la 
mârgini aveam şl flori. Băile şi etuva erau puse 
'n funcțiune şi oamenii îmbrăcaţi mai omeneşte 
veniau rânduri-rânduri să se imbăieze şi să-şi 
desinfecteze la etuvă haine, saltele şi pături. 
Pereţii şi tavanele erau pretutindenea văruite, 
podelele erau frecate, uşi, paturi şi pardoseli de 
astfel erau spălate cu petroleu. Văruite erau 
trunchiurile copacilor, ba până chiar şi drumu- 
iile pe ici pe colo. 

Culmea curăţeniei era apoi la celulele, unde 
urma să fim adăpostiţi noi. 

Am putut deci să-i zic fără de exagerare Di- 
rectorului General al Inchisorilor, până acum se 
zicea «curat ca la mănăstire», de aici înainte © 
să se zică «curat ca la puşcărie». 

Mai presus de toate e însă aici la Văcăreşti: 
aierul totdeauna curat şi proaspăt, încât mişca- 
rea făcută prin curtea cea largă e o adevărată. 
binefacere. 

Pe lângă toate aceste Carnabat mai adusese: 
cu sine unaşa zis «Sirius», pe care mi la pus: 
la dispoziţiune, încât puteam să-mi gătesc cea- 
iul, cafelele şi mâncările după gustul meu şi 
după cum îmi priiesc. Timp aveam destul pentru: 
aceste. In curând am ajuns deci să mă simt mai 
bine decât ori-şi-când în timpul celor din urmă 
vre-o zece ani. Nici astmă, nici semne de dia-- 
bet nu mă mai supără; poftă de mâncare şi somn 
bun am mereu. După opt ani, în timpul cărora 
nu am putut să suport fumul de tutun, fumez 
iar cu plăcere iarba dracului şi lucrez cu multă 
râvnă. 

Abia acum m'am pătruns cu desăvârşire de- 
gândul, că în mijlocul murdăriei curăția sufle- 
tească nu e cu putință. Nu e însă destul să 
lipsească murdăria, şi la Bucureşti ar fi un fel 
de raiu pământesc, dacă mar lipsi încă curăţia- 
sufletească. 

Știindu-te om, care-mi citeşti scrisa numai 
când mare altă treabă, eu, care deasemenea nu 
am altă treabă, am să mă 'ntind la vorbă, dar 

de astă dată am Să-ţi vorbesc numai despre cele 
bune şi frumoase. 

Când am sosit la Văcăreşti, gardianul, care 
ne-a luat în purtarea sa de grijă, ne-a dus, îna- 
inte de toate, la etuvă pentru-ca să ni se desin- 
iecteze hainele şi bagagiul. Vorba era să mai fim 
și tunşi, raşi şi îmbăiaţi, dar aceste ni s'au iertat, 

Ca totdeauna şi pretutindeni eu am rămas şi 
la etuve cel din urmă, coada cozii. Când am 
ajuns deci la celule, era prea târziu. 

Gândul nostru era să luăm celulele din etaj, 
din coridorul cărora se deschide o frumoasă ve- 
dere asupra grădinilor de la mează zi. Sunt însă 
acolo numai zece celule. Primele cinci, despre 
scara paraclisului, erau ocupate de cinci socia- 
lişti, tot oameni tineri; într'a şasea se afla un 
alt domn, a şaptea a luat-o Dem. Teodorescu, 
a opta o ocupase cu câte-va ore nainte Colo- 
nelul Victor Verzea, într'a noua se înstalase 
Grossnianul meu, iar a zecea, o celulă îndoită, 
deci pentru două persoane, era reservată pentru 
Argezi. 

Sunt, iubite amice, nemângăiat când îmi dau 
seamă, că mi-e peste putință să-ţi descriu ges- 
turile, atitudinile şi mutrele noastre când ni-am 
pus întrebarea, care dintre noi intră cu Argezi. 

«D-ta, — i-a zis Grossman lui Dem. Teodores- 
cu, — Îi eşti cel mai bun prieten, — deci cel mai 
indicat». 

«E1!? Doamne fereşte!» — a răspuns a- 
cesta. 

«Să intre Carnabat !» 

«Nu! nu! nu!» — răspunse Carnabat dând 
din mâni şi din picioare. 

«Domnule Slavici ?» 

«Eu, — am zis, — din capul locului eram ho- 
țărit să iau una din celulele de jos. care toate 
sunt goale. Vreau adecă să-mi fac o grădină 
cu flori în faţa celulei şi să-mi petrec timpul 
săpând, plivind şi stropindu-mi grădiniţa.» 

Argezi a rămas singur şi s'a instălat boereşte 
cu toate dichisurile de care un om ca dinsul are 
trebuinţă, iară eu am luat prima celulă, lângă 
scară şi am cerut dela director o bucată de loc 
în faţa celulei, cincispre-zece paşi în lung şi doi 
paşi în lat, ca să-mi fac grădiniţă. 

Râdea mai unul, mai altul de mine, căci să- 
pam în moloz şi eram mereu nevoit să scot 
bucăţile de cărămidă şi să le arunc la o parte, 
iar lucrul acesta puteam să-l las în seama vre- 
unuia dintre puşcăriaşii ce se uitau la mine. Mai 
râdeau însă şi pentru-că erau încredințaţi, că nmo 
să mai fiu eu la Văcăreşti când o să-mi înflo- 
rească grădina. Eu îmi căutam înse de treabă după 
tradițiunile dela Vaţ, unde deasemenea aveam 
grădiniţa mea. Am săpat şi am greblat frumos. 
Am pus la margine un şir de ceapă şi-am mân- 
cat-o apoi, ba au mâncat şi alţii din ea. Am pus 
un şir de ardeiu, care are floare frumoasă. Eu 
mam gustat din el, dar s'au înfruptat toată vara 
alţii. Soţia mea mi-a adus seminţe de salată, care 
răsare iute şi e de un verde dulce: săptămâni 
de arândul am mâncat şi eu şi alţii din ea. Am 
mai pus la capete şi la mijloc câte un fir de 

floarea soarelui şi mă bucuram când pe lângă 
vrăbii îi mâncau şi oameni seminţele. Mi-a mai 
adus soţia mea zece boabe de ricină, o plantă 
care creşte răpede şi are frunze foarte frumoase. 
Acum îi sunt coapte păstăile. Mi-a dus şi hri- 
santeme, care au flori multe şi frumoase, verbine 
care înfrăţesc şi se întind, petunii, care înflo- 


resc toată vara, şi resedă care miroase frumos, 
Părinteasca stăpânire m'a lăsat să mă bucur 


îndelung de toate. 

Cei doi Teodoreşti, ba chiar şi unii dintre so- 
cialişti primiau cel puţin de câte două ori pe 
săptămână mari şi frumoase smocuri de flori 
proaspete, pe care și le puneau pe masă orile 
scotiau în coridor, ca să se bucure şi alţii de 
„ele. Soţia mea, care se deprinsese acum cu dru- 
"mul Vărăreştilor, mavea nevoie să-mi aducă şi 
ea flori, căci grădiniţa mea era buchet mai mare 
şi mai frumos decât toate smocurile cumpărate din 
piața Sf. Anton şi ne bucuram amândoi când îi 
dedeam eu o floricică. 

Una din cele mai omeneşti şi mai curate mul- 
țumiri e să urmăreşti intrarea în ființă a vietă- 
ţilor, fie animate, fie plante, şi să iei parte la 
:creaţiune ajutăndu-le'n creşterea lor. Eram deci 
cuprins de jale când vedeam că numai pe ici pe 
colo câte unul înţelegea plăcerea, pe care o sim- 
țiam dimineţiie, când vedeam înviorată grădiniţa 
cea ieri ofilită, pe care seara trecută o plivisem, 
o săpasem cu furculiţa din tacâmul meu şi-o stro- 
pisem din ulcica, în care-mi găteam mâncarea. 
De aceea unii mă socotiau maniac când eram 


— 251 — 


supărat foc, dacă unul ori altul, voind să-şi scur-- 
teze drumul, călca'n stratul meu şi nu credeau 
că în adevăr îmi pare bine dacă cineva işi 
smulge câteva fire de salată ori de ceapă, îşi 
rumpe o floare ori îşi ia un ardeiu. Mie folosul 
ostănelii îmi era, că fleacul acela de grădiniţă 
mă leagă de pământul, unde eram nevoit să stau 
ca să-mi fie mai uşoară siluita rămânere, încât 
puteam să-mi zic «Dă-i naibii şi nu te supăra, 
căci știi tu să-ţi faci şi aici plăcută viaţah». 

Să nu râzi, prietene, şi tu, de această du'oşie 
de diletant în arta grădinăriei, căci ea nu e de 
cât preludiul unei simfonii dureroase. 

Nu era, precum ţi-am spus, în curtea cea mare 
numai grădinița mea. Era acolo şi-o mai mare 
întindere de fasole, erau multe pătlagele roşii, era 
mult porumb, erau bostani, dovleci, pepeni, ardei 
graşi, ba până chiar şi un zarzăr, un corcoduş 
şi doi meri. 

Eu, nenorocitul de mine, toate le urmăriam 
în creşterea lor, de toate mă bucuram. 

Vai de sufletul meu de om rău nărăvit, căruia 
i s'a înfipt în minte gândul, că cea mai mare 
dintre mişeliile de tot mari e să nimiceşti hrana 
omenească în mijlocul unei lumi pline de flă- 
mânzi. 

Atâta rânduială, atâta disciplină, o atâta în- 
drumare morală e în acest penitenciar şi casă de 
corecţiune, în cât nu mi-a fost dat să văd şi 
ceva copt, un rod ajuns la deplină desfăşurare: 
toate au dispărut că prin farmec mai înainte de 
a fi bune de ceva. Luau hoţii mai de frunte, luau. 

ucenicii în ale hoţiei, luau şi alții, fiecare la rân- 
dul lui, par'că aşa trebuia să fie. 

Eu îmi aveam masa la uşa celulei, unde era 
aier şi lumină, şi le vedeam toate. 

Mai ales în primele două oare după prânz, 
când gardienii îşi făceau obligatul puiu de somn, 
hoţii se furişau unul câte unul prin dosul bise- 
ricii şi începeau să-şi facă fiecare partea cuve- 
nită. Din mine tipa dreptatea. 

«Ce faci acolo!?» strigam de răsuna curtea. 

«Lasă corcoduşile să se coacă !» strigam apoi. 

«Lasă merele să se coacă !». 

«Nu rumpe, omule, crăcile de la zarzăr h». 

«Ce faci — mă — tu la pătlăgelele verzi !?>. 

«Nu rumpe porumbul, cănu e încă făcut!», 

«Nu vezi, că e crud pepenele !7». 

Cei în drept se uitau hoţeşie la mine. 

«Dar pe tine cine te-a pus pândar aici !?» răs- 
pundea câte unul dintre cei țanţoşi. 

«Păzeşteţi treaba!» îmi zicea altul. 

In câteva rânduri p'aci-p'aci să mănânc trân- 
teală, şi era un timp, când nu puteam să umblu 
prin curtea Văcăreştilor de cât cu mare pază — 
ca pe străzile Bucureştilor. 

«Hotărât, că-i lipseşte moşului o doagă !» zi- 
cea câte un gardian, care lua şi el fără ca să-i 
pese, dacă-l văd ori nu hoţii. 

„«Da, îi lipseşte !» ziceau şi alţii, oameni mai 
cu minte, care nu se dedeau nici ei la o parte. 

Adevărul era, că la Văcăreşti lipsia cel mai de 
căpetenie lucru pentru ori şi ce puşcărie cum se 

cade + purtarea de grijă pentru viaţa sufletească 
a nenorociților întraţi acolo. 

Mai era însă un lucru urît, care e cu atât mai 
dureros, cu cât celor mai mulţi li se părea ri- 
dicol. 

Deţinuţii primesc acum o hrană mai omenească: 
în fiecare zi câteva sute de grame de pâne, la 
prânz şi seara câte o străchiniţă de ciorbă, destul, 
ca să nu mai moară de foame. Ei sunt însă oa- 
meni mai mult ori mai puţin mâncăcioşi şi tot 
vin mereu să ceară o felie, fie chiar şi numai o 
<ojiță de pâne. 

Eu, prietene, mi-am potrivit lucrurile aşa, că 
nici odată nu -mănânc de cât jumătate din pâ- 
nea mea, căci mă mai hrănesc şi cu altele. pă- 
strez pânea de azi pe mâne, când mănânc ju- 
mătate din ea; poimâne i-o dau cealaltă jumă- 
tate unuia dintre flămânzi ori o'mpart între doi. 

Ei, bine! domnul Negoiţă, primul gardian, om 
aici mai puternic de cât toţi Regii din ţările stă- 
pânite de dânşii, a primit, se vede, de la cineva 
drept pescheş un ied, pe care nul'a mâncat, ci 
Va lăsat să se răsfeţe 'n curtea plină de hrană 
omenească. Pe când eu îmi trăgeam pânea de la 
guiă, ca să am mulţumirea de a li-o da altora 
mai flămânzi decât mine, acea sămânță de drac 
făcea burtă mistuind în fiecare zi hrana, din care 
s'ar fi putut sătura cel puţin zece oameni. 

Să nu te pună păcatul să dai cu socoteală 
că ţi-o spun prea lată. Eu abia acum la vreme 
de bătrâneţe, am ajuns să mă dumiresc, de ce 
anume la judecata cea din urmă sufletele sunt îm- 

părţite, ca la Domneşti, în capre şi oi. Capra e 
în adevăr după chipul şi asemănarea Necuratului. 

Afurisita aceea de lighioană mânca numai floare 
şi rodea, drept un fel de desert, scoarță de co- 
paci şi de pomi. Inchipueşte-ţi, te rog, câtă floare 
de fasole, încape în acea burtă de rumegător, 
care creşte, mereu creşte. La nevoie, când uw 
mai găsea floare, mâncs şi fasole, dar numai din 
cea subțirică şi de tot fragedă. Fă-ţi socoteala 
şi te vei incredința, că mai "nainte de a-ifi cres- 
cut coarnele şi barba ca la ori şi care fap a- 
devărat, a mistuit cel puţin un bun car de fa- 
sole. 

După ce porumbul a 'nceput să-şi dea rodul, 
câte trei, patru, pe ici pe colo chiar cinci ştiu- 
leți pe un tuleu, lighioana dracului mânca numai 
mătasă. Dacă se'ntâmpla, ca ştiuletele să-i fie 
prea sus, răsturna întregul tuleu, încât pretutin- 
denea era porumb culcat la pământ. Al bun car 
de hrană omenească nimicită spre bucuria Ne- 
curatului. | 

Floarea de păt!ăgele nu-i plăcea, se vede, căci 
o lăsa să dee rod, dar răsturna planta întreagă 
şi-o călca?n picioare — așa numai din răsfățare 
de pui de fap. 

Nici dovleci, bostani ori pepeni nu mânca, dar 
umbla printre vrejurile întinse pe pământ şi le 
rumpea, în cât se duceau dracului şi floare şi rod. 

Dar grădiniţa ta? vei fi întrebând tu. 

Nu mă mai întreba, căci acesta e unul din 
cele mai triste capitole în istoria vieţii mele 
de Văcăreşti. 

Duşman nemilos al puiului de țap, mi-am pier- 
dut în timpul celor câteva luni de mai multe ori 
sărita şi-am sărit să dau cu piciorul şi să-l iau 
ia goană. 

«Lasă-!, moşule, că e favoritul primului !» striga 
unul. 

«Ce păcate!? — striga altul. Nu-l vezi cât 
e de drăguţ şi de zglobiu !?». 

Eu nu ţineam seamă şi-mi vărsam focul. 

Urmarea firească a fost, că nici el ma ţinut 
seamă de slăbiciunile mele şi a'nceput să mă 
atingă unde eram mai vulnerabil. Indată ce sim- 
ţia “am plecat undeva, el dădea năvală asupra 
grădiniței mele. Nici mătasa de porumb, nici floa- 
rea de fasole, nici chiar scoarţa de copac nu-i 
plăcea atât de mult ca hrisantemele, pe care în 
timp de câteva zile mi le-a curăţit de nici urmă 
de boboc n'a mai rămas, iar floare de verbină 
mam ajuns să văd, căci încă de mugur mugurel 
mi le-a mâncat toate. Celelalte mi le-a călcat în 


- picioare de era jale să te uiţi la ele. 


Aşa-şi răsbună ţapul jignit în drepturile lui de 
agent al puşcăriei. 

Mai rămăsesără cele zece fire de ricin cu frunza 
mare şi frumoasă. Intr'una din zile m'am pome- 
nît, că unul dintre cei din celulele de sus, cine 
anume nu ştiu, fără îndoială tot un agent al Ne- 
curatului, a vărsat peste ele fie apă fiatră, fie 
altă-ce-va, destul că a opărit pe cele mai fru- 
moase dintre ele de ţi-e silă să le vezi. 

Tristă, părăsită şi lăsata în părăginire stă în 
fața celulei mele grădinița odiuioară verde şi'n- 

floritoare, o icoană a vremurilor, prin care tre- 
cem. lară eu sunt tot aici, şi doaue petunii, 
care înfloresc resleţe şi acum, par'că-mi zic 
«Noi nu ne dăm — gata să intrăm cu tine’m 
iarnă h». 

Decând am săpat cei trei-zeci de paşi pătraţi 
am subscris atâte cereri de tot felul, încât nici 
unul dintre Teodoreşti mar fi'n stare să le ducă 
subțioară. La nici una nu ni s'a dat răspuns. Cu 
toate aceste mereu era sigur, că dacă nu azi, 
mâne, poimâne, fără'ndoială peste puţine zile, 
avem să fim puşi în libertate, căci nu rămâne 
decât să se facă «formele.» Eu nu credeam. 
Când am văzut însă, că mi se pustieşte grădi- 
nița, am zis şi eu, că acesta e un semn înve- 
derat, că nu mai am ce să caut la Văcăreşti şi 
am împachetat. 

S'a întâmplat înse'n cele din urmă ceea ce 
încă de mult ar fi trebuit să se întâmple, 

In timpul căldurilor de după amează-zi puiut 
de ţăpşor se punea şi el în rând cu gardienii şi 
intra la răcoare azi într'una, mâne 'ntr'alta din 
celule, ca să-şi tragă sub pat puiul de somn. 
Aceasta i s'ar mai fi trecut, dar el lăsa urme, 
încât îţi venià să crezi, că toată lumea mâ- 
nâncă măsline păstratemn untdelem şi aruncă 
sâmburii şi varsă untdelemnul pe asfaltul cel 
curat şi şters cu petroleu. Aceasta nu i se pu- 
tea ierta la Văcăreşti, unde era atâta curăţenie. 
Celelalte da; aceasta nu! I s'a pus deci cuțitul 
la gât. 

Când am văzut această dreptate ne'nduplecată, 
am fost cuprins de sîmţâmîntul, că tot mai am 
să stau la Văcăreşti şi am despachetat. 

Cu acesta se'nchee preludiul simfoniei desfăşu- 
rate pe tema «Multă curățenie, dar nici o cu- 
răție.» 


II 
Iubite Amice, 


După cele ce ţi-am spus despre puiul de fap, 
vei înţelege mai uşor rostul Academiei de la 
Văcăreşti. 

Schopenhauer le este multora urgisit pentru-că 
e de părerea, că omul erău din fire, ființă haină 
şi pornită spre fărădelegi. In monografia sa pre- 
miată de Academia din Svedia acelaşi Scho- 
penhauer zice înse că fundamentul moralei e 
compătimirea, deci iubirea de oameni, ba chiar 
de tot ceea ce are viaţă. Gândul acesta nu e 
nou: el e temelia moralei bramane, a celei bud- 
histe, ba chiar şi a celei creştineşti, care tot în 
iubirea de oameni se razămă. De aceeaşi părere 
e şi cel mai cu minte dintre oamenii ce au trăit 
până astă-zi pe faţa pământului, Confuciu, care 
zice, că omeneşte bine e ceea ce se potriveşte 
cu firea omenească, iar rău e ceea ce e'npotriva 
firii; iar iubirea de cameni e fundamentul mora- 
lei tocmai pentru-că ea este'n firea omenească, 

de care e desbrăcat cel ce se iubește numai pe 
sine, iar nu şi pe semenii sei. Un lucru e mai 
presus de toată indoiala: că fapte săvîrşite din 
adevărată iubire de oameni, orişi-cât de jigni- 
nitoare ar fi ele pentru unii ori pentru alții, nu 
pot să fie rele. 

Sunt acum în zilele noastre oamebi cu multă 
ştiinţă de carte, cum a fost abunăoară vestitul 
Lombroso, care nencredințează, că numai unii 
dintre oameni sunt rei din fire, haini şi porniţi 
spre fărădelegi, deci osândiţi din născare să fie 
făcători de rele, cum m'a socotit abunăoară d-l 
Comisar regal pe mine. Au fost precisate aşa zisele 
stigmate ale celor de felul acesta şi în timpul 
petrecut de mine la Vacăreşti unul dintre Pro- 
fesorii de la facultatea de drept şi-a adus aici 
elevii, ca să le arete asemenea oameni stigma- 
tisaţi şi a ţinut în biserică o prelegere asupra 
stiamatelor. 

Eu, care am studiat drepturile sunt acum cinci 
zeci de ani, când ştiinţa nu era atât de înain- 
tată, nu mă "'ncumăt să pun la 'ndoială adevă- 
rurile lămurite de pe cstedrele de astă-zi. Un 
lucru rămâne însă pentru toţi neîndoios: că oa- 
menii stigmatisaţi sunt făcătort de rele pentru- 
că le lipsește fireasca iubire de oameni, compă- 
timirea, deci sunt desbrăcaţi de firea omenească. 

Nu mai puțin neîndoios este, că între cei ce 
se află azi la Văcăreşti sunt foarte mulţi, cărora 
le lipsesc stigmatete şi sunt cu toate aceste fă- 
cători de rele în puterea cuvântului. 

lți spun eu, iubite amice, tocmai somităţile, 

profesorii înaltei Academii de aici, sunt oameni 
la care mă uit.m ori mă uit încă cu un fel de 
admiraţiune. Nici aceştia mar fi făcători de rele, 
dacă ’n sufletele lor ar mai fi compătimire, des- 
chise pentru fireasca iubire de oameni. 

Cum au ajuns ei să se desbrace de firea o0- 
menească ? De ce s'au făcut haini? Ce-a fost 
ca dânşii să fie duşmani ai societăţii omeneşti ? 

O, Doamne! Cum vrei să nu se 'nhăineze 
copilul horopsit, care şi azi, și mâne mânăncă 
bătăi când e flămând ? Cum vrei să nu se facă 
duşman al societăţii omul, care 'n greaua luptă 
cu uevoile vieţii în loc de sprijin găseşte pretu- 
tindeni prigonire şi năpăstuire ? Ori-şi-cât de bun 
Par fi făcut Dumnezeu pe om,el încetul cu încetul 
se strică, dacă nu entâmpinat de semenii lui cu 
fireasca iubire. Făcătorii de rele sunt cel puţin 
în mare parte urmarea firească a lipsei de pă- 
rintească purtare de grijă şi a multelor nedrep- 
tăţi, pe care au să le suferă unii, în vreme-ce 
alţii se 'mpărtăşesc de toate bunătăţile, căci iu- 
bire numai din iubire poate să purceadă. 

Un conte Italian şi soţia sa, numele nu mi-i 
mai aduc aminte, au înfiinţat sub Vezuv un aşe- 
zământ de binefacere, în care cresc copii din 
părinţi osândiţi fie la moarte, fie la alte pedepse 
grele, făcători dc rele pe care societatea nu i-a 
mai suferit în mijlocul ei. 

Prin iubire neistovită, prin răbdăre 'ndelungă 
și prin neadormită purtare de grijă, au scos din 
copiii aceia, fie ei stigmatizaţi ori nu, oameni 
cum se cade. 

E greu, dar cu putinţă, căci iubirea e pentru 
suflet ceea ce aierul și lumina e pentru ființa 
trupească, 

In aşezămintele de educațiune adevăratul pe- 
dagog are o particulară slăbiciune pentru copiii 
răi nărăviţi ori chiar stricaţi, căci aceştia au 
mai mare trebuinţă de inbire şi nimic nu dă 
vieţii atâta dulceaţă ca iubirea către cei ce nu 
sunt vrednici de a fi iubiţi. 

Chiar domptatorii de fiare săibatice s'au în- 
:credinţat, că cu binele fiarele sălbatice se îm- 
blânzesc mai uşor decât cu biciul. 

Atât la fiară, cât şi la om, lucrul de căpete- 
nie este alimentaţiunea raţională, deprinderea cu 
o rânduială bine chibzuită şi bunăvoința neisto- 
vită. 

Fiind acesta felul meu de a vedea, eu mă sim- 
tiam nemângăiat la Văcăreşti. 

Tu, care trăieşti în altă lume, vei înțelege, 
că nu am pentru restul vieţii mele dorinţă mai 
fierbinte decât să mă ajute bunul Dumnezeu să 
le fac celor ce mau trimis aici mai mult . > 
decât rău au voit să-mi facă ei mie. Inima-mi 
sângerează deci când văd felul, în care sunt tra- 
taţi mai ales minorii de aici. 

Dacă mai sunt între dânşii câţi-va, cari au 
greşit ori au fost chiar năpăstuiţi, în timpul pe- 
trecut aici se răsvrătesc şi să'ndrumează spre 
viețuire păcătoasă. 

Cel ce-a întrat odată aici nu poate ieşi decât 
<a făcător de rele, care săvârşeşte fapta rea 

chiar şi numai în vederea mulţumirii de a o fi 
săvârşit. 

Tocmai fiind vorba de oameni stricaţi, ei au 
să fie ţinuţi sub necurmată priveghiere şi con- 
tinuu ocupați, fie-care potrivit cu aptitudinile şi 
cu inclinările sale pentru ca să se deprindă cu 
buna râuduială, pentru-ca relele lor îndemnuri 
să nu se poată da pe faţă, pentru ca să se 'n- 
drumeze a se stăpâni pe sine şi pentru-ca seara 
se cadă obosiţi frânţi în asprul lor culcuş. 

Rămaşi de capul lor, ei numai rele potsă facă. 
şi numai spre răutăţi pot să se îndrumeze. 

Ai văzut ce fac unii dintre dânşii în timpul 
când gardienii îşi trag puiul de somn. Alţii stau 
pâlcuri-pâlcuri, fac glume proaste, povestesc: 
fapte săvărşite fie de dânşii, fie de alţii, se 'n- 
jură între dânşii, se ceartă şi se 'ncaieră de se 
stâlcesc unii pe alţii, joacă „barbut“ ori cărţi, se 
dedau la abuzuri sexuale, întrun cuvânt işi de- 
săvârşesc educaţiunea profesională. 

Mai bine cuvântată nu e însă nici priveghie- 
rea, de care au parte. Ziua 'ntreagă răsună. 
curtea de râcnetele şi de 'njurăturile gardienilor 
şi de vaietele celor bătuţi până la sânge. Din 
când în când e tărît câte unul ori câte una sub 
poarta de sub clopotniţa adoua, unde se face 
bătaia sistematică, în urma căreia mulţi sunt dusi 
la spital, ca să li se pună oblojeli ori să fie unșt: 
cu alifie. Oameni de fire mai blajină, cari mau 
destul de bogat dicţionar ae 'njurături, mau voce 
destul de puternică pentru râcnituri şi nu ştiu 
să tragă palme, să bată cu vergeaua, să 'mbiân- 

cească ori să dee cu piciorul, nu potsă fie gar- 
dieni, sunt daţi afară. 

Mi s'a întâmplat, nenorocitul de mine, să mă 
aflwn cancelaria directorului când acesta a luat 
de scurt pe o femee, caremn timpul serii aruncase 
din fereastra de sus un bilet de dragoste solda- 
tului ce sta de sentinelă. 

Biata de femee a fost tratată aşa, că s'a scă- 
pat acolo'n fața noastră. 

Nu e o întâmplare acest fel de a corege, ci 
sistem premeditat: cine 'njura, răcneşte şi «mal- 
tratează» îşi face datoria. 

S'a'ntâmplat, că un ocnaş osândit pe viaţă, un 
-oare-care Balaban, având accese de nebunie, a 
fost adus la Văcăreşti, ca să fie supus obser- 
vațiunii medicale. Om frumos. deştept, cu o 
musculatură de rară frumuseță, muncitor şi chi- 
vernisit, el îşi mai adunase şi vre-o 60 mii de 
lei; se dedea deci cu socoteală, că simulează 
numai nebunia, ca să fie frimis la Mărcuţa şi a- 
poi să scape. 

Intr'una din zile el a spart uşa celulei, în care 
era încuiat, a ieşit în coridorul de sus şi a'nce- 
put să facă gură. Lumea s'a adunat din toate 
părţile în fața celulelor, iară gardienii au strîns 
pe cei mai vănjoşi și mai îndrăzneţi dintre hoţi 
cum erau Mealcă, Lache, Jerpelea, Capdefer, 
Teacă, Găinaru, Cărnat, Anghel, Papuc şi alţii 
şi li-au poruncit să-l prindă şi să-l lege. 

Balaban a scos zăbreala de la fereastră şi-a 
ridicat-o'n sus. 

„Să vie cine cutează !“ a strigat el, apoi 
a pornit să coboară scările, 


P 


CRIES 


Intr'o clipă au tăiat-o toţi la fugă. 

Unul singur a rămas neclântit la locul lui = 
Lache, un om scurt şi subțirel, dar țeapăn şi 
sprinten, cu niște ochi mari, care te bagă'n draci 
şi cu ținută şi mişcări, care încântă vederea, 
adevărat kşatria din Mahabharata. 

A făcut omul acesta peste optsprezece ani din 
douăzeci. 

«Ei, ce-o să faci, Lache, după ce vei fi scăpat ?» 
Pa întrebat unul dintre socialişti. 

«Ce-o să fac!?— răspunse el. Ce-a mai rămas 
după douăzeci de ani din mine!? Aveam sub as- 
cultarea mea douăzeci şi trei de oameni, tot unu 
şi unu: ziua munceam la sapă, la secere, la coasă, 
fiecare pentru trai, iară noaptea treceam şapte 
sate şi ne aţineam în drumul mare. S'au dus acum 
toate: rămân un păcătos ca ori şi care altul». 

Acum el sta gata să ţină piept cu Balaban. 

Insă'n clipa când acesta era să coboară scă- 
rile, un băiat de vre-o zece ani, care se afla în 
spitalul de pe același coridor, a ieşit să vadă şi 
el cele ce se petrec. Balaban s'a răpezit la el, 
Pa apucat în mâna stângă şi la ridicat deasupra 
capului său gata par'că să-l arunce în mulţimea 
'ngrozită. 

«Lasă copilul! —a strigat Lache. Nu ţi-e ru- 
şine !? Tu vezi că e copil! Aici la mine să vii!» 

Balaban i-a dat copilului drumul şi cu zăbreaua 
de fier în mână a coborât scările. 

Mi-au rămas pentru totdeauna întipăriţi ochi 
cei mari ai lui Lache, care s'a lăsat pe vine şia 
*ntins braţele amândouă şi s'a răpezit de jos în 

ss la Balaban cel puternic, l'a cuprins de mij- 
loc şi Ta ridicat de la pământ, încât se sbătea 
dând din mâni şi din picioare. 

Acum au sărit şi Mealcă, lerpelea şi ceilalți, 
ca să-l lege cu funia, pe care o primiseră de 
ia gardienii fugiţi. Aceştia s'au întors numai după 
ce s'au încredințat, că e bine legat Balaban şi 
la mâni, şi la picioare, iar acum şi-au făcut da- 
toria cu vârf şi 'ndesat bătându-l pe . nenoroci- 
tul acela, ca să nu mai fie 'n stare de asparge 
u şi şi de a cobori scări. 

lar aceasta, ca să îndulcească firea făcătorilor 
de rele şi să-i îndrumeze pe minori spre o mai 
bună vieţuire. 

Dar să trecem la o altă variaţiune a simfoniei 
sfanţuiala atât de strâns legată de mult lăudatul 
obiceiu al pământului. 

Țl-am vorbit pân’ acum de lucruri, pe care 
łe ştiu din propria mea intuiţiune; am să-ţi vor- 
besc de aici înainte şi de lucruri, care mi s'au 
spus şi pe care am destule cuvinte de a nu le 
pune la 'ndoială. 

Sunt adecă la Văcăreşti şi oameni, care se 
simt aici acasă la ei. Azi iese şi peste câte-va 
luni ori chiar săptămâni iar intră. Ştiu unul, om 
încă tănâr, care se făleşte, c'a petrecut în şapte 
rânduri cu totul opt-sprezece ani la Văcăreşti 
Altul a ieşit Sâmbătă, Luni a dat o lovitură «ca 
să se înţoleze», iară Joi a fost adus înapoi. 

Oamenii de felul acesta cunosc casa şi obi- 
ceiurile din ea, vin bine aprovisionaţi şi 'n cel 
mai rău cas îşi vând hainele, ceasornicul şi ce 

mai au, ca să-şi facă «mărunțiş» pentru netezi- 
rea drumurilor. „Ei ştiu ce au să facă“ pentru 
ca să fie trataţi cu obligata cruțare şi le fac 
toate cu multă discreţiune, ca să nu fie daţi de 
gol. Unul ca mine nu poate dar să afle nimic, 
ci vede numai din aerile ce-şi dau, din pasul 
bine călcat, din vorbele şi din purtarea lor, că 
ei sunt adevărații stăpâni ai casei, la care se 
uită unii cu admirațiune, iar alții cu oare-care: 
teamă. | 

Când noul venit trece pe sub bolta din clo- 
potniţa cea mare, el este înregistrat şi are să 
predee bani, ceasornic, inele, tot ceea ce e de 
oare-care valoare. 

Cei mai trăiţi prin puşcării își coase 'n căp- 
tuşeala hainei, în fundul căciulii ori al pălăriei 
ori îşi ascund în încălțăminte «<mărunţiş», — să- 
racii de ei! Dela poartă trec la baie, unde se 
desbracă, iar hainele rămân la etuvă, ca să fie 
desinfectate. In vreme-ce el îşi ia baia, unb 
dintre. stăpânii casei, om cu experienţă, scoto- 
ceşte cu priceperea cuvenita prin haine şi ia 
banii ascunşi în ele, care sunt apoi împărţiţi frà- 
ţeşte. Dacă-l pune păcatul pe păgubaş să se 
plângă, el mâncă o bătaie la poartă ca mincinos 
şi alta la etuvă ca miserabil calomniator. 

Puşcăriaşii de baştină nu pat nici odată ase- 
menea ruşine! Ei îşi primesc banii prin mijlo- 
cirea vre-unuia dintre gardienii, care-şi cunosc 
bine meseria. 

Omul, care are bani, ţine să fie adăpostit în- 
tro încăpere potrivită, cu starea lul, între oa~ 

meni de seama lui, să aibă un pat mai de dai 
Doamne şi să se bucure de fel de fel de uşu- 
rări, 1ar aceste sunt tot lucruri, care nu se dau 
gratuit. Se mai joacă apoi cărţi de se pierd şi 
se căştigă sute de lei, din care gardianul ia par- 
tea ce i se cuvine pentru că nu vede şi nu aude. 

Am văzut minori jucând barbut în dosul bise- 
ricii în vreme-ce gardianul stătea şi se uita la 
dânşii. : 

«Se poate una ca aceasta! ?> am exclamat eu. 

«Dacă-şi are şi el partea de câştig», mi-a răs- 
puns unul dintre socialişti. 

Bacşişul, — prietene, — e un lucru nevinovat 
câtă vreme e dat cu măsura cuvenită pentru 
servicii în adevăr făcute. El devine un fel de 
mituire când dai mai mult decât alţii pentru-ca 
săeții servit cu preferinţă ori ca să ţi se facă 
ceea ce nu este iertat. Sfanţuiala e când eşti 
nevoit să dai pentru-ca să ţi se facă ceea ce 
eşti ori chiar şi ceea ce nu eşti în drept! de a 
cere. Aceasta e plaga cea grea a timpului, în 
care mi-a fost dat să-mi petrec viaţa: cum ar 
putea să fie scutiţi Văcăreştii de ea!? 

Un om cu dare de mână, fiind adus la Vă- 
căreşti, a fost băgat într'una din sălile pline de 
fel de fel de făcători de rele, care se aflau, ca 
dânsul în arest preventiv. El se plângea că a 
fost nevoit să dee o miie de lei pentru ca să 
fie mutat între oameni de seama lui. Câţi dau 
şi nu se mai plâng!? — Cine ia? — Aceasta nu 
o spune nici unul, căci vai ar fi de capul lui 
dac'ar spune. 

Să dee cine are de unde, căci de aceea gaură 
'n cer nu se face. Vorba e însă, că cei ce nu 
vor ori nu pot să dee o simt aceasta, şi sufle- 
tele se umplu de amărâciune. 

Oamenii şi mai ales minorii porniţi în căile 
răutăţii, dar încă nu cu desăvârşire stricaţi se: 
resvrătesc aici, le exagerează toate şi se fac în 
cele din urmă duşmani neînduplecaţi ai societă- 
ţii, în care după părerea lor numai cel viclean, 
îndrăzneţ şi nemilos poate să-şi fac drum. 

Nu le mai lipsesc decât îndrumările oare cum 
technice pentru ca să se'ntoarcă în societate cu 
desăvârşire pregătiţi pentru cariera, spre care 
au fost împinşi. 

lar îndrumările le, primesc cu prisos de la stă- 
pânii casei, adevărații magistri ai înaltei Academii. 

li vezi pe ici pe colo pe ucenici adunaţi îm- 
pregiurul vre-unei celebrităţi, care le povesteşte: 
până'n cele mai mici amănuntele «loviturilor» 
date fie de el însuşi, fie de vre-un alt maiestru 
faimos. Sunt sugestive aceste povestiri pentru 
ori şi cine şi cu atât mai vârtos pentru audito- 
rii dela Văcăreşti. 

Mai sunt însă şi lecţiuni de seară ca la Uni- 
versitatea din Bucureşti, unde profesonii nu prea 
au în timpul zilei răgaz spre a-şi face cursurile 
bine pregătite. 

Iți vei mai fi aducând aminte de starea cu di- 
săvârşire tristă, în care mi i-a prezentat tovară- 
şul Cristescu pe minorii din aşa zisa sufrage- 
rie şi de abuzurile ce se făceau pe ici pe colo 
de ei. 


` 

Ei sunt acum scăpaţi: au fost trecuţi în sălile 
condamnaților, care îi tratează cu multă bună- 
voinţă, dându-le unii loc chiar în paturile lor. 

De oarece mai ales acum închiderea se face 
pe la şease, serile sunt lungi şi încă mai lungi 
nopțile, încât e destul timp pentru cele mai amă- 
nunţite îndrumări părinteşti. 

Fac aici o pausă. Precum ştii însă, pausa e Şi 
ea muzică, şi cu ea se face trecerea la finala 
simfoniei, în care prima violină o are d-l A. Bog- 
dan-Piteşti, care cunoaşte mai bine decât ori şi 
cine acordurile părţii mai cu perdea ale vieţii 
de la Văcăreşti. 


I. 
lubite Amice, 


Iară şi iară-şi îți aduc a minte, că gândul meu 
este să te ajut a te dumiri asupra timpului, în 
care mi-a fost dat să-mi petrec viaţa. N'am deci 
să-ți spun decât ceea ce e de neapărată trebu- 
inţă, ca să ajungi la această dumirire. 

Dac'aşi mai avea o viaţă tot atât de lungă ca 
cea de acum și aşi petrece-o scriind mereu, tot 
n'ași reuşi să descriu toate faptele cu desăvâr- 
şire interesante ale magistrilor de la Văcăreşti. 
E destul înse să-ţi povestesc câte-va dintre «10- 
viturile» lui Cârnat, unul dintre cei mai blajini, 
pentru ca să ţi le închipuieşti şi pe celelalte. 

Cârnat eun om încă tânăr, cam de trei zeci 
de ani,—scurt, bine legat, sprinten, frumuşel și 
vioiu, mare maiestru într'ale vorbirii şi de-o îndrâz- 
neală în adevăr uimitoare. El a fost un timp 
oare-care un fel de servitor în redacțiunea zia- 
rului „Minerva“. 

Când se deştfășura în fața Curţii Marţiale pro- 
cesul Colonelului Victor Verzea, Cârnat s'a pre- 

zentat la doamna Verzea cu o scrisoare, în care 
d-l Radu Rosetti cerea să i se trimită în toată 
graba 2000 de iei, de care avea neapărată tre- 
buinţă pentru înduplecarea cui-va, pe care nu-l 
poate numi. Doamna Verzea a dat banii. 

Constatându-se în urmă, că d-l Radu Rosetti 
na dat nimănuia scrisoare şi nici n'a cerut, nici 
ma primit cele 2000 de lei, s'a pornit urmări- 
rea. Cârnat a fost prins şi adus la Văcăreşti, 
unde am avut în mai multe rânduri ocasiunea 
de a-l admira când îşi dădea pe faţă indignas 
țiunea pentru-că e ţinut prea mult în preven- 
țiune din causa unui fleac de 20900 de lei, pe 
care i-a cheltuit în câte-va zile. La judecată s'a 
presentat în uniformă de vştean cu semne ca 
fost rănit de cinci-ori pe câmpul de luptă, ma 
tăgăduit «lovitura», dar a presentat-o drept ba- 
gatel întrun timp când Filotti şi alții fac mi- 
lioane și a fost osândit la o lună de zile, o > 
treagă lună de zile, —iar Colonelul a rămas cu 
paguba. 

In timpul petrecut rândul acesta la Văcăreşti 
se afla aici şi un primar tras de Curtea Mar- 
ţială 'n judecată pentru așa zis comerciu cu ina- 
micul. Neputându-se dovedi nimic în sarcina lui, 
el a fost pus în libertate. Cârnat însă, care-i 
face Marţi pe toţi Comisarii regali, a ispitit şi-a 
sciricit cum ştie dînsul şi s'a încredinţat, că pri- 
marul în adevăr a adunat 60.000 de lei în tim- 
pul ocupaţiunii. După-ce a scăpat deci de la 
Văcăreşti, el s'a 'mbrăcat în haine de ofiţer, s'a 
aruncat întrun automobil plătit din banii Colo- 

nelului, a pus pe capră pe un tovarăş în uni- 
formă de soldat şi cu baioneta la puşcă, apoi 
s'a dus la primar, la declarat pe acesta arestat 
din nou — deocamdată la domiciliu, a confiscat 
cele 60.000 de lei — şi p'aci i-a fost drumul. Se 
zice, că e dus în lungă călătorie prin mai căl- 
duroase ţări de la mează-zi. 

Din cele multe încă una frumoasă, care i-a 
întemeiat renumele. 

In ajunul războiului, când cu'nverşunatele lupte 
electorale, Cârnat s'a'mbrăcat cu o ireproşabilă 
eleganță şi s'a prezentat cu o scrisoare a Ma- 
relui European la Caracal, unde acesta avea 
mulți partizani. Șeful îi vestea pe aceştia, că 
ziua următoare are să vie la Caracal, ca să ție 
o mare întrunire. 

«Trebue să-i facem o primire vrednică atât 
de el cât şi de Caracaleni» — a zis Cârnat şi, 
luând asupra sa sarcina de a pune la cale pri- 
mirea impunătoare, a adunat vre-o 3000 de lei 
şi a spălat putina. 

Marele European n'a venit la Caracal, dar a 
rămas cu porecla Caracaleanul ca odinioară Sci- 
pion cel tânăr cu porecla Africanul şi Numan- 
tinul. 

Atât îți este, aşa cred, destul, ca să ţi-l în- 
chipueşti pe Cârnat, care nu e decât un fel de 
agregat, un codaş, la înalta Academie de la Vă- 
căreşti. 

Eu ți Pam prezentat cu toate aceste mai cu 
deosebire pe el pentrucă e singurul, la al că- 
ruia curs am asistat din întâmplare. 

Cei aduşi aici fie de la Curtea Marţială, fie de 
pe la poliţie ori de pe la parchet, sunt ţinuţi 
peste noapte claie peste grămadă într'o încăpere 
din imediata apropiere a aşa zisului ioc de co- 
moditate, unde azi e păstrată cuvenita curăţenie. 

Dimineaţa Cârnat a venit să-şi facă obligata 
inspecţiune, ca să vadă, care dintre ai lui a mai 
fost adus la Văcăreşti. El a dat peste un oare- 
care Costică, băiat destul de curăţel, care şter- 
pelise 5.000 de lei găsiţi de poliție la dânsul. 

«Bine, măgarulel— îl mustră magistrul scos 
din sărite. Imi vine să-ţi trag câteva perechi de 
palme, ca să-ţi vâjie urechile trei zile de a 
rândul. Eu înţeleg să te prindă. Mare nenoro- 
cire nu-i, dac'o să stai câteva luni aici. Banii 
însă, ticălosule, banii! Nu ştii tu, cum li se face 
vânt !? Nu ştii, cum au să fie trecuţi din mână 
în mână, încât nici dracul să nu le mai poată 
da de urmă. Ptiu! ruşine să-ţi fie! De ce mai 
eşti şmecher, dacă şi cea mai proastă dintre Ca- 
iefe poate să te descoasă !?». 

Eu eram închis şi nu puteam să-i văd. Se 
vede înse, că erau strînşi mai mulţi împregiurul 
magistrului, căci îndignaţiunea se dete în câ- 
te-va voci deosebite pe faţă. 

«Lăsaţi-mă'n pace! — respunse Costică rău 
câtrănit. Caiefele n'au să mă descoase pe 
mine. Nu ma simţit nici Fraierul, dar afurisita 
de [udă m'a dat de gol. ludele, măi, Iude dacă 
n'ar fi, toate ar merge bine.» 

Au urmat apoi vorbe, care mie-mi sunau a 
gol în ureche. Am înțeles numai, că vorba e de 

felul în care se minte şi se simulează, în care 
se ascunde, de statornicia bărbătească în tăgă- 
duirea, de viclenia cu care urmează să fie amă- 
git judecătorul, un fel de colloquiu improvizat a- 
supra apucăturilor pungăşeşti, 

Am aflat în urmă, că <iudă» (plur. iude) e 
iscoada, denunciatorul, agentul secret, șmecher: 
e operatorul, «fraier» e hoţul de păgubaş, iar 
«caiafă» (plur. caiefe) e ori-şi-care urgisit paznic 
al dreptăţii de la Preşedintele înaltei Curți de 
Cassaţiune până la cel din urmă gardian. 

Asupra celorlalți termini technici ai Academiei 
n'am ajuns, dar nici n'am ţinut să mă dumiresc. 

Chiar şi dacă i-aşi şti şi înțelege înse nu am 
nevoe să mai lungesc vorba. E destulă o bucată 
din coasta unui monstru antediluvian pentru-ca 
Zoologul să-şi poată reconstrui întregul animal = 
destulă îţi este şi ție o bucăţică de Cârnat pen- 
tru-ca să te dumireşti asupra întregei Academii 
de la Văcăreşti, unde, pe lângă magistri stabilt 
ospitează din când în când şi mari celebrităţi» 
care trec numai pe aici. 

E chemat unul fie ca martor, fie în vre-o altă 
calitate la tribunal ori la vre-una dintre curţi: 
el e adus la Văcăreşti, unde stă un timp oare- 
care. E mutat altul de la cutare penitenciar : el 
trece prin <etapa» Văcăreştilor. lar altul a eva- 
dat şi e prins: el e adus la Văcăreşti. Vin me- 
reu celebrităţile, stau mai mult ori mai puţin şt 
pleacă lăsând aici cele mai sugestive amintiri. 

Câtă sensaţiune ! ce viu interes! Cum a- 
leargă ucenicii însetaţi de învăţătură, ca să-i 

vadă, să li se uiten ochi, să-i admire, să aibă 
mângâierea de a le atinge poala hainei şi să 
audă o vorbă rostită din gura lor. Şi se poves- 
tesc faptele, li se exaltează bărbăţia, sunt în a- 
devăr ori îi socotesc chiar mai presus de Lache 
tovarăşul lui Băbeanu, care băgase spaimă'n 
lume. 

Avem, iubita amice, afară pe istoria generală 
a omenirii, istoria specială a filosofiei, istoria 
literaturii universale, istoria artelor, istoria pic- 
turii şi a artelor plastice în genere, îstoria mu- 
zicei, fel de fel de istorii avem: cea mai înte- 
resantă dintre toate istoriile, istoria făcătorilor 
de rele nu se scrie, ce-i drept, dar se predă cu 
multe amănunte aici la Văcăreşti nu numai pen- 
tru delectarea, ci şi pentru îndrumarea celor a- 
dunaţi aici. 

Nu-i la Văcăreşti compătimire, nu-i iubire de 
oamenii şi de aceea nu-i nici curăţie, nici răb- 
dare, nici purtare de grijă pentru viaţa sufle- 
tească a nenorociţilor ce trăiesc aici. Teamă- 
mi-e, că nu-şi bate nimeni capul cu cele ce nu 
se văd şi nu se pipâie,. căci «lIn internis non 
udicat practor». E destul ca oamenii aceia să nu 
evadeze să nu se omoare între dinşii şi nici să 
nu intre, nici să nu iasă fără ca să li se fi făcut 
«formele cuvenite.» Ce se va fi petrecând în 
sufletele lor, acesta e lucru indiferent într'o ţară 
care şi-a înscris în constituțiune libertatea con- 
Ştiinţei. Puțin le pasă, ce simt, ce gândesc şi 
de ce fel de îndemnuri sunt stăpâniţi păcătoşii 

de puşcăriaşi: îşi face fie-care datoria aşa, cum 
îl taie capul. 

Sunt cu toate aceste ispisit a crede, că înce- 
putul bun s'a făcnt. 

Nu e nevoie să cunoşti părerile filosofilor de 
la Tales până la Schopenhauer şi să fii dumirit a- 
supra temeliilor, pe care Brahma, Budha, Con- 
fuciu şi Christos, au aşezat societatea omenească, 
ci e destul să fii om cu bun simţ pentru-ca să-ţi 
dai în cele din urmă seamă, că curăţia e mai 
presus de curățenie. 

Ori-şi-care Negoiţă, care a tăiat capul ţapu- 
lui ce n'a ţinut seamă de curăţenia celulelor şi 
a coridoarelor, mai curând ori mai târziu ajunge 
să-l taie capul, că stăpâneşti puşcăria mai uşor, 
dacă-i ţii pe făcătorii de rele sub necurmată pri- 
vighiere şi 'n lucrare întinsă, ca să n'aibă răgaz 
de a face mişelii, îi deprinzi cu buna rânduială, 
ţii la o parte caprele râioase, nu dai tu insu-ți 
pildă rea, dai bună răsplată celor cu purtări 
bune şi le dai celor îndărătnici pedepse, care 
le sunt întrun fel ori într'altul bine făcătoare. 

Vorba e numai să le laşi oamenilor timp să 
se dee cu capete de pereţi şisă se desmeticeas- 
că. In timpul, în care trăiesc eu, însă toate se 
schimbă de azi pe mâne, oamenii sunt mereu 
mutaţi de ici colo. 

De aceea toate se fac pe apucate, fără de cu- 
venita pricepere, de mântuială şi pretutindeni dab 
peste oameni destoinici, dar neisprăviţi, care 
'ncurcă treburile. Și la Văcăreşti oameni aduşi 
aici de ieri de alaltăieri învaţă bărbierie pe ca- 

pul nenorociţilor de puşcăriaşi. N'ajung însă să 
înveţe bine, căci mai curând ori mai târziu o 
să fie aruncaţi unde nici cu gândul nu gândesc. 

Nu al celora de aici e păcatul, ci al celor de 
sus, care, stăpâniţi de alte gânduri, sunt cu de- 
săvârşire nepăsători şi nici nu ştiu, nici nu vor 
să ştie ce se petrece aici. 

Aleargă poliţia pe găfăite, ca să-i descopără 
și să-i prindă pe făcătorii de rele, procurori, ju- 
decători de instrucţie şi curţi de toate instanţele 
muncesc, pe capete, ca să le dovedească vinovă- 
văţia şi să-i trimită aici; se mai gândeşte cineva 
şi ce fac ei aici şi cumo să iasă iar în lume !2: 

La întrebarea aceasta nu sunt în stare să-ţi 
dau răspuns. O să ţi-l dee alţii. 


IV. 
Inbite Amice 


Afară de cei vre-o şapte sute de făcători de 
rele aşa zişi comuni, au mai fost şi sunt la Vă- 
căreşti şi făcători de rele mai de soiu, pe care 
Curțile marţiale i-au trimis aici fie ca trădători, 
fie cn oameni vinovaţi de a fi avut legături cu 
duşmanul. 

Unii dintre aceştia au stat puţin, ca Dimitrie 
Neniţescu şi Virgil Arion, care, îmbolnăvindu-se 
au fost mutaţi într'un sanatoriu, ori cu tinerul 
Lupu Costache, Chercea, Patraşcanu, Stere, Nae 
Coandă, Petre Ciorăneanu şi Simionescu-Râmni- 
ceanu, care au fost puşi în libertate. Toţi aceştia 
au stat în curtea personalului, unde eu numai 
rar de tot mă duceam, iară ei numai cu permi- 
siune specială puteau să treacă în curtea noastră. 
Excepţiune făcea singur Metaxa-Doro, care avea 
trecere şi'ncoace şi'n colo. 

Eu mi-am petrecut deci viața mai ales cu cei 
adăpostiţi în celule şi cu câţiva, care au fost in- 
stalaţi spre poartă, în două încăperi învecinate 

cu aceea, la intrarea căreia şi-a ţinut Cârnat col- 
loquiul. 

Eram cu totul vre-o 24 de oameni, între care 
câteva figuri cu deosebire interesante. 

Era Tenhof, un Neamţ de la Colonia, tip de 
| german totdeauna în voie bună, care-mi reamintia 
| pe cei de la Domneşti. El nu prea ştie, de ce 
adecă e ţinut la Văcăreşti. Fusese ataşat comer- 
cial. După câteva luni a şi fost pus în libertate 

Alt Neamţ, Martin Badt, comisionar, din Saxo- 
nia, era mai melancolic. Şi el a fost pus în li- 
| bertate — precum se zice după cea cheltuit vre-o 

30.100 de lei — cu avocaţii. 

Sasul Weisrârtel, director la fabrica Luther, 
om mai posomorit, a cheltuit şi e], dar tot a fost 
osândit — nu ştiu de ce—la cinci ani de muncă 
silnică. 

Trei fraţi Gross, care au făcut treburi în tim- 
pul ocupaţiunii, au cheltuit, aşa mi se spune, 
ot cu advocaţii, peste 300.090 de lei. Au şi fost 
puşi în libertate. Unul dintre dânşii a plecat în: 
streinătate, dar altul a fost arestat de a doua, 
apoi de a treia oară şi acum iar e la Văcăreşti. 

Alt om de afaceri, Rosental de la Târgovişte, 
| vecinul meu, a cheltuit şi el, se vede însă că 

nu destul, căci a luat cinci ani. 

Incă mai mult a cheltuit Avram Lobel de lia 
Piteşti dar tot în zadar, căci a luat cinci ani de 
muncă silnică. 

Tot cinci ani, dar nu de muncă silnică, ci de 
reclusiune, a luat și Hefter, ziaristul. 

Toţi aceştia au scăpat uşor, căci avem şi tre: 

cu câte 20 de ani de muncă silnică, advocatul 
Caramfil de la Galaţi, ofiţer de rezervă, Căpi- 
tanul St. Nicolau şi soldatul M. Stern, aduşi toți 
trei aici dela ocne. 

Avem chiar unul osândit pe viaţă, bine știutul 
Mărăcineanu, pe care Mareşalul Mackensen la 
grațiat, iar „ai noştri“ ľau adus iar aici. Am de 
gând să-ţi descriu în puţine trăsături soarta a- 
cestui om în adevăr extraordinar. Deocamdată 
îți spun numai, că el e în gândul meu cel mai 
însemnat dintre artiștii români, pe care i-am cu- 
noscut pân’ acum. 

Mai interesant decât toţi e însă Moni Alcalai, 
cerealist şi negoţător de ouă de la Turnu-Mă- 
gurele, evreu spaniol din Serbia, un inchinător 
mozaic pe cât de fanatic, de atât de sincer. Pă- 
ţăniile lui sunat o adevărată halima, din care se 
revarsă o viuă lumină asupra timpului de astăzi. 

Mă urc la cei de sus, care mi-au opărit cele 
mai frumoase exempla:e de ricin. 

Aici sunt cinci socialişti, patru dintre colegii 
mei şi colonelul Victor Verzea, pe care abia am 
ajuns să-l cunosc mai de aproape. 

După ce Curtea militară a confirmat sentenţa, 
prin care fusese osândit la moarte, Colonelul a 
făcut recurs în casaţiune. Chiar mai înainte de 
a se fi pronunţat însă Curtea, Regele a comutat 
pedeapsa la 20 ani muncă silnică. Colonelul a fost 
apoi degradat, dar a rămas ca deocamdată să-şi 
facă pedeapsa aici. 

Colonejul e oştean în puterea cuvântului, tâ- 
năr ieşit din şcoala militară de la Bucureşti, cu 

deosebire priceput în ale tunăriei, călăreț vestit 
şi fost— ca maior — director al arsenaiului. Ne- 
putându-se potrivi cu apucăturile camarazilor 
săi, a trecut în rezervă şi atât ca inginer hotar- 
nic, cât şi ca gospodar harnic, priceput şi chi- 
vernisitor şi-a agonisit o avere frumoasă. .n deo- 
sebi vinurile pe care le desface la Bucureşti, 
sunt din cele mai bine îngrijite. 

Ọm de o energie ne'nfrântă, neobosit, cap clar 
şi caracter vrednic de încredere, el s'a distins 
în timpul guvernului conservator ca director al 
poştelor şi al telegrafelor, în cât lonel Brăfianu 
după încercări făcute cu alţii, în ajunul răsboiului, 
iar la numit Director al poştelor şi al telegrafelor. 
- Ca fost director al poştelor şi telegrafelor până 
la intrarea în Bucureşti a Germanilor a fost tras 
în judecată şi osândit la moarte. 

Nu sunt, iubite amice, pedin destul dumirit 
pentru-ca să fac încercarea de a-ţi spune care 
anume e vina ce i-au găsit. Sunt înse pe de- 
plin încredinţat, că vina nu e cea mărturisită. 

Victor Verzea e fecior de popă de [a Săcele, 
deci om, care a avut totdeauna inimă pentru cele 
se se petrec în Ardeal și cunoaşte bine atât oa- 
menii, cât şi stările din regatul ungar. Săcelenii 
chiar mai mult decât alţi Români ortodocşi din. 
Ardeal au fost totdeauna închinători ai lui Saguna, 
căci moştenitorul politic al lui Saguna, Nicolae 
Popea, e:a Săcelean. Chiar tatăl lui Victor, pă- 
iintele Verzea, era unul din cei mai devotați şi 
mai zeloşi «tribunişti», totdeauna gata cea alerga. 
şi de a aduce jertfa când vicarul Popea îi tii- 

mitea trei vorbe. După toate aceste Victor 
Verzea îi mai fusese muit regretatului Aurel Po- 
povici coleg de bancă şi i-a rămas viaţa toată 
cel' mai bun prieten. Din toate aceste se'nvede- 
rează felul de a vedea al lui în chestiunea na- 
țională şi în virtutea acestui fel de a vedea a 
fost ani de a rândul om de încredere al Regelui 
Carol I. şi mijlocltor de bună credinţă al gu- 
vernului din Bucureşti față cu fruntaşii Româ- 
nilor din regatul ungar, deci indirect şi faţă cu 
guvernul din Buda-pesta. Ştia deci o mulţime 
de lucruri, care fruntașii ce avuseseră legături 
cu el, erau înteresați să rămăie neştiute. 

Aceasta e, aşa cred eu, adevărata vină, pentru 
care trebuie să i se astupe gura, ca mie cu 
pământ, prin o condamnare la moarte. 

Urma a dovedit, că atât Regele Carol I., cât 
şi sfetnicii sei conservatori Carp, Maiorescu, 
Marghiloman şi alţii erau de bună credinţă şi 
stăruiau cu inima curată în politica naţională 
tradițională; tot de bună credinţă îi socotea, 
aşa se vede Colonelul şi pe fruntaşii partidului 
liberal naţional, căci altfel nu l-ar fi fost şi lor 
mijlocitor faţă cu fruntaşii Românilor din rega- 
tul ungar, 

Păcatul, pe care-l spăşeşte, e, aşa mi se pare, 
că s'a răzămat pe oameni, care nu erau vrednici 
de încredere. El se socotia napăstuut, iar eu îl 
socoteam om nevinovat, pe care firea nu-l iartă 
ca în împregiurările date să spună ceea ce-i în- 
vedera nevinovăția. 

Eram el şi eu doi oameni, care suferiau pen- 

tru-că făcuseră ceea ce în împregiurările date 
nu le era iertat să nu facă. Umblaserăm în ace- 
leaşi drumuri fără-ca să ție seamă unul de altul. 
Nu prea ştia dînsul ce fac eu, şi nu știam eu 
ce face el, şi la Văcăreşti ne-am găsit unul pe 
altul cum se pomenesc faţă'n faţă doi ingineri, 
care sapă un funel unul despre răsărit, altul 
despre apus, şi-şi dau mâna după-ce a fost spart 
zidul despărțitor. 

Aşa trebuiau să vie lucrurile pentru-ca să ne 
cunoaştem mai de aproape unul pe altul. Le 
sunt celor ce m'au trimis aici recunoscător pen- 
trecă mau ajutat să-i cunosc pe socialiştii, care 
au multe vederi, cu care nu mă pot împăca. Incă 
mai virtos le sunt recunoscător pentru-că m'au 
pus sub acelaşi acoperiş cu Colonelul Victor 
Verzea, cu care mă potrivesc şi'n ceea ce pri- 
veşte cele mai intime părţi ale vieţii omeneşti. 

Chiar şi dacă wam fi fost de acelaşi gând, 
aici în această lume strîmtă, trebuia neapărat să 
ne apropiem sufleteşte unul de altul. 

Nu era între cei de aici nici unul, care i se 
putea sămui. 

Inchipuieşte-ţi un om de statură ceva mai 
mult decât mijlocie, cu umerii laţi, cu pieptul 
ieşit, foarte voinic şi chipeș, un oştean, care 
calcă ţeapăn, se ţine drept şi are căutătură 
îndrăzneață parcă s'a pornit să pună mâna 
pe cine-va care vrea să scape de el. Potic- 
nindu-se odată calul de sub el, a căzut cu dîn- 
sul şi Pa lovit cu copita în frunte, încât i-a spart 
capul de asupra ochiului de la stânga. A scăpat, 

dar ochiul i-a rămas mutat din loc, încât le ve- 
dea toate îndoit. I s'a făcut la Viena o opera- 
ţiune grea spre a-i pune ochiul orisontal cu cel” 
lalt, dar tot mai e nevoit să-şi plece puţin capul 
spre umăr pentru-ca să vadă bine. 

Mai ales această ţinută a capului îi dă înfăţi- 
şarea de om pornit spre fapte hotărite. 

Tot ca oştean e om cu inima deschisă şi băr- 
bat, care-şi dă fără de'ncongiur pe faţă gândul 
şi nu e ?n stare să jignească fără destul cuvînt 
pe altul. 

Dacă omul acesta ar fi unul dintre cei ce au 
stăruit să fiu trimis aici, eu m'aş fi făcut, că nu 
stiu aceasta, şi tot aşi fi rîvnit la mulțumirea de 
a sta în fie-care zi câte un ceas de vorbă cu el, 

Mai erau înse şi altele. 

Serile, după cină, vecinii Colonelului, Carna- 
bat şi Grossman, precum şi eu, eram invitaţi la 
o cafeluţă. Venia şi Bogdan-Piteşti, care şedea 
intro odaie de lângă spital, deci la capătul co- 
zidorului. Dintre socialişti veniau tipograful Ko- 
nitz, o inteligenţă cumpenită, şi decoratorul Bog- 
dan, un tănăr vioiu și scrietor bine înzestrat. 
Din când în când luau parte şi cei doi Teodo- 
teşti. Vorbiam aproape numai despre literatură, 
artă şi istorie, iar conducerea discuţiunilor o a- 
vea Bogdan-Piteşti, un fe! de Caragiali corectat 
şi adăugat. 

De câte-ori mă gândesc la omul acesta, văd 
par'că ’n faţa mea minunatul palat al zinei zo- 
rilor căzut în ruine. 

Cu adevărat ruina unui om făcut să devie 
mare e acest tânăr trecut abia de patru-zeci de 
ani, frumos, deşi cam gras, de o rară distinc- 
țiune în ținută şi 'n gesturi, mult umblat prin 
lume; cu multă ştiinţă de carte, cunoscător al 
artelor şi de o inteligență superioară, dar cu de- 
săvârşire ruinat trupeşte şi după felul meu stri- 
cat sufleteşte. 

Eminescu îi zicea lui Caragiali, «cinicul» pen- 
tru-că el le lua toate'n zeflemea şi nu puteai 
nici odată să ştii, care e adevărata lui părere. 
Susţinea totdeauna ceea ce-l sgândăria pe Emi- 
nescu să-și dee pe faţă gândurile şi ştiinţa. Bog- 
dan-Piteşti, în toate privinţele mai presus, le ia 
toate în bătaie de joc, îţi ghiceşte gândurile din 
o singură vorbă, pe care ai scăpat-o şi nu-ți dă 
răgaz până ce majunge să te vadă înfierbântat 
în discuţiune. lar când e vorba de cinism, Ca- 
ragiali era un om blajin, copil nevinovat. 

Bogdan-Piteşti să-ţi vorbească despre putre- 
ziciunea din societatea noastră; el să-ţi înşire 
dovezi, că tot aşa era şi mai nainte; el să-ţi 
spună, cum era la Bizanţiu şi ’n Franţa; el să-ţi 
desvălue părţile ascunse din istoria Romanilor 
şi din a Elinilor; el să-ți spună, cum se dedeau 
la desfrâu  Fenicienii, Babilonenii şi Egiptenii. 
Trebue să fii de tot tare'n vederile tradiţionale 
pentru-ca să mu te pătrunzi de convingerea, că 
omul se'njoseşte trăind—ca cele-lalte animale— 
potrivit cu rânduiala firească. Omul nobilisat prin 
cultură se ridică mai presus de fire şi rivneşte 
ia muljumiri mai rafinate decât cele fireşti. 

Eu cred, că toate aceste ni le desfăşura pen- 
tru-ca răsvrâtindu-ne, să ne încordăm toate pu- 
terile şi să dăm fie-care ceea ce e mai bun în 
sufletul lui. 

Dacă acesta îl va fi fost gândul, silinţele i-au 
rămas în mare parte zadarnice, căci mai ales doi 
ba câte-odată singur doi se resvrătiau: Colo- 
nelul şi eu, mocanii, de care nu s'a prins încă 
poleiala culturii apusene altoind suportul bizantin. 

Erau cu deosebire sugestive serile acelea, în 
care am învățat multe păn'atunci mie necunos- 
cute, şi adesecri nu discutam, ci ne "'ncăieram 
în luptă crâncenă pentru cinstea casei, pentru 
curăţenia mesei şi pentru patul nepătat. 

Tovarăşi în această luptă pentru bunele obi- 
ceiuri moştenite de la părinţii şi bunii noştri, 
noi, Colonelul şi eu ne preţuiamn unul pe altul 
şi prețuine-vom câtă vreme vom mai fi în viaţă. 

Lăudaţi să fie cei ce, prigonindu-ne, au ajuns 
fără de voia lor să ne facă binele acesta. 


Iubite Amice 


Te rog să mă ierţi că iar îţi spun lucruri, des- 
pre care nu vorbesc bucuros, pe care înse tre- 
bue să le ştii, dacă e vorba să te dumireşti a- 
supra lumii, în care-mi petrec viaţa. 

Mai nainte de toate o lămurire. 

Obârşia bunei cuviinţe e fără doar şi poate 
fireasca pornire a omului de a le face semeni- 
lor săi pe cât se poate de plăcută viaţa. Omul 
cu inima curată e deci fireşte pornit spre bună 
cuviință şi nn are decât să se arate cum în a- 
devăr este pentru-ca să fie cuviincios în cel mai 
bun înţeles al cuvântului. Buna cuviinţă e pentru 
dănsul o mulţumire. 

Omul stăpânit de rele îndemnuri e, din contra, 
osândit să fie făţarnic, să-şi ascundă gândurile, 
să umble cu minciuna și să 'nşele pe alţii dân- 
du-şi silința să pară cum în adevăr nu este. 
De aceea într'o societate, în care mulţi, ba poate 
chiar cei mai mulţi dintre oameni nu sunt cum 
se cade, formele bunei cuviinţe sunt luate drept 

făţărnicie convenţională şi cei ce ţin să se arate 
cum în adevâr sunt trec drept nişte bădărant 
supărători. 

Nu mai încape apoi îndoială, că cel ce se 
sîluieşte să pară cum în adevăr nu este aduce 
un fel de jertvă în vederea unui folos. Lipsing 
folosul, lipseşte şi jertva, şi de acea întâlnim a- 
tât de adese-ori- în căile vieţii oameni, care sunt 
foarte cuviincioşi, chiar josnici şi linguşitori faţă 
cu cei ce pot să le fie de vre-un folos, dar se 
dau de gol şi sunt nişte bădărani brutali faţă 
cu cei ce nu pot să le fie de nici un folos. 

Această însă numai în mijlocul unei societăţi, 
în care se iartă aşa ceva. 

Aceia-şi oameni, care de dimineaţa până seara 
o duceau suduind şi brutalisând în mod revol- 
tător pe nenorociţii de minori, erau slugarnic; 
față cu cei ce puteau să le dee ceva — numaj 
însă câtă vreme li se ierta atât brutalitatea, cât 
şi slugărnicia. Vorbind deci despre ei caracte- 
risăm societatea, în care felul lor de a fi e cu 
putinţă. 

Tot spre a caracterisa socieiatea am vorbit Şi 
am şi de astă dată să vorbesc despre unele a- 
pucături ale tovarăşilor mei de suferinţe. 

Una dintre fiicele mele, Fulvia, se logodise 
încă pe la 1912, dar de căsătorie nu putea să 
fie vorba decât după ce amândoi logodiţii îşi vor 
fi luat licenţa, ca să se poată căpătui. A urmat 
însă răsboiui de la 1913, şi el, sublocotenent 
de reservă, a fost nevoit să-şi întrerupă studii- 
le. O mai îndelungată întrerupere a urmat după 

isbucnirea marelui răsboiu. Au trecut deci an 
după an şi el abia după întoarcerea din Mol- 
dova a oștirii române a ajuns să-şi iee licenţa, 
Eu mă aflam în „puşcărie“ când el, acum căpi- 
tan, a fost însărcinat să dee lecţiuni la şcoala 
militară şi la cea normală şi s'a hotărât ziua 
căsătoriei. Soţia mea şi eu, cu toată durerea pă- 
rintească, ţineam ca cununia să se facă ’n casă, 
iar nuntă să nu fie, iar fata, țiind seamă de sta- 
rea, în care ne aflam, se 'mpăcase şi ea cu 
gândul acesta. 

Mirele ţinea însă să-şi vadă viitoarea în po- 
doabă de mireasă, iar famiiia lui era gata să-i 
facă nuntă mare, cununie la biserica Creţulescu 
celebrată de Episcopul Dunării de Jos cu asistenţă 
mare şi nuntă cu lume multă, cu mese 'ncărcate 
şi cu două tarafuri de lăutari, unul condus de 
vestitul Ciolac el însuşi. Li-se şi cuvinea tine- 
rilor stăruitori în credinţă. 

N'am nevoie să-ţi spun, că mă aflam ‘n cea 
mai mare strâmtoare și nu mă puteam ajuta de- 
cât puindu-mi în vânzare scrierile, singura mea 
avere. 

După ce fusesem mutaţi iar la Văcăreşti, d-l 
Patraşcanu a mijlocit cumpărarea unei naraţiunii 
pentru care am luat 2.000 lei. 

Am primit banii aceştia într'o zi de Duminecă 
şi i-am păstrat la mine ca să-i dau soţiei mele 
Marţi când era vorba să vie. Fiind însă timpul 
ploios, ea n'a venit nici Marţi, nici Miercuri, nici 
Joi, ci abia Vineri, după ce au încetaf ploile. 
Aşteptând-o, păstram cele două mii la mine în- 

făşurate, cum le primlsem, într'o hârtie de poştă 
şi băgaten buzunarul de din lăuntru al vestei, 
pe care-l îmbumbasem. 

Vineri dimineaţa, când era să-i dau, mam po- 
menit că nu-i mai am. ` 

Nici odată în viața mea n'am mai simțit des- 
nădăjduirea, de care am fost cuprins atunci. Să- 
rac am fost viața mea toată, dar nici odată nu 
mi-am făcut ca acum mustrări pentru că nam 
profitat de împregiurări, ca să nu mai fiu sărac, 
Nv era vorba de 2009 de lei pierduţi, ci de impre- 

“ile, în care îi primisem şi de scopul, în ve- 
derea căruia d-nii Coandă şi Simionescu-Râmni- 
ceanu mi-i anticipaseră pentru o scriere încă ne- 
terminată. Căinţa şi ruşinea mă striviau. 

Eram, ce-i drept, pe deplin încredinţat, că nu 
i-am perdut, ci au fost furați când eram des- 
brăcat, dar tot îmi făceam mustrări, căci nici 
furați nu ar fi putut să-mi fie, dacă nu ar fi fost 
la mijloc o lipsă de cuvenită purtare de grijă. 

Din întâmplare însă soţia mea a venit de astă 
dată însoţită de Fulvia. 

«Ei, lasă,— mi-a zis aceasta. Inimă rea să nu-ți 
faci, tată, Atâta rău să ne ajungă. Tot nu mai 
aveam nevoie de banii aceia. Sunt toate'n regulă. 
Nu mai rămâne decât să facem ce vom îi făcând, 
ca să te avem şi pe D-tala nuntă. Eu am venit 
să ne dai voie să stăruim să fii pus de ziua 
nunţii pe câteva ceasuri în libertate». 

M'am mai liniştit şi le-am făgăduit, că mă voi 
duce la nuntă, dacă mi se va da voie. 

Abia după acea'ta a urmat însă cea mai urîtă 
pățanie din viaţa mea. 

Bănuiala de a fi găsit ori de a fi furat bani, 
cădea fireşte — asupra celor trei minori ce ne ser- 
viau şi astfel ei au fost luaţi de scurt. Atât di- 
rectorul, cât şi primul gardian mă asigurau, că 
banii vor fi găsiţi, căci o sumă atât de mare, o 
hârtie de 1000 1. și doue de câte 500 1. nu se 
poate cheltui'n penitenciar fără de urmă. Cei 
trei bănuiţi tăgăduiau înse şi atât directorul, cât 
şi gardienii se folosiau de mijloacele obicinuite 
spre a-i îndupleca să mărturisească. Știind-o a- 
ceasta, soţia mea a venit iar la Văcăreşti să-mi 
spună, că cei de acasă mă roagă să-i declar di- 
rectorului, că renunţ la banii, pe care-i socotesc 
pierduţi, iar nu furaţi, și să stărui, ca să nu mai 
fie bătuţi băieţii, care ar putea să nu fie vi- 
novaţi. 

Directorul mi-a respuns înse, că e cestiune de 
ordine înternă să descoperă adevărul şi el îşi 
face datoria urmărind pe făptuitori. A adus deci 
pe doi dintre cei trei bănuiţi în cancelaria sa şi 
a început să le facă interogatoriul în faţa mea. 

Văzând întroducerea interogatoriului, am înce- 
put să tremur în toate încheeturile şi am pără- 
sit în grabă mare cancelaria. Ce s'a întemplat 
mai departe —nu ştiu. Am aflat numai că bănuiţii 
au fost închişi în aşa zisa gherlă. 

Când m'am întors, am găsit pe ziarişti şi pe 
vre-o câţi-va dintre socialişţi adunaţi în faţa ce- 
lulei Colonelului — discutând cu multă aprindere. 
De departe se auzia glasul pătimaş şi sfăşietor 

al lui Dem. Teodorescu, care-și pierduse sărita 
fiind-că unul dintre cei bănuiţi îl servia şi pe el. 

Inchipueşte-ți un om de vre-o trei-zeci de ani, 
de statura mijlocie, totdeauna spelcuit, cu fața 
prelungă, de obiceiu cuviincios şi simpatic. Când 
e însă supărat, i se iveşte'n faţă un fel de ac- 
reală, gură i se strimbă şi buzele se depărtează 
una de alta încât îi ies la iveală dinţii lungi şi 
laţi. 

«Bătrânul acela cerşitor,—a zis el acum, —si- 
mulează că i s'a furat banii, pentru-ca să mai 
stoarcă alţii.» 

In urma acestor verbe se stârnise furtună. 

Când am sosit înse eu sus, s'a făcut tăcere. 

«E o barbarie scârboasă, — s'a răstit el la 
mine'n mijlocul acestei tăceri, — abominabilă, 
ca din vina unui om să sufără atât nevinovaţi.» 

Am rămas ca trăsnit din senin. Ce-aşi fi pu- 
tut adecă să-i răspund? 

Nu era destul c'a gândit'o, dar mă mai şi bru- 
talisa spuindu-mi-o'n faţă: eram atât de Sgu- 
duit, încât iar am avut accese de diabet, care 
m'au chinuit timp de vre-o doaue săptămâni. 

Vei zice, poate, că exageram lucrurile dând 
prea mare importanţă unei isbucniri urmate în- 
tro clipă de supărare explicabilă 

N'ai avea dreptate, dac'ai zice-o aceasta. 

Nu omul m’a jignit, ci societatea deprinsă a- 
socoti pe toţi cum îi ştie pe cei mai mulți. In 
acel tovarăş de suferințe se dedea pe față ob- 
ştescul fel de a gândi. 

! se'ntâmplă fie-căruia dintre noi, că o mâh- 

nile trecătoare îi reaminteşte toate mâhnirile de 
acelaşi fel, pe care le-a avut în viaţa sa. Ceea 
ce ma sguduit era acumularea brutalităţilor. 

Imi aduceam, între altele, aminte, că atunci, 
când am intrat în temniţa de la Vaţ, în coloa- 
nele unui ziar din Bucureşti a fost publicată o 
motiță, în care li se spunea cetitorilor, că sunt 
plătit de guvernul ungar ca să stau în temniţă. 

Imi aduceam aminte, că unul dintre marii das- 
căli ai României, scriindu-mi biografia pentru 
istoria literaturii române, spune c-am trecut din 
Ardeal în România pentru-că fusesem condam- 
nat să stau în temniţă. 

Imi aduceam aminte, cum plăteam camete de 
15-18%, pentru-ca cu greaua mea familie s'o pot 
duce găfăind de azi pe mâne în vreme-ce mi se 
aruncă în faţă vorba, că mam îmbogăţit prin da-. 
raveri neiertate. 

Imi aduceam aminte, cum mă sbat la Văcă- 
reşti în vreme ce alţii, oameni maicu minte de- 
cât mine, se plimbă'n automobile şi-şi petrec 
viaţa'n răsfăţări. 

Viaţa omului cum se cade e nesufarită 
„mijlocul unei societăţi, care încetul cu încetul a 
ajuns să nu mai creadă că şi vieţuirea corectă 
e cu putinţă. 

Dar săptămâna atreia unul dintre gardieni a 
surprins pe câţi-va dintre puşcăriaşi jucând 
cărți pe mise mari. Era învederat că sutele de 
lei ce erau puse'n joc nu erau bani curați. 

Când Directorul penitenciarului a venit cu pri- 
mul gardian şi cu gardianul secţiunii, că să iee 

de scurt pe jucătorii de cărţi, eu mă aflam din 
întâmplare în uşa celulei mele şi scriam la masă. 

Uşa de la curtea secţiunii se afla în fața ce- 
lulei mele la depărtare de vre-o sută de paşi, la 
stânga 'n dosui bisericii, unde steteau la umbră 
câţi-va dintre minori. 

După intrarea în curtea celor trei caiefe unut 
dintre puşcăriaşi s'a furişat afară şi i-a dat ce- 
lui mai apropiat ce-va, iar acesta a alergat la 
scara altarului, unde i-a dat altuia ceeace pri- 
mise. Cât dai în palme lucrul primit a trecut 
prin vre-o şapte mâni. Mie nu putea să-mi treacă 
prin gând că oamenii aceia ascund banii mei, 
chiar şi dac'aşi fi dat însă cu socoteală, că banii 
mei trec din mână "n mână, lucruriie se petreceau 
atâta de iute şi cu îndemânătăcie, încât era peste 
putință să-mi dau seamă, cine dă şi cine ia, unde 
se pierde şirul. 

Nu i-a fost Directorului greu să constate, că 
fusese schimbată o hârtie de 509 lei şi că banit 
schimbaţi au fost împărțiți şi pierduţi în joc de 
cărţi. N'a putut înse nici odată să constate cine 
anume a schimbat hârtia şi cine a câştigat banii 
pierduţi la cărţi. Toţi erau păgubaşi şi nici unul 
nu ştia, cum au ajuns banii să fie schimbaţi şi 
frăţeşte împărțiți. 

Tot a ieşit însă'n cele din urmă unul, care a 
pus mâna pe bani. El zicea, ce-i drept, la început, 
să i-a găsit în curte; când-a fost înse vorba să 
spună, unde anume i-a găsit, el şi-a dat în pe- 
tec şi a spus un loc, pe unde eu n'am umblat 
în timpul zilelor când s'au perdut banii. Nu i-a 

rămas deci în cele din urmă decât să facă măr- 
turisirea, că Joi dimineaţa, pe la 7!/,, ieşind eu 
în grabă, ca să mă urc pe o clipă la celulele de 
sus, unde fusesem chemat, a intrat în celula mea 
şi a furat banii din vesta, pe care o lăsasem pe 
pat. Silințele de a da de urma restului de 1500 
lei au rămas zadarnice. Hoţul îi perduse, iar cel 
ce i-a găsit spunea că i-a ascuns într'o gaură de 
ia bae, de unde i-a furat nu ştia nimeni cine. 

Câtva timp în urmă unul dintre jucătorii de 
crti, scăpând de la Văcăreşti, a venit înainte 

„plecare în toată taina la mine şi mi-a spus, 
că hârtia de 500 lei a fost schimbată de un anu- 
mit gardian, care ştie ce s'au făcut şi celeialte 
doue hârtii. 

Nu mi-am dat nici odată silinţa să mă'ncre- 
dințez, dacă avea ori nu dreptate,— deşi acel gar- 
dian a plecat puţin după aceea: îmi era destuj 
că s'a găsit hoţul şi a fost dat pe mâna parche- 
tului. 

A fost o adevărată sărbătoare ziua, în care di- 
rectorul a venit să ne spună, că hoţul a mărtu- 
risit dând amănunte verificate de mine în ceea 
ce priveşte împreziurările, în carea luat banii şi 
hărtia, în care-i înfăşurase d-l Patraşcanu. 

Și-a dat acum şi Dem. Teodorescu seamă, că 
mare nedreptate mi-a făcut şi a şi mărturisit-o 
aceasta — pentru ea supărare să nu mai fie. 

Mai mult nici că doriam. li mulțumiam lui Dum- 
nezeu că mi-a limpezit sufletul în ajunul nunţei. 

Stăruisem ca cei de acasă nici un fel de ce- 

rere scrisă să nu facă mai înainte de a-şi fi făcut 
rugămintea cu graiu viu. 

D-I Ionescu Marița, Directorul general al pe- 
nitenciarelor, om totdeauna chiar mai mult decât 
cuviincios, li-a dat răspunsul, că nu are căde- 
rea de a mă pune’n libertate, ca să iau parte 
la nuntă. 

Una dintre fiicele mele, sora mai micà a mi- 
resei, sa dus la d-l General Rujinski, şeful cor- 
pului H dearmată. Acesta, încă mai binevoitor, 
a dat răspunsul, că noi, odată definitiv condam- 
naţi, nu mai atârnăm de comandamentul său. 

Aceeaşi fiică a mea s'a dus dar la ministrul de 
Justiţie, d-l Buzdugan, nu însă la ministeriu, ci 
acasă. 

L'a găsit urcându-se în 2utomobil, gata de a 
se duce la un important consiliu de miniştri. l-a 
spus fiicei mele, că nu are timp să stee de vorbă 
cu dânsa şi-a îndrumat-o să vie la ministeriu cu 
petițiune în toată regula. Aceasta era peste pu- 
tință, căci cununia urma să fie celebrată ziua ur- 
mătoare, Duminecă. 

Ei, bine! d-i Buzdugan, nu era numai ministru, 
ci totodată şi om: ziua următoare la oara trei 
după amează-zi a venit un agent al siguranţei 
şi ma însoţit pâmacasă, ca să mă gătesc de 
nuntă. MPa însoţit apoi şi la biserică şi de acolo 
la casa, unde urma să se ţie nunta, iar ziua ur- 
mătoare la oara şapte dimineaţa m'a dus la Vă- 
căreşti şi m'a predat întreg şi nevătămat, cu 
toate «formele în regulă». 

A fost o zi bună şi o noapte frumoasă. Mai 
rar socru, care'n asemenea împregiurări ştie să-i 
întreacă pe toţi în veselie şi-şi laudă agentul 
pentru discreţiunea, cu care-şi face datoria luând 
cu toată inima parte la obşteasca voie bună. 


VI. 
Iubite Amice, 


Din cele ce ţi-am spus pân'acum despre via- 
ţa de la Văcăreşti îți vei fi făcut o idee mai mult 
ori mai puțin lămurită şi despre starea, în care 
se află ţara. 

Multe aşi mai avea să-ţi spun, dar mă opresc 
la una singură. 

Există încă de mult un regulament al închi- 
sorilor, in care se prescrie, cum anume au să 
fie trataţi cei pedepsiţi cu detenţiune, cu reclu- 
siune ori cu muncă silnică. Un articol din acel 
regulament prevede, că el nu are să fie aplicat 
şi pentru condamnaţii politici. Rămânea deci, ca 
pentru aceştia să se facă un regulament special, 

Au trecut însă zeci şi iar zeci de ani fără-ca 
un asemenea regulament special să îi fost făcut. 
Condamnaţii politici sunt trataţi deocamdată după 
bunul plac. Al cui? Al gardiauului respectiv — 
câtă vreme nu intervine puternicul «prim». Al 

«primului» câtă vreme nu intervine mai puterni- 
cul grefier. Al grefierului câtă vreme nu inter- 

vine de tot puternicul director. Al directorului 
câtă vreme nu intervine atotputernicul. director 
general. Al directorului acestuia câtă vreme nu 
intervine stăpânul tuturora, ministrul. Al minis- 
trului câtă vreme nu intervine cineva, care e şi 
mai puternic decât ministrul. 

Dacă s'ar îi făcut regulamentul special, toţi 
puternicii, mai puternicii, de tot puternicil, atot 
puternicii, ba până chiar şi cei cu putere co- 
vârşitoare, aveau mânile legate. Intr'o tară, care 
şi-a înscris în constituțiune cele mai largi liber- 
tăţi, nu se poate cere, ca cei puternici să-şi lege 
ei înşi-si mânile, t 

Condamnații politici sunt deci tratați şi azi 
după "'mpregiurări şi după fel de fel de consi- 
deraţiuni neprevăzute în nici un fel de regula- 
ment. 

Bogdan-Piteşti, abună-oară, nu era condam- 
nat politic, avea cu toate aceste lângă spital o 
„odaie încăpătoare, cu două ferestre, din care se 
deschidea o frumoasă vedere spre Bucureşti. El 
se înstalase bine şi primia la dânsul pe cei-ce 
veniau să-l vadă. Era fără îndoială bine aşa, 
dar rău era, că condamnaţii politici n'aveau parte 
de aceeaşi lărgime. 

Filoti, care e ţinut de trei ani aproape în arest 
preventiv, de asemenea nu era condamnat po- 
litic, dar era tratat cel puţin la fel cu Bogdan- 
Piteşti. Și aceasta era bine şi rău era numai, 
că alţii, care erau ţinuţi ca acusați politici în a- 
rest preventiv, erau cu totul altfel trataţi. 

Eu nu m'am plâns nici o dată de aceasta. 

Incă din timpul copilăriei mam deprins să mă 
potrivesc cu împregiurările, in care din întâm- 
plare mă aflu. Intre multele regule de viaţă ale 
casei mele părinteşti era mai ales una: supărat 
să nu te aşezi la masă şi supăratsă nute culci; 
e nenorocit cel ce mănâncă supărat şi încă mai 
nnnorocit cel ce duce supărarea de azi pe mâne. 
Dacă se "'ntâmpla deci să fie înainte de prânz 
supărare'n casă, masă era servită numai după- 
ce se făcea pace, iar dacă seara era supărare» 
lumina nu se stingea mai nainte de a se fi îm- 
păcat cei supăraţi. Aceasta mi-a rămas pe toată 
viaţa. N'am ţinut supărare cu nici unul dintre 
năpăstuitorii mei. 

«Lasă-l, săracul, că e un nenorocit P îmi zi- 
ceam şi mă 'mpăcam în cugetul meu cu el, în- 
cât mă simţiam mângâiat, dacă se'ntâmpla să-i 
pot face vre-un bine. Ar fi oare cu putinţă să 
fiu supărat pentru-că alţii sunt trataţi mai bine 
decât mine!? 

«In temniţele României cam temniţeie Româ- 
niei!» îmi zic şi-mi caut de treburi. 

Nu aşa şi cei îndrumați a se socoti mai pre- 
sus de alţii, care anume în ţara noastră nu sunt 
puţini. 

Aceştia se simt jigniți când nu sunt tratați mai 
bine decât alţii, se supără, duc supărarea de azi 
pe mâne, mânâncă supăraţi şi-şi varsă fierca'n 
mâncare, dorm supăraţi şi au visuri proaste, în- 
cât se scoală dimineaţa porniţi pe gâlceavă. 

E învederat că asemenea oameni erau şi între 
cei întraţi la Văcăreşti. 

li vedeai, înainte de toate, bătându-şi capul şi 
ispitind acum pe unul şi peste puţin de altul, 
ca să afle, cât îl va fi costând pe Bogdan-Piteşti 
şi cât pe Filoti bunul tratament, de care li se 
făcea parte. 

Eu mă opresc la gândul, că nu-i costă nimic 
şi mă măhnesc numai dându-mi seamă despre 
efectul demoralisator al presupunerii, că atâtei, 
cât şi alţii sunt nevoiţi să dee pentru ca să li 
se dee cuvenita consideraţiune. Chiar şi dacă 
mă voi fi înşelând — ce pierd? Dă — cine 
are de unde—pentru-ca să poată avea mulțmirea, 
de care simte trebuinţă. Eu nu dau, căci nu nu- 
mai că nu am de unde se dau, dar mai şi sunt 
mulțumit cu starea, în care mă aflu. 

Tot din casa părintească am rămas cu regula 
de viață: «Dacă vrei să fii bine servit, serve- 
şte-te tu însu-ţi P» 

Mai ales aici, unde n'aveam altă treabă, îmi 
aşterneam eu însu-mi patul, îmi curăţiam hainele 
îmi aduceam de la cişmea apă de beut ori pen- 
tru stropirea grădiniţei mele, îmi gătiam mân- 
carea şi-mi spălam vasele şi tacâmurile, îmi cu- 
răţiam lampa şi turnam petroleu în ea, pliviam 
şi săpam. Aveam, ce-i drept, servitor, dar ace- 
laşi minor mai servia şi pe alţi doi-trei inşi, care 
îi dedeau mult de lucru, încât mie arare-ori îmi 
venia rândul. 

Oamenii mai subţiați prin cultură s'ar fi sim- 
fit nenorociţi, dacă ar fi fost nevoiţi să-şi pe- 
treacă viaţa ca mine, s'ar stinge, ar pieri cu zile, 
sunt deci nevoiţi să le pună toate în mişcare 

pentru ca să le aibă toate de care nu se pot 
lipsi. Ei se uitau deci la mine cuprinși de no- 
bilă indignaţiune când vedeau că-mi înjosesc 
tagma folosindu-mă de mâna, cu care am scris 
articole încriminate de straşnicul Bolentin, ca să 
curăț cartofi, să taiu ceapă ori să-mi lustrăiesc 
gheiele stălcite, ceea ce altminteri numai rar de 
tot ajungeam să fac. 

Imi aduc aminte de a fi citt undeva căn 
moştenirea lăsată de stoiculi Seneca se afla şi o 
masă prețuită la şapte sute de mii de sesterţi. 

«lată mult lăudatul nostru stoic,» a strigat 
un epicurean ruinat prin desfrâu. 

« Pentru fostul învățător al Cesarului, milio- 
narul Seneca, masa aceasta nu e lucs, ci semn 
al iubirii de artă,» i sa respuns. 

Fie-care potrivit cu starea şi poziţiunea sa în 
societate. 

Omnl e înse pornit să se socotească mai pre- 
sus de ceea ce în adevăr este şi trebuinţele se 
umilă. Sa pornit deci o adevărată întrecere mai 
înteiu în ceea ce priveşte aşa zisul «confort», îm- 
brăcămintea şi mâncarea, apoi şi cât pentru cele- 
lalte amănunte ale vieței de «puşcărie». 

Dacă unuia îi dedea mâna să-şi întindă do- 
sul patului un covor de doi metri pătraţi, altul fă- 
cea ce făcea, ca să-şi întindă unul de patru şi 
iar altu! punea două covoare unul peste altul, 
unul mai mare şi altul mai mic peste el, ca să 
se vadă, că sunt doue., Tot aşa şi pe jos, în 
faţa patului. 

Dacă unul şi-a adus de acasă o mescioară de 

nuc, altul şi-a adus una de mahon şi iar altul 
una impodobită cu incrustațiuni de metal. 

Dacă unul avea un scăunaş împletit fără de 
răzemătoare, cel-lalt ţinea să aibă şi un jeţ mare. 

Dacă unul avea o saltea de lână, altul punea 
doaue una peste alta. 

Dacă unul îşi întindea din când în când cer- 
ceaful, perinile şi plapuma la soare, ca să se aie- 
risească, cel-lalt își întindea şi pijamaua, precum 
și cămaşa, ca să se vadă că e de mătase. 

Dacă unul avea pe masă un buchet de flori, 
altul îşi punea unul mai mare, ba fie chiar şi 
doaue. 

Despre provisiunile de tot felul nu-ţi mai vor- 
besc. Le ştii decând mai fericitele zile, în care 
a fost găsit cadavrul de păduche. 

Din câte ştii îţi vei fi făcând o idee destul 
de lămurită despre pornirile progresite ale «in- 
telectualilor» din zilele noastre, care ştiu, că nu- 
mai stăruind pe întrecute pot să ajungă oa- 
menii departe. Până chiar şi unii dintre socia- 
lişti luau parte la întrecere, încât mereu eram 
ispitit de gândul, că, ajunşi odată mari şi tari» 
ar fi şi ei deopotrivă cu urgisiţii de burghezi, 
dacă nu chiar mai şi mai.... 

E apoi că oamenii se gâlcevesc când aleargă 
pe întrecute. Cei ce apucă înainte se bucură, iar 
cei ce rămân în coadă se busumflă şi caută cearta 
cu luminarea. 

Chiar dintru'nceput, în timpul primei noastre 
petreceri la Văcăreşti şi mai târziu, când le aflam 
la «Modern», rideam întrun colţ când vedeam, 

cum mai unul, mai altul se cătrănia pentru că 
cei doi Teodoreşti știau să li se vâre sub piele 
Bolentinului și colonelului Vlădescu, Comisarul 
regal, care-i îmbrăţișau cu multă dragoste şi îi 
puneau mai presus de ceilalţi. Până chiar şi'n 
rechisitorul său Bolentinul a făcut o pausă şi-o 
parinteză mai ’nainte de a fi trecut la Teodoreşti 
şi a stăruit cu tot dinadinsul, ca nu cumva Curtea 
să-i pună pe aceşti luceferi în rând cu ceilalţi 
păcătoşi. 

Ce-au făcut, cum au sucit-o şi-au învârtit-o, 
se întrebau ceilalţi, şi fiecare ştia să spună câte 
ceva se'nţelege, lucruri nu tocmai de laudă. Se 
supărau pe mine când le spuneam că se petrece 
Şi la g recărle .:<eace se petrece pretutindeni în 
țară: Cei mai st. vitori şi mai îndemânatici apucă 
înainte şi-şi fac .. burile. «Deiaimarea voastră e 
laudă, adăugam. De ce nu faceţi şi voi ca dânşii? 
Pentru că nu sunteţi în stare». 

Tot mai deştepţi de cât ceilalţi, ei şi după a 
doua venire la Văcărești a noastră au ştiut să 
se pună bine cu directorii şi cu primii de tot 
felul, în cât ajunseseră un fel de stăpâniai casei. 
Regulam: ntul încă nefăcut pentru dânşii se aplică 
după cum le vine lor la socoteală. 

Incă în timpul când ne aflam la «Modern» ştiu- 
seră ei şin urma lor şi alţii să potrivească lu- 
crurile aşa, ca printre picături să se ducă pe 
acasă. Acum făceau ce făceau ca Comisarul re- 
gal să-i citeze fie ca martori, fie ca informatori 
la Curtea Marţială, unde se duceau însoţiţi de 
un gardian. Acesta, om vrednic de toată încre- 

derea, îşi făcea datoria stând undeva la un pa- 
har de vin în vreme ce «puşcăriaşii» puşi sub 
paza lui se duceau pe acasă. 

Gaură'n cer din cauza aceasta nu s'a făcut 
şi nici noi, ceilalţi tovarăşi de aceiaşi tagmă, nu 
rivniam să facem ca dânşii, iar Colonelul Verzea, 
vecinul lor, fiind citat la tribunal, s'a dus înso- 
tit nu numai de gardian, ci şi deo sentinelă cu 
baioneta la puşcă şi s'a'ntors tot pe drumul, pe 
care se dusese. 

Mai erau însă pe acolo şi socialişti, care le ve- 
deau toate şi-i băgau la nevoie'n cotă pe toţi 
Teodoreştii. 


«Ei, bine! —au zis aceştia. Dac'o faceţi voi, 
avem s'o facem şi noi pentru ca să se ştie, că 
ceeace li se iartă unora li se cuvine tuturora». 


S'au dus deci şi ei la Bucureşti însoţiţi numai 
de un gardian vrednic de toată încrederea şi 
s'au plimbat fiecare pe unde a voit. Nistor, cel 
mni blajin aintre dânşii, a făcut-o însă lată de 
tot: s'a dus pe la clubul socialist, unde a fost 
primit cu mare tămbălău. 

S'a stârnit acum o adevărată resmeriţă. Sbu- 
rau automobilele de la Bucureşti la Văcăreşti şi 
de aici înapoi ca pe timpul când Văcăreştii erau 
piini de râie, de păduchi şi de fel de fel de ger- 
meni de molimă. 

Gardianul, se'nțelege, a fost jertfit ca ţapul cu 
pricina. El se descărca însă asupra primului, pri- 
mul asupra grefierului, grefierul asupra directo- 
rului, acesta asupra directorului general, care se 

descărca şi el asupra nenumiţilor care mau făcut 
regulamentul special. 

Inspecţiuni peste inspecţiuni, anchete peste 
anchete, procurori şi paraprocurori, garde'ntreite, 
duminecile şi zilele de sărbători batalioane cu 
mitraliere şi aeroplanuri de observaţiune—ba în 
tr'un rând ne-am pomenit la Văcăreşti până chiar 
şi cu generalul Rujinski, acelaşi general, care în- 
credinţase pe fiica mea, că nu mai atârnăm de 
comandamentul lui. 

Văzând treburile ajunse la culminaţiunea acea- 
sta, socialiştii au început să cânte'n cor bine 
armonizat «internaționala». 

Vei fi având tu, iubite amice, multă fantasie, 
dar tot nu eşti în stare să-ți închipueşti vocea 
de stentor indignat cu care generalul, om mă- 
runt, a strigat „Protestez în numele legii şi vă 
somez să tăceţi“. 

In faţa acestei somaţiuni energice socialiştii au 
tăcut şi câţiva dintre dânşii au fost apoi închişi 
Şi ținuți în gherla cea'ntunecoasă la secret. 

In timpul acestui vârtej mulţi erau încredin- 
taţi, că Directorul are să sboare cum a sburat 
şi cellalt. Se vede însă că el făcuse multele şt 
feluritcle concesiuni în urma unei îndrumări pri- 
mite de sus, şi l'a scăpat naşul său, Preşedinte 
al Inaltei Curți de casațiune, ba'n urmă chiar şi 
candidat la preşedinţia consiliului de miniştrii. 
Destul, că lucrurile încetul cu încetul s'au potolit. 

Potolitu-s'au, nu însă fără de urmări, care ne 
reamintesc zicătoarea Ro ânului despre ruşinea, 

pe care o poate avea pe urma faptei săvârşite 
de capră. 

După ce s'a făcut adecă constatarea, că unii 
dintre noi au știut să stoarcă de ia direcţiune 
fel de fel de concesiuni, am fost puși și noi cei 
nevinovaţi la acelaşi regim ca făcătorii de rele. 

Nu mai puteam, între altele, să primim visite 
decât în zilele când primiau pungaşii, hoţii, es- 
crocii şi tâlharii, iar la convorbirile noastre a- 
sista şi câte un ofiţer, care ne ţinea de scurt și 
ne tăia vorba cu sabia când se împlineau cele 
15 minute. 

La poartă apoi soldaţii scotociau prin pache- 
tele aduse pentru noi—ca nu cumva să intre cu 
ele dinamită, vre-o mașină infernală ori poate 
chiar vre-un ziar. Soţia mea mi-a adus într'un 
rând o bucată de brânză îniâzurată întrun e- 
xemplar din «Tribuna» de la Sibiu, anul 1887 : 
i s'a dat brânza, dar a fost oprită hârtia. 

Incă mai rău o păţiau cocoanele mai tinere, 
pe care le pipăiau pentru ca nu cumva să a- 
scundă pe sub corset ori pe sub jupon vre-o 
gazetă. 

Mai erau şi multe altele, dar mă opresc la cea 
mai urită. 

Dintru început fusese luată disposiţiunea, ca 
serile s putem sta de vorbă şi numai la 9'/ə 
să fie încuiat fiecare'n celula sa. Intr'una din 
seri ne-am pomenit cu un căpitan . însoţit de o 
escortă, care ne somă să întrăm fiecare în celula 
sa, căci are să ne "'ncuie. 

Eu m'am oprit la depărtare de două-zeci de 
paşi în fața celulei mele. 

«Aceasta nu pot s'o fac,—i-am răspuns. Sunt 
abia şapte ceasuri şi după rânduiala stabilită de 
direcțiune abia la 9'/ am să intru. D-l prim- 
gardian e aici și poate să-ți spună, dacă mam 
abătut ori nu vre-o dată câtuşi de puţin de la 


dispozițiunile luate de direcțiunea penitencia- 
rului». 


«Nu,—-a răspuns primul gardian,—nici odată». 

«Ei bine !—am stăruit,—n'am să mă abat nic 
acum». 

«Eu am ordin»—a zis căpitanul. 

«Ai chiar mai mult decât ordin—am replicat: 
câţiva soldaţi, care pot să mă ridice şi să mă 
ducă pe sus în celulă». 

„Suni în stare s'o fac şi aceasta“,—grăi căpi- 
tanul-—iără ca să ţie seamă, că autorităţiie mi- 
litare mau nici un amestec în interiorul peni- 
tenciarului şi că garda militară e pusă la dis- 
posiţiunea direcțiunii. 

„Vă mulțumesc, d-le căpitan pentru această 
mărturisire şi constat, că numai forței armate 
m'am supus», — i-am răspuns şi am întrat în 
celula mea. 

Conflict între puterea militară şi cea civilă. 

Ziua următoare directorii şi cel mic şi cel 
mare, s'au pus luntre şi punte, ca armata săne 
lase'n pace. Şi-au dat acum seamă, că tot mai 
bine ar fi, dacă s'ar fi făcut regulamentul spe- 
cial. Rămâind toate la bunul plac, ei au fost 

prea binevoitori faţă cu unii dintre noi şi pe 
urma slăbiciunii lor şi-au aprins paie'mn cap. 
Directorul general a intervenit dar, ca toate să. 
rămâie şi'n viitor cum au fost în trecut, ca în- 
deosebi ofițerii să nu asiste la convorbiri, ca 
pachetele să nu fie scotocite şi ca să nu mai 
fim băgaţi cu forţa armată în celule. 

A mai stăruit directorul să adresăm ministe- 
rului de justiţie o cerere, în care să arătăm, cum 
anume voim să fim trataţi, deci să facem noi 
un proiect pentru regulamentul speciai, care 
timp atât de îndelungat nu s'a făcut. 

O asemenea cerere, pe cât ştiu eu, nu s'a. 
făcut. In deosebi eu am zis: «Trataţi-ne cri-şi- 
cum, dar pe toţi la fel, căci vrajbele se stârnesc 
numai pentru că se fac hatiruri şi li se dă unora 
un cârnat şi mai lung şi mai gros decât altora». 

Aşa e'n puşcărie pentru-că aşa e pretutinden 
în ţară: doarme fie-care cum ştie să-şi aştearnă. 
Unul din marile păcate ale oamenilor din zilele 
noastre e, că cel stăruitor, îndemânatic, îndrăz- 
neţ, la nevoie chiar tiritor, resbeşte înainte dând: 
la o parte pe alţii. 

Când ţi le scriu aceste, e seară, oara 9'/, tre- 
cută şi uşa celulei mele nu e încă încuiată. 

Deasupra mea îi aud pe socialişti jucând table; 
Lı uşa Colonelului Verzea stau câţiva de vorbă. 
Alţi câţi-va se plimbă prin curte. lar alţii dintre 
deţinuţii politici, între care şi câţi-va socialişti, 
stau încă de pe le şase zăvoriţi în celulele lor- 
Teodoreştii înse tot nu s'au întors din curtea 
ceealaltă, unde s'au dus să cineze cu Filoti. 

De ce deosebirea aceasta ? 

Nu ştiu şi nici nu cercetez. 

Toate aceste sunt, la urma urmelor, lucruri 
de nimic și mai ales la «puşcărie» umplu viața 
de «peripeții interesante.» 

Deprinşi înse cu gândul, că toate se desfăşoară 
pe bacşiş şi pe sfănţuială, pe hatâr şi pe păsuire, 
cu proptele şi cu muşamale, cei mai mulți se sîmt 
încredinjaţi, că şi aici se lucrează ca pretutindeni pe 
sub plapomă şi ca până chiar şi la curțile marţiale 
advocaţi şi fel de fel de alţi mijlocitori învirt tre- 
buri, prin care agonisesc în scurt timp averi în- 
semnate, nu zeci, ci sute de mii, ba chiar mi- 
lioane toţi împreună. 

Nu mă iartă firea s'o cred aceasta şi dau din 
umeri când mi se spune, cât a trebuit să chel- 
tuiască mai unul, mai altul, tot ar fi înse mai 
bine, dacă ar fi adevărat fără-ca să se ştie ori 
să se creadă. Lucru primejdios şi urit, că vorba 
trece din om în om şi sunt mulți cei ce-o zic 
şi o cred. 

Nu mai puțin primejdios lucru e, că noi cel 
câţi-va păcătoşi stăm de atâta timp aici, în vreme 


«ce alţii, despre care se spune că'n timpul celor 


din urmă câţi-va ani au agonisit averi mari, chiar 
fubuloase, se plimbă în toată libertatea şi se'n- 
buibă "n vederea tuturora. 

«Ce-au făcut ei, ca să aibă parte de asemenea 
cruțare !?» se întreabă mulţi şi nici un bine din 


asemenea nepotriviri nu poate să purceadă. 


—.._ ana 


A 


VII. 
Iubite Amice, 


Iți scriu după trecerea mai multor săptămâni; 
de zile şi ne mai aflându-mă'n celula mea din 
dosul bisericii. 

Guvernul alcătuit de militari s'a retras şi el. 
dar truntașii neamului românesc tot n'au reuşit 
încă să înjghebeze primul guvern constituţional 
al României mari. 

De vre-o zece zile Bucureştii sunt plini de 
representanţi ai națiunii acum unite, unii din ve- 
chiul regat, alţii din Basarabia, iar alţii din Bu- 
covina ori din fostul regat al Ungariei. Sunt 
între dinşii foşti prieteni din tinereţe ori tovarăși: 
de luptă ai mei, ba chiar şi rude ale mele, dar 
nici unul nu s'a sîmţit îndemnat a veni să mă 
vadă ori a trece pe la soţia mea, ca să afle, ce 
mai face. 

i-o spun aceasta pentru-ca să-ţi dai seamă. 
despre disciplina neînduplecată, în care e ţinută 
societatea română. 

Când ne aflam la Vaţ, soţia mea și eu pri- 

miam mereu visite. Mulţi dintre cei ce treceau 
prin Budapesta făceau excursiune la Vaţ, ca să 
se poată lăuda cau îndrăznit să vie pe la noi. 
E și între cei ce se află acum la Bucureşti câte 
unul, care ar fi dorit să ne vadă, nu e înse, 
precum se vede, nici unul, care îndrăzneşte s'o 
facă. 

Colonelul Verzea, mai tănăr decât mine, nu 
poate să zică acelaşi lucru. 

Or fi fără'ndoială lucruri, pe care el n'a pu- 
tut să mi le spună şi mie, şi sunt şi lucruri, pe care 
mi le-a spus, dar nu pot să le spun eu mai de- 
parte; ca om de 'ncredere al Regelui Carol şi 
-al guvernului român, el ştia fără 'ndoială şi lu- 
cruri, pe care unii dintre cei azi mari şi tari a- 
veau cuvinte de a dori să nu le maiafle şi alții. 
D-na Verzea a fost deci visitată de unii, care 
au încredințat-o despre viile ior simpatii dar pe 
la Văcăreşti nici aceştia n'au venit, şi nuo dată 
mi-a venit să cred, că sunt şi oameni, care ar 
vrea să-l scoată de aici ori, vorba bineștiută a 
Bolentinului, — să-i «astupe gura cu pământ». 

Intro bună zi ne-am pomenit, că s'a luat dis- 
poziţiunea, ca aceia dintre deţinuţii de la Văcă- 
reşti, care sunt osândiţi la pedepse mai grele, 
să fie trimişi unde se cuvine să-şi facă pedeapsa. 
Eu, care am fost osândit la reclusiune, trebuia 
deci să fiu dus fie la Bucovăţ, fie la Doftana, iară 
Verzea, fiind osândit la muncă silnică, trebuia 
“să fie «deportat» la ocnă, ca să taie sare, şi să 
fie împuşcat, dac'ar fi să facă încercarea de a 
evada. 


— 313 — 


Lucrurile au rămas înse deocamdată încurcate = 
era. precum se vede, la mijloc şi cine-va, care 
nu voia aşa. 

Intr'o frumoasă zi de toamnă unul dintre pro- 
curori, d-l Străjanu, fiiul profesorului Străja- 
nu, antorul gramaticei, a venit să facă o inspec- 
țiune la penitenciar. Presentându-se cu toată au~ 
toritatea la celula Colonelului, a întrebat «De- 
ținutul Verzea are vre-o reclamă de făcut ?>. 

Verzea s'a uitat cum se cuvine la el. 

«Vă mulțumesc pentru titulatură, — i-a răs- 
puns ; — nu am nici o reclamaţiune de făcut». 

Făcându-şi inspecţiunea mai departe, d-l pro- 
curor a trecut pe la celula unuia dintre socia- 
lişti, care atârnase pe uşă un bilet cu avisul= 
«Lăsaţi-mă ?n pace, că vreau să dorm, 

Găsind, că e lucru prea 'ndrăzneţ atârnarea 
pe uşă a unui asemenea bilet, straşnicul inspec- 
tor Va obrăznicit pe socialist. Urmarea a fost că 
«tovarăşii» ľau luat în zeflemea, ca să nu zic cu 
«huideo» — nu pe sociaiist, ci pe obrăznicitorul 
lui. 

Jignit astfel în dignitatea sa, onorabilul re- 
presentant al statului a reclamat, nu însă pe 
«tovarăşii» nedisciplinaţi, ci pe «<deținutul>, care: 
n'a avut nici o reclamaţiune de făcut. 

In urma acestei reclamaţiuni a venit «de sus» 
o poruncă aspră, ca deţinutul Verzea, drept pe- 
deapsă, să fie 'nchis timp de cinci-spre-zece zile 
în gherla cea întunecată. 

El a refusat să se ducă, iară mai marii puş- 

<ăriei nu s'au încumătat să cheme garda şi să-l 
ducă pe sus. 

Ce s'a mai întâmplat apoi, nu ştiu, destul că 
porunca cea aspră a rămas în deşert, ba tocmai 
atunci am fost mutaţi din celule în curtea per- 
sonalului, ceeace ne-a băgat în multe 'ncurcături. 

Eu nu am avut, iubite amice, nici odată cu- 
vinte de a mă plânge fie de directorul peniten- 
ciarului, fie dn vre-unul dintre funcţionarii de 
la Văcăreşii, fie mai ales de directorul general. 
M'am plâns şi mă plâng numai de cei ce mau 
trimis în murdăria de la Domnești, în cea dela 
«Hotel Modern» şi "n cea de la Văcăreşti, unde 
nu eră loc pentru oameni cu mine. 

Mam tot rățuit eu, că mă simt bine şi la Dom- 
peşti, şi la Luvru, şi la Văcărești, ba până chiar, 
şi la „Modera“. Eu eram însă obicinuit să fac 
ici cu elevii, colo cu elevele mele plimbări de 
câte 30-40 kilometri pe zi în aier şi la lumină 
şi rar trecea ziua fărăca să fac cel puţin 10 
kilometri. Cazamatele pline pe reveneală, în care 
«m stat la Domnești nu erau deci pentru mine 
şi bine nu-mi putea fi nici la Luvru, unde ma- 
veam nici aier, nici lumină şi mişcare nu puteam 
să fac. Suferiam deci de astmă, de emfisem şi 
de reumatism când am fost dus la Văcăreşti şi 
mam putut să mă vindec nici acolo. nici la «Mo- 
dern», unde stetem într'uz iatac, în care nici o 
dată nu pătrundea soarele. 

Mai bine ar fi fost să-mi fie dupăce am venit 
de a doua-oară la Văcăreşti, dar celula era 
strâmtă şi timp de mai multe ierni nu fusese ’n- 

câlzită, ba mai era şi cu intrarea -despre apus.. 
Mai ales în timpul zilelor posomorâte ori chiar 
ploioase mi se'nțepeniau membrele lucrând la 
masă şi-mi obosiau ochii. Mai spre toamnă apoi 
am început să şi tuşesc, aveam noaptea înecă- 
ciuni şi me cuprindeau din când în când ame- 
țelile. In acelaşi timp îmi pierise şi pofta de 
mâncare. 

Unul dintre vecinii mei, Mărăcineanu, îmi pro- 
cura lapte bun şi-mi aducea cărămizi calde, ca 
să le ţiu ziua sub picioare, iar noaptea în culcuş. 

Directorul general, d-l Ionescu Marița, mi-a 
făcut deci propunerea să mă mut în curtea per- 
sonalului, unde avea de gând să-mi pună la 
dispoziţiune un iatac luminos, care putea să fie 
incălzit. Nu am primit şi cupă cele petrecute 
nici nu-mi era iertat să primesc decât atunci 
când vor fi mutaţi şi ceilalţi tot în curtea per- 
sonalului. 

S'a făcut şi aceasta, dar de turburări tot n'am 


scăpat. 

Curtea personalului e adecă împărţită în doue. 

La stânga sunt locuinţe pentru funcţionari, iar 
la dreapta se află biurourile, bucătăria, brutăria, 
nişte ateliere şi câte-va încăperi disponibile. 

De oare-ce unii dintre deţinuţi se legaseră, 
cum se zice, de soțiile funcţionarilor, directorul, 
care era şi el decurând căsătorit, n'a crezut de 
cuviinţă să-i mute pe cei din celule decât în 
partea de la dreapta a curții. 

Abatere s'a făcut numai pentru mine, care 

eram mai bătrâior şi astfel vecin mai puţin su- 
părător. 


Supărare obştească. 

latacul ce mi s'a pus la disposiţiune se afla'n 
partea despre mează-noapte a curţii, jos pe un 
coridor cu intrare separată, unde picior de femee 
mavea ce să caute. Pereţii erau într'o parte ji- 
lavi, soba de teracotă avea coşul înfundat, iar 
fereastra ce da spre curte de păsări, în care 
mai erau şi porci puşi la îngiăşare, nu se'nchi- 
dea bine şi geamurile din ea nu erau chituite, 
încât zăngăniau când bâtea vântul. Uşa era şi 
ea crăpată, încât trăgea vântul prin ea. 

Mă bucuram cu toate aceste, căci aveam lu- 
mină şi mai multă lărgime decât în celula mea. 
Am cheltuit deci câţi-va lei de mi-am văruit 
pereţii şi tavanul şi mi-am frecat scândurile, am 
vorbit cu un meşter să-mi desfunde coşul, mi-am 
făcut cocă din provisiunea mea de făină și am 
lipit hârtie pe unde resuflau geamurile şi uşa și 
am dormit chiar mai bine decum dormisem în 
neuitata mea celulă. 

Ziua următoare au început să se mute şi cei- 
ialţi şi s'a stărnit o adevărată furtună. 

Cei doi Teodoreşti, fiind oameni tineri, urma 
să treacă în partea despre mează-zi a Curţii, 
unde directorul le pusese la disposițiune o'ncă- 
pere mai largă — cu doaue ferestre apropiate 
de tavan. Ei ţineau să fie mutaţi în partea des- 
pre mează-noapte, unde mă aflam eu. 

De oare-ce directorului după cele petrecute 
nu îi dedea mâna să le facă hatirul acesta, mie- 

rea s'a făcut fiere și a fost rugat directorul ge- 
neral să iasă la faţa locului. 

Directorul general se afla'n mare strîmtoare, 
căci după cele petrecute nu-i dedea nici lui mâna 
să nu le facă celor nemulţumiţi hatîrul. Pentru- 
ca pace să fie, am declarat deci, că sunt gata 
să le cedez celor doi prieteni iatacul şi să trec 
în încăperea, în care ei nu voiau să între, căci 
doi inși au precădere față cu unul singur. 

Când colo m'am pomenit că’n iatacul, pe care 
urma să-l părăsesc eu, se mută numai Arghesi, 
iar pentru Dem. Teodorescu se pregăteşte un 
iatac de alături, din care a fost scos un func- 
ţionar necăsătorit. 

Vezând aceasta, mi-am pus piciorul în prag şi 
am declarat că nu mă mut. 

«Aveţi gardieni, — am zis, — aveţi sute de 
puşcăriaşi, aveţi chiar gardă militară : ridicaţi-mi 
lucrurile, luaţi-mă şi pe mine pe sus şi duceţi- 
mă unde vreţi, dar eu de bună voie nu mă duc 
şi să ştiţi că am să reclam la ministeriu, că se 
tac hatiruri». 

Pentru-ca pace să fie, s'a făcut un încă mai 
mare hatir: mi s'a oferit în etaj, lângă agentul 
sanitar, care avea soţie tineră şi frumuşică, o 
odaie de tot bună, luminoasă, uscată, cu sobă 
de teracotă, al căreia coş nu era'nfundat, cu po- 
delele ceruite şi cu vederea spre oraş. M'am dat 
învins şi stau până azi aici, — bine, de tot bine, 
mai bine decât ori-şi-când ca puşcăriaş. 

Pace tot nu s'a făcut. 


- 

Argesi nu era mulțumit cu odaia, din care 
mă scosese, şi a cerut să fie mutat şi el în etaj. 

Pentru-ca pace să fie, iar unul dintre functio- 
narii, necăsătoriți a fost mutat aiurea şi Argesi 
a trecut în rendul bătrânilor şi mi s'a făcut mie 
vecin — fără'ndoială foarte plăcut. 

Pace nici acum nu s'a făcut, ci mai vărtos 
s'a adeverit, că eu aveam multă dreptate când 
<tăruiam ca hatâiuri să nu se facă. 

Filoti îşi primia visiteie în odaia sa,iar nu în 
biuroul directorului ori în al grefierului ca noi 
ceilalți, Tot aşa Bogdan-Piteşti, Neniţescu şi alţi 
când se afiau la Văcăsești. Nu era deci nimic 
mai firesc decât ca noi ceilalți să ne simţim jig- 
niţi pentru că nu ni se dă şi noue voia de asta 
în toată liniştea de vorbă cu cei ce vin să ne 
vadă. Eu îndeosebi-nu tineam să fiu pus în rând 
cu cei ce vor în toate împreyiurările să fie so- 
cotiţi mai presus de alţii, dar nu puteam să nu le 
dau dreptate celor ce nu erau deopotrivă cu mine 
şi, stăpâniţi de „o legitimă indignațlune“, au ho- 
tărit alungarea din puşcărie a directorului, care 
nu mai voia ori nu mai putea să meargă înainte 
pe calea hatărurilor. 

Ocasiunea pentru aceasta nu putea să lipsească. 

Dumineca şi Joia li se dă puşcăriaşilor voie 
să primească visite cei mai mulți la zăbrelele din 
dormitor, în fața gardianului de serviciu, iar câţiva 
în biuroul grefierului. 

Vine dar în aceste zile, la Văcăreşti lume 
multă, fel de fel de oameni şi femei fie mai bă- 
trâne, fie mai tinere, ba chiar şi câte o fetişcană 

<nostimă.» De oarece unii dintre deţinuţi, nu pot 
să-ţi spun care anume, aveau obiceiul de a se 
împiedeca de aceste, direcțiunea a interzis plim- 
bările prin curtea personalului în timpul visitelor. 

Câţiva dintre socialişti, precum şi Colonelul 
Verzea şi eu, neştiind-o aceasta, ne plimbam în 
vreme ce unii dintre visitatori veniau, iar alții 
plecau. 

Directorul, văzând că nu se ţine seamă de dis- 
posițiunea luată de dânsul, certa'n gura mare pe 
primul gardian. Colonelul și eu, neştiind de ce e 
vorba, râdeam de zelul excesiv al directorului. 
Indată ce ni s'a spus înse, că sunt oprite plim- 
bările în timpul visitelor, Colonelul s'a retras în 
odaia sa, iară eu am rămas şi am întrebat pe 
funcţionarul ce venise la noi, de ce a fost luată 
disposiţiunea. 

«Pentru că unii dintre d-voastre se poartă ne- 
cuviincios în timpul visitelor>, — a zis el. 

«N'aveţi să mă pedepsiţi şi pe mine, care sunt 
cuviincios», i-am răspuns eu. 

«De ! — a'ntâmpinat el,— veţi fi având dreptate, 
dar nu de direcțiune aveţi să vă plângeţi, ci de 
cei necuviincioşi». 

l-am dat şi eu dreptate şi m'am retras şi eu 
în plăcuta mea odaie. 

Când eu urcam scările câţiva dintre ai noştri 
se certau îu gura mare cu directorul, iar vre-un 
ceas în urmă mi s'a făcut propunerea să-mi dau, 
ca tot deauna în frunte, subscrierea pentru o re- 
clamaţiune, prin care arătăm luugul şir de abu- 
Zuri săvârşite de director şi cerem înlocuirea lui, 

Unul dintre ziarişti făcuse în penitenciar o an- 
chetă, ca să constate de la cine cât a luat, 

Eu am răspuns, că de la mine n'a luat nimic, 
că nu ştiu, dacă e ori nu adevărat, c'a luat ceva 
de la alţii, că mă supun, ca adevărat puşcăriaş, 
disposiţiunilor luate de stăpânire şi nu am, vorba 
colonelului, nici o reclamaţiune de făcut. 

Tot cam aşa a răspuns şi colonelul şi alţi câţiva 
dintre condamnaţii pol tici. 

Cu toate aceste directorul general, ieşind doue 
zilen urmă la faţa locului, «<lată-mă, mi-a zis, 
m'aţi chemat: ce aveţi sâ-mi spuneţi ?». 

«Eu nu v'am chemat,— i-am răspuns,— şi n'am 
nimic să vă spun». 

La fel au fost şi răspunsurile date de alţii, dar 
destăinuirile făcute erau atât de grave, în cât a 
rămas să fie înlocuiţi fără întârziere atât directo- 
rul cât şi primul gardian. Se vede înse, că mai 
era la mijloc şi alt cineva, care era de altă pă- 
rere, căci au rămas atât directorul cât şi primul 
gardian. 

Spuindu-şi apoi Colonelul Verzea părerea în 
ceeace priveşte reclamaţiunea făcută, i s'a dat răs- 
punsul, că întreaga înscenare a fost pusă la cale 
spre a apăra demnitatea lui şi a bătrânului Sla- 
vici, care fuseseră insultaţi de director. De aceea 
venise directorul general să ne întrebe, ce avem 
să-i spunem. 

Dându-le răspunsul, că se simte destul om, 
ca să-şi apere însuşi demnitatea, colonelul şi-a 
aprins paie'n cap şi ziariştii au pornit o mişcare 

spre a-l boicota, ca nimeni să nu mai stee de 
vorbă cu dânsul. 

Aceasta era culmea. 

Câteva zile 'n urmă era sărbătoarea Sfinţilor 
Voivozi Mihail şi Gavril. Pe director naşul său 
la botezat Mihaiu, ceea ce pe noi nu ne pri- 
veşte, căci între puşcăriaşi şi temniceri legături. 
sociale nu pot să existe. Ni s'a părut deci lucru 
nepotrivit cu împregiurările când i-am văzut pe; 
cei ce făcuseră reclamaţiunea ducându-se în 
corpore ca să-i ureze directorului la mulţi ani 
în ziua de Sf. Mihaiu. 

Adevărul e, că ei se potriviau cu felul de a 
fi al lumei, în mijlocul căreia trăiau. 

Nici de astă dată n'au nimerit'o însă, căci tot 
în lumea, cu care se potriviau, toate atârnă de 
impulsiuni momentane, şi nici odată nu poţi să 
prevezi astăzi ce fel de întorsătură au să iee. 
lucrurile mâne. Mult n'a mai trecut şi directorul 
tot a păţit-o. Ținând seamă de anumite proptele, 


" ministeriul, ce-i drept, nu l’a destituit, ci s'a 


mărginit a-l muta în timp de iarnă la Doftana, 
pare-mi-se. 

Deocamdată un funcționar din ministeriul de 
justiţie a fost însărcinat să ţie loc de director 
al penitenciarului. 

Lie L aln 


VIII. 
lubite amice 


Am să-ți spun, cum au venit lucrurile de eu 
am scăpat de la Văcăreşti. 

Precum ştii cei doi Teodoreşti mişcau toate 
pietrele ca să şcape. După ce silinţele lui Costa- 
Foru au rămas: zădarnice, s'a pus pe lucru şi 
Galaction, care avea multe legături, între altele 
şi cu Nicolae lorga, acum preşedinte al Camerei 
şi astfel om cu mare trecere. 

Galaction a pornit'o publicând un articol, în 
care stăruia să fim puşi în libertate eu şi Argesi, 
poetul de mare talent. A fost pusă apoi o miş- 
care între deputații de peste Carpaţi şi între cei 
din Basarabia, şi'n cele din urmă Goldiş a făcut 
în clubul partidului național propunerea, ca par- 
tidul să stărue pentru graţiarea mea. Câte-va 
zile în urmă Zamfir Arbore a pus o vorbă bună 
în Senat. 

In ajunul zilei de Sf. Nicolae, Teodoreştii, Car- 
nabat şi Grossman i-au trimis apoi lui lorga o 
depeşă de felicitare. Drept răspuns au fost ves- 
tii, că peste câteva zile vor primi o ştire bună. 
Indemnaţi adecă de directorul general, ei făcuseră 

cerere de graţiare, şi vorba era, că Regele và 
subscrie decretul. De oare-ce înse eu n'am voit 
să subscriu cererea, lucrurile s'au mai amânat. 

Când se ’ntâmplau aceste, Grossmann s'a îm- 
bolnăvit de hemoptisie şi vărsa sânge, a fost 
mutat dar şi el lângă mine, iar eu mă ’ncredin- 
țam din ce în ce mai mult, că la vârsta mea 
omul nu prea-şi poate permite luxul de a sta 
la Văcăreşti. 

Nu mai tuşiam, ce-i drept, ca mai nainte, dar 
nopțile nu puteam să dorm liniştit, aveam su- 
focări, încât îmi venia să leşin, totîmi mai erau 
înțepenite membrele şi-mi pierdeam resuflarea 
când urcam scările. Imi mersese dar vorba, 
că sunt greu bolnav, ceea ce mie nu-mi părea 
adevărat. 4 

Intr'una din zile Dr. Floru a venit să exami- 
neze pe Grossmann şi a trecut şi pe la mine. 
Era şi el de părerea, că trebue să mă caut, ceea 
ce la Văcăreşti nu e cu putinţă. 

Stăruiau deci cu toții să fac cerere de gra- 
tiare. 

Lucrul acesta mi se părea peste putință. 

Când cu discursul rostit de Zamfir Arbore în 
Senat nu numai din rândurile liberalilor sau ri- 
dicat mai multe glasuri împrotiva mea, ci şi Mi- 
hail Popovici, o mare secătură, dar ministru, 
deci om de "'ncredere al Regelui şi al majorităţii 
din parlament, a strigat «Slavici e om mort!» 

Câte-va zile'n -urmă Ștefan Pop de Ciceu, ad- 
interim la justiţie, viind să facă o inspecţiune la 
penitenciar, a trecut pe la mine şi a stăruit să 

fac cerere de grațiare. l-am spus şi lui, că mai 
les după cele petrecute'n Senat nu pot s’o fac 
aceasta, căci, făcând-o, aşi recunoaşte că sunt 
vinovat. 

N'am făcut eu cerere când mă aflam la Vaţ: 
cum aşi fi putut să fac aflându-mă la Văcăreşti ? 

Urmează lucruri, care mau pus şi m'au şi lă- 
sat în nedumirire. l 

Ştefan Pop e unul dintre tinerii, care au lu- 
at parte la botezul fiicei mele născute la Vaţ şi 
mi-a fost întrun rând oaspe şi când mă aflam 
la Măgurele. El cunoaşte deci pe soţia mea, şi 
mi Sa părut lucru firesc când el mi-a spus, că va 
stărui ca dînsa să facă cererea de grațiare. Nam 
fost şi deci nu sunt nici azi în stare să mă dumi- 
resc, dece a cerut întervenirea senatorului Bor- 
govan, care cunoaşte şi el pe soţia mea şi cutoate 
aceste nu s'a dus s'o vadă, ci a poftit-ola sine 
spre a o îndemna să facă cerere de grațiare 
ceea ce dânsa a refusat—făcând numai cerere de 
amnestie. 

Doaue zilen urmă, fiind Duminecă, Nicolae 
lorga:a venit să visiteze biserica de la Văcăreşti 
însoţit de o mulţime de deputaţi şi de senatori. 

D-l Arsenescu, care ținea loc de director, ma 
poftit în sala de lângă poartă, unde Președin- 
tele Camerei doria să vorbiască cu mine şi cu 
cei doi Teodureşti. Nu ştiu, dacă era ori nu. 
adevărat, că şi cu mine doria să vorbească. 

Când aşteptam, Părintele Miron Cristea, atunci 
numai Episcop de Caransebeș, s'a întors ue la 
biserică însoţit de mai mulii preoți de dincolo 

şi de alți câți-va representanţi ai naţiunii şi a 
exprimat dorința de a mă vedea, ca să-mi zică 
«Bună ziuă» ! 

Am stat apoi cât-va timp de vorbă între al- 
tele şi asupra cuvintelor, pentru-care nu pot să 
fac cererea de graţiare şi Inalt Preasfinţia Sa 
admitea, că refusul meu are rost. 

După-ce aceştia au plecat, m'am întors iar în 
odaia mea. Aşa s'a 'ntâmplat, că nu mă mai af- 
lam în sala de lângă poartă când Președintele 
Camerei s'a întors de la biserică şi a stat de 
vorbă cu cei doi Teodorești. 

Am mai fost poftit în urmă în sală, unde mă 
aşteptau vre-o 20 Basarabeni, care m'au primit 
cu multă căldură, încât am rămas cuprins de 
sîmţământul, că e mare deosebire între Basara- 
benii plini de avânt şi alţi Români. 

Doauă zilen urmă, Marţi, am fost puşi apoi 
în libertate noi cei cinci ziarişti osândiţi prin 
aceeaşi sentenţă. 

Fusesem trimis la Văcăreşţi în ziua de 19 la- 
nuarie şi am scăpat de acolo la 18 Decemvrie 
1919, după 11 luni de zile împlinite. 

OM INTRE OAMENI 


Iubite Amice, 


Iti scriu în vara anului 1921, după trecerea 
unui an şi jumătate, şi gândul meu e să-ţi dau 
putinţa de a te dumeri, cu ce m'am ales pe urma 
celor suferite prin închisori, şi cui i-au fost de 
vre-un folos suferinţele mele. 

Mercuri, a doua zi, după plecarea mea de la 
Văcăreşti, seara pe la unsprezece, după ce mă 
culcasem, iar mi-au venit ameţelile însoţite de 
inecăciune şi peste puţin am căzut fără de re- 
suflare, încât ai mei credeau că mă sfârşesc. 

Din întâmplare peste drum locuieşte un tînăr 
medic, Dr. Cociu, care, chemat în grabă, mi-a 
făcut o injecţiune, în urma căreia m'am simţit 
mai bine. El mi-a prescris apoi o cură şi m'a 
oprit pe douezeci de zile în casă. 

Aceasta mi-a fost în timpul primelor trei săp- 
tămâni libertatea. 

După împlinirea celor doue-zeci de zile apoi, 
tot seara, aflându-mă în capul de sus al scării, 
ia: am fost cuprins de amețeli şi am căzut pe 
scarăla vale încât mi-am strivit încheetura dela 

giesnele piciorului din dreapta. Dr. Cociu şi ?n 
urmă Dr. Leonte au constatat, că nu e scrăn- 
tită 'ncheetura, ci numai sucită, dar mai multe 
dintre tendoane s'au ruptşi S'au rupt dimpreună 
cu ele și bucăţi din osul, de care erau lipite, 

Abia după 86 de zile am ajuns să-mi pot pune 
piciorul în pământ. In tot timpul acesta am ză- 
cut şi nu-mi închipuisem nici odată, că sunt cu 
putință dureri ca cele suferite de mine, nici că 
om în oase şi carne poate să rabde asemenea 
dureri fără-ca să moară ori să nebunească. 

Ceea cemă durea nu era decât la început pi- 
ciorul strivit. In urmă s'au ivit în căldura pa- 
tului durerile reumatice şi cele artritica, care 
după spusa medicului se localizează în «pars mi- 
noris resistențiae». In acelasi timp eram chinuit 
de emfisem şi de astmă. 

In curând apoi durerile au cuprins toate în- 
cheeturile şi toţi muşchii, încât nu-mi mai ră- 
mâseseră sănătoase decât capul şi organele de 
digestiune, afară de aceste nu mai era pe tru- 
pul meu loc, unde pot să pun degetul fără-ca 
să simt dureri sfâşietoare. 

Din când în când îmi era frig parcă piciva- 
rele şi mânile mi-ar fi fost sloiu de ghiaţă şi 
mă sîmţiam ca sfăşcat de durerile degerării. 
Toate îricţiumle rămâneau zadarnice. Peste cât- 
va timp mi se 'ncălziau apoi picioarele şi căl- 
dura creştea şi se 'ntindea, încât îmi era nesu- 
ferită. Incă mai nesuferite erau năduşelile, care 
mă treceau şi cu care se'ncepea paroxismul, în 

timpul căruia mă sbăteam ca un epileptic şi nu 
mai gemeam, ci răcniam ca un turbat. 

Medicamentele, pe care le-am încercat, au ră- 
mas toate zadarnice, şi n'ar mai fi rămas decât 
să mi se facă injecţiuni de morfină, iar aceasta 
cu nici un preț n'o primiam. li înţelegeam acum 
pe cei ce-şi curmă firul vieţii ne mai putând 
suporta durerile vre-unei boli «incurabile», dar 
nu mă ierta firea să mă pun în rând cu dânşii. 

Cel puțin timp de două luni mam putut nici 
odată să dorm un ceas într'una, ci numai ici 
câte două-zeci, colo câte trei-zeci de minute, cu 
totul doue, cel mult trei ceasuri din două-zeci 
şi patru. Am avut însă şi câte-va săptămâni, în 
care dormiam câte 5, cel mai mult 10 minute, 
la un loc nici un ceas pe zi. 

Mai suferiam şi pentru-că suferia şi soția mea, 
care-mi stătea ziua-noaptea lă căpătâiu şi le'n- 
cerca toate, ca să-mi aline durerile. Devotamen- 
tul femeei adevărate nu are margini. 

Să nu-i dee însă Dumuezeu omului tot ceea 
ce poate să rabde, — aşa zice Românul. 

Deşi am zăcut timp atât de îndelungat şi am 
ajuns să sufăr de decubit, încât nu mai ştiam 
cum să mă culc, nici odată nu mi s'a urit, nici 
odată n'am pierdut pofta de mâncare şi visu- 
rile îmi erau de nespusă dulceaţă. 

Il înțelegeam acum pe Eminescu, care adese- | 
ori zicea, că partea cea mai plăcută a vieţii e 
cea petrecută dormind. 

Când era să aţipesc, nu mai simțiam nici o 
durere, peste puţin însă incepea să-mi horcăie 

pieptul şi aveam un acces de înecăciune şi tresă- 
riam speriat din somn. După-ce o păţiam însă 
în mai multe rânduri aşa, tot adormiam în cele 
din urmă şi începeam să visez—totdeauna în le- 
gătură cu boala mea. 

Imi dedeam, înainte de toate, aşa prin vis 
seamă, că nu mă mai doare nimic şi mă plim- 
bam totdeauna prin munţi cu mult mai înalţi şi 
mai frumoşi decât cei ce-mi erau cunoscuţi din 
viața petrecută în aievea, şi pe la locuri ce mi 
se păreau de mult cunoscute. Pe ici pe colo în- 
tâlniam în drumul meu, prin adăncimi, lacuri cu 
apă limpede, peste care treceam în sbor. Starea 
sufletească-mi era de o seninetate, caren viaţa 
petrecute în aievea e peste putință. Cu toate a- 
ceste durerile mă făceau să tresar speriat din 
somn. In clipa deşteptării nu simțiam dureri, dar 
eram scăldat în sudori şi trupul, mai ales pi- 
ciorul bolnav, îmi părea îngrozitor de greu. 

Tot în timpul acestor zile grele mam dumirit 
asupra înţelesului, în care Eminescu, zicea că 
Schopenhauer şi Kant greşesc când spun, că 
timpul şi spaţiul sunt forme a priori ale gân- 
dirii. Adevărul e că 'n gândul omenesc nu e nici 
timp, nici spaţiu : toate sunt în aceeaşi clipă şi 
în acelaşi loc, cele de acum şi cele de mai na- 
inte, cele de aici şi cele de mai înainte. Numai 
pentru darea pe față a gândirii pentru luarea 
a minte a celor ce ne sunt totdeauna presente 
'n gând, numai când ne dăm seamă despre ceea 
ce gândim timpul şi spaţiul sunt forme a priori. 

Eu steteam, se 'nțelepe, toată noaptea cu laim- 


pa aprinsă şi cu ceasornicul in fața mea. Sim- 
țiam o mare uşurare când vedeam că timpul 
trece şi revărsatul zorilor se apropie. Erau nopți 
când nici pe o clipă nu puteam să adorm, şi 
mai ales de la oara a doua după miezul nopţii 
nici nu mai nădăjduiam să pot dormi. 

Când mi se'ntâmpla să mă repuie somnul, a- 

veam visuri desluşite, care se prelungiau, încât 
ar fi trebuit să treacă—nu ceasuri, ci zile întregi 
pentru-ca să se petreacă în aievea cele visate 
ori să le povestesc. Când mă deşteptam, eram 
cuprins de simtământul, c'am dormit timp de 
câte-va ceasuri, dar mă uitam la ceasornic şi mă 
'ncredințam, că nau trecut decât cinci, cel mult 
zece minute de când am adormit. Era par'c'am 
stat în Virtul cu Dor şi-am văzut de acolo în- 
tr'o singură clipă cele ce nici într'o zi întreagă 
nu Sunt în stare să spun. 
Mă. Tot aşa mi-am reamintit într'o singură clipă 
acum nu tocmai scurta mea viaţă şi 'n timpul 
celor 87 de zile am avut destul răgaz să-mi dau 
seamă despre rostul amănuntelor ei. 

«lată cu ce te-ai ales! îmi ziceam câte-odată 
muiat de suferințe. Om fără de minte, care 
nai ştiut să te foloseşti de darurile, cu care te-a 
înzestrat firea şi de bunavoinţa celor mai vred- 
nici dintre contimporanii tei, ai ajuns la zile de 
bătrâneţe o sarcină grea şi pentru tine însu-ţi 
şi pentru cei ce te iubesc». 

Nu-mi este iertat, iubite amice, să întru în amă- 
nunte, în ceea ce priveşte greutăţile aşa zise 
materiale, cu care nevastă-mea şi eu ne-am lup- 

tat toată viața noastră şi mai ales în timpul, 
cât am fosttărit prin temnițe şi am zăcut greu 
bolnav. Atât aceste greutăţi, cât şi umilirile ce le 
voi fi îndurat din causa lor, sunt urmări ale 
faptelor mele, pe care nu eram în stare să nu 
le săvirşesc şi de care nu mi se cuvine prin 
urmare să mă plâng. 

Sbătându-mă în culcuşul meu, îmi vedeam în- 
treaga viață desfăşurându-se potrivit cu felul 
deosebit al firii mele. Mă vedeam la Viena şi 
la Putna în lupta cu cei mulți, pe care noi cei 
mai puţini nu eram în Stare să-i convingem, că 
silinţele noastre au să fie îndreptate, mai nainte 
de toate spre unitatea sufletească a poporului 
român, căci celelalte au să urmeze ele de ele în 
vîrtutea desfăşurării fireşti a iucrurilor. 

Mânat de gândul acesta am trecut în ţară şi 
tot în vederea acestui gând m'am întors la 1884 
ca să înființăm «Tribuna», care atât de mult ne-a 
apropiat de unitatea sufletească şi ne-ar fi ap- 
ropiat şi mei „mult, dacă n'aşi fi fost nevoit să 
mă întorc iar la Bucureşti. 

Din acelaşi gând am pornit când am înfiin- 
tat cu mari jertve « Corespondenţa Română», 
când am pus cu Socec la cale prima bibliotecă 
populară în România şi când am stăruiit să se 
înființeze «Liga pentru unitatea culturală a po~- 
porului român», sub stăpânirea aceluiaşi gând 
am trăit şi trăiesc. 

-Eram şi sunt oare-cum osândit să rămân în 
calea, pe care am apucat din timpul tinereţelor 
mele. Chiar şi dacă m'aşi fi voit să stărui în 

calea aceasta, îmi lipsia şi'mi lipseşte destoini- 
cia de a mă abate din ea, cum s'au abătut alţii 
care şi-au adunat averi ori şi-au asigurat posiţiuni. 

Nu poţi să le ceri orbilor să zugrăvească, nici- 
surzilor să cânte : nu mi se putea cere nici mie 
să-mi schimb convingerile după cum se schimbă 
împregiurările. Nu mă ierta firea. N'am deci decât 
să mă împac cu urmările statorniciei mele în 
mijlocul unei lumi alcătuite din oameni, dintre 
care cei mai mulţi nu au convingeri în adevă- 
ratul înțeles, ci numai păreri trecătoare. 

Nu mă căiesc deci. Chiar şi chinuit de cele 
mai aspre suferințe şi'n luptă cu cele mai otră- 
vitoare greutăţi, m'am încredințat totdeauna şi 
mă încredințez şi acum, că trebuia neapărat să 
fac ceea ce am făcut, că nu puteam să fac altfel, 
că viața mea toată îni-aşi fi făcut cele mai aspre 
mustrări, dacă m'aşi fi abătut ca un mişel din 
căile, în care am umblat alăturea cu cei mai 
vrednici dintre contimporanii. 

Nu, pe mihe prigonirile celor mulţi şi lipsiţi 
de cumpătare nu mau atins, nu m'au muiat, ci 
m'au lăsat cum am fost. f 

Zguduit numai trupeşte am fost. 

După-ce am ¿juns să pun piciorul în pământ, 
am făcut câtva timp mişcări prin casă, apoi şi 
prin curte şi după câteva săptămâni am început 
să ies, ca să-mi caut de treburi şi să umblu 
Şchiopătând de ici până colo. Unul îmi reco- 
manda o cură, care pentru oamenii ca mine e 
prea scumpă, altul mă trimitea la băile, unde 
in zilele de astăzi n'au ce să caute cei ce n'au 

ştiut să se folosească de încurcăturile răsboiului. 
In cele din urmă m'am dus iar la Panciu, de 
unde după culesul viilor tot şchiopătând m'am 
întors, 

Incetul cu încetul mi-au scăzut însă durerile 
şi azi nu mai şchiopăt de cât dupăce am umblat 
mai mult şi când se schimbă timpul. Accese 
asimatice de mult n'am mai avut, dar de em- 
fisem n'am mai scăpat şi ochii îmi sunt slăbiţi 
încât nu mai sunt în stare să scriu ori să citesc 
timp mai indelungat. 

Cu atât aşi putea săzic că m'am ales pe urma 
zilelor petrecute la Domnești, la «Luvru», la 
«Modern» şi la Văcă:eşti. Ca să nu-mi fac înse 
inimă rea, dau cu socoteală că şi aceste numai 
bătrâneţele mi le-au adus. 


II. 
Iubite amice 


Cui i-au fost de vre-un folos suferințele ’n- 
durate de mine ’n trecerea mea prîn 'nchisori 2— 
care e binele ce a purces din excesul de zel, 
prin care Niculescu-Bolentin a pângărit sfinţenia 
forului judecătoresc ? 

Rostul firesc al ori-şi-cărei pedepse e produ- 
cerea unei schimbări potrivite cu vederile legiui- 
torului. 

Dacă asemenea schimbare nu se produce nici 
în sufletul celui osândit, nici în sîmţământul 
comun, pedeapsa a fost cel puţin zadarnică, iar 
dacă 'n urma ei cel osândit stăruie cu atât mai 
vîrtos în felul lui de a fi, ea a fosto lipsă de 
bun sîmţ. 

După-cum s'au desfăşurat lucrurile, azi ori- 
și-cărui om cu mintea întreagă trebue să-i fie 
'nvederat, că cei ce mau silit să stau timp de 
un an la Vaţau fost oameni lipsiţide bun simţ. 
Faptele petrecute au dovedit cu prisos, că lu- 
crarea mea era pornită din cea mai curată iubire 


Sgap as 


de oameni şi că nu numai pentru Români, ci şi 
pentru monarhia habsbuigică, pentiu statul un- 
gar, ci şi pentru poporul maghiar în deosebi era 
mai bine, dacă stăpânitorii Ungariei ţineau sea- 
mă de stăruinţele celor adunaţi împregiurul zia- 
rului «Tribuna». 

Pedeapsa nu m'a făcut deci să mă căiesc de 
a fi făcut ceea ce am făcut, nici mai ales să 
intru în vederile celor ce m'au prigonit pentru- 
că stăruiam în convingerile mele. 

Un lucru e mai presus de ori-şi-ce îndoiaiă: 
că erau fie lipsiţi de judecată, fie orbiţi de pa- 
timi cei ce mă socotiau duşman al poporului 
maghiar, şi nici în timpul, pe care Pam petrecut 
la Vaţ, nici după aceea n'am încetat a stărui 
pentru pacinica viețuire 'mprevnă. 

Cu atât mai vârtos au fost fie lipsiţi de ju- 
decată, fie orbiţi de patimi cei ce m'au purtat 
prin închisorile naţionale româneşti — după-ce 
atât am alergat şi ostânit şi atâte jertve am a- 
dus pentru restabilirea "unității în viața sufle- 
tească a poporului român. 

După cele ce-am văzut prin închisori, cel în- 
trat în ele, dacă n'a fost, se face duşman al $0- 
cietăţii omeneşti. Eu am rămas tot cum am fost 
şi am ieşit în lume cuprins de jale adâncă şi 
dorindu-mi zile încă multe şi sănătate deplină 
pentru-ca să-mi pot da silinţa de a convinge şi 
pe alţii, că rostul pedepsei nu e să-i facem ce- 
lui osândit nesuleiită viaţa înjosindu-l, cobo- 
borându-l în rând cu dobitoacele şi făcându-l 
să-i fie ruşine de a se şti om, ci să-l impăcămv 

să-l îndrumăm spre căinţă, spre buna viețuire, 
spre iubire de oameni şi spre viețuire mai mult 
sufletească decât trupească. 

După cele ce-am văzut apoi în lumea mare, 
mai vârtos m'am pătruns de gândul, că pornite 
din îndemn curat şi bun şi săvârşte cu înțe- 
lepciune au fost faptele, pentru care numai oa- 
meni uşvrateci şi orbiţi de patimi au putut să 
mă osândească. 

Din clipa, în care m'am pomenit om în lume, 
am fost cuprins de sîmțământul, că noi oamenii 
nu putem să răsbim cu bine prin viaţă decât 
trâind în pace şi 'n bună înţelegere şi ajutâr- 
du-ne la nevoie unul pe altul. Gălceava, învrăj- 
birea, ura, nu din firea omenească purced, ras- 
boacle sunt cea mai mare ruşine pentru nea- 
mul omenesc, şi numai oameni desbrăcaţi de fi- 
rea omenească pot să fie stăpâniţi de porniri 
răsboiniice. 

Ştiind însă, că mai ici, mai colo asemenea 
Oam-ni se riuică deasupra, mă împăcam cu gân- 
dul, că sunt împreziurări, în care nu ne rămâne 
decât să ne râsboim spre:a ne apăra. Duşman 
ai neamu'ui omenesc i-am socotit dar totdeauna 
pe cei ce 'mping spre răsboiu. Cu atâl mai vâr- 
tos îi socotesc dușmani astă-zi, când îmi dau 
seama despre suferinţele ne mai pomenite, prin 
care au trecut şi tot mai trec popoarele din Eu- 
ropa şi mi gândesc, că vor mai suf=rinu numai 
fii, ci şi nepoţii celor azi în viață... Nu! Mie nu 
are să-mi pară rău de ceta ce am făcut: za- 
darnice, dar mai presus de toate bune au fost 

silințele mele, şi adâncă milă mă cuprinde când 
îmi aduc aminte de cei ce mau grăit de rău, 
m'au prigonit, mau batjocorit în fel de fel de 
chipuri. 

lar simţimântul acesta nu m'a cuprins numai 
pe mine, ci se "'ntinde şi pătrunde din ce în ce 
în mai multe suflete, căci sunt mulţi oameni, 
care văd cele ce se petrec şi judecă cu mintea 
lor. 

Eram om tînăr când Prinţul de Wels umbla 
pe la Pesta şi benchetuia cu Magnaţii în Casina 
Naţională. Se zicea atunci, că el pregăteşte un 
răsboiu, în care vrea să se folosească dc înalta 
nobilime ungară, totdeauna pornită spre resvră- 
tire. Lam văzut în urmă pe acelaş om, acum 
Rege al Angliei, plimbându-se prin Boemia şi 
dădeam cu socoteală, că pacinice nu îi sunt 
gândurile. Am înţel:s dzci rosturile agenţilor 
englezeşti, care cutreerau ţările de la Răsărit, 
şin deosebi a lui Scotus Viator, cere atât de 
mult îi iubia pe Românii subjugaţi. Inţeles-am 
şi rostul ucigaşilor de regi de la Belgrad, care 
chiar şi dacă nu vor fi fost, au devenit unelte 
ale Angliei. Le dedeam deci dreptate celor ce 
spuneau, că Anglia profită de toate pornirile 
duşmănoase, cum sunt pornirea spre revanşa a 
Franţei, iredentismul Italienilor, tendința spre- 
Constantinopol a Ruşilor, c rentul panslavist și 
egit.mele nemulțumiri ale popoarelor din mo- 
narhia habsburgică, pentru ca să pună la cale 
un răsboiu, în care alţii să-şi sleiască puterile, 

iar ea să-şi asigureze pe timp indelungat stă- 
pânirea nemărginită. 

Eu nu spun, iubite amice, că în adevăr aşa 
era, ci numai, că aşa dedeam eu cu socoteală, 
că aşa mi se părea, că aşa credeam mai”nainte 
de a fi fost tîrit prin închisori: acum, după cele 
petrecute, sunt încredinţat şi, citind cele publi- 
cate prin ziare, văd că sunt încredinţaţi şi alții, 
chiar și mulţi dintre prigonitorii mei, unii care o 
spun in gura mare, iar alţii, cărora nu le dă 
încă mâna s'o mărturisească în faţa lumii. 

l-am socotit deci înţelepţi pe oamenii de stat, 
care, ţiind seamă şi de tradiţiunile neamului ro- 
mânesc, au stăruit dimpreună cu Regele Carol I 
să întrăm în legătură strânsă cu cei interesaţi, 
ca Rusia să nu inainteze spre miază-zi şi ca să 
nu se ridice deasupra Slavii ce ne 'ncungiură din 
toate părţile. 

S'ar putea, ca nici acesta să nu fie decât un 
gând al meu. Adevăr cu desăvârşire neîndoios 
e însă, că Românii cei adevăraţi, massele mari 
ale poporului, acela care aveau să aducă jertvele 
cele mari şi să sângereze pe câmpul de luptă, 
nu au voit răsboiul. Il voia o parte oarecare din 
«pătura superpusă»>, mare parte oameni, care 
pot să câştige, dar nu prea au ce să piardă 
dintr'o sguduire socială, în care toate se cu- 
tremură și multe se prăbuşesc. = 

Când ţi le scriam, iubite amice, aceste, îmi 
cade, din întâmplare, în mână un exemplar din 
ziarul «Luptătorul» (27 Maiu 1921), în care citesc: 

„La noi nu sunt înrădăcinate idei, la nof 
ceeace este înrădăcinat sunt pażímile mici 
politice, sunt antipatiile şi simpatiile perso- 
nale, ideile nu. 

C. Argetoianu 
i a i 


Aceasta ni-o spune Ministrul de interne al Ro- 
mâniei Mari, trei ani după incheerea păcii. 

iți vei fi putând închipui, ce-a fost în timpul 
răsboiului și mai nainte de întrarea în luptă: o 
parte din societatea română, fiind muncită de o 
grea boaă sufietească, se sbatea spasmodic, ca 


să dee boala mai departe. 
Cu toate aceste, dacă prin oraşele şi prin târ- 


g rile din România ai fi trecut din prăvălie m 
prăvălie şi din atelier în “ateier, mai fi găsit la 
o sută ds oameni nici zece, care doreșc så intre 
în râsboiu fie cu unii, fie cu alţii, și încă mai 
puţini ai fi găsit, dacă prin satele din România 
ai ti trecut din casa 'n casă. 

Imbrâncit înse de pe ţermire'n valurile rîului, 
omul dă din mân: şi din picioare, ca să scepe. 

Ştiind-o aceasta oamenii uşuratici, superficiai 
şi dsprinşi a se apuca cu îndrăzneală uimitoare 
de lucruii pentru case n'au cuvenita pregătire, 
li-au dat Românilor brânci ca să intre in râs- 
boiu; întraţi apoi odată, aceştia au fost nevoiţi 
să dee din màni şi din picioare, ca să iasă cu 
faţa curată. Au şi eşit, dar au pierdut increderea 
lumii, în mijlocul căreia trăiesc, şi de aceea pe 
cei ce-i îmbrânciseră nu i-au iertat şi încă pe 
câ:d mă aflam la Vacăreşti aceştia au fost alun- 

gafi cu mare ocară din viaţa publică a României 
Mari. 

Sunt, iubite amice, mulți cei. ce au fost prigo- 
niti alăturea cu mine, şi unii dintre dânşii vor fi 
primit, poate lovituri mai puține, dar s'au simțit 
mai dureros atinşi. Nici unul înse nu s'a rostit 
contra Angliei şi contra Franţei cu atâta mânie 
ca cei ce ne-au îmbrâncit în răsboiu, nici unul 
n'a fost față cu aceștia atât de aspru 'ca cei îm- 
brânciţi în luptă. “ 

Dar, la urma urmelor, România a avut un mare 


noroc: unirea tuturor Românilor într'un singur 


stat s'a făcut, România mare a fost înființată. 

Pe mine, iubite amice, lucrul acesta — deocam- 
dată —nu poate să ma încânte, nici mai ales să 
mă umplă de căinţă pentru că am stăruit ca fraţii 
mei să nu intre'n luptă alăturea cu Rusia şi cu 
Slavii cei ce din toate părţile se răvarsă puhoi 
cutropitor asupra neamului românesc. 

Mai înainte însă de a-ți arăta mai în amânunt 
cuvintele mele, îţi reamintesc cele cuprinse'n scri- 
soarea ce i-am adresat istoriogratului nostru Ni- 
colae lorga. 

Tot în «Luptătorul», din care am reprodus vor- 
bele ministrului de interne, e publicată şi o scurtă 
dare de seamă asupra discuţiunilor u'mate'n ca- 
sneră când cu descoperirile privitoare la ovar. care 
«neregularități» de la așa zisa «<Aprovisionare». 

D-l Mihalache, fostul ministru, zice: 


„Suntem în fara mușamalelor patiotice, 
Datoria noastră e să rupem muşamaua“, 


renr 


D-l General Averescu, preşedintele consiliulus 
de miniştri, răspunde: 


„N 'avem nici un interes să arătăm că sun- 
tem o țară de bandiți”, 


Era peste putință să nu-mi aduc aminte de 
numărul de la 12 Martie 1921 al «Adevărului», 
în care unul dintre cei mai înverşunaţi răsboi- | 
nici scrie: 


„Nu vedem decât grija stomacului, In toate 
administraţiile se fură. Zilnic sunt descope- 
riți înalți funcționari, care au prevaricat mi- - 
lioane. Măriți de o dată cu talia rouă a, 
țării, micii borfaşi au pierit sprea lăsa lo- 
cul marilor deturnători. Evoluţia zoologică. 
este în ordine“. 


In coloanele altui ziar, „Ora“, organ guverna- 
mental (13 Aprilie 1921) am citit: 


«Războiul în loc să fie un minunat prilej 
de accentuare a coeziunii morale între ele- 
mentele armatei — un nesfârșit șir de nedrep-= 
tăți a slăbit unitatea morală. 

Inaintările excepționale în loc* de a fi un 
mijloc de selecție a energiilor, a fost un 7477- 
loc de căpătuială. Am văzut şi nu odată, 
ofițeri de front rămânând cu acelaș grad cu 
care intrase în războiu, deși memoriul lor 
cuprindea cele mai frumoase menţiuni de ca- 
pacitate de comandant şi curaj ostăşesc. Ală- 
turi de acești uitaţi la înaintare erau cei care 
stătuseră în preajma cartierilor, cei care nu 
auzise răcnetul morții, cei care nu văsuseră 
războiul decât în filmele cinematograf ice. 

Frumuşeii ofițerașt sedentari, anexe la car- 
Zierul cine ştie cărei cucoâne cu influențe 

oculte — s'au bucurat de toate binefacerile 
regimului excepțional. Pentru ei războiul nu 
a fost o mare școală de educație militară şi 
o verificare a puterii individului de jertfă, 
ci o revârsare mănoasă de galoane şi deco- 
corațiz pentru care se ciunteau alții în tranșee“. 


Mi-a mai căzut în mâni «moţiunea» votată de 
partidut naţional din Ardeal, care 


«6. Protestează în contra abuzurilor fără 
seamăn săvârșite la departamentul finanțelor, 
al industriei și comerțului și al aprovizionării 
și înfierează cu ultima energie imoralitatea 
publică întronată până la băncile ministe- 
riale și tolerată fără sancțiuni cu evidenta 
scădere morală a țării». 


Aşi putea, iubite amice, să-ți citez volume în- 
tregi de prin coloanele ziarelor de astăzi, tot lu- 
cruri scrise de oameni, care mă grăiau de rău 
pentru că ziceam, că lucruri mari numai oameni 
cum se cade pot să scoatâ la capăt. Nu mă'ndo- 
iesc, că vei fi citit şi tu ziarele de azi şi mai ales 
dările de seamă despre adesea ori de tot vioaiele 
şedinţe ale parlamentului român. 

Mă mărginesc dar a te 'ncredinţa, că ceea ce 
a zis Generalul Averescu au mai zis şi mlţi 
alţii, între care reposatul D. A. Sturdza în şe- 
dința de la 14 Aprilie 1891 a Academiei Ro- 
mâne, când vorba era dacă scrierile dramatice 
ale lui Caragiali au ori nu să fie premiate. 

El spunea, între altele, cá Românii au mulți 
duşmani, care au pus umăr la umăr, ca să de- 
nigreze tot ceea ce e românesc spre a face ca 

lumea să creadă, că tot ceea ce e românesc e 
depravat, înrăutățit, stricat. 

Stăruia deci, ca Academia să nu încuragieze 
pe Caragiali, care, deşi român, face acelaşi 
lucru, când ar trebui să se folosească de ta- 
lentul său în lucruri bune şi să învețe a-şi res- 
pecta națiunea sa, iar nu să-şi bată joc ae ea. | 

Au votat apoi pentru premiere trei dintre cei 
23 de membri presenţi. 

Au mai păţit-o tot cu Academia Română şi 
alţii — tot pentru păcatul de a fi spus câ ’n 
societatea română lucrurile nu se petrec cum ar 
trebui să se petreacă. 

Mie mi-a fost simpatic D. A. Sturza, care până 
în clipa morţii sale a stăruit să nu îvtrăm in 
luptă alăturea cu Rusia. ş 

Simpatic îmi este şi Ministrul de interne Arge- 
toianu, care a stăruit să rămânem neutrali «până. 
’n sfârşit». 

Simpatic îmi este şi Generalul Averescu, care 
era în ajunul răsboiului precum se zice, de pa- 
rerea, că nu suntem pregătiţi de răsboi.. 

Mai simpatic decât toţi mi-a fost însă Emi- 
nescu, care li s'a făcut multora urgisit spuind 
prin satire şi prin articole tot ceea ce a spus 
Caragiali, ce-am zis eu, ce era gata să subscrie 
istoriograful nostru, ceea ce au zis ori mai zic 
şi azi mulţi alții. 

Eu nici după-ce am plecat dela Măgurele, nici 
în timpul ră boiului, nici prin temniţele naţo- 
nale româneşti, nici după-ce am scăpat de la 
Văcăreşti, n'am ajuns să mă pot încredința că 


— 345 — 


au străinii nevoie de mărturisirile noastre pentru ` 
ca să se dumirească, ce preţuim, şi să mă căiesc 
de a fi zis ceea ce am zis. Trăgând pe ici, pe 
colo cu urechea, m'am îucredințat, din contra, 
că nu sunt puţini cei ce susțin, că în Basarabia, 
în Bucovina, în Ardeal, în Banat şi pe Crişuri 
starea Românilor e mai bună decât în fostul re- 
gat român, 

Mai ales decând România s'a făcut mare exi- 
genţele societății române sunt atât de mari, în 
cât oamenii ca mine sunt nevoiţi să îşi petreacă 
viața în umilită retragere,—căci vorba veche, o- 
brazul subţire cu cheltuială, —azi foarte mare,— 
se ține. les înse din când în când şi eu, ca să-mi 
caut de treburi, şi mi-e câte odată parcă mă 
cuprinde ameţiala 'n fața celor ce au să-mi vadă 
ochii. Trecând de la Academia Română până la 
Socec et Comp., întâlnesc în calea mea mulţime de 
ofițeri, tot cele mai superioare grade, mare mul- 
time de fel de fel de civili şi încă mai mare 
mulțime de Cocoane şi de Coconiţe, care după 
socoteala mea au cheltuit pentru îmbrăcăminte 
fie-care mii şi mii, împreună milioane. lar alte 
şi mai multe milioane sunt cheltuite ’n fie- 
care zi pentru trăsurile şi pentru automobilele ce 
trec în goană mare la deal şi la vale pe Podu 
Mogoşoaiei, azi Calea Victoriei, Toţi flămânzii 
ţării ar putea să fie săturaţi pə timp de o lună 
din ceea ce se cheltueşte aici în timp de o zi. 

E prea strâmt capul meu pentru-ca să poată 
încăpea în el gândul, că averi agonisite prin 
muncă cinstită şi ostănitoare pot să fie risipite 

cu asemenea uşurinţă. Voi fi greşind, dar firea 
mea păcătoasă mă 'mpinge şi iar mă 'mpinge 
să mă ’ntreb, cum au ajuns să aibă cei ce dau 
atât de uşor. 

Nu, iubite amice, pe mine temniţa ungurească 
nu ma făcut nici să-i urăsc pe Maghiari, nici 
să-i iubesc mai presus de alţi oameni. Incă mai 
puţin au putut temniţele româneşti să-mi îm- | 
păingenească ochii pentru-ca să nu mai văd 
prăpastia, spre care ne'nping pe noi Românii 
relele noastre îndemnuri. 

"Stau pe gânduri, mă uit împregiurul meu şt 
nu 'ndrâznesc să mă bucur de norocul cel mare, 
ba câte odată jale adâncă mă cuprinde ’n fața 
temerii, ca nu cum-va mâne ori poimâne la Chi- 
şinău, la Cernăuţi, la Braşov, la Cluj, la Oradea- 
Mare, la Arad, la Timişoara, ba până chiar şi 
la Sibiu să fie cum e azi la Bucureşti. 

Pentru-ca să mă pot bucura, ar trebui să văd 
petrecându-se 'n România Mare faptele, în ve- 
' derea cărora am scris noi toţi cei ce am stăruit 
pentru refacerea moravurilor în România încă nu 
mare. 


—— N 


HI. 
lubite Amice, 


După toate cele-lalte cum rămâne cu norocul 
cel mare! ? 

Nu ştiu eu, dar nu sunt nici alţii ?n stare: 
să-mi spună, ce s'ar fi întâmplat, dacă România 
ar fi rămas până sfîrşit neutrală ori ar fi in- 
trat chiar în luptă alăturea cu vechii ei aliați.. 
Un singur lucru este chiar şi după puţina mea 
pricepere neîndoios: că Românii ar fi rămas în 
gândul tuturora un neam de oameni cumpeniţi,. 
statornici şi de bună credinţă, pe al căror cu- 
vânt să poate pune temeiu, un factor sigur în: 
combinaţiunile politice ale Europei. 

Tot astfel nu ştiu eu şi nu sunt nici alţii "n 
stare să-mi spună, ce'ntorsătură ar fi luat lucru- 
rile, dacă Rusia, noaua aliată a României, ar fi 
ieşit învingătoare. Neîndoios, lucru rar în is- 
toria omenirii, este numai că prăbuşirea acestui 
aliat e socotită drept un mare noros pentru nea- 
mul românesc. 

E înse o vorbă veche, în virtutea căreia nik 

æ destul să ai noroc, ci trebue să maiai pe lângă 
noroc şi destulă minte, ca să te ştii folosi de 
noroc. 

Eu, iubite amice, mai ales după cele păţite "n 
trecerea mea prin închisori şi după cele văzute'n 
urmă nu pot să nu stau la îndoială în ceea ce 
priveşte norocul. 

După felul meu de a vedea lucrurile din lumea 
aceasta ceea ce altora li se pare noroc nu e de- 
cât o sarcină, ce-i drept, foarte frumoasă, dar 
totodată şi foarte grea. 

De oare-ce Nemţii, Maghiarii şi Ruşii au fi- 
nut lumea în continuă emoţiune făcându-le conce- 
tăţeni'or lor de alt neam prin fel de fel de a- 
supriri nesuferită viaţa, Românii s'au imbărbă- 
tat să iee asupra lor sarcina de a resolva pe 
pământul căzut sub stăpânirea lor problema pa- 
cinicei viețuiri şi rodnicii lucrări împreună a de- 
.osebitelor neamuri de oameni. 

Acesta e idealul ori-şi-cărui Român în adevăr 
pătruns de gândul măririi neamului său. 

Experienţe făcute 'n timp de mii de ani au 
dovedit cu prisos, că popoarele nu se pot des- 
ființa unul pe altul și nu se poate menire mai 
frumoasă decât să pui capăt urilor dintre cei 
aruncaţi de soartă pe aceeași bucată de pămâut. 
Avem ori nu noi Românii atât destoiniciile fireşti. 
cât şi cuvenita pregătire pentru împlinirea aces- 
tei frumoase meniri ? 

Dacă le avem, norocul e în adevăr noroc, iar 
dacă nu, o să pățim şi noi ruşinea pe care au 
păţit-o Nemţii, Maghiarii şi Ruşii. 

Eu îi cunosc pe Români cum numai puţini ` 
dintre „contimporanii mei îi vor fi cunoscând şi-i 
ştiu chiar din fire îndrumați spre împlinirea a- 
cestei meniri, oameni, care au inimile deschisa 
pentru adevărul, că viitorul e al celor ce nu iartă 
nici un fel de asuprire. 

Nici odată şi nicăeri poporul român nu lia 
dat mână de ajutor celor ce ar fi voit, c&n nu- 
mele lui să asuprească pe cei de alt neam ori 
de altă lege. 

Cum avem să-l socotim pe cel ce ar voi să 
despoaie pe părinte de firescul lui drept de a-şi 
creșie copilul aşa cum el însu-şi se sîmte ir- 
demnat ? 

«Drept un mişel vrednic de cea mai aspră 
osândă !» mi-ar răspunde pretutindeni Românii 
cei adevăraţi, dacă li-aşi pune întrebarea aceasta. 

Mişel en gândul Românului cel ce ar vrea să 
mă siluiascăa mă lepăda de legea părinţilor mei, 
de obiceiurile şi de _tradiţiunile neamului meu, 
de limba mamei mele şi de legăturile sufleteşti 
cu fraţii mei de sânge. 

Atât a fost Românul asuprit mai de unii, mai 
de alţii, încât nu numai urgisiţi, ci totodată şi 
despreţuiţi îi sunt cei ce ar vrea să despoaie pe 
alţii de dreptul de a-şi chivernisi ei înşi-şi tre- 
burile comune şi de a se folosi de limba lor în 
biserică, în şcoala, în administraţiune, în faţa 
înstanțelor judecătoreşti, în genere — în viața 
comună. 

Şi în adevăr scârbă mi-ar fi de mine însu-mi, 
dacă eu, care viața mea întreagă m'am luptat ca 

Românilor să nu li se facă asemenea nedreptăţi, 
astă-zi m'aşi împăca cu gândul, ca Românii să 
asuprească în acela-şi fel pe alţii. 

După cele ce-am văzut şi văd înse nu mă în- 
cumăt a spune acelaşi 'lucru şi despre aşa zisa 
«pătură Superpusă», care stăpâneşte România 
Mare tot cum a stăpânit pe cea mică. 

Sunt, ce-i drept, şi'n pătura aceasta mulţi Ro- 
mâni de baştină, care nu s'au lepădat de iubirea 
de oameni, pe care au moştenit-o de la părinţii, 
bunii şi străbunii lor. Intre mulţii aceştia sunt 
înse numai puţini, care au şi bărbăţia de a-şi 
mărturisi gândul şi de a stărui cu toată hotări- 
rea, ca să se ţie seamă de firea cea adevărată 
a poporului român. 

Aceasta mă face să dau cu socoteală, că şi'n 
România Mare s'au ridicat de asupra oamenii, 
pentru care înfiinţarea României Mari e un mare 
noroc, fiind-că într'însa e mai larg câmpul de 
«căpătuire» şi «câștigul pe nemuncite», despre 
care vorbia Eminescu, are să fie atât mai uşor, 
cât şi mai mare şi cei ce se pricep la "nvirteli 
vor putea să aibă mai multe automobile, mai 
multe bodegi «bine asortate», mai multe variete- 
uri cu dansatoare «nostime», mai multe prietene 
bine gătite fie prin mahala, fie prin hoteluri de 
«primul rang», mai multe dovezi de civilisațiune 
modernă, o mai Jargă putinţă de a speria lumea 
cheltuind într'o singură noapte ceea ce sute de 
muncitori harnici agonisesc în timp de p săptă- 
mână, - toate aceste pentru-ca să nu se poată 
zice. că sunt nişte calomnitori cei ce înfierează 

«cu ultima energie imoralitatea întronată până 
la băncile ministeriale şi tolerată fără sancţiuni.» 
Adevăr a grăit istoriograful nostru când a zis 
«în ce spurcat noroiu și spre ce strașnică pră- 
păstie se duce, sbătându-se, această țară !» 

Dacă însă aşa este, nu e destul să porţi pe 
oamenii ca mine prin fei de fel de 'nchisori în 
toate pivnițele murdare pentru ca să-i îndupleci 
a nu mai zice, că avem noi Românii de azi fi- 
reasca îndrumare, dar nu şi cuvenita pregătire 
pentru împlinirea frumoasei meniri a neamului 
nostru, Sunt azi mai mult decât ori şi când pă- 
truns de sîmţământul, că am luat asupra noastră 
O sarcină, pe care nu suntem în stare să o 
purtăm. 

Se poate că mă înşel, dar în capul meu—se 
vede—prea strâmt aşa se presintă lucrurile, Şi 
nu-mi rămâne decât slaba nădejde, că mâne ori 
poimâne -vor fi daţi la o parte atât oamenii uşu- 
ratici şi superficiali, cât şi cei ce nu caută ’n 
viaţa comună decât «câștigul fără muncă» şi se 
vor ridica de asupra oamenii mai cumpeniţi, 
care-şi dau seamă despre menirea neamului ro- 
mânesc şi sunt gata să aducă jertve pentru îm- 
plinirea ei. 

Când voi fi ajuns să o văd şi aceasta, mă voi 
căi, mă voi înviora şi voi zice şi eu, că cu a- 
devărat noroc a fost şi e «norocul». Deocam- 
dată nu pot să văd 'ucrurile decât cum le-am 
văzut toată viaţa mea şi cum le-au văzut şi a- 
tâţi alţi oameni mai vrednici decât mine, frun- 
taşi între fruntaşii neamului nostru şi să aştept 

cu inima îndoită, ca să văd ivindu-se vre-un 
om, care e "n stare să 'ndrumeze viaţa noastră 
comună potrivit cu grelele "'mpregiurări, în care 
ne aflăm pe urma propriei noastre uşurinţe. 

Aşi fi, iubite amice, de rea credinţă, dacă i-aşi 
spune, că mă bucur şi eu, că monarchia habs- 
burgtcă s'a prăbuşit şi în locul ei s'au -înființat 
state slave. Eu nu sunt dintre oamenii, care ştiu, 
dar nu vor să ţie seamă, ce-a fost pentru Ro- 
mânii disciplina intelectuală, morală şi economică 
germană, şi nu recunosc, că Românii învecinați 
cu Germanii, fie cu Şvabi, fie cu Saşi, sunt cet 
mai vânioşi şi în toate privințele mai 
înaintați în cultură. Sunt azi chiar mai mult de- 
cât în trecut de părerea, că statele slave ne sunt 
şi ca prieteni o primejdie mai mare decum Mo- 
narchia habsbargică ar fi putut să ne fie ca duș- 
man. Nu mai puţin stărui în gândul, că'n luptă 
cu noii noştri vecini nu putem să ne răzămâm 
pe America, nici pe Anglia, nici chiar pe Franţa, 
care are pe aici pe la noi interese deosebite de 
ale noastre. 

După-ce înse monarchia habsburgică s'a pră- 
buşit odată, nu mi-a rămas decât să luâm din 
ea partea ce ni se cuvine şi să adunăm cele 
mai bune puteri ale noastre, să dăm ceea ce è 
mai bun în noi, za să ne organisăm spre a ți- 
nea piept cu puhoiul slav, căruia îi suntem ur- 
gisiţi fiind-că-l tăiăm în doaue. 

Indrumare potrivită cu împregiurările nu poate 
să ne dee decât omul, care le "nţelege aceste şi-şi 
dă seamă, că n'au Românii să facă 'n România 

Mare ceea ce Nemţii au făcut în Austria, Ruşii 
în Rusia, nu mai ales ceea ce Maghiarii au făcut 
în rostul regat ungar. Nu are organizațiunea 
noului stat să fie făcută după calapodul vechilor 
state, care s'au prăbuşit, ci potrivit cu poruncă 
timpului, prin care trecem, şi cu stările de lu- 
cruri create de răshboiu. 

Văzând cele ce se petrec şi ici şi colo în urma 
învrăjbirilor neîncetate, sunt cuprins de simță- 
mântul, că lumea nu e încă în deajuns dumirită 
în ceea ce priveşte viaţa internă a noului stat, 
nici asupra menirii Românilor şi de aceea nu 
s'a pornit pân'acum nici o mişcare hotărâtă pentru 
constituirea noulyi stat. 

Nu-mi aduc aminte să fi citit vre-o dată unde- 
va, că unei teri, care a ieşit învingătoare din- 
tr'un răsboiu, să-i fi fost impuse la *ncheierea 
păcii condițiuni umilitoare, cum i-au fost impuse 
României. 

Puteau generoşii aliați să pună condițiuni în 
ceea ce priveşte Basarabia, Bucovina, Ardealul 
şi celelalte teritorii adăugate la statul român; 
România însă,. care a luat parte la marile jertve, 
deci şi la marea Victorie, trebuia să rămâie până'n 
cele mai mici amănunte neatinsă, stat național 
roman şi ortodocs, cu desăvârşire stăpân pe sine 
“însu-şi, centru al vieţii naţionaie româneşti şi 
focar cultural pentru întregul neam românesc. 

Basarabia mavea decât să-şi păstreze autono- 
mia firească, pe care a avut-o ca parte din îm- 
părăţia rusească, să se organiseze potrivit cu 
hotărârile tractatului de pace, cum cereau îm- 

pregiurările locale şi adevăratele ei interese, şi 
să între în cea mai strânsă legătură cu România 
şi cu celelalte părți ale noului stat. 

Totaşa avea Bucovina să-şi păstreze autono = 
mia, pe care a avut-o în monarchia habsburgică, 
şi să se organiseze potrivit cu împregiurârile 
ei, care nu sunt la fel cu cele din Basarabia.. 

Ardealul a îost şi el timp de o miie de ani 
aproape țară autonomă. Maghiarii au renunţat, 
ce-i drept, la autonomia «milenară»  peniru-ca 
să-i poată mai uşor asupri pe Români, dar Ro- 
mânii s'au lupat cu atâta hotărâre şi timp atât 
de îndelungat pentru autonomia ţării lor. De ce 
nau mai stăruit asupra ei acum, când puteau: 
s'0 aibă şi să se organiseze potrivit cu stările 
speciale ale Ardealului ? 

Țară autonomă a fost atâta timp şi Banatul 
Timişorii, unde iar sunt împregiurări nepo- 
trivite cu cele. din Ardeal ori de peste Murăş... 
De ce să nu fie autonom acum, după-ce a scăpat 
de sub jugul secular ? 

Cel puţin ca stare pe transiţiune e apropiată 
de mintea omenească organisațiunea federativă 
în frunte cu România eliberatoare. 

Asta da, când ai înse o armată comandată de 
ofiţeri bine plătiţi, un budget de miliarde şi fel 
de fel de afaceri mănoase, e și mai comod, şi 
mai uşor să-i bagi pe Basarabeni şi pe Bână- 
teni, pe Bucovineni şi pe Crişeni în aceeaşi 
căldare, să le pui căluşi celor ce se plâng, să-i 
stringi în chingi pe cei ce nu se supun, să mân- 
gâi pe unii şi să asupreşti pe alţii, să faci «fr 

numele națiunii» ceea ce în adevăr îi este urgi- 
sit naţiunii îndrnmate din fire spre cea mai iargă 
toleranţă. 

Da! — Mai comod şi mai uşor e fără 'ndoială 
aşa ceva, dar drumul acesta a fost umblat şi de 
aţii, care au păţit-o rău de tot, între care şi 
Maghiarii, care se socotiau tari, căci aveau o 
aristocrație admirabil organisată şi se rezemau 
nu numai pe tradițiuni «milenare» ci şi pe întreaga 
putere a monerchiei habsburgice. 

N'aveai decât să fii destul de mișel spre a te 
putea lepăda de părinţii şi de fraţii tei şi spre 
a te face unealtă pentru prigonirea neamului tău ` 
pentru că să fii trecut în rândul <patrioților», să 
ți se deschidă toate drumurile şi să ţi se ierte 
-ori-şi-ce fără de lege. lar dacă aveai bărbăţia de 
a le spune să nu se însoţească cu mişeii tutu- 

or popoarelor din regatul ungar, căci asemenea 
patrioți îi tac tuturora urgisiţi, deschise ţi erau 
temniţele cum mi-a fost mie cea de la Vaţ. și 
cum în urmă le-a fost altora dintre ai noştri cea 
din Seghedin. 

Silind mereu pe alţii să se folosească de limba 
maghiară, au ajuns că oamenii lepădăţi de lege 
și de neam li s'au urcat în cap, s'au făcut stă- 
pâni chiar şi pe viaţa lor culturală şi li-au po- 
<it limba şi 'ntregui fel de a gândi, încât au 
ajuns în cele din urmă să nu se mai cunoască 
«i inşi-şi pe sine. 

Mi-e câte-odată par'că mă tem, canu cum-va 
s'o păţim aşa şi noi Românii, care suntem în- 
<ungiuraţi de Slavi acum organisaţi în state ale 


lor şi nu avem nici aristocrație bine organisată, 
nici tradiţiuni milenare, nici o monarchie habs- 
burgică. Cuprins de temerea aceasta, îmi aduc 
aminte de Platon, care, după-ce Grecii în urma 
răsboiului peloponesiac s'au unit într'o mare 
confederaţiune, a exclamat «Sfirşită e acum vi- 
aţa naţională elină!» şi a părăsit Atena unde 
el, părinţi, bunii şi străbunii lui au fost fruntaşi 
între fruntaşi. 

Cei mai haini duşmani ai neamului românesc 
sunt cei ce ne'ndeamnă să facem cum au făcut 
Maghiarii şi să nu le lăsăm cea mai deplină li- 
bertate acelora dintre concetăţenii noştri, care 
nu sunt români, ci să ne însoţim cu mişeii tu- 
turor popoarelor spre a putea asupri pe cei ce 
nu vor să se lepede de lege și de neam. 

Numai oamenii cu desăvirşire săraci cu duhul 
pot-să se: încăpăţineze 'n gândul, că cultura de 
ori-şi-ce fel nu e naţională. In viața omenirii 


are ori-şi-care popor rostul lui, precum în or- 


chestră ori-şi-care înstrument are rostul ei. Are 
fie-care popor să dee pentru comoara culturală a 
omenirii nota sa specială şi o şi dă câtă vreme 
îşi păstrează curăţia individualităţii. 

Dacă dă Dumnezeu căldură şi ploaie la timpuri 
potrivite, cresc ierburile de tot felul şi acopăr 
din belşug faţa pământului. 

Totaşa şi aici pe acest binecuvântat pământ 
românesc se adună multă lume, fel de fel de 
oameni cu multe şi mari trebuinţe pe care nu- 
mai prin o cultură înaintată pot să şi le satis- 
facă; poate deci să urmeze şin România Mare, 

cum a urmat în America de nord, o epocă de 
înaltă înflorire culturală. Românească înse, o 
contribuțiune a neamului românesc pentru co- 
moara culturală a omenirii, nu poate să fie acea 
cultură decât dacă noi cei de azi şi cei de mâne 
vom duce mai departe lucrarea de mult pornită 
şi timp de veacuri continuată de către părinții, 
bunii şi străbunii noştri şi nu ne vom face nea” 
mul urgisit dându-ne silința să inăbuşim avân- 
turile culturale ale altora. 
Dacă vom face ca Maghiarii, tot ca ei o vom 
şi păți, lucru de care adese-ori ! mă tem, căci 
între cei ce într'un fel ori într'altul iau parte la 
viața noastră culturală, prea ` îmi par mulţi oa- 
menii lipsiţi de cuvenita pregătire, care nu sunt 
încă în stare să înțeleagă, că nu este în intere- 
sul neamului românesc ca pe pământul Româ- 
niei Mari numai lucrarea culturală românească 
să se desfăşure 'n toată libertatea. 
Impreunându-le toate întrun singur gând, mă- 
'ntreb, iubite amice, şi iar mă ’ntreb, cui i-au 
fost de vre-un folos suferinţele îndurate de mine? 
După priceperea mi-e şi — cel puţin deocam- 
dată—numai mie şi celor ce dimpreună cu mine 
şi-au dat Seamă, că nedreptăţile făcute mie, 
unuia singur, sunt o ameninţare pentru toţi. 
Rar om întreg la minte, care nu e şi azi 
mâne copleşit de simţământni puținităţii sale, şi 
o plăcere nu e să traeşti în lumea aceasta ; sunt 
inse multe mulțumirile ce pot să dee farmec 
vieţii. E mai ales iubirea de ori-şi-ce fel, ceea 
ce-l face pe om să se bucure de afiavut parte 

de viaţă. De aceea binefăcători ne sunt—nu cei- 
ce ne iubesc, ci cei ce ne fac să iubim. In înţelesul 
acesta sunt binefăcătorii mei cei ce m'au pri- 
gonit dându-şi silința să-mi amăriască viața. 

Precum ţi-am spus adecă, eu chiar din clipa, 
în care mam pomenit om în lume, am fost stă- 
pânit de gândul, că noi oamenii numai ajutân- 
du-ne unul pe altul putem să răsbim cu bine 
prin viaţă. Abia acum, în urma prigonirilor su- 
ferite la zile de bătrânețe, am ajuns să cunosc 
dulceaţa, pe care cultul iubirii de oameni o re- 
varsă în suflet. 

Suferind eu însu-mi, am luat parte la su- 
ferinţele celor închişi împreună cu mine şi am 
înțeles în deplin durerile celor mulţi, care se 
simt horopsiţi de cătră cei ce s'au ridicat deasu- 
pra în societatea noastră. 

Dacă i-aşi iubi numai pe aceşti nenorociţi, ale: 
cărora dureri le simt, aşi lua parte și la legi- 
tima lor nemulţumire şi sufletul mi-ar fi mereu 
sbiciumat de amărăciunea, de mânia oarbă, de 
ura ne'mblânzită, care le mistuie lor viața îm- 
pingându-i spre luptă. lubind însă pe 'toți oa- 
menii, nu mai rămâne "n sufletul meu loc decât 
fie pentru milă, fie pentru dispreţ, mila pentru 
cei ce făptuiesc relele crezând că fac bine şi 
dispreţ pentru cei stăpâniţi de ură, de pizmă, de 
gând rău, cele mai spurcate isvoare de rele în- 
demnuri. . 

Am văzut înainte de răsboiu urile pătimaşe, 
care-i însălbătăciau din ce în ce mai mult pe 
oamenii; am văzut în timpul răsboiului faptele 

afară din cale sălbatice, în care s'au dat pe faţă 
urile; văd învrăjbirile de azi, care sunt nease- 
mânat mai multe şi mai înteţite decât cele din 
ajnnul răsboiului ; îmi dau seamă, că popoarele: 
din Europa încă zeci de ani se vor mai sbate 
duşmănindu-se 'n luptă cu miseriile rămase pe 
urma răsboiului : jale adâncă mă cuprinde în- 
trebându-mă, cum şi când are să se 'mpace lu- 
mea aceasta, dar nici o pornire haină nu-mi 
turbură liniştea sufletească. 

Oameni intraţi în puhoiul învrăjbirilor obteşti 
m'au grăit de rău, m'au acoperit de ocări, au 
asmuţat pe cei lipsiți de judecată asupra mea, 
m'au făcut tuturora urgisit peniru-că mf-ampăs- 
trat neatârnarea, am stărutt în convingerile mele 
şi n'am fost în stare să iau parte la urile lor”; 
ira alţii, oameni îmbuibaţi din averi muncite de 
cei horopsiţi, mi-au luat pânea de la gură pur- 
tându-mă din temniţă în temniță, unde nu mai 
puteam să dau lecţiunile particulare, prin care-mi 
agonisiam pânea de toate zilele; luatu-mi-au cei 
fără credinţă manuscriptele, roadele muncii mele 
îndelungate şi grele, şi nici până azi, după cinct: 
ani de zile, n'am putut ajunge să pun iar mâna 
pe ele; mult şi 'n fel de. fel de chipuri a trebuit 
să sufăr şi să rabd atât mai nainte de a fi fost 
închis, cât şi 'u timpul petrecut prin închisori ş 
dup’ aceea: multă amăriciune, mare necaz, oarbă 
mânie, neîmblânzită ură mi-ar fi ţinut sufletul îm 
sbuciumări necurmate şi mi-ar fi săcat puterile 
la zile de bătrânețe, dacă nu mi-ar fi fost pa- 
văză sufletească sfinta iubire de oameni, care 

numai cu jalea, cu mila, cu iertarea şi cu dis- 
preţul se'mpacă. 

In lumea, prin care trec, Sunt mulți oamenii 
cu gândul îndrepiat spre cele de folos zilnic, - 
şi unii dintre aceştia, socotindu-mă lipsit de bun 
simţ practic, vor fi răzând de mine, alții, soco- 
tindu-mă excentrig, mă vor fi compătimind, şi 
iar alţii, oameni «cu minte», vor fi zicând că cei 
ce ca mine fac tot ca mine să şi pată: tu, care 
faci parte din altă lume, mă vei înţelege înse şi 
vei ferici dimpreună cu mine pe deocamdată mai 
puţinii, care 'n urma nemai pomenitelor grozăvii 
ale vremilor noastre s'au îndrumat pe calea iu- 
birii de oameni, în care am parte de seninătatea 
bătrâneţelor. 

Aceştia şi numai aceştia ostănesc în slujba 
zilelor, care vin. 

; Două fragmente autografe 

din scrisorile lui Titu Maiorescu, 
cuprinse în acest volum la paginele 5 și 9. 

